
CHAPITRE CGLXX. 

Pour l’an i494> 


Le Irespas du seigneur des Querdes. 


Messire Philippe de Crévecœur , seigneur des 
Querdes et de Lannoy , conseiller et chambellan 
du roj Charles^ marissal de France, lieutenant et 
capitaine général dudit roy , ès marches de Picardie 
etd’Arthois, etc.; après ce qu’il eut grandement 
gouverné soubs les roys Loys et Charles de France, 
en recepvant plusieurs honneurs et accumulant ^ 
grans offices , et menant estât de prince , fort 
atténué de santé et délibité par griefve et longue 
maladie , tellement qu’il vesquit ungan entier par 
le bénéfice et subside de médecine , termina ses 
jours , rendant son ame à Nostre-Seigneur , le 
vingt-deuxiesme d’apvril, à une petite ville ou 
bourgade nommée Bresle , à trois lieues près de 
Lion , sur la Rosne , où estoit le roy Charles son 
maistre , préparant son armée pour faire son 
voîaige de Naples. 

Chrowiqdes. XLVIl. — I. Molinet. T. 1 ^ 

CHFIONIQUES (^494) 

Ce iTiesine jour qu’il trespassa de ce siècle , 
furent, par corruption d’aer, plusieurs vignes per- 
dues au royalme de France ; furent aussi en aulcuns 
lieux plusieurs estranges cris , oultre la mode ac- 
coustumée à plusieurs oyseaulx en l’aer , comme 
agaices, corbeaulx et aullres volailles. Aulcuns 
disent que la terre trembla en Anjou et en Au- 
vergne, tellement que les cheminées des maisons 
loraboient par terre. 

Le corps dudit seigneur, accompaignié de 
soixante nobles hommes à cheval , en parure de 
doeil, fut honnorablement amené dudit lieu où il 
trespassa , jusques à Nostre-Dame de Bouloingne- 
sur-la-Mer, où il avait choisi sa sépulture; et à 
chacune ville où il fit station , luy fut faict ung 
solempnel service. Les seigneurs d’Amyens allèrent 
au-devant de lui, et pour le conduire oultre, lui 
donnèrent une charette de torses ou flambeaulx ; et 
par plusieurs villaiges où sondit corps fut amené , 
tant en Picardie comme en Arthois, survindrent 
horribles tem pestes et cruels oraiges , tellement 
que maisons , estables^ bergeries, besliaulx , vaches 
et veaulx descendoient à val l’eauwe , qui causa- 
grant doramaige en la ville de Aussy et aultres 
places circonjacentes. Pour ce que ledit seigneur 
desQuerdes, en sa primitive josnesse, avoit esté 
nourry et eslevé en la maison de Bourgongne , et 
puis s’estoit rendu subject et faict serment au roy 
de France , comme il appert par cy-devant , et que 
lui-mesme s’estoit rangé en bataille, principal ca- 

pitâine, contre le duc d’Auslrice Maximilian , 
espoux de madame Marie de Bourgongne, son vray 
et naturel seigneur, il sembloit à aulcuns , tenant 
le party des Bourguignons, que ces merveilleulx 
prodiges ou présaiges , lesquels advindrent , tant à 
rheure de sa mort que depuis , si que dict est , 
furent démon strez et veus à cause de son mesiis 
et mérites , comme s’ils fussent ignorans qu’ils po- 
. voient bien eslre advenus, quant point n’eussist 
rendu son esprit. Dieu seul congnoist qui bon 
pèlerin est. 


CHAPITRE CCLXXI. 

'' ' * ' 

Le retour du roy des Romains; partant des Alleraaignes; ensemble la 
descente d’icelluy en CouUoingnc et en Brabant. 

r 

Après que la réale majesté des Romains se fust 
eslongé des.pays, et employé temps en laconcqueste 
du royalrae de Hongrie et aultres négoces advenus 
et de grant paix , par l’espace de cinq ans et demy , 
il se mit au retour, et arriva enCoulongne environ 
la fin de juing , accompaignié de la royne Blanche, 
sa seconde espouze, fille du duc de Milan, et de 
plusieurs très illustres princes et. notables person- 
naiges de Germanie. Au-devant de ladite majesté 
roy aile , allèrent les seigneurs de Coulongne , en 
très belle ordonnance et dévote procession ; se luy 
firent présent de douze pippes de vin du Rin, de 

douze hoel's gras, de cent muidz d’avaine et deux 
grans pois d’argent doré, garnis (comme je croys ) 
d’aulcunc somme de florins; et fut la réception 
tant aggréable et riche, que moult bien s’en 
contenta. 

Monseigneur l’archiduc et madame Marguerite, 
sa sœur , retournée de France , sentans l’approche 
du roy leur përe , se préparèrent à toute diligence 
pour aller au-devant , espérant le trouver en la 
ville de Trecht ou à l’environ. Hors la porte par 
laquelle on entre de Malines en ladite ville , auquel 
lieu, d’un ject d’arc près de la porte, messire 
Jehan de Lannoy, seigneur de Myngoval , grant 
maistre d’Kostel du roy, fît faire ung parcq quarré, 
où estoit ung bault siège à manière d’oratoire, au- 
quel l’on mon toit par certains degrez, notablement 
aorné de drap d’or , et tant bien situé que chacun 
lepovoit veoir à volonté; et auquel siège et mai- 
sonnette debvoit estre le roy en grant triumphe , 
pour recepvoir sesdits enfans. Le seigneur de 
Myngoval se trouva vers mondit seigneur l’archi- 
duc et madame sa sœur, pour conduire l’approce 
des enfans au père. Le fils, lequel estoit fort docte 
et de grant entendement, fit honnorable révé- 
rence, comme bien le scavoit faire, en disant: 
« Monseigneur mon père , vous soyez le très bien 
» venu.» Et le père, en le baisant, le reçeut 
amyablement , en disant : « Mon fils, je vous ay 
M long- temps désiré à veoir. » Madame Marguerite 
fit le semblable ; le roy la baisa , ensemble aulcunes 

dames de sa compaignie, comme madame de 
Malwin, mademoiselle de la Were et la nourrice ; 
puis le roy la fit entrer audit oratoire ou maison^ 
nette , où ils ne furent guaires; puis les remena , 
tenant rUng de l’une main et l’aiiltre de l’aultre , 
et entrèrent en ladite ville en grant triumphe et 
liesse. 


CHAPITRE CCLXXII. 


L’appoinctement de Gueldres y lequel guaires ne dura. 

I 

Ejsviron la fin ,<lu -mois de, juillet, le roy se 
ténoit à Grave , et estoit avecq luy Charles d’Eg- 
inont, lequel se disoit duc de Gueldres , sur espé- 
rance de parachever un traictié^ lequel estoit 
mis en train par le duc de Saxen,*à cause de la 
ducé dudit Gueldres ; lequel traictié ne poelt sortir 
eflfect. Le roy , nonobstant fit battre de gros engiens 
la ville de Nyemeghe, en présence dudit Charles 
d’Egmont, lequel se tenoit avecq lui; maisfinable- 
inent accord y fut trouvé , lequel ne dura guaires. 

L’origine de ce différent estoit tçl , que le grant 
père dudit Charles d’Egmont, vray héritier de la^ 
ducé de Gueldres, fut détenu prisonnier long- 
temps par son fils , père audit Charles d’Egmont , 
lequel fut occis devant Tournay , et à ceste cause 
le père dudit enfant vendit sa ducé de Gueldrés à* 
monseigneur le duc Charles de Bourgongne , 

lequel en tira grant argent et en joy , et possessa 
assez longuement, comme juridicquement faire 
povoit. Et quant ledit Charles d’Egmont s’est 
trouvé en eage , il s’est volu attituler duc de 
Gueldres, et se fourer au pays par l’enhort de 
ses adhérons, comme vray héritier, immédiat suc- 
cesseur du fils de son grant-père , lequel en estoit 
vray duc et possesseur. Ce différent , par commun 
accord des parties, a esté mis sur arbitraiges; et 
pour ce faire ont choisy les six princes électeurs de 
l’empire d’Allemaigne. Parmy ce que chacune 
partie doibt monstrer en dedens ung an , tout ce 
de quoy elle se voldra ayder , le roy des Romains 
fera ostention du droiot^e madame Marie , son 
espouze, héritière ^ jdiic.^^^6r, Dieu ab- 
soilve , et ledit Charles d’Egmont,''s’eiûplblpâ de sa 
part , le mieulx que faire polra ; et se l’accord ne 
se poelt trouver par lesdicts électeurs , l’évesque 
de Strasbourg , quiconcque le soit lors , sera le 
sepliesme ; et ce temps pendant , ledit Charles 
joyra de ladite ducé ; duquel Charles seront plesges 
au roy des Romains, quatre petites villes du pays de 
Gueldres ; et se. ledict Charles est vaincu et con- 
strainct de perdre ladite ducé par arbitraige , il 
sera tenu de servir le roy et monseigneur l’archiduc 
son fils, parmy recep vaut par an dix mille mailles 
de Rin.v ' : 

Nonobstant les submissions faictes pour pacifier 
partie , la guerre s’esmeult en Gueldres , environ 
le mois de janvier ensuivant ; gens d’armes se 

iiiisrent sus , lesquels mengèrent les paisans à tous 
costez. Cenlx de la garde du roy et leurs compai- 
gnies prindrent une place nommé Enfer, moictié 
par composition , moictié aultrement ; puis assail- 
lirent une grosse abbaye où estoient de cinq à six 
cens hommes de guerre , lesquels puissamment 
delFendirent ; la garde y perdit plusieurs gens qui 
furent brisez, mors et bleschiez par les Gueldrois , 
lesquels finablement furent succombez et se ren- 
dirent par composition; puis retournèrent chacun 
eu son quartier , et furent ces choses accomplies 
environ le quatriesme dimance de quaresine an . 
dessus dict. 


CHAPITRE CCLXXÏII. 


LVuIrée de madame Blance , royne des Romains , ès villes de Malines et 

d'Anvers. 


La royoe des Romains , accompaigniée des il- 
lustres princes , dames et damoiselles de' la nation 
de Milan et d’Italie , aornées fort richement selon 
les modes des pays , qui estoit chose moult no- 
velle aux habitans de par dechà, entra en la ville 
de Maliues à granl triumphe et richesse pompeuse, 
en chariots les plus somptueux , riches et cousteux 
que jamais avoient estez veuz ès pays. La ville de 
Malines , laquelle avoit tousjours esté bonne pour 
le roy des Romains , sans braimer , sans fleschir 

et sans desrenger , se mit en paine pour l’honneur 
et complacement du roj , de la recepvoir le plus 
honnorablement que possible lui fut. Les rues 
furent tendues moult richement oultre la mode 
accoustumée ; les histoires , tant hors la ville que 
dedens , furent de grandz coustz très lion neste ment 
accoustrez. Se allèrent au-devant d’elle en notable 
procession , les happos de l’esglise collégialle , 
conventuelle et parochiale, grans personnaiges , 
nobles chevaliers , gentilshommes et escuyers , 
bourgeois , marchans et mannans de la ville , 
comme par esquadres, la révérendèrent , portans 
plusieurs ungflambeau en main. Et à sa très belle 
et joyeulse advenue furent faictes joustes, esbate- 
niens et feux de joye , en présence du roy son 
mary , de monseigneur l’archiduc , son fils , et 
plusieurs chevaliers estrangers. 

Le lundy dix-huictiesme d’aoust ensuy vant , le 
roy et la roy ne des Romains , monseigneur l’ar- 
cliiduc, madame Marguerite, sa sœur, l’arche- 
vesque de Mayence, électeur; le duc Frédérick 
de Saxen électeur ; ensemble grande * noblesse 
d’Allemaigne , d’Italie et d’autres pais, entrèrent 
en la ville d’Anvers à grant triumphe ; et ceulx de 
la ville avoient paré leurs rues et tendues de ta- 
pisseries, de draps de soye et aultres semblables , 
et aorné leurs histoires trop mieulx , et plus ma- 
gnificquement que ceulx de Mali nés, à cause des 
nations , tant d’Espaigne , d’Engleterre ^ de Portu- 
gal , que d’autres provinces loingtaines , illecqarri- 

vécs, à cause de la foire. Et estoitla ville d’Anvers, 
assavoir, portes, clochiers, maisons et rues d’i- 
celle, tellement enluminée de chire, assavoir, 
flambeaulx, que fallots, que sembloit de nuict 
quelle fust tout esprinse en feu et en flambe. 
Pendant ce temps que le roy, la royne , mon- 
seigneur l’archiduc et madame Marguerite pren- 
doient leurs solas à la chasse, tant à la wure que 
ès hosquailles à l’environ de Malines, Anvers et 
Bruxelles ; monseigneur Philippe de Clèves ; sei- 
gneur de Ravestain, lequel n’avoit veu le roy des 
Romains depuis qu’il s’estoit emprisonné pour luy 
en la ville de Gand , par quoy plusteurs guerres 
s’engendrèrent en Flandres et Brabant , au grant 
dommaige et loulle desdits pais, se trouva sur les 
champs, assez près d’illecq, pour révérender le 
roy ; et combien que iceluy seigneur Philippe, sur 
par le bénéfice de paix et pour avoir rectifié son cas, 
eut plaine absolution du roy, publiée en plusieurs 
quarlours , comme dictest cy-dessus, et là où pa- 
ravanl il aveit esté deshonoré durement ; il envoya 
l’ung de ses gens vers le roy, lui demander se son 
volioir estoit qu’il le venist saluer ; à quoy la 
très sacrée majesté, fort clémente et débonaire, 
respondit que oye. Et quant ledit seigneur de Ra - 
veslain apercent sa royalle face, il descendit de 
cheval , et s’adrescha vers le roy , lequel se print 
à soubrire , et ledit seigneur de Ravestain se mit 
à iing genoul , et lui dict : « Sire , je vous mercye 
fi qu’il vous a pleut moy donner licence d’ap- 

» procher vostre majesté ; si par cy- devant j’ai 
» faict chose qu’il vous ait tourné à desplaisance , 
» je vous* requiers pardon et mercy. » Et le roy 
respondit bénignement : « Je le vous ai pardonné , 
» et de faict je vous le pardonne. » 


CHAPITRE CCLXXIV. 

L’entrée de monseigneur l’archiduc en Louvain , où il fit le serment 

comme duc de Brabant. 


Le roy des Romains, monseigneur l’archiduc,, 
l’archevesqué de Mayence , Frédérick , duc de 
Saxen, électeur, ensemble plusieurs. notables per- 
sonnages de Germanie , de Milan , de Flandres , 
de Liège , de Picardie et de Haynault , arrivèrent 
en la ville de Louvain^ laquelle diligenta fort de 
recep voir monseigneur l’archiduc , comme duc de 
Brabant et seigneur naturel , en forme et manière 
que avoient faict les villes dessusdites et advint 
que le dixiesme de septembre ^ à trois heures au 
jour, et partirent de Louvain le roy des Romains 
ensemble les princes de sa compagnie, et menè- 
rent monseigneur l’archiduc d’Austrice Philippe^ 
hors de la ville, en ung monastère de femmes, que 
aucuns nommoient le ban , et illecq trouva de 
quatre à cinq cens hommes bannis de ladite ville , 
lesquels il ramena à son entrée. Et estoient venus^ 
au devant , à notable procession , les ordres men- 

clians , les colleges et suppos de Tuniversité j les 
seigneurs de la justice, maire et officiers, bour- 
geois et marchans, gens de mestiers et habitans, 
portans en main torses de chire ; et quant il fut 
arrivé snr le marché, accompaignié du roy son 
père et autres personnaiges dessus nommez , il 
descendit de son cheval pour entrer en l’osglise 
Sainct-Pierre , environ six heures sur le soir; et 
illecq Factendoient maistre Nicolas de Ruter, pré- 
vost de ladite esglise , et le doyen d’icelle. Et lors- 
qu’il fut descendu de son cheval , pour faire son 
entrée, ledit maistre Nicolas de Ruter, lequel, de- 
puis, fut évesque d’Arras, print son cheval sellé, 
houssé et bridé , comme faire debvoit et povoit , à 
cause de sa prévosté , en luy baillant de son sur- 
plis, le mena en l’esglise, devant l’autel Sainct- 
Pierre, présent le roy et les dessusdits personnages, 
et mondit seigneur l’archiduc se mit à genoulx 
devant l’autel, sur ung qiiarreau de velours, le- 
quel lui fut préparé. Puis ledit maistre Nicolas 
luy fit lire en latin et jurer d’entretenir les droicts, 
privilèges, statutz et libertez de l’esglise, en telle 
manière que ses prédécesseurs, ducs de Brabant, 
avoienl accoustumez de faire , et fit mectre ung 
drap d’or sur ledit autel , comme il est d’usaige. 
Ces mystères accomplis, le seigneur de Marbes, 
namurois, se jecla à genoulx devant sa face, luy 
bailla une espée, priant que luy plaisist donner 
l’ordre de chevalerie. Mondit seigneur l’archiduc 
print ladite espée, la présenta au roy son père. 

el lequel père luy rendit , s’en donna deux ou trois 
cops sur ledici seigneur de Marbaze, Semblable- 
ment fut faict chevalier de sa main un g gentil- 
homme nommé le bailly d’Abbeville; 

Quant mondit seigneur l’archiduc eut faict son 
devoir en ladite esgKse de Sainct- Pierre, maistre 
. Jehan de Hante, chancelier de Brabant, le mena 
sur ung grant eschaffault, richement paré, estant 
contre la maison de la ville , où le roy les princes 
d’Allemaigne et autres, furent présens, comme 
l’archevesque de Mayence,, le duc Fréderick de 
Saxen, le duc de Brunswich, allemant; le due 
d’Iorck, d’Engleterre ; Charles d’Egmont, le duc 
Albert de Saxen , le duc Henry son fils , le prince 
d’Orange, le prince de Chimay, >le marquis de 
Baden, le marquis de Rothelin,*le conte de Ven- 
dosme , le seigneur de Ravestain , le conte de Nas- 
sou , le grant Polhain , le conte de Sorme ^ le 
marissal de Juliers, le marissal de l’empire, les 
seigneurs du Fay, de Beures, de la Bastie, de 
Berselle , de Fiusmes, messire Hugues de Meleun , 
inessire Martin Polhain , messire Banduyn de Lan- 
noy , chevalier de la Thoison-d’Or ; le seigneur de 
Myngoval, grant maistre d’hostel du roy ; messire 
Bauduyn, bastard de Bourgogne; le bastard de 
Sainct-Pol , le seigneur de Bredrodt , le seigneur 
de Culerabourg, messire Claude Vauldrey et autres 
de divers marches et provinces; devant lesquels le- 
dit seigneur archiduc fit publiquement serment so- 
. Jempnel d’entretenir les privilèges de la ducé de 

Brabant, lesquels bien au loing luy l’eurent louz en 
langaige Thiois ; en la fin desquels, pour resjoyr 
le peuple circonstant , trompettes et clarons firent 
ung merveilleux resveil. Dont pour nouvelleté et 
souvenance de cesle noble et très désirée récep- 
tion, fut semé or et argent devant l’hostel de la 
ville; et illecq monseigneur de Raveslain fit’bom- 
maige à mondit seigneur l’archiduc et relief de 
toutes les terres qu’il avait en Brabant. Kt quant 
mondit seigneur l’archiduc fut retiré en son logis , 
il fit canebelier Claude de Carondelet , président de 
Bourgongne, bailly d’Omont, et fils de messire 
Jehan de Carondelet, chancelier^ seigneur de 
Solre. 

Le dimence suivant, alors septième de septem- 
bre, trespassa de ce siècle le seigneur de Berghes, 
vertueux chevalier , très élégant perso nnaige , 
hommé bien entendu , fort plaind* et regretté des 
estrangiers et marchans, lesquels se trouvoient à 
la foire de Berghes , et auxquels il mon troit sub- 
side, libéralité et cortoisie. Il espousa, en son vi- 
vant, madame Blanche de Sainct-Simon , de la- 
quelle il eut notable lignée, dont Dieu et les princes 
furent grandement servis. Messire Jehan de Ber- 
ghes, son fils, seigneur de Walhain , succéda à 
la seigneurie, combien que monseigneur Henry, 
évesque de Cambray , estoit son aisné fils. 


>4 


CHRONIQUES 


(> 494 ) 


CHAPITRE CCLXXV. 


L’eDtree de monseigneur l'archiduc en Anvers. 

Le cinqiiiesme jour d’octobre , à huict heures 
du soir, monseigneur l’archiduc, en la compaignié 
du roy son père et de la royne , des mêmes prin- 
ces et seigneurs , dames et damoiselles qui furent 
à l’entrée de Louvain, sinon le conte de Vendosme, 
l’accompagnèrent à son entrée d’Anvers, où il fut 
reçu comme duc de Brabant, et amena les bannys , 
auxquels il rendit la ville. Anvers se mit en tous 
debvoirs pour le. recepvoir et conjoyr, comme son 
vrai prince et seigneur naturel; et s’elle s’esloit 
efforcée de faire le possible à l’entrée de la royne 
des Romains^ elle fit plus que le possible à ceste 
réception archiducale, tant en riches parures, dé- 
coremens de hours , d’histoires nouvelles et de lu- 
minaire , à grant planté , comme de joyeusetez 
et singuliers esbatlemens ; et souverainement s’em- 
ployèrent à ce faire , les nations d’Espaigne , de 
Portugal et d’Engleterre ; car , entre les aultres 
choses, firent un chasteau pendant en aer, de six 
à sept pieds de hault, et aultant de large, le- 
quel, par subtilité d’engiens, mena moult et 
horrible bruict, à l’heure et moument que mon- 
seigneur passa emprès , dont toute la compagnie . 

fut merveilleusement eslonnée ; mais le hourd où 
les gens donnoient le plus affectueux regard, fut 
sur rhistoire des trois déesses, que l’on voit au nud, 
et de femmes vives. 

Le lendemain , après que le roy, monseigneur 
Farchiduc et toute la noblesse eurent oy la messe, 
en Fesglise de Nostre-Dame , environ dix heures , 
mondit sei<jfneur Tarcbiduc monta sur un^ eschaf- 
fault auprès de l’hostel de la ville , et fit illecq so- 
lempnellement tels sermens qu’il appartient à faire 
aux ducs de Brabant, à l’advénement de leur ré- 
ception , en présence de toute la seigneurie , et 
pour souvenance d’icelle , et monstrer grande 
léesse et largesse , fut semé or et argent. Entre les 
autres princes, lesquels gaudissoient à ceste entrée, 
estoit fort gorgias et , de grande pompe , Richard 
d’Iorck , que l’on croyoit eslre fils du roy Edouart, 
auquel l’on avoit baillé estât , et avoit , pour trium- 
pher , gentilshommes et vingt archiers, portant la 
blance rose ; il tenoit sa magnificence à l’hostel des 
Englez , où il avoit faict bouter ses armes hors , 
lesquelles sont trois léopards et trois fleurs de lys , 
en ungmêmeescuchon, et estoit son title en latin : 
Arma Richardi^principis TV alie et ducis Elboraci ^ 
fila et heredis E douar di quarti, nuper Deo gratia, 
regis A nglie et Francie , domini YbernieJQe ces armes 
et de ce title, boutez et desploiezen publicque et 
commun spectacle , où tant de très illustres prin- 
ces , tant de grands personnaiges et marchans de 
divers pais et loingtaines marches, estoient arrivez^ 


l6 CHRONIQUES . ('494) 

furent plusieurs gens esbahis ; souverainement 
ceulx de la rose vermeille , lesquels tenoient pour 
le roy Henry d’Engleterre , comte de Richemont , 
son très grand adversaire ; donc pour dénigrer , 
abolir et diffamer tant les armes , le title , comme 
celuy lequel s*en paroit, deux compaignons englez, 
armez et enabastonnez à la couverte, tenant le party 
du roy Henry , se approchèrent de l’hostel où les 
armes estoient , et cuidans jecter contre lesdites 
armes , illecq pendantes , se adressèrent contre 
rhuys, lequel fut ordoyé et terny de terre et autres 
immondices^ dont ils avoient ung pot garny , afin 
de maculer et soulier lesdictes armes; ne sceurent 
faire leur emprinse si céléement , qu’ilz ne fussent 
veuz et poursuivis ; mais ils donnèrent tant rude 
fuy te , qu’ils issirent hors la ville , sans estre appré- 
hendez; et un autre, innocent, lequel n’en po- 
voit mais, et coulpe n’y avoit, fut tué de chaud 
sang ; parquoy sentit les espines rudes et fort poin- 
dantes de la blanche rose , et qu’il y perdit la vie. 

CHAPITRE CCLXXVI. 

Ventreprinse da chevalier esclave , nommé sire Claude de Yanldrey. 

« 

Sire Claude de Vauldrey, chevalier, seigneur 
de Laigle , de la nation de Bourgongne, très re- 
nommé en armes par les très nobles exploicte de 
guerre et les tournois, joustes, chattipiaiges, et 
pas d’armes qu’il avoit faicls, desquels il estoit venu 
à glorieux achevissement , tant devant le roj et 
la royne de France , comme devant plusieurs prin- 
ces,, preux et vaillans en faculté ' d’armes , très 
fort recommandez , se partit environ le mois de 
juillet, pour tirer vers le roy des Romains, espé- 
rant y faire quelque entreprinse.- Et quand il se 
trouva auprès de Brienne , s’esleva ung grand 
oraige, tant horrible et espouvantable , qued’ung 
seul cop de tonnoire il abbattit l’un de ses . gens j 
et cheoienl en ung moument l’homme et lè cheval 
morts sur le camp. Ledit seigneur Claude , voyant 
ce cruelestonnement,ne fut jamais plus espiouvanté 
de champion d’armes ne de bataille,. qu’il fut de 
ce cop de tonnoires,; toutefois il tira son espée 
pour estre prompt en ses deffenses, mais ne voyoit 
à qui combattre. Son paige avoit sa cfaaisne d’or, 
laquelle lors fut brisée et rompue et desmembrée; • 
mais enfin il en recouvra aucunes pieches. Quant 
ce terrible tempeste et cruel fouldre fut aulcune- 

ment modéré , il envoya son inaislre d’hostel vers 
leconle de Brienne, pour enterrer sondit homme; 
lequel maistre d’hostel fut rencontré d’ung grand 
homme noir à cheval, tanl oultrageiisement espou- 
vanlable , que rien plus cuidoit avoir trouvé Ten- 
nemy ; mais bien lui advint qu’il s’esvanouyt de 
sesyeulx^ et ne sceut qu’il devint. 

Ce terrible fouldre passé , messire Claude se tira 
en Anvers , où le roy des Romains esloit logié , au 
monastère de Sainct-Michiel ; et advint que ledit 
jour de la Toussainct , ledit roy allant à la messe, 
accompaignié de l’archevesque de Mayence, du 
duc de Brunswick , du marquis de Baden , du 
conte de Hanes, et plusieurs autres princes, ba- 
rons, chevaliers et esciiyers , Thomas Isaac , dit 
Thoison d’or, portant la coste d’armes dudit messire 
Claude, vint an cloître de Sainct-Michiel; et lors 
qu’il fut à la veue du roy, vindrent versluy deux 
héraulx,, lesquelz le saluèrent, demandant à qui 
il estoit, et ou il alloit, et quelle chose il clier- 
choit. Il respondit :* « Je suis hérault du noble 
» chevalier, esclave et serviteur à la belle géande, 
» à la blonde perruque , la plus grande du monde. 
» si vous prie que m’adressez vers le très puis- 
j) sant roy des Romains » ; et .lors lui monstrèrenl. 

CHAPITRE CCLXXVII. 


La salutation que fit Thoison d’Or au roy. 

« Tkès sacrée majesté, très haut, très excellenl, 
» très puissant et très victorieux roy, la saincte Tri 
.. ni^S vo„doi„, .çco„,pli,»™e„;dè,o„”,o, ."; 
» cellens et chevalèreux' désirs; Sire; le chevalier 
» esclave serviteur, à la belle géande, à la blonde 
»» perruque, la plus grande du monde, se recom- 
» mande très humblement à vostre très noble 
» grace^ vous suppliant voloir entendre ses lettres 
» et lui accorder sa requestél » A tant le rov 
prmsit les lettres, et les fit lire devant les princes 
dessus nommez ; et, après avoir appellé son conseil 
sur le heu, fit faire la responce par le greffier de 
1 ordre, audit Thoison. 

Response du roy audit Thoison. . - 


« Geny officier d’armes , vous nous apportez 
« nouvelles qui nous sont agréables; et croy si 
»> vous ne congnoissiez le chevalier, gentilhomme 
» et sans vilaine reproche , vous ne nous feriez tel 
messaige; sur ceste féance, nous acceptons la 
» requesle du chevalier, et lui donnons conc-ié et 
» licence de porter son emprinse. Nous allons à la 
» messe , faictes vostre rapport , et le faictes venir 
» au partir de nostre disner, si toucherons à son 

» emprise ; pour le fornir de nostre personne , afin 
» de l’allégier, selon le contenu des chapitres qu’il 
» nous baillera. » 


CHAPITRE CCLXXVIII. 

La salutation que fit le chevalier esclave au roy des Romains. 

« Sacrée majesté, je me présente humblement 
» devant vous, par vostre noble congié et licence ; 

» vous suppliant en toute humilité , que voeillez , 

» toucher à l’emprinse que je vous porte, afin de 
» moi décherger de la peine où je suis obligé par 
» le commandement de ma dame. » 

Response du roy au chevalier . 

« Noble chevalier, pour ce que nous sçavons 
» que vous estes chevalier esprouvé , et congneu 
» aux armes" en tout honneur et vérité ; nous tou- 
» chons à vostre emprinse pour furnir à nostre 
» corps, à l’encontre de vous, sur les armes à 
» vous chergiez, et selon le contenu des chapitres , 
» ' que vous nous baillerez , se Dieu nous garde 
» d’encombrier; et de léal ensoingne , vous vous 
» retirerez à Malines, ou en Bruxelles, vous ap- 
» prester, et nous vous ferons sçavoir dedens briefs 
» jours, où nous pourrons accomplir le désir de 
» nous deux. » 

Remerchiement du chevalier. 

« Sire, le plus très humblement que je puis 

» faire, vous remerchie de Thoiineur que vous me 
» faicles, priant à Dieu de bon cœur, qu’il doinl 
>♦ à vous et à moy bonne adventure. » 


CHAPITRE CCLXXIX. 


Les chapitres. 

« La saincle Trinité, ung seul Dieu en trois 
personnes, soit en moi commenchement moyen et 
lin ; et me voeilles estre en confert , conseil se- 
cours et ayde sous le mesme povoir, j’ai conclud 
et délibéré furnir et parfaire les' armes, selon le 
contenu des chapitres cy-après escripts. 

» Le premier chapitre est que moi, nommé le , 
chevalier esclave et serviteur de la belle géande à 
la blonde perruque , la plus grande du monde , 
faict sçavoir à tous ceulx lesquelz ont corraige de 
valoir, que en mes visions et songes, s’est apparu , 
parlant à moy. Mars, le dieu des batailles, accom- 
paigné de Pâllas^ déesse de proesse, par douze - 
nuicts de mardy , à quoi ne me suis volu arrester 
jusques à ce que raison et entendement me ont 
dict : w Tu le dois faire , non pas pour adjouler 
» foy aux dieux et déesses , mais pour ce que 
» Nostre-Seigneur seiirinspire les gens ainsi qu’il 
» lui plaist ; et sou ventes fois par divers inspira-. 

» lions. (Jehan, iS.Spiritus , ul>i. vnlt. spiral. ) » 



DIgitized by Google 


22 ’ CHRONIQUES 04»4)' 

Dont moy / congnoissant ceste vision causée de 
vertus, ay ici rédigé par escripl les paroles profé- 
rées et dictées à moi par la bouche de Mars , dieu 
des batailles , accompagnié de Pallas , déesse de 
])roesse, lesquels médirent en tellemanière : « Nous 
» le faisons commandement que jamais tu ne te 
» asséez à table ; jamais tu ne baise dame ne de- 
» inoiselle; jamais ne voyes en guerre armel de 
» blancq liarnois, ou autrement jet pardessus, je 
» te deffens que ne face aulcun serment de servir 
» prince ou princesse, jusques à ce que lu ayes 
» faict arme , combattu à outrance, et faict rendre 
» ou estre rendu loy mesme, au plus preux, ver- 
» lueux et vaillant chevalier du monde. » 

» Le deuxiesme est que je porteray une emprinse 
d’ung fer d’or, dont la belle géande m’a enferré; 
et ne puis jamais estre defferré jusques à ce que 
ledit preux, vertueux et vaillant chevalier aura 
touché à madite emprinse , pour faire et accom- 
plir les armes en brief desclarées. 

» Le Iroisiesme, que ledit chevalier me ordon- 
nera jour, et me trouveray au champ clos, monté 
et armé coinme en tel cas appartient , la lance en 
la main , l’espée au costé ou en la inain^ pour furnir 
et accomplir lesdites armes de madite emprinse ; 
et lesquelles lances seront ferrées à fer esmolu et 
d’une mesure, et les espées pareillement sem- 
blables, et dofit ma parti? aura le choix; et les- 
quelles lances et espées seront baillées ès maiii'^ 
d’ung juge, tant pour les visiter, que pour les dé- 

livrer à nous selon le contenu de ces présens cha- 
pitres. 

» Le quatriesme , que ledit chevalier se pourra 
armer , monter et enseller à son gré et voloir , 
ainsi que en tel cas appar tient. 

» Le cinquiesme, nous couverons une course de 
lance l’un contre l’autre , et puis combalterons sans * 
retraicte d’espée, d’estocq et de taille, jusques à 
ce que l’ung de nous deux dira : « Je quicte la 
» bague à mon compaignon , » et laquelle bague 
sera délivrée par chacun dé nous deux es mains du 
juge ; chacune bague en valeur de dix mille escus 
ou en'dessoubz, et' avant la bataille encommen- 
chée , pour donner la bague concquise à celu)' qui . 
l’aura de^rvi^, ' comme-il appartient , et l’autre 
bague sera rendue à ceïuy qui l’aura baillée , et 
(jui aura son droict gardé comme il appartient. 

)) Le sixiesmey si l’espée de l’un de nous deux 
tornboit par terre en combattant , * afin que l’em- 
prinse soit mieux' furniey ladite espée porra estre 
l’éndue celuy qui l’aura perdue; mais si l’espée 
rompoilj^en- ce* cas' chacun fera le mieux qu’il 


porra./- ' 

~ » Le septiesme chapitre est que, pour l’honneur 
de si haulte chevalerie, -que du meilleur chevalier 
du monde je donne le choix à ma partie de choisir 
. et ordonner le jour et le lieu de noslre bataille , 
et aussi de choisir juge pour nous tenir ..tous deux 
en droict ; requerrant en toute huniilité que le jour 
soit brief de l’exécution de ces. présens chapitres, 

ailin de moi descherger de si pesante cherge, et 
de délivrer mon cœur de son désir. 

‘ » Et affin que chacun de nous sache et congnoisse 

que je voeil accomplir et furnir de poinct en poinct 
lès armes contenues en ces, présens chapitres , j*aj 
prié et requis^ ihessire Claude^ de Vauldrey , sei- 
' gneur de Laigle , le signer de son. nom , et du scel 
armoyé de ses armes , le vingt-quatriesme jour du 
mois de septembre. », 

CHAPITRE CCLXXX. 


1^9 voyaige de Naples que fit^e roy Charles de France , huictiesnae de ce- 

nom. 

t 

Le roi Charles de France., huictiesme de ce 
nom , considérant et résolvant en • secret de sa 
pensée les dommaiges innumérables des pais , les 
piteuses ruines dés nobles citez , les désolations du 
peuple chresptien, ensemble la, très inhumaine 
effusion de sang, et très horribles et exécrables 
tyrannies que ont commis- et perpétré en la reli- 
gion de Dieu depuis quarante ans enchà, les très 
cruels et maldicts infidèles Turcqs , oultrageux et 
moult desleaux ; iceliiy roy Charles , voeillant ré- ^ 
primer la rage furibonde, et obvier, comme ont 
faict party devant ses très nobles congéniteurs, roys 
de France, à "leurs invasions et mauldictes pré- 

tentes ; proposa repeller à toute force leur très hor- 
rible fureur impétueuse , et soy esloingnerde son 
royalme, lors pacificque, de son espouze et de son 
fils unicque , contre la volonté d’aucuns princes 
franchois ; et donnoit à entendre , comme il appert 
par sa bule ou mandement espandue en Italie , que 
divine inspiration l’avoit admonesté de ce faire, à 
laquelle ne voloit contredire; ains y exposer son 
corps, son corraige, ses suppoz et ses facultez et 
biens temporels ; car par ce moyen porroit l’on re- 
covrer la Terre-Saincte et plusieurs notables citez 
et villes occupées desdits Turcqs mauldicts ; et pour 
ce que le royalme de Sicile, qui maintenant est 
appelé le royalme de Naples , a esté rescouts plu- 
sieurs foys hors des mains desdits méeréans, par ses 
prédécesseurs roys de France , et tellement que jus- 
ques au nombre de vingt-quatre en ont estez ad- 
vestuz ; iceluy roy Charles, moyennant la grâce di- 
vine , entendoit à le recouvrer ainsi , tel que luy 
et les siens eussent plus seure et facile entrée et 
yssue en iceluy royalme , pour achever son salubre 
propos, et n’entendoit en rien endommager la cité 
de Rome ni les terres de saincte Esglise , comme 
avoient faict le roy moderne Alphonse d’Arragon , 
et . ung aultre Alphonse et Ferdinande ) lesquels 
par leur témérité avoient assiégé la cité romaine ; 
ains au contraire , la voloit conserver et garder de 
tous dommaigeset injures quelconcques , et portant 
honneur et révérence au Saincl Siège apostolique , 
à la mode de susdits progéniteurs, comme il est tenu 

de .faire , en tant que possible seroil. Donc , pour 
achever son emprînse , fit grande coeillette de de- 
niers , et mit ‘ sus une très^ grosse armée , où luy- 
► mesme alla en personne. 

. Le duc Loys d’Orléans , comme aurore précède 
le soleil , estoit son précurseur , conducteur de plu- 
sieurs navires et galères ; le seigneur de Piennes et 
Je bailly de Dijon menoient par terre grand nombre 
de Suisses. Le duc d’Orléans emmena un jour son 
navire jusques auprès d’un port de mer nommé 
Japello,dà où six ou sept mille des gens du prince 
de Tarentê estoient logiés; puis arrivèrent illecq 
par terre' le seigneur Hé Piennes et sa force; et 
lors le duc d’Orléans descendre ses gens , les- 
quels se joindirent ensemble ^ pour investir leurs 
ennemys^ bonne myne. L’esr 

carmuçhe 4*^^^ lanskenets et les Suisses^ 

lesquels ^préstendoie n t gaigner ung pont que lés- 
ais .^arentins gardoient; La meslée fut moult 
gi^ande et terrible d’ung costé et d’autre ; plusieurs 
i y firièrent leurs jours ; mais lesdits Tarentins furent 
‘ repuisez; et fut l’occision ifaicte, entre ledit pont 
et’ le ' vBla ige . • - ! y. . .... 

Iby avoit en la pVaierie assez près d’illecq, une 
» grosse bende"^ de Tarentins de dix-huict cens à 
déux nulle honimesfsoubs la conduicte du seigneur 
Birte, où l’escarmuche s’esleva plus grande que 
devant; car elle fut renlorcée de deux costés. Le 
seigneur de Piennes et le bailly de Dijon guignè- 
rent et passèrent ledit pont^ et leurs gens gaignè- 

rent la praierie, et pour renfort, lèur survint la 
flotte que le duc d’Orléans aVoit j'aicl descendre, 
lesquelz njarcKèrent .tant vigoreusemènt^, que les 
ennemys en furent moult estonnez. Ils firent une 
manière de voloir donner dedans; mais quant ils 
virent que Franchois^ tenoient pied ferme, ils 
tournèrent en fuyte, querant les montaignes à 
grande diligence , et illecq furent prins et tuez 
plusieurs Tarentins, lesquelz oncques puisq ue se 
rengèrent. ' ' — ' 

Quant le roy Charles de ‘France eut mené son 
armée, forte et puissante, par plusieurs destrois 
passaiges , tant par mer comme par terre , sans 
grande effusion de ‘sang, ne trouver dangereuse 
repuise ^ il entra en la cité de Rofne par'la porte 
de Nostre-Dame-de-Populo,'la nuictderan, une 
heure après minuict , accompaigné de trente mille 
combattans , et fut logié au palais Sainct-Marc ; et 
le quinziesme jour ensuivant, se partit d’illecqi 
pour oyr messe, en l’esglise Sainct-PieiTe. Nostrc 
sainct père le pape , Alexandre, avait faict prépa- 
rer son palais fort richement^ et illecq disna ledit 
roy ; et à l’après-disner le pape se partist au châ- 
teau Sainct-Angel , où il estoit logié , pour venir 
vers luy, et se rencontrèrent et entreveurent eh ung 
gardin situé à l’environ de la galerie par laquelle 
l’on va audit chasteau Sainct-Angel. Quant le roy 
sceut que le pape venoit, accompagnié de ses car- 
dinalz, il marcha au-devant de luy, et s’appro- 
cha pour le voloir baiser aux piedz, eti lui faisant 

grande révérence j mais le pape marcha avant , et 
ne donna loisir audit roy de le baiser aux pieds ne 
aux mains ; et le print le pape , si le leva et baisa 
en la joe ou bouce, par très grande amitié, comme 
il povoit sembler ; et ce faict , le print par la main , 
et volust que le roy le menast par ung côsté et ung 
cardinal par Tautre , puis se retira en sa chambre 
ou il s’assisten pontifical en une chaière ; sescar- 
dinalz se assirent à l’entour de luy, comme s’ils 
volsissent tenir consistoire ; il fit asseoir le roy au- 
dessus des cardinalz^ et le roy fit requeste à nostre 
sainct-père le pape qu’il donnast la dignité de cardi- 
nal à l’évesque de Sainct-Malo ; ce qu’il fit volon- 
tiers et promptement, en la présence du roy, lui 
bailla le chappeau rouge et la chappe^ et lui or- 
donna son logis au palais où loge nostre sainct-père 
le pape, et où le roy mesme estoit logié. Le pape 
accorda que le cardinal de Vallence iroit, en sa 
compagnie, en estât honorable, l’espace de trois 
ou quatre mois; et par le conseil des cardinalz, 
permit queZezime, frère du grand -turcq, seroit 
ès mains du roy, pour luy estre gardé en la place 
et rocque de Terrâcine pour la seureté dudit sei- 
gneur, et émpescher la descente des Turcqs en Ita- 
lie ; et promit le roy de non le translater d’illecq , 
SI grant besoin n’estoit, et le restituer à nostre 
sainct-père à son partement d’Italie. 

» Item, Et si le Turcq, frère dudit Zizime , vol- 
loil esmouvoir guerre en la Marche d’Ancoyne, 
ou autre lieu de Tfisglise, le roy promecl par effect 

et à son pouvoir l’ayder^ et faire ratifier Tarlicle 
dessus dict, par le grant-maistre de Roddes, dedens 
six mois. 

» Item. Pour la seurelé du faict dudit Turcq, 
le roy bailla à pleisges les princes, barons et pré- 
lats, présentement estant en sa compaignie, les- 
quels se obligèrent à la somme de cinq cens mille 
ducats, payables pour une fois, à nostre sainct- 
père et à la chambre apostolicque. 

» Item. Et au regard du tribut que le Turcq, 
frère dudit Zizime , a accoustumé de paier à nostre 
sainct-père , lequel est de quarante mille ducats , 
le roy entend que cestuy tribut viendra ès mains 
de nostre Sainct-Père comme il est accoustumé, 
de quoi le roy bailleroit plesge. 

» Item. Le pape bailla la ville et rocque de Civi- 
tad-Vecchia au roy, pour soy tenir durant son 
voiaige, et yrecoeillir gens, victuailles et choses 
nécessaires à son ost; et promist ledit roy que de 
restituer ladite rocque au retour de sondit voiaige. 

» Item. Pareillement entend le roy, que toutes 
marchandises et vivres passeront et rappasseront 
par Hostie , excepté les marchands de Naples, les- 
quels seront tenus de prendre saulfconduict. 

» Item. Le pape bailla passaige au roy et à son 
armée, par les terres de TEsglise, moyennant que 
raisonnablement ils paient leurs vivres. 

)> Item. Et par ainsi , toutes les terres de Pes- 
glise seront restituées à nostre sainct-père , et 
aultres appartenantes aux aultrés personnaiges > 

sinon les places et roynes lenans parties contraires 
au roj de France, donnant secours au roy Al- 
phonse. 

» Item. Le roy rendra Hostie ès mains de Sainct 
Pierre , ora vincula , son emprinse laicte , et le 
pape pardonna à ceulx lesquelz avoient baillié au 
roy certaines places comme Aigle , Pendente , 
Monsil, Lacerone, Balsone, Viterbe et autres lieux, 
sans les inquiéter ; pareillement le pape donna aux 
cardinauiz fa\orisans au roy , et les remit en leurs 
franchises, liber tez et terres; et pardonna à toutes 
offenses des seigneurs Colonnois , Sabelles, Vitel- 
les, Jerosme de Siontenelle et aullres subjects; 
et le roy pareillement pardonna aux seigneurs 
Versins , Jacobs^ Conto et aullres ; et le roy ne 
debvroit reqiierre d’avoir le chasleau Sainct- 
Angel ! » 

L’appoinctement faict entre eulx, le roy en per- 
sonne fit obéissance à nostre Sainct -Père , en 
plein consistoire , en la grande salle du palais , si 
lui baisa le pied et parla à luy peu de mots, priant 
qu’il volsist faire cardinal l’évesque du Mans, ce 
que le pape lui octroya ; et lequel pape chanta la 
messe en faveur du roy , le mardi ensuivant , et se 
fit apporter de son palais jusques en ung siège au- 
près de l’autel , ayant ung thiaire en chief , estimé 
à la valeur de trois cens mille ducats, et estoit 
accompagnié de cardinalz et d’évesques mitrez. 
Quant le Sainct-Père fut préparé pour chanter la 
messe, le seigneur de Foix lui apporta les bachins. 

juques à son siège, pour laver; puis sc leva et 
alla devant l’autel dire son Conjiteov ; cela faict, 
revint à son siège , où il y avoit cinq degrés, el 
n’en bougea du loing la messe, si non quand vint 
que l’on devoit lever Nostre-Seigneur. En ladite 
messe furent cantées deux espitres et deux évan- 
giles en grec et en latin ; et fut servy du long la- 
dite messe par le seigneur de Montpensier et mon- 
seigneur de Bresse , etfinablement du roy, qui lui 
donna à laver, après qu’il eust usé du corps de 
Notre-Seigneur, duquel il avoit faict trois pièches 
et n’en avoit prins que Tune, et les autres furent 
usez par les diacque , soubdiacque, cardinalz, et 
semblablement du précieux sang, et est vérité que 
après l’élévation dudit corps de Notre-Seigneur, 
ledit pape retourna en son siège, et illecq lui fut 
apporté pour le recevoir. Au costé dextre du pape 
y avoit deüx chaières; en la prochaine de luy estoit 
le cardinal de Naples , doyen des cardinalz, et en 
l’autre estoit le roy de France; au costé mesme, 
à quatre ou cinq braches du roy, estoient assis sur 
nng bancq , les cardinalz évesques , chacun selon 
son rang ; à la main senestre estoient assis les car- 
dinalz prestres et diacques , mais entre deux estoit 
le desposdela Morée. La messe finée, le pape donna 
sa bénédiction ^ estant dans sondit siège , à tous les 
assistans , où il y avoit , que dedans que dehors l’es- 
glise , plus de vingt mille personnes des gens du 
roy; et adonc fut monstré le fer de la lance dont 
Nostre-Seigneur eut le costé perchié > et le véro- 

nicque; puis le pape monta en une galerie de son 
palais, à cela servant, où il donna absolution de 
paine ou de coulpe, en latin, italien et franchois* 

Quant le roy franchois eut séjourné en Rome un 
espace de temps, il se tira vers la cité de Naples, 
à très grande puissance ; et estoit le vingtiesme 
lourde febvrier, en une place nommée Adverse, 
à trois petites lieues de Naples , où la noblesse de 
la ville vint vers luy , ensemble les cinq principales 
lignies comme la maison de Lensse , toujours bonne 
Arragonoise, et les nobles prisonniers furent relaxés 
et vinrent vers luy , dont tel y estoit qui avoit tenu 
prison l’espace de dix-huit ans. Le roy Fernande 
sentant l’approche du roy , se retira au chasteau 
noef de Naples, avec don Frédérick et aultres, en- 
semble leurs femmes, leurs familles, et tout ce 
qu’ils peurent serrer; si les firent mectre ès galères 
et crenelles , pour tirer en Cecile après le roy Al- 
phonse. Le roy Fernande tint prisonnier le fils du 
prince de Salerne , le fils du prince de Rosane et le 
conte de Cesse , et affin que le roy Charles ne se 
aidast des grosses navires , il les fit toutes brusler, 
avec une aultre de Gennes , nommée Capella. 

Dedans Naples entrèrent, pour le roy de France, 
le seigneur de Montpensier , le mareschal de Gez 
et celui de Beaucaire , ensemble le seigneur de 
Clarieu , ayant cherge de garder les portes^ affin 
que les Suisses n’y entrassent; et appoinctèrent 
avecqle cardinal de Jeunes et messire BioUe; ceulx 
de Naples avoient pillié ung chasteau nommé Gam- 

poneme, la maison de Jehan Frédérick et Tescii- 
rye de grands chevaulz du roy Ferrande. Le sire 
Ursin elle conte de Pécyglianne allèrent à Noble , 
qui est à quatre mille près de Naples; les Juifs de 
Naples et les Maronnes furent pilliez et ne peurent 
avoir saulfconduict ; puis les Juifs furent tuez et 
les Maronnes saulvez en navires. Don Fernande en- 
voya don Frédérick vers le roy de France, afïin 
qu’il volsist laisser le title du royalme de Naples, en 
luy offrant certaine pension d’argent; auquel le roy 
franchement respondit que luy et ses antécesseurs 
^a voient usurpé le royalme de Naples sur^ses pré- 
décesseurs, contre droict et raison ; pourquoy il ne 
délaisseroit nejle title, ne l’héritaige ; car nostre 
Sainct-Père> .en passant par Rome, l’en avoit ad- 
veslu ; mais se ledit Ferrande voloit laisser le tout 
et tourner en France , le roy lui donneroit- pour 
son estât trente mille livres de rente et aultant de 
pension annuelle. , ' ? 

Le roy de France fit battre le chasteau de Cour 
d’engiensà pouldre, tant horriblement, que ceulx 
qui le tenoient se rendirent^ corps et biens saul- 
yez ;. pareillement le chasteau de Gaiette, et se 
trouva quasi 'au-dessus du royalme et de la prirî- 
cipaulté de Tarente ; mais finablement il concquist 
la grosse vérolle . de laquelle , comme impétueuse, 
horrible et abominable maladie , il fut angoiseu- 
sement touché; et plusieurs de ses gens, qui re- 
tournèrent en France, en furent moult doloreu- 

* / 

^ment oppressez ; et, pourcequ’i 

n’estoit nouvelle 

de ceste griel ve pestilence avant leur retour , elle 
estoit nommée la maladie de Naples ; aiilcuns l’ap- 
peloient les grosses pocques ; les aultres, la grande 
gorre ; aultres , la pancque denarre , et aultres , 
les fiebvres Sainct-Job. 


CHAPITRE CCLXXXl. 


AUianc-e de no*itrc Sainct-Pcre le pape Alexandre aux roys des Romains el 

d’Espaigne. 


(( Alexatsidre, évesque, serviteur des serviteurs 
de Dieu, à tous fidelz chresptiens , salut , dilection , 
el bénédiction apostolique : comme ainsi soit que 
pour le grand commun bien de tous chresptiens , 
de nous et de toute Italie , laquelle en repos d’amé- 
nité et tranquillité de paix , sur toutes choses dé- 
sirons estre observé de Dieu acteur ; avons faict al- 
liance et confédération entre nous et nos très chers 
enfans en Jésus-Christ : Maximilian , roy des Ro- 
mains, et Fernande et Elisabeth, roy et royne 
d’Espaigne , illustres et nos amez enfans ; nobles 
hommes , Augustin Barbarre , ensemble la sei- 
gneurie des Vénitiens, et Loys Sfortia, duc de Ve- 
nise et de Milan ; laquelle alliance nous avons faicte 
conclute et ordonnée estre délivrée et publiée di- 
iiience prochain , dit vulgairement de Pasques 
flories ; affin que ledit jour soit décoré de plus 
grande solempnité ; et en oullre , affin que le sénat 

et peuple de Venise , lequel nous embrasserons de 
paternelle charité , puisse être consolé de dons spi- 
rituels et célestes. Nous confians de la miséricorde 
de Dieu omnipotent, et de Tauctorité de sainct 
Pierre et de sainct Paul, apostres , à tous chresp- 
tiens , qui seront dévotement en la publication de 
ceste alliance et confédération , qui se fera par ung 
évesque en l’église de Saint-Marc , audit Venise, 
après qu’il aura donné la bénédiction au peuple ^ 
et à tous ceulx qui par 'ce jour visiteront dévote- 
ment ladite esglise : donnons et concédons, par.cës 
présentes, plénière indulgence de tous leurs pes- 
chez , en la forme de l’esglise accoutumée , ces pré- 
sentes toutefois non v ail labiés après ledit jour passé. 

» Donné à Rome, l’an mil quatre cens quatre- 
vingts et quinze ; le sixiesmé jour du mois d’apvril , 
et de notre pontificat l’an deuxiesme. » Et fut ceste 
alliance publiée à Rome.*^ , 

f " î - ‘ * 

CHAPITRE CCLXXXII. 

POUR l’an i49S* 

Le retour du roy Charles de France, parlant du royalme de Naples, pour 
venir en France ; et le rencontre qu'il eut à Fwnoue. 


Le vingt-deuxiesme de may , an dessus , le roy 
Charles de France, ayant la pomme d’or en une 
main et le sceptre royal en l’aultre , chevaulchant 
un grison , couvert d’ung riche drap d’or , entra en 
la ville et cité de Naples , où les rues furent riche- 
ment tendues. Le seigneur Prospero Colonne, che- 
valier romain , le conduisoit et menoit son cheval 
par la bride. Les nobles de son hostel, ensemble 
toutes gens de guerre , estoient à pied et sans ar- 
mure , sinon ceux de sâ garde. Ce temps pendant , 
le pape, quihonnorablement l’avoit recoeillé et ad- 
vestii dudit royalme de Naples, doubtant la revenue 
dudit roy , fit fortifiier et barrer les portes de Rome , 
et estoient lors les Franchois plus hays en Rome 
que les Juifz. Le roy , toutesfois , se gaudissoit en 
Naples , faisant faire jousles , behourts et tournois ; 
et estoit quasi au -dessus du pais , fort plaisant , fer- 
tile , honneste, et utile pour la crescence des biens, 
lesquels germineut et multiplient à moult grant 
planté, sinon de deux isles, Bamelix et Calipo. 
Ces triomphes passez , le roy Charles délibéra re- 

ioarner en France ; mais il trouva ennemys au re- 
passer lesquelz il avoit trouvé aniys à son passer ; 
el de faict repassa par Rome , où fut le cardinal de 
Sainct-Anastaise , que le pape avoit illecq ordonné 
au palais pour le recepvoir; car ledit pape, avecq 
ses cardinalz , se tenoit lors à une sienne petite ville 
nommée Orbiette ; et avoit faict dire au roy ^ par 
ledit cardinal , qu’il le trouveroit entre Orbiette et 
Viterbe, ce que ne fit point. Néantinoins il fut il- 
lecq logé , bien et amyablement recoeilli par le 
peuple romain , qui lui monstroit bonne myne. 
Pendant les exploictz que fit le roy Charles, en la 
conqueste de Naples, le duc d’Orléans se partit de 
la ville de Ast , qui lui appartenoit , et où il avoit 
esté long-temps ; puis entra à main armée en la 
ville de Novarre, pour reconquerre sa ducé de Mi- 
lan ; mais le chasteau dudit Novarre tint contre 
luy. De là , s’en alla à Pont-Sare, où il fit faire 
ung pont sur bateaulx pour passer son armée ; puis 
passant par Vercel, appartenant à la ducé de Sa- 
voie, à l’entrée duquel Vercel les habitans de la 
ville criüient « Vive Orléans et France» ; puis vint 
l’aire son entrée audit Novarre , en tel ordre que 
mondit duc d’Orléans avoit ung pale dessus lui , 
que portoient nobles chevaliers, et avoit au-de- 
vant de luy le marquis et le seigneur Constantin. 
Ceulx de la ville , qui portoient la croix blanche , 
vindrent au-devant, créans «Orléans! Franche! » 
A l’asprès disuer furent accoustrez les faulcons et 
serpentines contre le chasteau , qui luy esloit con< 

traire. Le capitaine du chasteau leva la main , re- 
quérant trêves l’espace d’une heure > ce quiluy fut 
accordé. Par quoy de sa main , de son fort , parla 
au duc d’Orléans , et luy promit rendre la place 
dedens vingt-quatre heures , au cas qu’il ne fut se- 
couru. Il fît sçavoir ces nouvelles au seigneur Lod- 
vyc , qui nuis secours ne luy donna , et par ainsi 
rendit la place. 

Le roy de France , à son partement de Naples , 
avoit laissé grans personnaiges illecq ^ tant pour 
la tuition de la cité et ville , comme des pais 
concquis , comme le seigneur de Montpensier , 
d’Aubigny , de Champeroux , le séneschal de 
Beaucaire, grant chambellan ; le seigneur d’Algre, 
le bailly de Bigeon , le roy de Estof , Gracien de 
Guerre et aultres routiers et capitaines bien ac- 
couslrez et accompaignez de gens de faict, jusques 
au nombre de six à sept cens lances ; et retournè- 
rent en la compaignie du roy , le conte de Foix , 
le conte de Ligney , le bastard de . Bourbon , le 
seigneur de la Trimouille , le seigneur de Piennes, 
le seigneur de Mauléon , le seigneur de Chaumont, 
le seigneur de Dambigoux , le seigneur de Beau- 
mont , le séneschal d’Arminac^ le bailly de Caen , 
le prince d’Orenge, Englebert^ seigneur deClèves, 
le grant escuyer de France , deux cens gentils- 
hommes pensionnaires suisses et gueldrois ; et 
aultres piétons jusques au nombre de six mille sept 
cens et quatre-vingts hommes. Le roy franchois , 
accompaignié d’une très grosse puissance, estoil,. 

le jour de Sainct-Jehan-Baptiste ^ à Lux , où il eut 
conseil d’envoyer , pour certaines causes concer- 
nant son làict , en la ville de Gennes , aulcuns 
membres oe son armée; et se partirent de luy , 
pour faire ce voiaige, le cardinal dudit Gennes, le 
seigneur de Bresse , le seigneur de Beaumont , et 
enmenèrent les compaignies du grant escuyer de 
France du seigneur Dambigoux , et deux raille ar- 
balestriers. Pourquoy l’ost du roy fut grandement 
diminué. 

Geste diminution d’armes venue à la congnois- 
sance des Vénitiens et Mibnois firent grant amas 
de gens d’armes, Alban ois, Esclavons, Lombards, 
Estradiots et autres, pour luy faire une venue et 
pour lui cloire le passaige au pied des Alpes. Le 
roy , adverty de leur emprinse et comment ils se 
mectoient en leur debvoir luy cuidans copper la 
. voye , et s’estoient parquez autour de Fournoue , 
fit approcher les compaignies , car plusieurs josnes 
hommes avoient telle friandise'de retourner au pays, 
pour veoir leurs femmes , parens et amys , le de- 
mourant de son armée n’esloit se grande comme 
il espéroit; et d’aultre part grosse murmure s’éleva 
à-son ost, de ce que l’on avoit envoyé à Gennes 
ceste grosse branche de gens d’armes , et que grant 
inconvénient en porroit advenir , considéré les 
préparatoires qui se faisoient de leurs ennemys 
pour les combattre. Le roy , nonobstant, fit passer 
son artillerie le plus vigoreusement du monde , ce 
que les ennemys n’eussent jamais cuidé ; enchacune 

charrette n*y avoit que ung seul cheval , mais les 
Suisses tiroient et boutoient à telle force , qu’elle 
fit franchement la passée, et sans nul ^ncombrier. 
Les Franchois approchèrent leurs enneaijs , Véni- 
tiens et Milanois , en nombre de trente-six à qua- 
rante mille, grans et puissans hommes, fort en poinct 
et de belle stature , se ordonnèrent leur armée. 

Le marissal de France menoit l’avant-garde , le 
conte de Foix l’arrière-garde , et le roy au milieu 
d’iceulx avoit cherge de la bataille. Ainsi que 
lesdits Vénitiens voloient donner sur les Franchois, 
passa illecq ung Estradiot leur adversaire , lequel 
choisit entre les colFres de charriaige le seigneur 
de Sainct-Malo , se le print par la robbe , le cuidant 
enmener prisonnier:^ *^ce; qu’iL ne‘ poelt ; car il fut 
recoux par le;s làcquais dudit seigneur , et l’Estra- 
diot tué. Et lors fut le rencontre encommenchié 
par lêsdits Vénitiens et Milanois, qui, fort bien . 
délibérez et par ung très grant hardement , don- 
nèrent directement sur le roy ; et lequel , ayecq 
tous ceulx de sa bende , les recoeillèrent tant ver- 
dement et d’ung si bon corraige , qu’ils furent tous 
tuez sur le champ , qui fut chose miraculeuse , 
considéré leur force et multitude de piétons ; car 
il sembloit d’une prime face qu’ils deussent tout 
emporter. En ce très, dur rencontre, se porta le roy 
fort cheval eureusement et sè combattit puissam- 
ment l’espée au poingt , et fut fort batu merveil- 
leusement bien soustenu par les Suisses. Et d’autre 
quartier , se mit sus une bende de Stradenos qui 

enmenèrent plusieurs sommatiers et cofiTres plains 
de bonnes bagues. . > 

Ce fut faict auprès de Fournoue , le cinquiesme 
de juillet an dessusdit , et demeurèrent mors 
vingt-sept grans personnaiges du party desdits 
Vénitiens ; et du party de France environ qua- 
rante hommes , qui furent : le capitaine de la 
Porte, le marteau de la bende du seigneur de 
Myolans ; Grosse Perrucque, le sommelier d’armes ; 
le controlleur de l’artillerie et huict archiers 
escochois et aultres menus gens; mais il y eut 
grosse perte de bagaiges ; car, quant ce vint à la 
recousse , chacun se mit à la destrousse. 

Après que le roy , et son armée , eut passé par 
ce terrible purgatoire, où ils furent très durement 
servis, et se trouvèrent à Floresole , Dieu scait en 
quel poinct ; car , puis leur partement de Naples 
jusques en Ast , ils misrent l’espace de cinquante- 
six jours , sans oyr nouvelles du duc d’Orléans ; et 
retournèrent gens d’armes mal montez , parce que 
les chevaulx ne trouvoient à menger ; leurs harnois 
estoient tous estrouilliez , et gros vallets et paiges 
tous deschirez. Et les Estradeurs.de l’ost des Véni- 
tiens estoient moult estranges , fort barbuZ , sans 
armures et sans chausses , ayans une targette en 
une main et une demy-lance en l’aultre. Souvent 
ils donnoient cops fort soubdains , et quant ils 
peuvent tuer ung Franchois , ils lui coppent la 
teste et la portent aux Vénitiens, qui leur donnent 
ung ducat de chacune teste. 


CHRONIQUES 


Z|2 


(*49^) 


CHAPITRE CCLXXXIII. 


Les prinses et réductions des chasleaulx et places de Boulan Bouillon 

et Hasedaio. 


Hasbdain est ung très fortchasteau au pais de 
Jjiège, bien furni de gens, d’artillerie et de vivres , 
lequel par les pillars qui illecq s’estoient assemblez, 
tenoit en siibjection les pais voisins , par ravisse- 
mens de prisonmers et grandes roberies qu’ils 
coinmectçient journellement , sans miséricorde , 
tant sur gens d’esgHse , religieuses personnes , 
comme sur marchans , pèlerins passans , labou- 
reurs et paisans. Et se confioient iceulx, rap- 
teurs et déprédateurs du pourre peuple , soubz 
la protection de messire Robert de la Marche, te- 
nant ledit chasteau , et du bastard Jennot , ung 
grand routier de guerre. Monseigneur le marquis 
de Baden , voyant le grant desroy , qui par eulx 
estoit perpétré ès pais voisins, fit une assemblée 
de Namurois, Luxemburgois, Hannuyers et Pic- 
cars ^ jusques au nombre de vingt -cinq cens 
hommes ; et avoit en sa compagnie Loys de Vaul- 
drey et Almerade, qui tous bien se conduisirent 
en ceste besoùgne ; car, de prime venue, plantèrent 
le siège devant le chasteau de Boulan , tenant le 
party de Hasedain ; et fut emporté d’assaut et de 
force , tellement que vingt-cinq compaignons qu-i 

dedans se tenoient, furent pendus. Puis vint ladite 
armée devant la place de Bouillon forte assez, 
laquelle fut par iceulx assiégeans horriblement 
balue. Le bastard Jennot estant illecq en garni- 
son , commencha à parlementer aux capitaines 
pour faire accord ; et lesquels capitaines respon- 
dirent que appoinctenient ne se povoit faire s’il ne 
rendoit la place à leur volonté, à quoy ledit bas- 
tard respondit que riens n’en feroil , et l)esongne- 
roient ainsi qu’ils l’entendoient , et quant vint la 
nuict, ledit bastard trouva manière d’eschapper; 
car la place n’estoit du tout assiégée. La batterie 
continua jusques à lendemain, et pendant l’obscu- 
rité de la nuict, le demeurant de ceulx qui es- 
toient illecq se desvallèrent en bas par une corde 
en nombre de cinquante ou environ, qui furent 
saulvez. Les assiégeans, ignorans ceste widenge, 
ne cessèrent de tirer engiens ; et finablement per- 
cheurent qu’il n’y avoit ame qui les peult grever ; 
mesme trouvèrent une corde rompue par laquelle 
ung prebstre s’estoit occis avec autres qui s’estbient 
devallez de hault en bas; et par ainsi, sans 'nul 
obstacle, entrèrent facilement en la place de Bouil- 
lon , qui fut pillée , dilapidée et démolie jusques 
aux fondemens. 

Pendant ce temps, le chasteau de.Hasedain se 
fortifioit à toute diligence. Messire Robert de la 
Marche fit faire ung mur de dix-h uict pieds d’espes, 
et le pourveu tellement de compaignons Allemans,. 
Piccars , Englez et autres , et si bien furni de 

traict à pouldre , que sitost qu’ils perchevoient au- 
cuns de leurs adversaires au descouvert, ils ne 
failloient guaires qu’ils ne fussent attai nets, et le 
plus souvent navrez à mort. Advint ung jour que 
aucuns cqmpaignons de leurs ennemys s’advan- 
chèrent d’aller boire en une fontaine assez près et 
au dessoubs du chasteau; mais furent tellement 
agaitez , poursuivis et resveillez , que les sept d’i- 
ceubc demorèrent morts sur la place, d’ung seul 
cop de traict à pouldre. Nonobstant, ledit chasteau 
^de HasedainTut assiégé, devant lequel l’on amena 
une grosse bombarde dont le traict estoit merveil- 
leusement gros. Les approches furent subtillement 
faictes, et aucuns myneurs firent trenchis conve- 
nables pour les réduire en obéissance. Loys de 
Vauldrey se print à parlementer à messire Robert 
de la Marche , estant audit chasteau , et disoit : 
« /Monseigneur le capitaine , vous estes fort re- 
» Æoramé et de très bonne maison, rendez la 
» place et ne vous laissez ainsi fouller confusible- 
.'■h' înent et ahontaiger. » Et sire Robert respondit : 

» Capitaine , que voulez- vous que je face, je vous 

» ’ entretiens et, norris en gaingnaige; se n’estoit 
»^ceste place , vous ne sçauriez où les mains mec- 
>> ire, bespngnez ici en ceste entretenance , jus- 
h qùes que.vpus aurez millieure et plus grosse for- 
)) tune. »■ 

Peu de temps après , qui fut le vingt-septiesme 
d’aoust, la place de Hasedain fut rendue; le dif- 
férent qui estoit entre monseigneur le marquis et 

monseigneur Robert , fut mis sur aucuns grands 
personnaiges ; les compaignons dudit chasteau , 
en nombre de trois cens, promisrent non jamais 
courre sur les pais de l’archiduc d’Austrice, et 
toulesfois ils demorèrent illecq bien furnis d’ar- 
tillerie et de vivres , et les assiégeans , en nombre 
de trois mille ou plus , retournèrent en leurs 
marches. 


CHAPITRE CCLXXXIII. 


L^entrée de monseigneur l’archiduc en la ville de Bruxelles ; comme duc de 

Brabant. 

t 

Monseigneuu Henry de Berghes, accompaigné 
de sa famille , le conte de Nassou et les seigneurs 
de la ville de Bruxelles ; les bouchiers d’icelle , ha- 
bituez comme braconniers, ayans cors, trom- 
pes , chiens et laces par couples , se partirent de 
Bruxelles , sentant l’approche de mondit seigneur 
l’archiduc, qui se fit par ung mardy, nuict de la 
Magdelaine, tirant vers la porte menant à Malines, , 
par laquelle il fit son entrée , accompaigné de 
monseigneur le prince de Chimay^ et d’aucuns de 
messieurs de l’ordre de la Thoison-d’Or, comme 
les seigneurs de Berghes, de Molembais, de Ber- 
selles , etc. Les bouchiers de Bruxelles , accoustrez 
comme dict est , avoient mené ung cerf, lequel 
fut chassé honnestement hors la porte , dont le 

déduict fut agréable à mondit seigneur Tarchiduc. 
Les rues de la ville , par lesquelles il devoit passer, 
estoient richement tendues , et les quarfours d’i- 
celles notablement aornez d’histoires , jusques au 
nombre de trente-cinq prinses sur les livres de 
Moïse, fort bien appropriées à la venue et récep- 
tion de mondit seigneur, et décorées des armes et 
blasons, tant de luy que de madame Marguerite ; 
puis arrivèrent à son hostel de Condemberghe, en- 
viron neuf heures du soir. 


CHAPITRE CCLXXXIV. 


L’exécution que fit le roy Henry de ceulx qui se adhéroient à la querelle de 
Richart , soi-disant duc d^orcq ; et de l’armée que mit sur mer ledit Ri' 
chart , pour conquerre Engleterre, 


Le roy Henry d’Engleterre , conte de Riche- 
mont, fort esmerveillé de Testât, honneur, entre- 

f / 

tenance et faveur que les très illustres princes et 
princesses de nostre court prestoient journellement 
à Richart , que Ton espéroit être duc d’Yorcq , 

. envoya la Jarretière^ son hérault d’armes , vers la 
majesté roy aile des Romains, et Tarchiducale haul- 
tesse d’Austrice , leur signiffier bien à certes de 
bouche seulement , tant à ladite majesté royalle , 
comme à madame la grande douaigière de Bour- 
gongne , que ledit Richart estoit natif de Tournay, 
fils d’iing bourgeois de la ville, et quelque feste 


(*49^) DE JEAN MOLINET. 47 

qu’ils fissent de luy , ils en seroient abusez en la 
fin. Mais ladite dame disant le contraire , ne ad- 
jousta nulle crédence audit hérault^ lequel fut au- 
cunement en grant dangier de prison ; mais pour 
ce que le roy Henry , son maislre , luy faisoit re- 
corder ces mots, il fut relaxé. Néantmoins ledit 
Jarretière persista en son propos, et luy oy dire 
publicquement en la ville de Malines, en présence 
de dix ou douze officiers , que roys , que bérauits 
d’armes , que ledit Richart patelineur estoit fils 
d’ung vilain , et que le roy Henry en estoit tout 
asseuré. Ledit Jarretière retourna en Engleterre , 
fit son record au roy de ce qu’il avoit veu , etoy par 
dechà de l’estât dudit Richart; et ledit Richart qui 
se gaudissoit par dechà à volonté , car il avoit qui 
luy soustenoit le menton , aspira à la couronne des 
Englez , et fit amas de gens pour la concquerre. 

Peu de temps après arrivèrent à la court du roy 
des Romains , où estoit ledit Richart , trois grans 
personnaiges d’Engleterre , querransle refuge du- 
dit Richart , luy affirmant que le roy Henry les 
avoit bannis de son royalme à cause qu’ils souste- 
noient sa querelle y laquelle ils sentoient estre 
preste^ léalle et bien fondée. Ces trois personnaiges 
furent amyablement recoeilliez dudit Richart , et 
en fit ses principaux conseillers , tellement que 
riens n’estoit faict, tant en appert comme en cou- 
vert , que tout ne passast par leurs mains ; et de 
faict besongnèrent tellement estant par dechà, 
par l’envoy de leurs rescriptions ou autrement. 

que les plusgrans d’Engleterre se adlièrèrent à la 
querelle dudit Richart , proniectant favoriser sa 
descente en Engleterre , dont plusieurs d’iceulx , 
pour assurance , leur envoyèrent leurs scellez, et 
entre les autres le grand chambellan du roy Henry 
ensemble plus de quarante, luy promirent assis- 
tence , et quarante mille florins pour soustenir sa 
querelle ; et quant lesdits scellez desdits seigneurs 
furent donnés audit Richart^ lesdits trois grans sei- 
gneurs; par lesquelz toutes besongnes se ache- 
voient , mandèrent secrètement audit roy Henry 
qu’il les envoyast requerre , car temps estoit de re- 
tourner. Le roy fit partir ung homme de Calaix ^ 
lequel hastivement se trouva en la ville de Malines. 
Incontinent, sans jour et sans heure, firent sceller 
leurs chevaux , et iceulx , munis de tous lesdits scel- 
lez , envoyez par iceulx d’Angleterre , sans congié 
prendre audit Richart , partirent soubdainement 
dudit Malines , et, sans entrer en quelque bonne 
ville, aflin qu’ils fussent suivys , se logèrent en Bé- 
thune ^ et d’illecq à Calaix , et de Calaix vers le 
roy d’Engleterre ; lequel , à grande diligence , fit 
appeller ceulx ou la pluspart qui avoient scellez 
avecq le duc d’Yorcq , et illecq furent desployez 
lesdits scellez , dont ils furent amèrement hon- 
teulx et confus , entre lesquelz estoit le grant cham- 
bellan dessusdit, ensemble plusieurs de ses com- 
plices , que le roy fit publicquement décapiter. 
Puis vingt-quatre riches marchans, accusez de ce 
mesus , se partirent d’Engleterre pour eulx tirer 

soiibs la protection dudit Richard ; mais ils furent 
trouvez sur mer , honteusement penduz , et leurs 

biens confisquèz;^:;^ * ^ ' 

Ainsi appert clèrement que l’englentier par qui 
jeucens Engleterre , estoit chergié en ce temps de 
doubles roses , aulcunes que portoit le roy ; autres 
blances que portoit Richard d’Yorcq. Et comment 
les espines d’icelles s’entrepoindoient ensemble, 
advint ung jour que l’ung des seigneurs de Som- 
breset fut envoyé d’Engleterre à la court du 
roy des Romains en ambassade , pour aulcunes 
aflPaires touchant le bien des pays d’un costé et 
d’antre ; et quand il s’approcha pour saluer la ma- 
jesté royalle , . nmnseigneur l’archiduc , madame 
la Grande, qui avoit auprès d’elle ledit Richard, 
qu’elle estimoit estre son nepveu, il fit révérence 
condigne au roy, à monseigneur l’archiduc, son fils, 
et à madite dame ; mais il ne fit quelque.signe de 
saluer Richard , dont madite dame se mescontenta 
fort , et ne se poelt abstenir qu’elle ne luy dict : 
« Il semble , que ne congnoissez mon nepveu Ri- 
» chard , quand ne vous daignez incliner » ; et 
celuy respondit que Richard , son nepveu estoit 
picchà trespassé de ce monde ; et que s’il luy plai- 
soit députer quelque ung de ses gens , il le mene- 
roit droict à la chapelle où il estoit inhumé. De 
quoy ledit Richard qui, en princiant, tenoit ses 
gravitez , fut merveilleusement estonnez , et luy 
dit que quant il seroit inthronisé en son royalme , 
'comme brief il espéroit, il n’auroit oublié ces 

parolles; mais le vilain mentenrqu’il estoit le corn- 
parnoit angoiseusement. 

. Nonobstant les exécutions faictes par le roy 
Henry, de ceulx qui \uy adhéroient^, et les rebou- 
témens qu’il avoit faict à la fois de aucuns esprits 
sublilz qui le guerroioient et langaroioient , il ne 
délaissa son entreprinse , et par l’ayde de ses arn js , 
fît amas de bateaulx^ de gens, de vivres et d’ar- 
tillerie, et fînablement monta en mer, esperrant 
conquerre Engleterre, par l’entendement et grande 
confidence qu’il avait en ses fauteurs et amjs, qui 
adsistance et grande subside lui avôient compro- 
mis. Il avoit en sa compagnie Modighe de Lal- 
laing , et autres compaignons de la garde , fort 
expérimentez de la guerre. Ils marchèrent ung es- 
pace sur mer, expectant vent propice, puis se trou- 
vèrent entre Douvres et Sandwic , et avoient en 
leur compaignie ung bateau chergé de piétons, 
qui furent conseillez de descendre pour faire une 
course et amasser aucuns pillaiges ; ils rnisrent 
pied à terre en nombre de trois cens, et plantè- 
rent trois enseignes sur les villaiges , et n’est à 
doubter que le roy Henry ne fusist aucunement ad- 
verty de leur emprinsc ; par quoy il povoit avoir 
pourveu à contrarier leur descente ; car sitost que 
leurs banières furent desploiées , . ung homme 
d’armes, fort bien monté, s’approcha d’eulx en 
demandant à cuy ils estoient ; et ils respondirent 
au duc d’îorck; et l’homme d’armes leur dict : 

• 

« Nous ne demandons autre seigneur au monde , 

» iJOQS voIIqiis vivre et morir avec luy ; faictes des- 
» cendre luy et sa conipaignie en tout honneur, 
» ayde et laveur, que lui porrons faire, nous le 
» ferons de cœur, de corps et de chevance. » 

De ces nouvelles furent les piétons fort resjoys, 
et cuidoient avoir tout gaingné ; si mandèrent au 
duc Richard la bonne fortune qui leur estoit adve- 
nue, le persuadant de descendre, et mectant en 
bouche les belles offres que ledit homme d’armes 
leur avoit faict ; mais ledit Richard et les nobles 
de sa compagnie ne s’en voulurent assentir, doiib- 
tans qu’il n’y eust trafficque. Ce temps pendant, 
ledit homme d’armes, monstrant la bonne voeil, 
se partit d’eulx, disant que pour les rafraischir il 
feroit venir deux emes de bierre ; et sitost qu’il fut 
ung petit eslongé, Englez, fort armez et bien em- 
bastonnez, arrivèrent de tous costez pour les com- 
battre; ledit Richard et les siens, nageant en mer, 
voyoient leur approche, et comment ils sc dispo- 
soient de cherger sur ses piétons, qui puissamment 
se deffendirent. La meslée fut dure et aspre pour 
ung petit de temps ; mais les Englez applouvoient 
en telle multitude, que possible n’estoit auxdils 
piétons longuement soubstenir saris en happer la 
mort , et demorèrent sur la place environ cent et 
cinquante, bersauldez des flesches, et mutilez aux 
trenchans des espées. Le demorant d’iceulx fut 
mené à Londres, qui suractendoient estre payez 
de semblables souldées. Mais aucuns furent mis à 
renchon , et tous ceulx qui furent trouvez de 

langue englesse , furent pendus par le col ; et ledit 
Richard , voyant ceste desconfiture , singla , par 
mer, jusques au royalme d’Escoche, où luy et les 
siens furent magnifiquement receus du roy d’Es- 
coche , qui luy donna sa niepce à mariage ; et Ro- 
dighe de Lalaing , l’un de ses principaulx gouver- 
neurs y fit aucunes joustes et faicts d’armes où il 
acquict grand honneur. \ - 


CHAPITRE CCLXXXV. 


Le relief que firent messeigneurs les électeurs et autres princes au roy des 
Romains , en la ville de Worros ; ensemble plusieurs advenues en ce 
temps ^ et le mariaige de madame Marguerite d’Austrice. 


Très victorieulx prince Maximilian ^ par la di- 
vine clénience, roy des Romains, tousjours au- 
guste, estant à Worms, en habits royalz, ayant 
la couronne au chief , le sceptre et la pomme ès 
mains; siant en siège royal, acconapaigné de plu- 
sieurs grands princes de l’empire , receut à hom- 
maige , et devant luy relevèrent leurs fiefs , les 
très illustres pérsonnaiges , desquels les noms s’en- 
suivent : Premier, le quatorziesme de juillet, mon- 
seigneur Bertol, archevesque de Mayence, électeur; 
secondement y monseigneur Herman, archevesque 
deCoulongne, électeur; tierchement, monseigneur 
Philippe , conte palatin du Rhin y électeur ; quar- 
tementy Frédérick , duc de Saxonne , électeur. 

Le jour ensuivant , monseigneur Jehan y . arche- 
vesque de Trêves , électeur ; monseigneur Jehan , 
marquis de -Brandebourg , électeur; monseigneur 
Albert, duc de Saxonne; monseigneur Fréderich , 
marquis de Brandebourg; monseigneur. . . . , 
duc de Meckelembourg. Le joedy , seiziesme de 
juillet, messeigneurs Guillaume (deux ensemble), 
lantgraves. de Hesse; monseigneur Bodobel , conte 
de Hanaw, lequel fut créé prince par le roy, nostre 
sire. 

Le mardy ensuivant, vingt-uniesme de juillet, 
monseigneur Jehan , duc de Brunswicq ; monsei- 
gneur Evrard , conte de Wertemberg, qui fut créé 
duc de Teck ; monseigneur Otto , conte de He- 
momberch. Ces besongnes accomplies, il fit che- 
valiers deux burguemestres , l’ung d’Auxbourg , 
etTautre deWine, avec les cérémonies à ce per- 
tinentes. 

Et quant vint le dernier quartier du mois de 
juillet , horribles tonnoires s’esmeulrent fort es- 
pouventables et non accoustumés , en Flandres 
Brabant , Haynault , Arthois et Cambresis , qui 
portèrent plus grand dommaige aux gens , aux 
bestes et aux édifices que aux biens dé terre ; et 
le aghille ou flesche du closcher Nostre-Dame de 
Cambray fut grandement adommaigé par dehors 
œuvre , en brisant les crettes d’icelluy , que aul- 
cunes gens nomment catz rampans. Pareillement 
en Anvers, au cloistre Sainct-Jehan et plusieurs 
auUres lieux. Et les eaulwes procédantes desdits 

oraiges , fouldres, tempestes et tonnoires, furent 
si grandes , qu’elles emportoient les estables des 
brebis , maisons et hangars , femmes et en fans 
estans en leurs berseaulz et repos ; et nonobstant la 
terre fut assez fer tille pour ceste année ; car bledz, 
avaines , vins et gros fruicts furent produicts en 
très grant habondance. ^ 

Le cinquiesme jour du mois de novembre en- 
suivant , furent célébrez les soleinpnitez de noepces 
de aultant qu’il s’en povoit faire par dechà » de 
madame Marguerite, unicque sœur de monseigneur 
l’archiduc , et monseigneur le prince de Castille , 
seul fils du roy et de la royne d’Espaigne. Icelle 
espousa en robbe d’or et couronne moult riche ; et 
fut menée de son hostel en l’osglise de Saine t- 
Pierre de Malincs , à dextre de monseigneur l’ar- 
chiduc et de monseigneur le marquis de Baden ; et 
le chevalier qui représenloit ledit prince de Castille, 
estoit à dextre^ de monseigneur de Ravestain et dé 
monseigneur le prince de Chimay . ^ xi j 
^En ce temps, le roy des Romains estant en 
^lemaigne, en la ville de Worms , une femme , 
en un villaige assez près d’illecq, enfanta ung 
monstre qui fut tel , que deux corps féminins tota- 
lement coupzez et de mesrne grandeur, n’avoient, 
comme il sembloit , que ung seul cervel par lequel 
ils tenoient ensemble. 

^ En ce temps , le seigneur de Forest , fort pru- 
dent et honnorable chevalier, avecq le duc de 
Charolois et aultres , fut envoyé en ambassade par 

monseigneur l’archiduc , vers le roy de France, 
lors estant à Lyon; auquel ils présentèrent trois 
chevaulx de pris , au nom de mondit seigneur. 
Aulcuns disoient que leur clierge portoit la confir- 
mation de la paix de Senlis ; et leur fut donné cer- 
tain nombre de vasselles. Tost après, environ le 
commencement de febvrier ensuyvant, vint une 
ambassade franchoise , par le roy de France , vers 
mondit seigneur l’archiduc. Le principal de ladite 

ambassade estoit Lévesque de , accompaigné 

de maistre Raoul de Lannoy et aullres; lequel 
évesque proposa fort honnorablement à l’honneur 
dudit archiduc , et besongnèrent tellement par son 
proposer, que la ville et chasteau de Mortaigne 
sur l’Escault fut réduicte et remise en la main du 
roy Charles de France ; et les gens d’armes fran- 
cliois se deslogèrent des villes qu’ils ten oient en 
xirthois, comme Béthune, Aire, etc. Du desloge- 
ment d’iceulx furent fort joyeulx les Artisiens. 
Monseigneur l’archiduc desfroya lesdits ambassa- 
deurs de tous despens , et leur fit donner cent marcz 
de vasselles dorées ; puis retournèrent en France. 

En ce temps, furent solempnellement faites et. 
célébrez, au cloistre des Carmes, à Bruxelles, 
les obsecquesde monseigneur Adolphe de Clèves, 
seigneur de Ravestain , nepveu du bon duc Philippe 
de Bourgogne, lequel, en son vivant, avoit bien 
et léalement servi le bon duc Philippe , le duc 
Charles , madame la ducesse Marie , espouze du 
roy des Romains , et à très grande diligence avoit 

gardé et estoit conchierge de monseigneur l’archi- 
duc et de madame Marguerite sa sœur , pendant 
la minorité de leurs ans. Ce très noble et vertueux 
seigneur fina ses jours , comme dict est , durant 
le siège de TEscluse , où monseigneur Philippe son 
fils estoit durement assiégé ; et à cause de la guerre 
qui lors régnoit à sou quartier en l’an quatre-vingt- 
douze , ses obsecques ne povoient estre. achevées, 
jusques à l’an présent , que monseigneur de Ra- 
vestain, son fils, fut réconcilié avec le roy des 
Romains et monseigneur l’archiduc : et quant le 
temps fut à ce convenable , il s’en acquicta honno- 
rablement , sans riens espargnier , comme bon fils 
doibt faire pour son père , tant en allumeries au- 
tour de la bierre et ailleurs , comme en cérémo- 
nies et offices d’armes. En ceste besongne se con- 
duisit fort bien monseigneur l’archiduc , pareille- 
ment ceulx qui firent le doeil avec monseigneur 
de Ravestain , comme messeigneurs l’évesque de 
Liège , le prince de Chimay, le conte de Nassou, 
Philippe, bastardde Bourgongne et aullres; sem- 
blablement s’acquictèrent honnestement les no- 
bles personnaiges qui portèrent la banière, le 
guidon , l’esc U, l’espée, le healme. Monseigneur 
Henri de Berghes , évesque de Cambray , assisté 
de plusieurs prélats mitrez , célébra la messe , 
après laquelle fut faict ung très grant et sump- 
tueux convive , et duquel les mets et services 
seroient trop longs à réciter. 

CHAPITRE CCtXXXVI. 

POUR l’an 1496^ 


Le voyaige que fit monseigneur l'archiduc vérs le roy son père en Alle> 

maigne. 

* ' 

’ * 

Le roy des Romains estant en Allemaigne , en la 
ville de Isbroug, manda par plusieurs fois l’archi- 
duc, accompaigné notablement de ses princes et 
chevaliers de la Thoison-d’Or, lequel se partit, en- 
viron la fin du mois d’apvril, de la ville de Namur , 
laissa illecq madame Marguerite , sa sœur, avecq 
son train et ceulx de sa chapelle , et eumena avecq 
luy monseigneur le duc Albert de Saxén , monsei- 
gneur de Ravestain, lecontedeNassou, les seigneurs 
, de Berghes^de Molenbais, leprevost de Liège, et 
aultres qui assez redoubtoieïit le voiaige. Il fut 
honnorablement receu en. la cité de Coulongne, 
et de là tira en la conté de Sernette , et aultres 
villes^ où il print possession d’icelles. Il passa par 
Spire , où estoit la roy ne Blance , sa belle-mère , 
qui amyablement le receut et l’eusist volontiers 
festoyé , mais ne le volut souffrir , pour la grande 
haste et désir qu’il avoit d’obéir au roy, son père. 
Finablement, par ung matin, il arriva à Uline , 
le pénultième jour de may , nuict de Pentecouste, 
Ceulx de la ville allèrent au devant de luy , et le 

bicdz, d’a vaines et de vins; et lors comnienchaà 
avoir son cours , en Hay nault et marches voisines , 
une manière demesellerie fort horrible, et abomi- 
nable maladie , nommé pocques, grosses vérolles 
et la granl gaulre; aiiltres le nommoientla mala- 
die de Naples , pour ce que plusieurs gaudisseiirs 
de France , au retour dudit Naples , en furent 
enlechiez. 

En ce temps, révérend père en Dieu, monsei- 
gneur Henry de Berghes , évesqiie de Cambray , 
acquit et paya une place, maison et enlrepresure 
gisant audit Cambray , appartenant à messeigneurs 
des chapitres; et fit illecq édifiier un monastère de 
sœurs de Saincte-Claire , où furent amenées plu- 
sieurs du même ordre, et de divers cloislres, pour 
introduire les joennes et les mectre en train de 
la religion. La sœur dudit Henry de Berghes, 
évesque, fut la première entrant audit monastère. . 
Messire Jehan Boulanger, chanoine de Cambray, 
mit grande diligence à Favanchement et édifica- 
tion dudit monastère , où il exposa grans deniers, 
tellement qu’en petit espace de temps , ledict 
cloistre fut achevé , et auquel sont religieuses de 
'très saincte vie ^ fort bien réglées, bien famées^ 
et bien aimées des habitans de la cité. 

CHAPITRE CCLXXXVIL 

» 

L’abordement du duc de Milan au roy des Romains , estant ès confins de 

Lombar die. 


Le seigneur duc de Milan , assez eagié , la du- 
chesse, sa femme lors encheinte, et sa noble fa- 
mille , estbient logez dans une abbaje , deux 
iieues près où le roy des Romains estoit à la 
chasse, ,veslu comme braconnier, ses princes à 
pied , habituez de drap , de damas et de satin , 
pprlans hallebardes, ses gentilshommes portans 
picques, vestus de samis de trois couleurs, fort 
bien acoustrez, et en grant nombre. Icelluy duc 
de Mylan , son espouze , et sa famille , se appro^ 
chèrent du roy^ devant lequel l’orateur dudit duc 
proposa bien et longuement ; et enfin de sa propo- 
sition J le duc dict au roy belles consemiblables pa- 
rolles : « Sire , je suis vostre de corps et de biens , 
» si est ma femme et sa portée ; je tiens de vous 
» comme mon souverain seigneur , auquel je doibs 
» faire relief et hommaige de ma ducé ; je vous 
» prie que me voeliez garantir et deffendre 
» contre tous qui nuire me vouldroient. » Le roy 
le receut amyablement , et le duc le mena festoyer 
en Lombardie , qui est limite de sa ducé ; et la 
ducesse fut portée par dessus la monlaigne de 
Combre , pour ce quelle estoit assez près de soy 

accoucher. Ces besoingnes furent achevées environ 
le mois d’aoùst , comme monseigneur l’archiduc 
séjournoit à Lintz 


CHAPITRE CCLXXXVIII. 

La descente et les espousailles de dona Jeanne d*Arragon , fille du roy de 

Castille. 

Pour parachever les alliances du mariage , en- 
commenchées entre les maisons d’Espaigne et de 
Bourgongne, doûa Jeanne d’Arragon , fille de Fer- 
nande, l'oy de Castille , fit sa descente au pays de 
Zeelande , accompagniée de cent et douze navires 
ou environ , desquelles une barque garnie dé gens 
d’armes et de marchandises estimées gratis de- 
niers , périt sur mer , mais la pluspart des gens dé 
guerre se saulvèrent. Icelle dame , à son arrivée 
en Zeelande, tint sur fons l’enfant du seigneiir'de 
Berghes. Le peuple de la ville de Anvers , adverty 
de sa venue , s’accoustra notablement pour aller 
au-devant d’elle. Par unglundy dix-neuviesme de 
septembre , environ sept heures du soir ^ les véné- 
rables personnaiges des collèges de la ville , le 
maregrave, les doyens, officiers, bourgeois, mar- 
chans florentins, gennois , ostrelins , lombards , 
portugalois y englois , espagnols , allemans , et 
autres nations, illecq résidons , yssirent hors d’An- 
vers , en moult belle ordonnance pour la bien- 
veigner, révérender, et conjoyr. 

IcelJe très illustre darne et vertueuse , ea.^^^'ée 

de7 ans, 'de beau port et gracieulx 

maintien ,’la plus richement aorhée que jamais fut 
para vaut veue ès pays de monseigneur Tarchiduc , 
esloit montée sur une mule à la mode d’Espaigne, 
ayant le chief découvert, estoit accoinpaignée de 
seize nobles dames et' une matrone qui^ vestues de 
drap d’or , la suivoierit , rnontées de pareille sorte ; 
avoit paiges accôustrez de riches parures , et 
vingt-huict ou trente dàrons qui firent le possible 
à ceste entrée de resveilliet les= bons corraic^es. 


Plusieurs . histoires par personnaiges* furent faictes 
par .oeillet dé la ville , qui long seroient à les ré- 
citer, et fut logée ceste noble princesse au monas- 
tère de Saine t-Michiel et les princes d’Espaigne , 
qui l’a voient associée, fuient logez à l’eaviron , cha- 
^cun à part soy, tenant estât triomphant , ayant buf- 
fets; mirablement* parez de vasseaulx d’or et choses 
de sjpbtiJ^^artificè^ les plus nouvelles que jamais , et 
par-dessus tous autres perso n n aiges , icelle très 
excellente dame estoit habituée de drap d’or , es- 
toftée de pierreries, tant précieuses et riches , que 
l’on ne sçauroit la valleur apprécier ; mesme l’ins- 
trument à fachon d’escelle par laquelle elle mons- 
toit sur sa mule , valoit l’avoir d’une grande conté. 

- Pour bienveigner ceste très illustre dame , ma- 
dame Marguerite d’Austrice , sa belle-sœur , future 
princesse de Castille , se deslogea de Namur , où 
elle estoit lors, et vint en la ville de Bruxelles , 
où elle fit son amas de notables personnaiges , che- 

valiers et dames*, et appella monseigneur Philippes 
de Ravestain , madame çonlespouze , ensetnlde au- 
GtiDS chevaliers ’ deîl’ordre de4a Thoison . En’ ceste 
assemblée furent la d'^ha^ de la Veir , la vicon- 
lessé , la damede*Halsvm /.îa dame de Mjngôx^al , 
la dàme'de Cbanvaire', chancelière , la demoiselle 
de Rocefort , et autres en bonmombre , richement 
accoustrées et de'borine sorté.r? * * 

De la ville dé Bruxelles tirèrent à Malines', et 
de là en Anvers. Madame Mar«*uerite d’Yorcfc l 
douayrière de.Bourgongne’, estoit en teste co‘m^ 
paignie , menanViin‘train' bien‘ ordinaire ; et quant 
madame Marguerite d’Austrice, estant ‘en litière', 
se trouva à une lieu^ prèsj d’Anvers, eu teste très 
noble société , madame Jâ doiiayrière se partit des 
autres, allant vers l’archidCicesse ; et incontinent 
six clarons espagnols firent la révérence à madame 
la princesse de ^Castille et puis yindrent radmiral 
d’Ëspaignè^ et plusieurs notàbles personnaiges’de 
sa* 'sorte , qui firent le bienveignant par une ha- 
renghe assez longu^té>^?fela faict , firent leur en- 
trée dedens la ^lë à^grant triumphe. Madame 
Marguerite ^ë’en aUa^ yera le logis de madame 
Joanné^, sa belle-soèür^ et" séjourna ung petit de- 
vant la chambre ains qu’elle ensist ouverture! 
Finablement elle y eut entrée , et trouva sadite 
belle-sœur couchée malade sur nng lict basset et 
plat, sans couverchure , à la mode d’Espaigne , et 
ne entrèrent en ladite chambre , avecq madame 
Marguerite, que cinq ou six des principales de sa 

compaignie ; la chambre estoit tant richement ten- 
due de drap d’or à la nouvelle mode , que jamais 
n’avoit* esté veu le semblable par dechà ; pareille- 
ment estoit tendue et . accoustrée auprès d’elle la 
chambre de sa belle-sœur^ madame Marguerite , 
lurnie de vasseaulx d’or et d’argent, tant pour 
servir à table que pour coucher de nuict , et de 
atours servans aiix- dames comme aultrement , 
même de tout ce que pbvoit servir à la chapelle. 
Oncques ne fut veue telle richesse ^ jamais ne fut 
veu tel thresor , ne oncques ne fut veue telle no- 
blesse ;vèt courroit la voix que la royne de Castille 
avoit faict amener jusques' à quatre chambres es- 
toflPées de pareille |sqrte , . pour soy aider se besoing 
estoit, et qu’ellg^avoit^fiwqt faire la sèmblable 
par delà , pour r^épyoir madite dame Marguerite ^ 
à son arrivée en Espaigne ; dont les princes, ecclé- 
siasticques et nobles esloient moult richement et 
pompeusement habituez de robbes d’or et de 
chaisnes, les non pareilles du monde, des bonnes 
pierreries de valeur inestimable ; mais leurs sé- 
quelles esloient assez mincement vesluz , et ne 
firent guaires grans despens, au regard de ceulx de 
pardechà ; car ils estoient sobres en mengier et en 
boire. 

Et quand vintl’aproche d’iver , que le vent de bise 
envoya ses trompettes resveillier les pais sur la 
mer , ils furent moult estonnez , se commenchè- 
rent à souffler en leurs doigts , eulx complaindans 
de l’extrême froidure qui les assailloit ; et ne 

estoil que commenchement d’iver , et quant ils . 
avoient une journée assez doiilce , ils deinaiidoient 
si river estoit passé. Et advint , tant pour le chan- 
gement de l’aer , que de la nourriture, ou pour 
la tenuité de leurs habits non puissans de résister 
aux angoisseuses froidures , la pestilence se print en 
eulx , et finirent leurs jours par dechà , le nombre 
de trois à quatre mille , entre lesquelz trespassa 
l’évesque de Yron , très révérend et vénérable 
prélat , lequel fut porté aux frères mineurs d’An- 
vers , à cent et dix torses et quatre cirons graos sur 
quatre chandeliers .d’argent ; et le deschergèrent 
en la fosse buict nobles hommes espaignols , et le 
compagnièrent en habits de doeil plusieurs no- 
tables personnaiges. La fierte fut couverte de drap 
de velours noir à croix vermeille par-dessus, et ung 
chapeau noir , à manière de cardinal , bordé de 
soye ver de. 

Monseigneur Philippe , archiduc d’Austrice , 
unicqiie fils de très viclorieulx prince Maximilian , 
roy des Romains, et de daine Marie ^ ducesse de 
Bourgongne , espousa dofia Joanne d’Arragon y 
fille de don Fernande, très catholicque roy de 
Castille, de Léon , etc. , et dé dona Isabelle , fille 
de don Joan , jadis roy de Castille , que Dieu 
absolve ^ et fut célébré ce nuptial mystère par très 
révérend père monseigneur Henry de Berghes, 
évesque de. Cambray. En ce temps , le roy des 
Romains estoit en une place nommée Vise lez 
Milan , où ambassadeurs luy venoient de tous 

coalez. Entre les aultres (ut illecq le duc de Savoye 
à deux cens chevaulx , qui releva sa ducé et pais 
devant nostre sire le roy des Romains , lequel be- 
songTiâ lors tellement à son grant honneur et 
prouffict /qu’il print en sa main les citez de Gennes 
et de Pise, ensemble leurs appendances , et trois 
autres villes appartenans aux Florentins ; mais tost 
après survint si grand abondance d’eauwe, qu’il luy 
convint rompre son armée , en meclant garnison 
auxdits Jennes et Pise , et mesmes à la ducé de 
Milan , contre la ville, d’Ast. Puis*, à son retour, 
il mit à son obéissance les Jughendenghes et autres 
du Granbout , qui puis deux cens ans ne voldrent 
obéir sinon à deux évesques , l’un nommé do 
Commo , et l’aultre Derton , et avoit saisi tous les 
chasteaulx^ desdüts- Jughendenghes , ensemble la 
pension que leur donnoit le duc de Milan, 


CHAPITRE CCLXXXIX. 


Le parteiuent de madame Marguerite d’Austrice pour aller en Espaigne, où 
elle espousa monseigneur le prince de Castille. 


Les mesmes princes , seigneurs et ambassadeurs 
d’Espàigne qui compagnièrent madame l’archidu- 
cesse à son arrivée en Zelande , séjournèrent par 
dechà, passant la plusparl de l’iversuractendant le 
vent convenable et prospre à faire leur voiaige \ 
pendant lequel temps plusieurs d’iceulx finirent 

leurs jours , non accoustumez de porter les hor- 
ribles froidures , jusques au nombre de six à sept 
mille , comme aulcuns disent. Et quant vint envi- 
ron le mois de febvrier^ madifedame , accompai- 
ghée desdits Espaignols , ensemble d’aulcuns jper- 
sonnaiges, de par dechà , comme le Veau de 
Busenton, la nourrice; sa femme plusieurs offi- 
ciers , dames et damoiselles de son hostel, lesquels 
montèrent sur. mer et se partirent, de Flessinghes 
pour singler en Espaigne ; mais vent leur faillit sur 
la coste d’Engleterre, à un port nommé Hantonne, 
où ils séjournèrent l’espace de trois sepmaines ; et 
quant vint au département d’illecq , deux navires 
se rencontrèrent ensemble ; madame estant en 
l’une d’icelles avècq la pluspart de ses nobles per- 
sonnaiges , fut tellement troublée , pour l’impé- 
tuosité du hurt , qu’elle fut contraincte , avecq 
sa maistresse et sa nourrice , d’elles saulver en une 
pinache ; car tous ceulx qui .furent en son grant 
navire, dont elle estoit' sortie se trouvèrent en 
grand dangier d’estre périlz ; car fa tempeste ma- 
rine s’esleva tant horrible et espouvantable jour 
et nuict , que force leur fut retourner audit Han- 
tonne. Et après que les cruélz ventz eurent desgor- 
gez leurs orgueilleux sangloiiz, et qu’ils furent 
plus que à demy pacifiez, ils se recommandèrent 
en la garde du créateur, espérant bonne fortune 
tellement qu’ils gaingnèrent la. mer d^%aignej’ 
mais de rechief ils endurèrent plus grief tourmént, 
que déviant, car ilscuidoienl arriver au port nommé 

du Bède, mais force leur fut tirer vers Galice , par 
les impétueulx tempestes , terribles et admirables 
Iroublemens d’oraige véhémens qui les agiloient; 
et arriva madame avec une seule navire à ung port 
nommé Sainct-Andrieu , et les autres s’entrelrou- 
vèrent. Madame , illecq arrivée , envoya Jacques 
de Croix vers le roy de Castille , la royne et mon- 
seigneur le prince , leur fils unicque , noncher la 
nouvelle de laquelle ils furent fort joyeulx. 

Tost après, pour la recoeillir , vint ung con- 
nestable, accompaigné de cinq contes et plusieurs 
chevaliers, lequel connestable avoil, avant son ve- 
nir à la descente, envoyé six vingt mulets chargez 
de vasselles et tapisseries pour son estai ; et vin- 
drent chacun d’iceulx fort bien accoustrez , vestus 
de drap d’or et enchaynetz de mesmes, révérender 
madame en baisant sa main à la mode d’Espagne. 
Après que ce connestable , et ceulx de sa bende 
la eurent entretenu par aucuns jours, elle s’eslon- 
gea d’illecq environ six lieues, et chemina pour 
tirer en ung lieu où le roy d’Espaigne et mon- 
seigneur son fils, suractendoient sa venue. Ils es- 
toient venus de plus de trente lieues loi ng pour 
estre au devant d’elle, et luy faire le bienveygnant ; 
et quand elle fut à dernye lieue près du lieu , plu- 
sieurs nobles chevaliers et puissans barons la sa- 
luèrent comme dessus; puis vindrent deux contes 
et deux ducz, fort richement habituez , et finable- 
ment le roy, le prince de Castille, à cheval, le pa- 
triarche, ungévesque et très noble seigneurie, dont 

ils furent accoinpaignez , la receurent lionoraMe- 
nient, en démonstrant qu’ils estaient fort jojeulx 
de son arrivée. Aux approches, madame volut bai- 
ser les mains du roy , ce que soulFrir ne volut ; mais 
touleslois elle persévéra en son emprinse, telle- 
ment qu’elle baisa à son désir la main du roy, et 
du prince, son futur mary et espoux, et lors trom- 
pettes et clarons, instrumens, tubes et chaleumes 
esleverent mélodie tant extrême et fort liaulte, 
que l’on n’eusist peut oyr Dieu tonner. 

Enfin , de ceste jubilation harmonieuse furent 
faicles les fianchaiges par ledit patriarche ; c’est à 
assavoir de dom Joan , fils du roi de Castille , et de 
inadanje Marguerite d’Austrice, fille de Maximi- 
lian , roy des Romains , puis se partirent dudit lieu, 
et par aucunes journées se trouvèrent en une petite 
ville appartenant au connestable, qui les festoya 
à ses despensj et de là tirèrent vers Boiirghes, en 
Espaigne. Le roy et son fils, chevaulchant autour 
d’elle , luy monstroient si cordiale amytié , que à 
sa descente, le roy la mectoit jus de sa hacquenée. 
Et quant elle fut à une lieue près de Bourghes , 
sortirent au-devant d’elle très illustre noblesse, 
magnificquement accoustrée, et vénérables per- 
sonnaiges, entre lesquels fut l’ambassade du roy 
des Romains, celle du roy de Naples, du duc de 
Milan , quinze ou seize évesques, les gouverneurs 
de la ville , ceulx du conseil , veslus de salin cra- 
moisi, fourrez de martres, faisans la révérence et 
présentans les clefs de la ville. Madame descendit 

à une esglise, où elle fit son oraison comme font 
noiiveaulx seigneurs à leur primitive venue. Le 
roj, ce temps pendant, se lira en la ville, puis 
vint quérir madile dame accouslréeàla mode fran- 
clioise, montée sur une hacquenée, et la mena à 
la grande esglise ; et au partir, les gouverneurs de 
ladite ville apportèrent et tindrent ung pale très 
richement estolFé dessus le roy et madite dame ; et 
en ce magnificque ordre , marchèrent jusques au 
palais de la ville, tendu de drap d’or et de mirable 
tapisserie , et trouvèrent illecq , environ neuf 
heures du soir, la royne de Castille et monsei- 
gneur le prince son fils, qui la receurent à l’entrée 
d’une galerie, où le bienveignant fut bien accepté 
et fort conjoy. De là se trouvèrent en une salle 
où toutes les filles de madame baisèrent les mains 
de la royne , et les filles de la royne , en nombre de 
quatre cens dix, toutes vestues de drap d’or, bai- 
sèrent pareillement la main de madile dame ; et 
de là toutes ensemble se tirèrent en une chambre 
la plus richement parée et accoustrée que jamais 
fut veue de souvenance d’homme. Le lendemain , 
jours de Pasques flories, le roy, la royne, le prince 
et la princesse se* boutèrent en ung monastère de 
la Trinité, où ils firent leur bonne sepmaine 

CHAPITRE CCXC. 


La recouvrance du digne corps de monseigneur sainct Flourens de Royc. . 


Durant les dissenlions et dommage uses guerres 
qui se firent entre le roy Loys de France, on- 
ziesnie de ce nom , et le duc Maxîmilian , père de 
monseigneur Philippe , archiduc d’Austrice , et 
duc de Bourgongne, etc. , ledit roy Loys estant au- 
dessus de Péronne , Roye et Montdidier, fit inqui- 
sition aux seigneurs d’esglise , bourgois et manans 
de la ville de Roye , où reposoit le corps de mon- 
seigneur sainct Florens, affin de Remmener à Sau- 
mur, une grosse abbaye^ fondée au nom de icel- 
luy sainct Florens, et en laquelle il avait conversé 
en son vivant. Les manans et habilans de Roye 
saichant aucunement que le roy avoit volonté de le 
saisir j absconsèrent ledit corps sainct ; mais lé roy , 
afin d’en scavoir révélation , fit détenir prisonniers 
en la ville de Compiègne aucuns des habitans de 
Roye, chanoines et aultres^ si les fit menasser 
de noyer , par quoy , afiin de éviter danger mortel , 
furent constraincts forcément de révéler ledit corps 
sainct ; puis le .roy le fit cherger et emmener en 
l’abbaye dessusdite , où il fut l’espace de, vingt- 
quatre ans. Quant la très ' horrible tempeste de la 
guerre fut appaisée, et que le roy Loys eut faict son 
cours au monde , messieurs les doyens et chanoines 

de Saiocl-Florens , de Roje , voldrent ravoir ledit 
corps sainct , par d’autres persuasions; pour la- 
quelle chose obtenir ont envoyé leurs orateurs vers 
l’abbé et couvent de Saumur , et auxquels ne 
voldrent entendre d’en faire restitution ; par quoy 
mesdits seigneurs de Roye les ont assailliz de pro- 
cez en parlement à Paris , oii les wSaumurois se sont 
vigoreusement deffendus ; et après que ledit procez 
eut couslé à ceux dudit Roye quinze cens, escus , et 
non guaires moins auxdits Saumurois , lesdits Sau- 
murois furent condampnez de rapporter à leurs 
propres despens ledit corps sainct jusquesà quatre 
lieues par dechà Paris, tirant vers Roye. Et adonc 
messieurs de Roye et de l’esglise prièrent à révé- 
rend père en Dieu , l’évesque d’Amiens , qu’il lui 
pleusist eslre en leur congrégation, pour recepvoir 
ledit corps sainct plus honnorablement. Ledit père 
se excusa y disant qu’il estoit durement oppressé 
et travaillé de la pierre et gravelle^ par quoy l’é- 
vesque de Noyon , aulcuns abbés et prélats voisins^ 
ensemble plusieurs notables personnaiges , furent 
appelles , et vindrent en grant dévotion à la ré- 
ception dudit corps sainct , lequel en très grande 
liesse fut restitué et inthronisé en son esglise , 
comme auparavant. 

Le roy de France , fort affecté au service de 
monseigneur sainct Florens , fit fabricquer une 
nouvelle fiertre d’argent , fort riche et sump- 
lueuse, pour mectre et poser ledit sanctuaire pen- 
dant l’espace qu’il fut audit Saumur ; et combien 

que icelle fut estimée en valeur la somme de huict 
cens escus, nonobstant messieurs de Roye ne vol - 
drentne recepvoir ne avoir autre fier tre ne cappe, 
sinon celle en laquelle son corps gisoit lorsque le 
roy le fit transporter audit Sauniur. Glose sur ce 
passaige : « Ce se peull entendre , que ceulx de Roye 
» voyant la longitude demaine dudit procez, en- 
» semble les gros coulz, frais et despens qui s’en- 
» suyvoient, aflln de plus facilement parvenirà 
» leur prétente singulière et espécialle dudit corps 
M sainct, et que lesdits autres povoient débattre et 
M faire baniere, quant audit procez, que lesdits 
M deRoye n’avoient riens, et oncque^ n’avoient 
w eu , audit riche et somptueulx tombeau ou 
» fiertre ; peulz lesdits de Roye remonstrer, dire 
» et proposer qu'ils ne demandoient et ne préten- 
» doient chose aucune à ladite fiertre noefve ; mais 
» seulement ce qui estoit vraiement le leur, et 
)i a voit esté de moult long- temps. » 

Monseigneur l’évesque d’Amiens, qui fut ap- 
pellé en la société de ceulx qui alloient au-devant 
dudit corps sainct , pour le révérender , fut at- 
tainct au vif et oppressé de la maladie de laquelle 
il s’estoit excusé lorsqu’il y fut évocqué , et fut 
conslrainct de servir le glorieux sainct , faisant sa 
noefvaine , persistant en sa dévotion de si bon cœur 
que , moyennant la grâce divine , il fut réduict en 
vraie convalescence. Il offrit certains dons pour 
l’augmentation de l’esglise , et donna gratis plu- 
sieurs tonsures aux petits enfans en l’honneur du 

benoist confez , par les prières duquel avoit recou- 
vert guérison. En nouvelleté que le très digne 
sanctuaire fui restitué en son esglise de Roye , ar- 
rivèrent de tous quartiers gens langoureux, iin- 
potens et malades , lesquelz de quelque egretitude 
qu’ils fussent entachés, recouvrèrent santé par Tin- 
tercission du glorieux coofez, quant humblement 
le requeroient, par juste, vraie et bonne intention. 

CHAPITRE CCXCI. 

POUR l’an i497* 

La solempnité des iiopces de monseigneur le prince de Csatille , et de ma- 
dame Marguerits d’Âustrice. Puis tost après, de monseigneur le prince 
de Cliimày et dé madame Loyse d*Albrecht. 


Monseigneur l’archiduc et madame son espouze 
firent leurs Pasques en la ville de Bruges , en l’an 
mil quatre cens quatre vingts et dix-sept ; et ce 
mesnie jour le roy et la royne d’Espaigne lindrent 
leur estât royal en la grande salle du palais de 
la ville de Bourghes , avec eulx monseigneur le 
prince de Castille , madame Marguerite d’Aus- 
Irice, sa fiancée, ensemble les deux filles du roy. 
Dieu sait à quel triomphe et joye, et sur toutes 
choses dignes de record , fut l’excellent et ma- 
gnifique honneur qui fut faict à madame Margue- 
rite , par le roy , la royne et leurs enfans, comme 


^igitized by Google 


(»497) DE JEAN MOLINET. 7 D 

par la noblesse espaignolle illecq assemblée pour 
la voir, cognoistre , servir et révérender. Le lundy 
de Pasqiies closes, environ huict heures du malin, 
monseigneur le prince de Castille espousa secrè- 
tement madame Marguerite d’Austrice , et cou- 
cèrent la nuit ensemble , et le dimanche ensuivant 
fut faict la solempnilé des nopces. 

Le lendemain se trouvèrent devant ledit palais 
notables princes , chevaliers et gentilshommes , 
mignonnement accoustez et puissamment montez 
sur genetz, et avoit chacun d’iceulz personnaiges 
javeline en main. Il y avoit illecq une place où il 
y avoit plusieurs taureaulz assemblez pour le 
passe-temps desdits nobles personnaiges; et quand 
l’un d’iceulx taureaulz estoit amené au milieu de 
la court du palais, chacun d’iceulx couroit après 
et s’esforchoit de le tuer, lequel esbattement nou- 
veau et plaisant estoit fort agréable aux gentils- 
hommes de par deçà , desquelz madile dame estoit 
accompaignée. Une autre manière de jeu, où l’on 
tiroit de canne , fut illecq mis en train , ensemble 
plusieurs aultres esbattemens, qui longs seroient 
à réciter; el tout ce se fît pour festoyer et com- 
plaire à madile dame , nouvelle espouze et dame 
de Castille, 

Au mois de may ensuivant, monseigneur Charles 
de Croy , prince de Chimay , espousa madame 
Loyse, fille aisnée du grant seigneur d’Albrecht, 
conte de Dreux, de Périgueulx, et de Gaulre; la- 
quelle fille il eut de madame Franchoise deBre- 

taigne, fille du conte de Poi lie ure, à laquelle dame 
Lojse susdite, sœur du roy de Navarre, en présent 
fut donnée la terre et seigneurie d’Avesnes en 
Haynault^ et furent faictes les solempnitez des 
noepces à Douzy, en Livernois, là où se lenoit 
madame Franchoise d’Albrecht , vefve de monsei- 
gneur Jehan de Bourgotigne , conte de Nevers, 
d’Estampes, d’Eu et de Rethel , où furent et com- 
parurent à solempniser lesdites noepces, plusieurs 
grands personnaiges d* *ung costez et d’autre. Cinq 
ou six ans paravant , madame Anne’ d’Iork , fille 
du roy Edouart d’Englelerre , et sœur à la roy ne 
qui maintenant a espousé le roy Henry , fut offerte 
à mariaige audit prince de Chimay ; mais il querust 
autre party, comme il appert. 


» 

t « 

CHAPITRE CCXCn. 

t 

Derhoirible feu de meschief qui s*esprint en la ville d'Enghien. 

* 

« 

Le deuxiesme jour de juillet an dessus, entre 
deux et trois heures à l’après disner, que lors le 
peuple est oit à vespres , s’esprint ung feu de mes- 
chief tant irapétueulx et véhément, que jamais si 
horrible n’avoit èsté veu en la contrée de Hay- 
nault. Aucuns dient que ceste pitoiable fortune 
advint par une femme qui chauffoit le four pour 
cuyre les pastez. Le feu saultoit d’ung costc et 
^ d’aullre , tant soubdainement, que quant l’on se 

cuidoit saulver pour wider hors la ville, l’on trou- 
voit es faulxboiirgs plus hideux feux qu’il n’estoifc 
en la fremeté et closture d’icelle ville ^ et finoient 
illecq misérablement leurs vies. Et advint que 
ceulx qui queroient la porte qui maisne vers 
Bruxelles, trouvèrent resteau avallet, à cause du- 
dit feu que avoit bruslé les cordes qui le lenoient 
en aer, par quoy furent piteusement estains entre 
deux grans feus. La pliispart de l’esglise fut brus- 
lée , et le plus beau du marcliié consommé en 
cendres. Monseigneur de Clèves , seigneur de Ra- 
vestain , estoit lors en icelle ville , lequel lors vi- 
goureusement, avec ceulx de son hostel, qui s’ef- 
forcèrent de saulver le monastère des carmes, et 
aucuns bons hostels qui entiers demorèrent. Néant- 
moins, on trouva au cloistre d’Enghien trente-six 
personnes péries et estainctes, et de quatre à cinq 
cens maisons, mises en piteuse ruyne, sans celles 
qui furent bruslées aux faulxbourgs, ung traict 
d’arcq arrière de ladite ville. Ung homme incon- 
gneu vint lors soy logier en ladite ville, mit son 
cheval en Testable , et s’asvencha de rescourre et 
besongner aux biens desdites maisons et manans, 
mais oncques puis ne fut veu, nul ne demanda 
pour luy , ne aine n’eut congnaissance de son nom 
ne de son intention , par quoy Ton persposa 
qu’il fut bruslé avec les autres. Les poissons estans 
ès fossez , viviers et estangs , queroient le fond de 
Teau par Teschaufement de la terre , et les pour- 
ceaux habandonnez de leurs gardes se brusloient 

en entrant dedans la ville , cuidans de retourner es 
hostels des inanans. 



s 

CHAPITRE CCXCIII. 

La congnoissaiice que donna volontairement de son nom et de son faict 
Pierquin Wesebecque au roy d'Angleterre. 

PiERQUiw Wesbecque , soy disant Richard 
d’Iorcq , fils du roy Edouard, fut tellement nourrv 
en la querelle de la maison d’Iorçq , que par l’en- 
hort de Jehan Water , Stimen Pomouni , Jehan 
Taillent, Hubert Boiird, et autres, leurs adhérens, 
faulteurs et rebelles, ennemys du roy Henry, qu’il 
print ra.udace de soy renger en bataille , accom- 
paigné d’aucuns seigneurs de Cornuailles, contre 
la puissance du * roy d’Engleterre , et s’avancha 
d’entrer, en la cité d’Excestre , ce que lui fut re- 
fusé, puis tira vers la ville de Canton, Mais quant 
il fut adverty que le chambellan du roy, son maistre 
d’hostel, sire Jehan Chef, et autres chiefs de 
guerre, raarchoient si avant que pour le rencon- 
trer, ledit Pierquin print avecq luy Jehan Héron , 
Edwart Shelion, Nicolas Aslelay, et aucuns antres, 
il habandonna ses gens de nuict^ et donna la fuyte. 
Le roy Henry , sachant leur manière de faire , fit à 
toute diligence garder les costes de la mer, pen- 
sant qu’ils iroient celle part, comme ils a voient 
intention ; mais il leur fut deffendu , et lors furent 

constraincts, pour tout refuge, de querre le sanc- 
tuaire et eulx bouter en fràrfchise de Bèaulieu , où 
visteuient se trou^èrent4es;^ens du roy pour con- 
gnoistre leun estât. Et quant fed^Pierquin et ceulx 
de sa sorte percheureht qüéMe peup^ du pais ‘fit 
le guet sur eulx , affin qu’ife n’esehàppassent-par la 
mer, ils requirent aux gens du roy estant illecq , 
qu’ils volsissent intercéder pour eulx^affin d’avoir 
pardon , et dict Pierquin que se le roÿ lè . voleit 
asseurèr de sa vie, vil.se trouveroit versJuy, et 1^ 
déclareroit tout son faict', en luy faisant si. bon 
service qu’il se contenteroit : et 
roy les asseura^ ’et ils se MisrefVt%Ôlbntaîrèmeiit 
hors de franchise, et le roy lés ijet 
et mercy . " ‘ • *' 

Et ainsi ledit Pierquin/ pour entretenahcé de sa' 
promesse, déclara ouvertement au roy et à son 
conseil et autres grans princes et barons illecq 
assistans , et cognent son nom , disant qu’il estoit 
Pierre Wesebecque, natif de Tournay ,*^ fils de 
3ehan Wesebecque et dé Nicaise ou Katerine de 
Faron ; et, pour, plus ample cognoissance , dé- 
nomma ses grans pères, oncles, cousins, voisins, 
parins ^ marinnes et maistre d’escolle , ensemble 
les lieux et villes où il avoit conversé en sa primi- 
tive josnesse, comme Audenarde^ Anvers, Berghes, 
Middelbourg, Lisebonne, puis à Cocq au pays 
d’Irlande. Et pour ce qu’il estoit fort gentiment 
habillé , aulcunes gens lui dirent qu’il estoit fils du 
ducdeClarence , car il le ressembloit aulcunement; 

à quoi il respondit et jura sur les saincts évangilles 
qu’il n’esloit ne son fils, ne de son sang. Antres 
dirent qu’il estoit le fils bastard du roj Richard , 
de quoi il s’excusa moult fort ; finablement pra- 
ticquèrent Jehan Water et autres disans , affin de 
quereller contre le roy Henry , qu’il se fit nommer 
Richart d’Yorcq, fils maisné du roy Edouart , si 
que par les traficques et pourchas de ses faulteurs, 
fut tenu pour tel à la court des roys et des princes 
qui maintenant poellentestre ad vertis du contraire. 
Ncanmoings, en son oultrecuider , il fut grande- 
ment honouré , . et espousa la niepce du roy 
d’Escoce, laquelle se rendit es mainsdu roy Henry, 
tost après sa folle entreprinse. 

N’est merveil se petits compaignons sont à la fois 
dcoeuz et patelinez de pipperie, quant les plus 
grans personnaiges du monde sont abusez et tra- 
ficquez par ung garchon de bas estât et condition. 

En ce temps, termina ses jours par mort mon- 
seigneur le prince de Castille , espoux de madame 
Marguerite d’Auslrice , laquelle demoura enchainte 
d’enfant qui guaires ne vesquit, et monseigneur 
l’archiduc fit notablement célébrer les obsecques 
dudit prince en la ville de Bruxelles, environ la fin 
de janvier , an dessus dict. * , 

CHAPITRE CCXCIV. 


Les propositions faiuUes que maistre Jehan Véry prescha en la ville de 
Dieppe , touchant la conception de la vierge Marie , ensemble la con- 
damnation' et révocation d’icelles. 


Maistre Jehan Véry, docteur de taris, on la 
faculté de théologie, de l’ordre des Jacobins, fit 
aulcunes prédications en la ville de Dieppe en 
Normandie, touchant la conception de la vierge 
Marie , lesquelles furent mal aggréables à son au- 
ditoire ; et furent aulcuns articles d’icelles prédi- 
cations recoeillis , présentez et nuncez à l’univer- 
sité de Paris , dont il fut condempné de les rappeler 
au propre lieu où il les a voit preschés. Le premier 
article fut : La vierge Marie a esté purgée de pesché 
originel; le second fut une question qui fut telle : 
Comment porroit dire la vierge Marie l’oraison 
dominicale , ou Pater noster ^ espéciallement 
Pardonnez-nous nos peschezîle tierch article fut: 
Ceulx qui afferment la vierge Marie estre conçeue 
en pesché originel , ne sont poinct hérectiques ; 
mais , par ung contraire , ceulx qui disent iceülx 
pescher mortellement, sont mesme excommuniez 
parle pape Sixte. Desdicts articles ou propositions, 
par ledict maistre Jehan Véry fut faict la réparation 
en la ville de Dieppe , comme il s’ensuit : 

« Par l’ordre de la très sacré faculté de théolo- 

» gie^ me suis siibmis de ma propre volonté, sans 
>j aulcune violence et constraincle , au jugement 
» de laquelle , je , Jehan Yéry , prehstre de Tordre 
» des jacobins , docteur en théologie , m’est com- 
» mandé , pour l’honneur de Dieu garder et de sa 
» très glorieuse mère, et aussi poûr Tédiffication 
» et salut de voz âmes, dire et prononcer en ce 
» publicque sermon ce qui s’ensuit : Je , frère 
» Jehan Vérj, docteur en théologie, de Tordre 
» des Jacobins , à cause d’avoir scandalisé le peuple 
» de ceste notable ville , et dévot envers Dieu et sa 
»> benoiste mère , pour aulcunes propositions par 
)> moi preschées au sermon que je fis TAdvent der- 
» nier passé , de la conception de la très pure et 
« glorieuse vierge Marie ; confesse avoir dit ceste 
» proposition : La vierge Marie a esté purgée de 
» pesché originel ; laquelle proposition je confesse 
)) par la déclaration et jugement doctrinal de la 
» très sacré faculté de théologie, que icelle pro- 
» position : La glorieuse vierge Marie a esté purgée 
» de pesché originel, est faulse, irrégulière^ of- 
» fensive de bonnes et dévotes aureilles , rétractive 
» de la bonne dévotion du peuple catholicque , 
» qu’il a envers la conception immaculée de la 
» très glorieuse vierge Marie; dissonante au so- 
» lempnel service de Tesglise, à droicte raison^ à 
» la Saincte Escripture et à la foy catholicque ; et 
» pour ce, comme tel^ je larévocque et rappelé, 
» et promect jamais ne la prescher ainsi. 

» Et pour ce que aulcuns ont dict que je meu 

)) cesle question : Comment eult peut dire la vierge 
)) Marie , le Pater nosier y et espéciallement ceste 
» partie : Pardonnez-nous nos peschez; je confesse, 
» par la déclaration dessusdite , que ceste question 
» proposée à moy comme elle gist , est vaine, 
» impertinente au sermon de ladite immaculée 
» conception de ladite vierge^ et scandaleuse et 
» qui ne doibt estre meue ; et comme telle je la 
)) révocque, et promect jamais ne la ’prescher 
» ainsi. Je confirme avoir dict : Ceulx qui affirment 
», la vierge Marie estre conçue en pesché originel, 
» (pescher mortellement ou estre hérectiques,* sont 
» excommuniez par le pape Sixte , comme il ap- 
» pert par une bule. Je dis qu’il n’est pas vraj ,* 
» semblablement^ de croire que nostre sainct père 
» le pape Sixte , dé fu net, ayl excommunié ceulx 
» qui ainsi assèrent ; et mesmement.au sens que 
» mes parolles prétendoient , §t pour les proposi- 
» tions dessusdites, dont vous, dévotes personnes, 
» avez esté scandalisées , je prie à Dieu , mon créa- 
» teur, à sa très glorieuse viergle mère, et à vous , 
» de mepàrdonner; et désormais, croyez que véri- 
» tablement la très glorieuse Sderge MaHe , mè^e 
» de nostre saulveur. et rédempteur Jésus, a esté 
» conçue sans pesché originel ; et telle est la très 
» .sainte doctrine de la très sacrée faculté de théo- 
» logie , ma mère. » 

CHAPITRE CCXCV. 


Le 'trespas du roy Charles de Frauce, huictiesme de ce nom. 


Le septiesme jour d’apvril , l’an mil quatre cens 
quatre-vingt-quatorze , trespassa de ce siècle , as- 
sez hastivement , en sa ville d’Amboise , où il avoit 
esté nay , le roy Charles de France , huictiesme de 
ce nom, à vingt-quatre ans de son eage. Il avait 
régi triumphament l’espace de treize ans ; et jasoit 
qu’il fusist petit de structure et corpulence, si es- 
toit-il prins au plus grand hardement que n’avoit 
esté nul roy franchois , depuis long- temps para- 
vant, et fut advestu et doé de propriétés vertueuses^ 
car il estoil doux , gracieux , libéral , très vaillant 
aux armes ; prince ^rès catholicque, et qui pugnis- 
soit aigrement les blasphémateurs du nom de 
Nostre-Seigneur, Il donna telle audace , force de 
gens et d’argent au conte Henry de Richement, 
qu’il descendit en Engleterre , vinsquit le roy Ri- 
chard en bataille, et se fit coronner roy des Englez, 
Iceluy roy Charles conequesta , pai* armes , la ducé 
de Bretaigne, et espousa madame Anne, fille 
du duc Franchois , de laquelle il eut trois enfans 
qui trespassèrent fort josnes. Il rendit au roy 
d’Espaigne la conté et ville du Roussillon; il pacifia 
ses voisins du royalme de France, comme Bour- 
guignons , Englez , Piccars et Flamens , et comme 

inspiré de grande proesse , se partit a grande et 
puisslante arniee ^ laissa la royne f monseigneur le 
daulphin et son royalme en la garde du Créateur, 
passa les Alpes, fit inciser et percher aucunes 
roches et montaignes , pour mener ses engiens ; et 
fit trembler devant sa face les orgueilleux Italiens ; 
et entra en la cité de Rome, fit hommaige au pape, 
qui lui ordonna certain nombre de cardinalz ; il 
conquist le royalme de Secille, entra en la cite de 
Naples , où il fut coronné et obéy par aucun temps ; 
et à son retour fut aggressé et assailly des Véni- 
tiens, Milanois et Lombart, jusques au nombre de 
trente mille testes armées, fleur de gens d’armes, 
fort accoustrez , et tous faicts à la guerre ; et com- 
bien qu’il eusist fort a souffrir par iceuix, et lust 
en grand dangier d’estre prins ou péry , il retourna 
sain et saulf en son royalme , et délivra le duc d’Or- 
léans qui estoit assiégé dedans la ville de Novarre ; 
et puis fina ses jours , comme dict est , fort regret- 
tez et plaind par toute I* rance. Et fut honorable- 
ment porté à Sainct-Denis , et magnificquement 
lumulé , en tenant les cérémonies pertinentes à la 
royalle majesté ; et pour singiilière chose , non 
veue, la réputation et figure d’iceluy roy estoit, 
par art subtil et pictures exquises, tant bien tiré 
après le vif, qu’il sembloit proprement estre ré- 
suscité, plein d’esprit et vie. . . , 

CHAPITRE CCXCVI. 

POUR l’an 1498. 

Le sacre du roy Loys , duc d’Orléans. 

Après le trespas du roy Charles , huictiesme de 
ce nom , monseigneur Loys , duc d’Orléans , suc- 
céda à la couronne de France ; car ledit roy Charles 
ne laissa vivant nul hoir mâle légitime, procréé 
de sa chair, et , comme le plus prochain , 'fut sacré 
fort solempnellement en la cité de Reims , par 
l’archevesque dudict lieu ; et fut célébré ceste feste 
le vingt-h uitiesme jour du mois de may, an susdit. 
Et pour ce que aucunes perries séculières estoient 
retournées à la couronne par faultede hoirs mâles 
de ceulx qui les avoient, aucuns grans person- 
naiges furent commis desputez pour servir au sacre, 
de otlels , conditions et mystères que se les vrais 
perres y eussent estez personnellement , monsei- 
gneur le duc d’Alenchon assista et fit l’office pour 
le duc de Bourgongne , doyen des perres; le duc 
de Bourbon, pour le doc de Normandie; le duc de 
Lorraine , pour le duc de Chiennes ; Monseigneur 
de Ravestain , pour le conte de Flandres; monsei- 
gneur Englebert de Clèves , conte de Nevers , pour 
le conte de Champaigne; et monseigneur le conte 
de Foix, pour le conte de Thoulouze ; et les six 
perres ecclésiastiques, comme l’archevesque et due 

de Baims; Tévesque et duc de Laon , Lévesque et 
duc de Langres ; Lévesque et conte de Beauvois ; 
Lévesque et conte de.Chalon , et Lévesque et conte 
de Nojon , servirent en personne. Le sacre achevé, 
le roy donna son ordre de Sainct-Michiel au sei- 
gneur de Taillebourg , au seigneur Dessierres et 
au seigneur de Clerrine , et fit aucuns nobles 
hommes chevaliers, comme le seigneur de Mio- 
lans, messire Claude, seigneur de Chasteaunoef; 
et autres , jusques au nombre de quatre-vingts ou 
environ. 


CHAPITRE CCXCVII. 

L’eutrée du roy Loys en Paris , le dcuxiesme de juillet ÿ et les estianges 
monstres qui lors feurent veuz en divers quartiers. 

Le roy Loys, douziesme de ce nom, à son entrée 
en Paris, estoit armé au cler^ au-dessus une heuc- 
que de fin or batu ,* accoustrée de précieuses pier- 
reries , avoit en teste une loghe de velours noir ; 
le grand escuyer de France, portant devant luy son 
healme et son timbre , sur lequel avoit une fine 
couronne , tant précieusement aornée que riens 
plus, et estoit ledict roy monté sur une hacquenée 
couverte de drap d’or, estant accompaigné, à déx- 
tre et à seneslre, des princes du sang et aultres, 
comme les ducs de Bourbon , de Lorraine et de Ne- 
mours, les contes de Nassou, de Dunois, de Ghuisc, 
de Montpensier , du seigneur de Ravestain , du. 

prevost de Paris etaultres^ dont le compte nous 
seroit anujant'à les racompter. 

En ceste entrée^ Furent faictes, sur eschaffault , 
en divers quar fours , notables histoires, pourcon- 
joyr le roy , lequel descendit à Nostre-Danie, puis 
tint son estât royal au palais , et estoit assis au mi- 
lieu de la table de marbre ; à la main dextre , deux 
toises arrière du roy, seoient les ambassadeurs 
d'Ëspaigne et aullres; à la seuestre main , estoient, 
une grande toise arrière , les ducs de Bourbon et 
de Lorraine , les contes de Nassou et de Mont- 
pensier, Englebert de Cleves et monseignenr de 
Ravestain ; au roy fut présenté , pour entremects , 
un porc-espic; au due de Bourbon, ung cerf-vo- 
lant; au duc de Lorraine, un*aigle; au conte de 
Nassou, ungliong ; et à Moptf^sier^ ung chas- 
teau, etc. Tost après, pour monstrer^la magnifi- 
cence de ceste entrée , furent faictes plusieurs 
joustes en Paris , et pour icelles veoir plusieurs 
esçhafiaulz dreschés^ où montèrent gens à telle 
multitude, que l’ung d’iceulx esçhafiaulz rompit ; 
idont ceulx estant dessubs, furent estains, sufib- 
quez et mors, jusques en nonibre de trente per- 
sonnes , . et environ de cent à cent cinquante na- 
vrez , qui fut chose pitoiable et fort lamentable. 
Entre les mors^ fut recoeilli, sur la place, le 
seigneur de Frentaine , richement accoustré de 
grosses chaisnes d’or; ung autre seigneur d’An- 
gers, et autres de divers quartiers et nation. Non- 
obstant ce pitoiable et dommageable inconvé- 

nient , le roy , par ses Suissés , fit recoeillir et 
despouiller lesdits mors, et, en moins d’une petite 
heure , eurent nétoyé la place , et commenchèrent 
les nobles à jouster et faire leurs emprinses , 
comme si riens ne fusist advenu , sans avoir pitié 
ne compassion des trespassez. 

En ce temps advint, au Daulphiné^ en ung vil- 
laige nommé Romains , que une vache enfanta 
deux enfans jumeaulz. En Beaûjoloix , deux gros- 
ses pierres , pesantes environ deux cens livres , 
cheurent avec la greslé, et rompirent aulcuns 
esdifices ^ l’une à une ville nomméè Amplepius^ et 
l’autre à Mère. Es faulxbourgs de Vallenehiennes, 
à la porte Matoise, une vache délivra ung veau 
ayant deux^tesles de mesme quantité , et sur la 
teste de chacun estoit une tache blance , à la 


manière d’une estoille ; le veau avoit six jambes 
et sept pieds, dont le septième estoit serré entre 
deux testes, sans apparition de jambes; et n’avoit 
ledit veau que un seul corps; car il n’avoit que 
ung seul derrière et une seule queuwe. 

Le traictié de Paris.. 

En ce temps, le roy des Romains, à grande et 
puissante armée , se tira en Bourgongne , et le roy 
de France s’esforça de lui donner résistence. Ung 
appoinctemenl fut faict en Gheldres^ qui guaires 
ne dura , et n’estoit aggréâble au roy des Romains 
le traicté de Paris, à cause qu’il n’estoit faicl so- 
lempnellement par les princes du sang de l’em- 
pire; toutesfois, affin que ne soye reprins de né- 
gligence ; je l’ai ici inserré , et contenoit ce qui 
s’ensuit : 

« Monseigneur le conte de Nassou ; Philippe de 
Contay , escuyer , seigneur de Forest et gouver- 
neur d’Arras ; le chevalier d’AmbeTille ; maistre 
Jehan le Saulvaige , président de Flandres , et 
seigneur de Sterbecque ; Laurens de Blioul , secré- 
taire et greffier de l’ordre de monseigneur l’ar- 
chiduc , et ambassadeurs de mondit seigneur 
l’archiduc, ayans pouvoir suffisant de luy, quant 
à faire passer les choses qui s’ensuy vent , lesquelles 
ils ont promis de faire ratiffier dedans ung mois, 
prochainement venant, à monseigneur l’archiduc. 

» Dient et offrent , que se c’esloit le plaisir du 
roy de recepvoir mondit seigneur l’archiduc à luy 
faire les foy et hommaige lige , qu’il est tenu de 

faire des contés de Flandres et Arthois, et de ce 
qu’il poelt tenir de luy à cause de la couronne de 
France , ou procureur de luy ; c’est assavoii' que le 
roy envoyé quelque bon et grant personnaige, à 
luiseur et féal, en la conté d’Arthois, ayant pou- 
voir suffisant de luy pour recepvoir lesdictes foy 
et hommaige de inondit seigneur l’arcbiduc, ou 
que raondit seigneur l’archiduc envoyé quelque 
bon et grant personnaige ayant povoir de luy , de- 
vers le roy , pour recepvoir lesdictes foy et hom- 
maige , au choix du roy , lequel porra choisir et 
eslire laquelle voie des deux luy plaist le mieulx : 
et en ce cas, mondit seigneur l’archiduc sera con- 
tent que les querelles et demandes qu’il porra 
avoir et faire au roy , pour les ducés de Bour- 
gongne , contez et seigneuries de Maschonnois, 
Auxierrois,Bar-sur-Sayne, et aultres choses quelz- 
conques, soient et demeurent en suspens et sur- 
séance à la vie du roy et de luy conjointement, 
sans ce que, durant leurs vies, comme dict est, 
il en puisse , ne laisse faire aulcune poursuite par 
voie de faict, ne de justice; mais bien par voye 
amyable , moyennant que le roy accorde et baille 
seureté , dès incontinent que le roy des Romains 
aura faict retirer son armée hors des pais de Bour- 
gongne, tant du ducé que- conté, et que mondit * 
seigneur l’archiduc aura faict hommaige au roy , 
selon ce que dessus est dict. 

»j Le roy fera mectreèsmainsde mondit seigneur 
l’archiduc, les villes etchasteau de Béthune , Aire, 

Hesdin et leurs appendances, en Testât qu’elles 
sont présentement hors Tartillerie et meubles. 

'J» Et pour faire accomplir et entretenir les 
choses dessusdites , mondit seigneur Tarchiduc , 
avant que lesdites villes et places luy soient déli- 
vrées, baillera au roy ses lettres signées de sa 
main et scellées de son scel , et en fera le serment 
solempnel sur le canon de la messe , et avecq 
s’en obligera , sur paine de censure et de commise, 
avecq le roy, de tout le droict qu’il prétend èsdîfs 
ducez de Bourgongne et aultres choses conten- 
tieuses, en cas de contravention. 

» Et baillera* le scel de douze nobles person- 
naiges et des quatre membres de Flandres , huict 
bonnes villes des pays et obéissance de monseigneur 
Tarchiduc, à la nommination^du roy; lesquels 
nobles se obligeront , sur leur, honneur et paine 
de parjure , et lesdictes villes en la forme ac- 
coqstumée en tel cas. 

Sur quoy le roy, désirant en tel cas complaire 
mondit seigneur Tarchiduc , et à la requeste à 
lu y sur ce faicte par lesdits ambassadeurs, a 
consenti et accordé toutes ces mesmes choses ; et 
avec ce durant sa vie , et de mondit seigneur Tar- 
chiduc conjoinctement , il ne fera aussi de sa part 
î poursuite par voie de fait , ne de justice , du droict 
qu’il prétend es chastellenies de Lille , Douay et 
Orchies; mais bien par voye amyable; 

» Et fera bailler le roy , pour accomplissement 
et seureté des choses dessusdites, ses lettres- 

patentes, en tel cas requises ; et se obligera le roy, 
sous les mesmes sermens et submissions de cen- 
sures , que monseigneur l’archiduc se obligera de 
tenir les choses dessusdites. 

)) Et demeurera le traictié de Senlis en totis ses 
poincts , sa force et vertu , pour estre entretenu 
par le roy et par monseigneur l’archiduc , selon 
sa forme et teneur. 

» Ce que dedens est escript-, a esté accordé , 
promis et juré par le roy , d’une part , et messei- 
gneurs les ambassadeurs et princes ; des duts de 
Bourbon , de Lorraine, les contes d’Albrecht, de 
Nevers, de Ligny , de Candale , d’Avesnes , mon- 
seigneur le chancellier , l’archevesque de Rouan , 
l’évesque d’Alby , de Luxon ; les seigneurs de Gye, 
de la Gruthuyse, de Piennes, monseigneur de 
Sainct-Andry ,*le séneschal de Beaucaire et mon- 
seigneur de Bouchaige. Et ce a esté passé par le 
roy et ambassadeurs, en présence de messire 
Régnault Solder et Pierre Ghumaire, notaires 
apostolicques, à ce appelez, levingtiesme de juillet 
au dessusdit. » ^ 

CHAPITRE CCXCIX. 

Le baptisemeot de madame Alienore , premier enfant de monseigneur Phi- 
lippes , archiduc d'Austrice, et de madame Johanne, fille du roy de 
Castille. 

Par ung vendredy jour de novembre, 

environ deux heures en la nuict , madame Tarchi- 
ducesse , fille du roy de Castille , s’accoucha en la 
ville de Bruxelles, d’une belle fille, son premier 
enfant. De sa nativité fut le peuple moult resjoy , 
dont se mit en paine de festoyer la solempnité de 
son baplesme. Fort triumphant et sumptueulx , 
para van t l’accoucher de ladite archiducesse , le 
roy des Romains estoit venu à Louvain , à Nostre- 
Dame de Haie , et à l’environ de Bruxelles , où 
monseigneur l’archiduc Philippe , son fils , et 
madame son espouze, près de gésir, allèrent au- 
devant de sa royalle majesté ; et couroit la voix 
que debvoit tenir l’enfant sur les fons. l'il quant 
ladite dame fut accouchée, Hughes de Meleun 
fut envoyé vers ledit roy , pour l’advertir de ceste 
nouvelle joye et sçavoir sa bonne intention ; et , 
iceluy retourné en court , fut préparée la solemp- 
4 nité baptismale, qui se fit en l’esglise Saincte- 
Goule, par ung joedy, dernier jour de novembre. 
En partant de l’hostel de mondit seigneur l’archi- 
duc à Condenbergue, tirant vers Saincte-Goule par 
les grandes rues , estoit une voye closes de bailles 

painctesde couleur rouge , fischées par fond dedens 
la chaussée , et de vingt pieds en vingt pieds une 
estache de mesme haulteur sur laquelle estoit 
ung enfant richement accoustré , tenant ung rolle 
en sa main , à manière de propheste. Pareillement 
estoit une aultre estache dê sapin , paincte dudict 
rouge, au bout de laquelle estoit ung gros pom- 
meau estoffé de foeilles d’or , et sur iceluy pom- 
meau une verge de quatre pieds de long, et au 
bout d’icelle verge une banerolle où estoient les 
armes de Brabant ; et au milieu de ladite estache 
ung tableau à manière d’un carriau, où estoient 
pourtraicts , croix Sainct-Andrieu et les fusilz ; et 
ce se continuoit depuis la court jusques ladite 
esglise , de dix pieds en dix pieds. Et se estoient 
environ seize portes artificielles entre deux , sur 
lesquels estoient josnes en fans accoustrez comme 
aigles et pastoureaulx, chantoient mélodieusement; 
et les maisons, à deux letz desdites bailles*, furent 
richement parées et alumées de torses et aultres 
luminaires , qui estoit chose plaisante à veoir. 

En l’hostel de monseigneur , où la dame estoit 
accouchée, y avoit une chambre d’honneur, où 
fut ung dreschoir accoustré le plus richement que 
piecha n’avoit esté veu le semblable , lequel ne se 
monstroit que à grans persojnnaiges et nobles 
hommes; et auprès estoit ung dreschoir moindre , 
que chacun povoit veoir, et y boire qui povoil. 
, La court dudit hostel estoit tant richement tendue, 
que puis les degrez d’en bas, partant des chambres, 

jusques à la porte, elle estoit toute couverte de 
riches tapis fort eslevez, et de si bonne sorte, que 
ceulx qui se trouvoient illecq , cuidoient estre en 
une haulte salle. Semblablement la grande salle 
de riiostel estoit tapissée et richement tendue , en 
laquelle se fit Tassemblee des nobles, pourscavoir 
tenir règle et ordre de marches en ce triiimphe. 
D’aultre part, resglise Saincte-Goule estoit aornée 
et tendue de riches tapisseries, comme de la Passion, 
de Gédéon , faictes et estoffées d’or et de soje. Au 
milieu de la nef estoit ung grant hourt , avironné 
d’une galerie richement couverte; au milieu d’icelui 
estoit ung petit parc tout vestu de fin drap d’or , 
et par dessus ung pavillon de samis vert , armoyé 
des armes de monseigneur et de madame , tout 
en ung escu ; et au milieu dudit parc estoient les 
fons, Dieu sçait comment accoustrez, pour achever 
ce sainct mystère; et auprès estant l’autel servant 
au baptesme , et au-dessus ung ciel fort riche et de 
très grant estime. Il y avoit environ liuit cens 
hommes vestus de rouges parures, entre les bailles, 
tenant chacun sa torse pour esclairer ceulx qui 
marchoient au baptesme , tant à l’aller comme 
au venir. ^ 

Environ cinq heures du soir, précédoient pour 
marcher vingt ser^teurs de la ville, ayant chacun 
en main ung blanc baston , faisant voye pour la 
suyle; après marchoient aucuns nobles hommes, 
ceulx de la loy et autres^ en nombre de six à sept 
vingls, portant chacun une torse ; puis suy voient 

me.-sieurs les chappelains et clianlres de la cha- 
pelle habituez de chappes d’or , sept ou huict . 
abbés, trois ou quatre évesques ; et estoit monsei- 
gneur Henry de Berghes, évesque de Cambray, 
à dexlre de monseigneur l’évesque de Tournay, 
et senestre de monseigneur de Salubey, fort ri- 
chement aornez ; conséquemment messieurs les 
deux chanceliers d’Aiustrice et de Brabant, et plu- 
sieurs gentilshommes de la court, marchans deux 
deux^ ayans chacun une grosse torse en la main; 
puis marchèrent les trompettes deux à deut, te- 
nans leurs instrumens enveloppez sur les bras ; sans 
faire manière de jouer ; pareillement les héraulx,* 

tenans leurs robes d’armes sur les bras, et les sui- 

« 

voit messire Hugues de Meleun, seul au milieu de 
la rue , tenant les aubbes ; le seigneur Dufay, bour- 
guignon, portant le bachin; le conte de Nassou, 
portant la sallière; et monseigneur le prince de 
Chimay, portant le cyron ; et après niarchoit ma- 
dame la Grande, vefve de monseigneur le duc 
Charles, portant l’înfant ; à dexlre du droict costé 
du marquis de Baden ; et d’autre costé , d’ung am- 
bassadeur d’Espaigne ; et en arrière, assez près, es- 
toient monseigneur le bastard Philippe de Bour- 
gongne et madame la douaigière de Ravestain , 
dames et demoiselles de court , fort en poinct, 
bien accoustrées. 

Monseigneur l’évesque de Cambray, accompai-- 
gné comme dict est^ baptisa l’enfant, lequel, par 
la volonté du roy des Romains, son grant père, 

fut nommé Alienore^'âprès \a nom de 1 empereuse, 
sa mère ,‘qui ainsi estôit appéllée ; et fit le debvoir, 
ail nom du roy des Romains, le marquis de Baden; 
madame la Grande et madame la douaigière de 
Ravestain furent les deux marines. Ledit marquis 
donna uhg joyau estimé la valeur de deux mille 
escus; madame la Grande offrit ung tablet fort 
riche , accoustré d’imaiges vaillissant mille escus ; 
et madame de Ravestain ung autre joyau de grande 
va\ne. Au retour dubaptesme se tint l’ordre comme 
àl’airer, sinon que les trompettes desveloppèrent 
leurs' instrurnens, et jouèrent jusques à la* court; 
les héraulx.vestirent leurs cottes d armes; et ma- 
dame là Grande , laquelle à l’aller, marchoit à 
pied, à' son retour estoit assise en une chayère, te- 
nant l’enfant nouvellement baptise; et estoit. por- 
tée de deux fort hommes , l’nng devant l’autre 
derrière ; et pour mémoire dudit baptiseraènt , fu- 
rent, audit retour,, habandonnez et ruez au peuple 

deux ‘sachez plains de patars, où grosse presse 
s’esmeult pour les recoeillir. 

CHAPITRE CGC. 

* ■ • . ’ ' ' 

De la terrible gelléeet estrange glace qui fut la nuict et jour de la nativité 

Nostre-Seigneur. 

« 

V « 

Advint cd cest an , par la nuict de Noël , le peu- 
ple estant aux matines, une terrible* et espesse grësle 
chut de 1 -aer avec une pluie de mesme , laquelle 
Ija et colla la rivière gresle et gellée sur la terre 
et sur les arbres ; puis survint la grosse neige , tel- ^ 
lement que le tout congeré et entremeslé ensemble 
causèrent une glace dure comme pierre. Le peu- 
ple quiretournoit dèsdites matines, trébuchoit aval, 
les rues, sur le pavet plombinet de glace. Plusieurs 
arbres, portans fruict et autres, non puissant de 
porter tant pesant fardel , furent* esbr an chez et 
desbrisez par grans esclas j et les rainseaulx qui se 
demorèrent entiers ,’clinoient vers là terre ,*à ma- 
nière de croces entassées en luisant cristal, qui 
estoit chose plaisante à veoir quant le soleil ré ver- 
béroit allencontre ; et quant le vent souffloit parmi 
lesdits rainseaulx, ils hurloient ensemble et eau- 
soient ung son à manière de cliquetis de harnois 
d’armes. Ainsi ceste greslée, riviée, neige, plu je et 
gelée desmembrèrent piteusement les arbres , et 
affolèrent les hommes, qui tombèrent sur les glaces 
cristallines. Mais toutefois les arbres portans fruicts 
furent pour cette année plus chargez de pomrries, 

poires et aulres fruitailles que jamais n’avoient esté 
paravant , qui fut iing' grant bien pour le petit 
commun; mai§ il fut si grant stérilité de four- 
rages, que clieyaulx, veaulx et vaches périssoient 
par famine. Les laboureurs qui , l’an précédent, 
avoient couvert leurs'granges de nouvelles gluyaiis, 
furent contraincts de les descbuvrir pour les don- 
ner à manger à leurs bestes. Les oiseaux sauvaiges 
et champestres , durant cestei angœsseuse^ gelée , 
furent en teLdahgier que leurs aislesis’engeloient 
en l’aer sur leurs corps, dont.ne povoient.querre 
leur pasture , ains tresbuchoient sur la terre , puis 
les^paisans les prendoient à leur plaisir, chassant 
devant eulx oyes saulvaiges , bistardes et canars. 
Geste aspre et estrange*gelée dura douze ou treize 
* jours en la conté de Haynault. Les coquelets des 
clochiersestoienttant fortatachiezà leur croix, que 
tourner ne povoient , et quant Tint au dégel, les 
pièches de gla<2fe grosses f grandes et espessès cheu- 
Yent sur les nefs des'esglises, tellement que gran- 
dement furent adommagiez , ensemble plusieurs 
chapelles attainctes de ce y cruel tempeste fort esr 
trange et non^accoustumé,de veoir. , : 

CHAPITRE CCCI. 


Le roariaige du roy Loys de France et de madame Aune de Bretaigiie , 
vefve de feu le roy Charles, et l’annullation du mariaige dudit roy et de 
madame Jehacne de France ; et la descente en France du duc Valenli- 
nob , fils du pape. 


Le huicliesme jour du mois de janvier ou en- 
viron , fut faict le mariage du roy Loys de France , 
douziesme de ce nom, et de madame Anne, du- 
cesse de Brelaigne, vefve de feu le roy Charles, 
liuitiesme de ce nom; duquel mariaige, non-seu^ 
lement le royalme de France se- donna grant ad- 
miration , mais les provinces et régions circonvoi- 
sines ne cessoient de murmurer' et estoit chose de 
grande nouvelleté ; car ledit roy Loys avoit espousé 
lors, et encoire estoit vivante madaipe Jehahne de 
France, fille du roy Loys, onziesme de ce nom; 
sœur germaine du roi Charles, lors trespassé ; et 
d’autre part , ladite Anne , roy ne de France , estoit 
sa commère , et avoit espousé le frère de la pre- 
mière femme dudit roy Loys. N’est merviel se ma- 
dame Jelianne de France, sachant ce mariaige con- 
tracté , ne fut angoisseusement desplaisante ; car 
par plusieurs ans avoit esté mariée audit roy Loys, 
lors estant duc d’Orléans^ combien qu’ils n’eussent 
ensemble nulz hoirs procréez de leur chair, et que 
icelny roy, estant duc , n’en fit nulle plaincte ne 
querimonie ; toutefois icelle , très noble princesse > 

iille^du Toy, sœur du.roj et espouse du roy, se le 
mariaige estoit en valeur, se mît en paine de rom- 
pre ce second mariaige-, tant par procës comme 
autrement. D’autre part, le roy Loys se mectoit en 
son debvoir, disant qùe le roy Loys , père de ladite 
dame Jehanne, luy avoit faict prendre et espouser 
par force, et que jamais ne s’y estoit consenty. 
Néantmoins, après la mort dudit père, il la tintpour 
son espousè comme devant , sans monstrer signe 
de la voloir répudier jusques àice qu’il <se trouva 
maistre et seigneur de, la^ couronne,) que lors re- 
quiert adnullation du premier mariaige, pour par- 
venir au second , le procès faict comme dict est, 
ef .la* sentence rendue par l’auctorité de nostre 
sainct-père le pape , monseigneur le cardinal éves- 
que du Mans , déclara le premier mariaige estre- 
nul , ' disant ce qu’il s'ensuit : . Ài*y/ ion ohi;. 

: . « Vu le procez mené et pendant par -devers 
». nous, Philippe de Luxembourg, cardinal, du 

title sainct Pierre et sainct Marcellin , de saincte 

• 

». Esglise de Rome , éyesque du Mans ; Loys , éves- 
» que d’Alby , et Fernande , évesque de Sixte ; 
» juges déléguez en ceste partie par nostre saiiict- 
» père le pape, Alexandre sixiesmej entre le très 
» chresptieii roy de France, douziesme de ce nom, 

» demandeur en ce cas d-annuUation de mariaige , 
^» d’une part ; et illustrissime dame Jehanne de 
» France , deffenderesse , d’autre part ; les escripts 
» apostolicques à nous adressez en cesle partie, 
» la demande dudit demandeur j les exceptions 

» péremptoires et deffences d’icelle defTcnderesse, 
» et ses exceptions et deflPenses faictes en sa propre 
*) personne; la desposition des témoins produicls 
» par ledit demandeur ; les objects , réprobations 
» faicts par icelle dame delFenderesse contre iceulx 
» tesmoings ; et les salvations d’iceluj deman- 
» deur au contraire ; les extraicts et munyemens 
» .produicts d’une part et d’autre , les conclusions 
» en cause, assignations d’oyr droict , et autres 
» actes et procédures de cause ; et tout veu et con - 
»• sidéré que sur ce proveue délibération^ et ap- 
..^ellé et coincqué avec nous le conseil d’ung car- 
» dinal, archevesques , évesques et gens lettrez, 
)) tant docteurs en théologie comme jurisconsultes 
» en grant nombre, par nostre sentence deffini- 
» tive, laquelle, nous séans-en siège de juge, et 
» ayant Dieu devant nos yeulx, soustenons di- 
« sons et déclarons , prononchons le mariaige 
» contracté en icelles parties , et dont est ques- 
» tion en ce présent jugement, non tenu , ne avoir 
» tenu; mais avoir esté et estre nul et de nul ef- 
» fect, abolition ou efficace, et n’einpescher ledit 
)) demandeur de (aire ou contracter aucun ma- 
» riaige avec autre, en lui donnant, en tant que 
» mestierest, congié de ce laire, par nostre sen- 
» tence , etc. » 

Et par ainsi Tut tenu ferme et stable le mariaige 
du Roy Loys et de madame Anne de Rretaigne, 
laquelle peu de temps après s’accoucha d’une fille 
nommée Claude. Et se le peu[)le vulgaire se donna 

merveil pour la nouvelleté du cas , de voir ung 
roy de France, très chresplien, avoir deux femmes 
vivantes pour ung jour ; si fut il fort esbahy de 
veoir le fils du pape Alexandre sixiesme, lors ré- 
gnant, faire son arrivée en France, aussi trium- 
phament que feroit l’admirai Basquin, s’il vivoit en 
prospérité. Ce fils du pape, nommé le duc Valen- 
tinois, avoit premier esté promue à saincle Esglise ; 
mais il renoncha au chapeau rouge, et se mict 
sus à grande pompe et bombance, et descendit en 
France, sur espérance de soy alliera queloge 
grande princesse ; sa venue en court fut en la vme 
de Chinon, où, pour commenchement, entrèrent 
quarante mulets chargez , dont les sept furent 
couverts de drap d’or, aultres de velours cramoisi, 
de satin jaulne, et de riche sayettes; puis marchè- 
rent soixante-dix escuyers à cheval, fort bien ac- 
coustrez de grosses chaisnes d’or , vestus de ve- 
lours, ayans pourpoins et jacquetonsde drap d’or 
et toghes de velours noir; conséquemment entrè- 
rent seize paiges, fort bien montez, vestus de ve- 
lours cramoisy, eschiquetez de samis jaulne, et 
pourpoinclz de drap d’or ; et après eulx vindrent 
dix-huit chevaulz , que genets que aultres, et deux 
mulets que vingt lacquais meuoient; aulcuns des- 
dits ohevaulx bardez , et les aultres fort bien en 
poinct ; et entre les aultres choses admiratives, y 
avoit sept selles et aultres harnois estoffez, cher- 
giez et lurnis d’or et de pierres précieuses, res- 
plendissantes comme soleil en verries, dontchacuu 

se donnoit granl merveil; puis entrèrent trois hé- 
raulx veslus comme les escuyers, porlans les ai’- 
mes dudit duc , leur maislre ; et puis six trom- 
pettes , de mesme accoustrement , avec le gros 
lamburin et aultres menestriers , qui toutesfois ne 
firent ne bruict ne son à son entrée. Après vint le 
duc Valentinois, fort superbe, monté sur un cheval 
grison , et estoit vestu ledict duc de drap d’or, ung 
bonnet de velours noir sur sa leste , accoustrez de 
gros perles pendans de deux coslez, et pardevant 
une baghe, merveilleusement riche, garnie de 
pierres précieuses ; sur le bras gauche avoit une 
escarboucle , et sur le reploj de ses housseaux ou 
' brodeghins, gros diamans, rubis et autres pierres; 
le barnois de son cheval estoffé d’orfabverie par 
dessus gros capanes d’argent ; dessus la crouppe 
estoit une grosse carcholle d’or, et la bride d’or- 
labverie fort nouvelle , d’extrême coustance et 
sumptueuse valeur; dusequelle de ce duc Valenti- 
tinois estoient archevesques , évesques, médecins, 
astrologiens et autres grands personnaiges , bien 
échainez, et de grant monstre, tenant gravité ma- 
gnifiquement, et myne selon la mode italicque. 
Son entrée fut de grant estime, fort plaisante et 
joyeuse ; mais l’issue fut triste et mélencolieuse ; 
car l’on disoit qu’il estoit venu en espoir d’avoir 
en mariaige la princesse de Tarente, qui piaille- 
ment le refusa. 

En ce temps, environ la feste de la Circoncision, 
lut prinse par force des gens du roy des Romains, 

une ville en Gueldres , nommée Esque , close et 
fortiffié selon la mode du pais; laquelle ville fut 
reprinse par les Gueldrois , par faulte de bonne 
garde , et demorèrent, que mors que prisonniers, 
de quatre ou cinq cens hommes^ entre lesquels y 
eut ung conte allemant , et de dix à douze no- 
bles hommes. 

Environ la mye quaresme , le roy des Romains 
fît assembler en Anvers les trois estais , ou , en 
présence de monseigneur l’archiduc , son fils , le 
duc George de Bavière , le marquis de Baden , le 
conte de Nassou, aulcu ns chevaliers de l’ordre, et 
aultres grans princes de Germanie, proposa fort 
élégamment, par l’espace de heure et demye , en 
lengaige ihiois , et fit mention en la proposition 
de trois principaulx poincts , l’ung du voiaige de 
Gueldres , l’autre de la paix de France , faicte à 
Paris, qui point ne lui plaisoit , et le tierch sur le 
faict de Turquie. 

CHAPITRE CCCIl. 
Pour l’an i499« 


La prinse el la repriuse de Milan et de Novarre , ensemble la prinse du duc 

Lodvic. 


Le duc Lodvic , vulgairement dict le More , 
print le gouvernement de la duce de Milan , après 
le trespas de son frère aisné, nommé^Geléas Ma- 
ria , piteusement nieurtry en l’esglise Sainct- 
Estienne ; car il estoit mortellement hay de son 
peuple, parles exécrables, grandes et oultrageu- 
ses dispositions, tailles, gabelles, qn’il mectoit 
sus journellement ; pourquoyses subjects, dure- 
ment oppressez , désirant eslre tirez hors de cap- 
tivité tant misérable , facilement s’enclinèrent , 
pour mieulx valoir, de tenir le party des Fran- 
chois; et avec ce, ung capitaine natif de leur 
quartier, riche et puissant^ nommé Jehan-Jacques, 
qui tenoit aulcune place à l’environ , pour la que- 
relle de France , dès lors que le roy Charles fit 
son voyaige de Naples, les induysit à tenir le party 
par doulces persuasions, et labora tellement avec 
ceulx qui portoient en cœur la droicte croix, 
qu’ils se condescendirent à la francisque nation , 
et luy donnèrent à sa venue pour ses labeurs, trente 
mille ducats d’or , et celuy leur promît , |au nom 
du roy de France, les relever des horribles e( 

ilommaigeuses perles et exactions dont il&r^tpient 
piteusement vexez , fouliez^ et IràvâiUez. Le duc . 
Lodvic, sentant aulcunement FafiTectioirdès Mila- 
nois^ et comment ils aspirqient après les Fran- 
chois , qui se mectoient sus à grande jarniée ; ppui* 
leur faire une -venue, déliBéra de non actendre 
le hurt; et comme ceulx qui sont sur le train de 
morir, commencha à fardeler , et fit cherger son 
or, son thrésor, ses jojaulx , ses vassaulx,;sa piér- 
rerie , sa hanneperie , sa monnoye , ses, draps de 
soye , juives à cinquante mulets, et emmena si 
grande richesse, que à peine le porroit l’on croire. 
Les Franchois , bien advertis de son deslogement 
sans trompettes, firent approcher leur armée, 
saisirent et prindrent la cité, j où qu’ils feurent 
receuz à grande . liesse , ^confessans le roy.,Loys 
estre leui; souverain , vrai^ et naturel seigneur,, jet 
firent sermens de ,luj’ estre |bons et loy aulx, et 
obéissans sujecls. r 

Le duc Lodvic moult estonné de ces> nouvelles , 
avoit grandement la puce en l’oreille, pensant par 
quel moyen il porroit recouvrer ses perles; et 
pendant le temps que Franchois estoient fort em- 
peschez, trouva r manière | par entendement qu’il 
avoit à aulcuns, Milanois, de réduire^ la cj^.^^^sa 
main ; par quoy envoya son frère , c ^^ffllbd e 
Astane , pour achever sa préten|e , 

luy mesme y entra., et fut ^ d’aulcSaO 
aussi affectueusement , et de bon cœur recoillié , 
que se sainct Pierre etsainct Pol l'eussent descenduz 

des ciel Z , et la reprint pacifiquement, sans nul 
exploit de guerre. Les Franchois se retirèrent au 
chastel , sans nulle emprinse faire , ne monstrer 
signe de recouvrance, laquelle fut faicte en l’es- 
pace de neuf à dix jours ; puis l’armée de France 
les débouta, qui la reprint vigoreusement. Leroy 
y fit son entrée, à grand triomphe, ayant le cha- 
pel ducal en teste ; et le duc Lodvic , pour tout 
refuge, s’en alla au roy des Romains, requerrant 
avoir sa garde, pour rebouter les Franchois, qui 
s’estoient fourrez en Novarre, et desiroit avoir les 
Suisses et les lansquenets , qui inilitoient à ses 
gaiges. Le roy lui disoit que, touchant les Suisses, 
il ne adjoustast à iceulx grant fidélité ; car il les 
sentoit variables et grans trafiiqueurs ; mais volsist 
actendre l’expiration des trêves. Le duc Lodvic ne 
volut croire ce conseil, disant qu’il congnoissoit 
iceux Suisses , fort à l’avarice , et qu’il avoit che- 
vance assez pour les contenter ; si que finableraent 
le roy lui bailla huict mille Suisses , sept mille 
lansquenets, et de quinze à seize cens compai- 
gnons de la garde qui furent Rodighe de Lalaing, 
Loysde Vauldrey, Almerade, et Robinet Ruffin, 
capitaine de l’artillerie , tous bien paiez aux des- 
pens du duc, à quatre ducats pour le mois. 

Iceluy duc Lodvic vint planter son armée devant 
Novarre, où il fit aulcuns petits assaulx de serpen- 
tines; et, considérant que avoir ne la povoit sans 
gros bastons , manda au roy artillerie convenable 
pour parachever son emprinse ; et par le comman- 


ilO CHRONIQUES (*499) 

dement du roy ^ fit cherger , par ledit Robinet 
Ruffm, huictgros courtaulx, lesquels il fitdeffaire 
et mectre par pièces, et les traîner par-dessus les 
montaignes de Ourmes , sur ungroc, ce qu’il sem- 
bloit impossible de faire , considéré la voye inag- 
gressible ; car souventes fois passoient par-dessus la 
neiffe. De l’arrivée dudit Robinet et de ses cour- 
taulx, fut ledit duc fort admiré pour le difficile et 
dangereux chemin qu’il avoit passé ; et quant 
Robinet fut devant la ville et eut regardé la place 
où il assit ses huict courtaulx, en ung quartier et 
le battit jusques à donner l’assault ; et adonc les 
Suisses, que le duc avoit amenez pour soy aider , 
demandèrent paiement pour ung mois ; aultremenl 
, disrent qu’ils ne procéderoient plus avant. Le duc, 
fort desplaisant , leur fit plusieurs remonstrances , 
auxquelles ne voloient entendre. Robinet voyant 
le faict esbranlé par le débat des Suisses, print 
quatre desdits courtaulx et les assit en ung quartier 
de la ville, à sa volonté. Lors les Franchois , 
voyant que le duc persistoit en son emprinse . 
parlementèrent , et se rendirent corps et biens 
saulves; puis widèrent, et le duc, avec les siens, 
entrèrent en Novarre. Puis l’armée de France , 
soubs la conduicte du seigneur de la Trimoille et 
aultres capitaines et routiers de guerre , fit une 
course devant Novarre , pour scavoir la disposition 
du duc Lodvic , et sçeut que le duc estoit issu de 
son fort à main armée ^ avecq son artillerie , et se 
tiroit à Verras pour les combattre. Le seigneur 


(*499) DE JEAN MOLINET. 111 

# è 

de la Trimoille , adverly de ceste besongne, manda 
hastivement au conte de‘Ligney et aultres de sa 
bende, qu’il se yenist- adjoindre avecq luy , pour 
quérir lieu conyenable à la' bataille, et qu’ils 
seroient combattus. , v ' 

Les deux armées se trouvèrent en poincte , et 
fiirM faict«^ plusieurs' escarmuches d’ung costé 
et oaultre; mais, le duc, ne ceulx dé sa sorte, 
n ’osèrent actendre. le grant hurt. Et jasoit ce qu’il 
eusist quatorze ou quinze mille de Suisses et 
lansquenets , de Bourguignons et Lombards , 
jusques au nombre de trois mille chevaulx, il se 
retira dedens Novarre à grant multitude , requer- 
rant l’appoinctement ; et ce vint par les Suisses de 
son party , ' qui av oient entendement avecq ceulx ' 
du party de France, disant que nullement ne 
volo^ent hurter ne coupler avecq ceulx de leur 
nation; et que s’ils estoient tuez par bataille ou 
rencontre, jamais ne se oseroient trouver au pais. 
Et fut l’accord faict que les capitaines etc ompai- 
gnons de' la^^ garde widef oient chacun- sur ung 
courtau, et que leurs grans chevaulx et bonnes 
bagues ‘ demoreroient derrière ; mais les piétons 
lombards qui furent trouvez avecq le duc, furent 
tuez au nombre de trois à quatre mille. Et porta 
le traictié que se les Franchois povoient trouver le 
duc Lodvic , au partir de Novarre ou aultrement , 
ils le prendroient prisonnier ; ce qui leur fut 
accordé. Et toutesfois lëdit duc s’estoit rendu au 
conte de Ligney, la nuict dont il wida le lendemain. 

Aulcuns ont diçt que les Suisses de son party le 
vendirent aux Franchois , par Tinlelligence qu’ils 
avoient avecq ceulx du party contraire; et de 
faict promirent de le livrer aux Franchois; pour- 
quoy iceulx se misrent en paine de l’avoir par 
cautelle ou par force; car^ à la widenge de No- 
varre , se misrent en bataille pour l^^isir fcy|^é« 
ment, se aultrement avoir ne le povoient;^^ le 
cherchèrent l’espace de trois heures , se* firent 
merveilleux guait aux portes, efafiin.de mieulx le 
choisir et congnoistre , ils firent passer les piétons 
suisses et aultres soubs une picque ; et en ce pas- 
saige fut recongneu le duc Lodvic, et prins en 
habit dissimulé, ainsi que les Suisses l’avoient ac- 
' coustrez. Il dit qu’il avoit b^dllié sa foy et faict 
serment au conte' de Ligney , comme son prison- 
nier, et en avoit saulfcondiiict ; mais les .Franchois 

* 

qui lenoient le mouton par.la laigne , luy respon- 
dirènt que son saùlfcpnduict , sa foy et son serinent 
esloieîit rompus et cassez,. à cause de changement 
^e son habit , non convenable à son estât , et qu’il 
rendoit pied fuytif. , ’ , 

Et par ainsi tomba le duc Lodvic au piège 
desy^ftanchois qui se trouvèrent possesseurs 
paisibles de la cité et ducé de Milan , et de toutes 
les appendances. Et pour le mesus que Milan ois 
avoient commis et perpétré contre la majesté 
du roy de France, d’avoir rappelé, receu et in- 
thronisé en leur cité, à très grande joye, le duc 
Lodvic, ils en furent composez par amende prouf- 

fi labié ; et ainsi se accordèrent à pajer la somme de 
trois cens mille escus d’or au soleil. 


< 

» 

CHAPITRE CCClil. 

t * • 

La foy et bommaige que fit monsei^eur Tarchiduc ès maius'de mouseigiieur 
le chancellier de France , représentant la personne du rqy. 

* « 

Combien que le traictié de Paris, faict Tan pré- 
cédent , ne fusist à l’appétit de plusieprs gens de ce 
quartier, auxquels il sembloit estre.dur.et pesant 
à digérer, toutesfoys monseigneur l’archiduc, qui 
en fit son prouffict, le jura tenir solempnellement, 
receut les scellez des nobles de sa maison et des 
bonnes villes de’ son pais ; et pour le'parfurnir , se 
tira en Arras , accompaigné des princes contes , 
barons , chevaliers de l’ordre , nobles hommes et 
escuyers, monseigneur le chancellier d’Austrice 
et messieurs du conseil, gorrièrement habituez, 
sans nuis accoustremens de guerre ; et ‘ fit son 
entrée en Douay, qui les recoeillit hoiinorable- 
ment, luy faisant présent d’une coupe d’or, pesant 
trois marcz , furnie de plusieurs mailles à la croix 
de Sainct-Andrieu. Et parui^ mardy^ second jour 
de juillet , se trouva devant la ville d^Arras^ oii les 
seigneurs d’esglise, nobles, mannans e4;^Jîabitans 
luy vindrent au-devant; et , entre les aullres, le 
mayeur delà ville, nommé le Grisart , qui avoit 
esté cause de la reprinse d’icelle , luy présenta les 

clefs des portes^ et monseigneur rarcbidue les luy 
rendit , en disant qu’il en fesist bonne garde. 
Messieurs d’Arras /tant de la ville comme de la 
cité , avoient faict grant préparement d’histoires , 
pour le conjoyr , où il fut grandement festoyé et 
logié à l’abbaye de Sainct-Waast. Et pour ce qu’il 
esloit beau prince, en^eage de vingt- iing ans , et 
que jamaish’âvoit esté au quartier d’Arthois, fron- 
tière d’ennemys, chacun ledesiroit veoir ; et estoit 
sa renommée tant grande, que non -seulement ses 
subjecls , mais les habitans d’Amÿens , de Péronne, 
de Sainct-Quenlin et aultres villes qui luy furent 
ennemyes , et qui le vindrent veoir, le begnisoient, 
prisoient et honnoroient; et ceulx de son quartier, 
qui, tant de travail et angoisseuse paine avoient 
souffert pour sbustenir sa^querellè / oublioient les 
paines, pertes et dommaiges qu’ils avoient porté , 
en regardant sa face'princialle, Semblablemént , 
monseigneur l’archiduc -fit son entrée en la cité , 
fort honnestement parée de plusieurs histoires et 
personnaiges; et luy vint au-devant, accompaigné 
de notable collège , monseigneur maistre Pierre de 
Ranchicourl , évesquè d’Arras, eagé de soixante- 
quatre‘^ans ^ . vénérable 'personnaige , fort noble et 
qui,/par^les, Allemans avoit eu à souffrir. Iceluy 
lui donna l^croix*à baiser, ^ comme il est usaige 
de faire'. , V. ‘ 

Peu de Jours après firent léur"^ arrivée en la cité 
lez- Arras, niônseigneùr le.cbancellier de France , 
monseigneur dé Ravestain , le seigneur Despierres, 

. le séueschal d’Anjou, Robinet de Fraineselles les 

seigneurs de Miraumont ét de Mailly , et plusieurs 
nobles chevaliers et escuyers de la conté d’Artliois. 
Et fut mondit seigneur le chancellier logié à k 
court de l’évesque, et les aultres au cloLstre de 
1 esghse et à l’environ. Monseigneur le chancellier 
de France , logié à la court de l’évesque , les ma- 
tières de 1 hommaige faire se préparèrent . tant 
d un costé que d’aultre, où se tindrent plusieurs 
conseils suractendans la venue de monseigneur le 
conte de Ligney ; et fut conclute la journée du 
besongner, qui fut le vendredy cinquiesme jour 
udit mois de juillet, auquel jour monseigneur le 
chancellier de France ne wida son logis, jusques 
monseigneur l’archiduc eut fait son debvoir ; lequel 
se préparoit du venir. Mais le seigneur de Ra- 
yestain et aultres, commis de par le roy, wydèrent 
pisques hors la porte de la cité, expectans la venue 
de mondit seigneur l’archiducj puis, tous ensemble 
se trouvèrent à la court de l’évesque, vers mon- 
seigneur le chancellier , lequel sentant l’approche 
de monseigneur l’archiduc, issit de sa chambre 
richement aorné selon son cas, ayant chappel et 
bonnet sur sa teste. Et monseigneur l’archiduc 
avoit bonnet en main et teste nue; lequel, par 
humilité se volut par trois fois ruer à genoulx 
devant lui; mais il fut soustenu et redressé par 
monseigneur de Ravesfain et autres. Aucuns disent 
que monseigneur le chancellier mit main au cha- 
peau et se print à dire parolles assez semblables : 

8 . 

« Monseigneur, vousfaictes foy et hommaige lige 
» à moy , représentant la personne du roy , comme 
» vous estes tenu de faire par raison de la perrie 
» et conté de Flandres^ et aussi des contez d’Ar- 
» thois et Charollois , que tenez de la couronne de 
» France, et générallement dé toutes aultres sei- 
» gneuries appartenantes et appendantes d’i- 
» celles. » 

Lors ledit chancellierluiprintlesdeux mains et le, 
baisa en la joe. Ce mystère accompli , le chancellier 
se rua à genoulx devant monseigneur l’archiduc , 
soy humiliant et recongnoissant les biens qu’il 
avoit receuz de la maison de Bourgongne y dès sa 
josnesse , du temps du duc Charles , son grant père 
et du roy des Romains son père , et estoit nommé 
messire Ghuy de Rochefort , natif de Bourgongne, 
parvenu , à tel honneur qu’il estoit indigne , chan- 
cellier de France. 

De ceste recognoissance , et des humiliiez faictes 
de l’ung des personnaiges à l’autre , le peuple ad- 
sbtant, fort joyeulx et bien édiffié. Le tout achevé, 
monseigneur l’archiduc , accorapaignié du chan- 
cellier et des princes et seigneurs, tant d’ung parti 
que de l’aultre, retourna à Saine t-Waast ; et, à 
l’après-disner , arriva monseigneur le conte de 
Ligney , associé des nobles seigneurs de Picardie 
et d’Arthois, lequel fut grandement bien venu de 
monseigneur l’archiduc; et pour le parfaict du 
traicté de Paris , affin dé recouvrer sans empesche- 
ment les villes de Béthune , Aire et Hesdin , le 

roy de France envoya lettres, desquelles la teneur 
s’ensuit : 

« Loys, par la grâce de Dieu, etc.', seavoir fai- 
» sons que nostre très chier et bien amé cousin , 

» conte de Flandres , Arlhois et Charolois , nous 
» a aujourd’hui faict , ès mains de nostre aîné et ' 
» féal chancellier, les foy et hoinmaige lige qu’il 
» est tenu de faire pour raison de la perrie et 
» conté de Flandres, et aussi des doutez d’ Arlhois 
M et Charolois, qui tient de nous et de nostre cou- 
» ronne , et généralement de tous les autres sei- 
» gneuries, appartenances et appendances d’icelles 
» qu’il tient de nous et de notre couronne. Auquel 
» foy et hommaige nous l’avons receu , saulf nos- 
» tre droict et l’autruy. Si mandons et coraman- 
» dons, expressément enjoignons et à chacun de 
» vous , si comme à luy appartiendra , que se pour 
» cause desdites foy et hommaige à nous faictes 
» desdictes perries, contez de Flandres, d’Arthois 
» et de Charolois et autres . et seigneuries de nos- 
» tredit cousin, ou aucunes des autres apparte- 

nances et dépendances avoient * esté prinses, 

» arrestées ou aultrement empeschées , mectez-les 
» luy , ou faictes mectre , chacun de vous en de- 
» dans soy, incontinent et sans délay, à plaine 
» délivrance ; car ainsi nous plaict , et volons es- 
» tre faict, pourvu toutesfois que nostredit cou- 
» sin baillera son dénombrement et adveu desdiles 

• 

» choses , de dans temps deu , et fera et payera les 
)) autres debvoirs, vsi aulcuns nous sont pour ce 

» deuz , se faicts et paiez ne les a. Donné en nostre 
» cité leZ'Arras, le cinquiesme jour de juillet, 
« an dessus. Par le roy , à vostre relation , les 
» évesques d’Arras et Cambray , les sires de I\a- 
)} vestain , de laGruthuse, de Fraineselles , mes- 
» sire Charles de la Fernande , chevalier ; maistre 
» Christofle de la Carmoine, maistre des reques- 
» tes de l’hoslel ; le bailly d’Engens ; messire 
» Thomas de Plagnet , chevalier , chancellier de 
M mondit seigneur l’archiduc ; le prince de Chi- 
» may ; le conte de Nassou ; les sires de Fiennes, 
» de Berghes ^ de Molembais , et aultres pré- 
» sens. Signé A unis. » 


CHAPITRE CCCIV. 

La mort de Picrquin Wcsebecque, soy disant estre Richart , fils du »oy, 

Édouart. 

Lb royalme d’Engleterre fut en ce temps gran- 
dement estonné à cause de Pierquin Wesebecque ; 
tellement que* plusieurs grans personnaiges , sei- 
gneurs et barons» se boutèrent contre le roy Henry, 
et, entre les aultres, le duc de SulFolcq se rendit 
fugitif dudit royalme , accompaigné d’aucuns de 
sa sorte, et , pour estre à seureté de son corps, 
se tint ung espace de temps en la ville de Sainct- 
Onier, Ledit roy , adverty de ceste fuyte , mit 
sus une ambassade fort honnorable , et l’envoya 
vers monseigneur l’archiduc , estant lors en 

Bruxelles. Ung* personnaige de ‘ladite ambassade 
proposa en latin élégamment, remémorant 
les alliances qui ^ nouvellement îestôient faictes 
entre le roy d’Engleterre et monseigneur l’archi- 
duc , leurs pays *et seigneuries debvoiriestredn- 
violablement entretenues d’ung party et d’aultre. 
Néantmoings le roy Henry estoit certain qne le duc 
de SufTolcq, son ennemy , se teuoit, hantoit et 
liabitoit en au leu ne ville de ses pais, à son très grand 
desplaisir , qui estoit contre le ,traictié et contenù 
d.esdiles alliances. i v//' -i 

La proposition finie , monseigneur rarcÙduc 
fit donner J jour de respondre , en la ville de Sainct- 
Orner , en laquelle ville ledit de,^Suffolcq s’estoit 
tenu, coinequantN^ son, faict à messire Denis de 
Morbecque , seigneur de Hobdecontre , capitaine 
lors de ladite ville, affin que par son moyen il 
eussist adresce vers monseigneur l’archiduc , pour 
parvenir à aulcun appoinctement vers^.ledit roy 
Henry ;et de faict, mondit seigneur l’archiduc manda 
audit de Morbecque qu’il fesist adsistence audict de 
Suffolcq , comme il fist; car il envoya, bien-ac- 
compaigné , pour plusieurs fois , parlementer au 
capitaine de Ghieuse, affin d’estre médiateur vers 
le roy Henry ; et , peu de jours après, mondit sei- 
gneur l’archiduc’ manda audit Denis, fort expres- 
sément , qu’il disist audit Suffolcq qu’il wydast ses 
pais, qu’il ne vouloit nullement rompre lesdites 
alliances et traictiez l’aietz entre le- roy d’Engle- 
terre et luy : toutesfois , iceluy de Morhecquer, 

voyant, que iceluy de Suffolcq labouroit à toute di- 
ligence d’avoir son traictié , il différa dire ce qu’il 
avoit en cKerge ; dont monseigneur l’archiduc 
grandement se contenta. 

Monseigneur Henry de Berghes , évesqiie de 
Cambray , fut en ce temps envoyé en ambassade 
en Engleterre , par monseigneur l’archiduc ; et 
pour passer temps, le roy^Henry fit venir en la 
présence dudit évesque, Pierquin Wesebecque, 
lors prisonnier , où il fut interrogué de plusieurs 
besongnes; puis fut renvoyé en misérable prison, 
en la lourde Londres dont il estoit issu. Depuis il 
trouva manière d’eschapper, et fut mucyet trois 
ou quatre jours en aulcuns roseaulx auprès de la 
Thamise. Le roy, adverty de sonditeschappement, 
le fit querrir à toute diligence ; et icelluy Pierquin 
jnonta Sur ung muret et des<îendit en une char- 
trousie , priant très humblement au prieur le celer 
et garder illecq ; et pour ce que ledit roy Henry 
avoit faict deffendre et publier sur grosse paine , 
non soustenir ledit Pierquin , icelluy prieur estant 
en grand soussy comment il pourroit besongner, 
et se ad visa de le mectre ès mains de l’évesque , qui 
pareillement le soustint par aulcuns jours ; mais 
iceluy doublant d’estre cheu en indignation , le 
remit ès mains du roy, qui l’emprisonna comme 
devant. ^ y ^ • 

. Ce temps pendant, machinèrent aucuns seigneurs 
d’Englelerre contre ledit seigneur roy , en susci- 
tant la querelle dudit Pierquin et du fils du duc de 

Clarence, prisonnier , dès qu’il n’avoit que quatre 
ou cinq ans d’eage. Pourquoj iceluy roy fît faire 
le procez dudit Pierquin , et fut jugé à estre pendu 
avecqson maistre, quiPavoit nourri en ladite que- 
relle. Aulcuns disoient et cuidoient encoires qu’il 
fusist fils du roy Edouart, comme il avoit maintenu; 
mais petit apparence ne fut faict au dernier de ses 
jours; car luy et son maistre furent menez lehari 
au col par les quarfours de la ville de Londres. 
Aulcuns disoient que ledit Pierquin, selon l’an- 
chienne mode d’Engleterre^ debvoit estre, pour 
tel cas de lèze-majesté, esquartellé tout vif; mais 
l’on luy fit telle grâce, qu’il fut pendu , et après sa 
mort esquartellé, et son chief mis sur une lance en 
commun spectacle. 

Ainsi fui la blance rose^ qui tant avoit faict de 
travail, tant à la rouge rose que au bouton ver- 
meil, pendue et seichée au soleil ; et pour du tout 
extirper la lignée du roy Edouart et de la maison 
d’Yorcq, le roy Henry fit tirer hors de prison le 
fils du duc de Clarence , germain à sa femme ; et 
huict jours après la mort dudit Pierquin , le fit 
décapiter. Il avoit passé sa josnesse en chartre, 
jusques il estoit parvenu en eage viril. De la mort 
dudit fils furent les nobles d’Engleterre , ensemble 
tout le peuple adsistant , en grant desplaisance ; 
car il estoit innocent du cas, et n’avoit jamais 
conspiré contre la réale majesté ; parquoy plusieurs 
personnaiges , plus en couvert que en appert , se 
murmurèrent grandement; aulcuns aullres excu- 

soient le roy , disant que ledit fils du duc de 
Clarence cstoil hoir inasle' à la maison d’îorcq, 
lequel porroit susciter, en temps futur , nouvelles 
guerres au royalme , et afîin de éviter effusion de 
sang humain , il valloit mieulx que ung seul homme 
morust que multitude de peuple fusisf perdue. Et 
d’aultre part^ puisque son père , duc de Clarence , 
avoit esté vaincu de conspiration entrejectée contre 
le roy Edôuart , son frère ; tellement qu’il fut jugié ' 
estre noié en une queverde de malvisée , son fils 
n’estoit capable de parvenir à dignité royale , con- 
sidéré les démérites de sondit père. 



CHAPITRE CCCV. 


La ualivité et baptesme de monseigneur le duc Charles , premier fils de 
monseigneur l’archiduc et de madame Jehanne d’Espaigne. 

Par ung lundy que bisexle eschey , le vingl- 
quatriesme jour de febvrier an dessusdit, à l’heure 
de quinziesme heure ^ de la cinquanle-sixiesme 
minute^ fut nay en la ville de Gand monseigneur 
Charles d’Austrice , duc de Luxembourg , second 
enfant et premier fils de monseigneur l’archiduc 
d’Austrice Philippe et de madame Jehanne d’Es- 
paigne , fille du roy’de Castille , dont tout le peuple 
des pais, et souverainerqent lesGanthois, furent 
souverainement resjoys; et le sepliesme jour dê 
mars ensuivant, environ noef ou dix heures en la 

iulict , fut porté à baptesme à Tosglise Sainct-Jehan 
deGaml. Pour solempnellenientetà granttriumphe 
célébrer ce baptesme , les Ganthois s’emploièrent 
si magnificquement que riens plus , et n’y fut riens 
espargné; et firent une voye deboissoyet, en manière 
de hourd, large de deux dextres et long de sept 
cens, eslevée dessus le pavet environ trois piedz, ac- 
coustrée de bailles de mesme, painctes des couleurs 
de monseigneur l’archiduc , partant de son hostel 
jusques à ladite esglise. Ladite allée estoit fort 
décorée de trois fois treize portes ; les douze pre- 
mières estoient petites et latreiziesme plus grande, 
nommée la porte de justice; conséquemment les 
douze autres petites, et la treiziesme plus grande 
nommée la porte de paix ; et estoient justement et 
également compassées pour parvenir jusques audit 
Sainct-Jehan. Moullz plantineusement et à grans. 
cousti furent ces portes estoffées d’armoiries des 
pais , esluminées de flambeaux ; semblablement les 
maisons prochaines, furnies de luminaire jusques 
au cinquiesme estage.de hault. Par confession des 
ciriers de Gand , fut trouvé que l’accoustrement de 
ladite voye monta à plus de dix mille flambeaux , 
sans comprendre ceulxqui lumoyoient auxdespens 
d’aulcuns particuliers , bourgeois et aultres. , 

Sur la rivière du Lis fut ung navire où se tindrent 
les clarons de Gand ; et estoit pourveu de six à sept 
cens flambeaux ardans; et pour chose nouvelle, 
fort merveilleuse et de grant coustenge , fut faicte 
une galerie de cordes , partant du belFroy de 

Gand , et allant à droicte ligne jusques à la flesche 
du clocher Sainct-'Nicolas , et estoit ladite galerie 
eslumée de flambeaux et de lanternes de papier , 
tellement que la ville de Gand sembloit estre en 
feu et en flambe. Le dragon dudit belFroy jectoit 
fusées de feu gregeois par la gheule et par la 
queuwe. Le personnaige inventeur de ceste galerie, 
marchoit d'ung* bout à l’aultre sur asselles à ce 
servant , aussi vistement que sur une aultre pro- 
chaine de terre ; et de Paict porta une roe de chariot 
au propre lieu où est le cocquelet dudit clocher 
Sainct-Nicolas^et accouslra ladite rde de plusieurs 
flambeaux qui resplendissoient par dessus tous les 
aultres. Jamais ne Peut veu en Gand.si sumpteulx 
luminaire pour quelque prince qui nasquit ou entra 
en la ville. L’esglise de Sainct-Jehan , où se debvoit 
faire ce baptesme , estoit Port bien tendue de tapis- 
serie de drap d’or et de soye , et les Pons fort sub- 
tillement et siimptueusement ouvrez d’orPabverie. 

Les premiers qui partirent de l’hostel de mon- 
seigneur l’archiduc, et marchèrent sur la voye 
artificiellement; laicte comme dict est pour porter 
l’euPanl à baptesme, furent les doyens des mestiers^ 
,accompaignez de leurs gens ; puis messieurs de la 
loy ; les chevaliers et nobles gens de la ville , 
portans ung flambeau chacun; puis vindrent les 
nobles de l’hostel , escuyers , chevaliers , gens de 
conseil, messieurs de l’ordre et aultres, jusques 
au nombre de trois à quatre cens ; après les com- 
paignies susdites, vint le josne conte de Nassou. 

portant le cliierge servant au baptesme; le seigneur 
de Tiennes portant la sallière ; messire .Philippele 
bastard, admirai de la mer, portant le bacliin ; 
et messire Ferry de Croy , seigneur du Reux , 
portoit l’aube ; monseigneur Charles de Croy , 
prince deChiinay, adextroit madame Margue- 
rite, princesse de Castille, nouvellement retournée 
d’Espaigne , en atours de doeil^ marchant sur le 
coslé dextre ; et au senestre costé madame Mar- 
guerite d’Yorcq , douaigière de Bourgongne , 
portoit l’enfant à baptesme, et marchoit avecq 
messire Jehan, seigneur de Berghes et messire 
Michiel de Croy , seigneur de Sempy, nouvelle- 
ment retourné d’Espaigne avec madame Margue- 
rite ; et au senestre costé estoit madame Aliénore^ 
fille de monseigneur l’archiduc', eagée environ 
de quinze à seize mois, que -portoit Jean de 
Luxembourg , seigneur de Ville , de laquelle fille 
les Ganlhois firent grant feste; car jamais ne 
l’avoient veue en leur ville. Ceste très noble assem- 
blée parvenue à l’esglise Sainct-Jehan ^ monsei- 
gneur Pierre , évesque de Tournay et abbé de 
Sainct-Amand , baplisa l’enfant , qui fut nommé 
Charles, après monseigneur le prince de Chimay , 
qui en fut le parin. Et fut ainsi nommé, comme 
aucuns disent, en recordance de très puissant et très 
redoubté dgc Charles de Bourgongne, son ayeuL 
Sondit parin donna à l’enfant un riche armet garni 
d’or et de pierres précieuses, et au sommet dudit 
armet estoit ung fenix d’or qui se brusloit, et 

espardoitde ses ailes grantestocque de feu. Madame 
la princesse de Castille^ qui fut marine , donna une 
lasse d’or toute garnie de pierres précieuses, et sur 
la couverture d’icelle ung grant balet de grant 
valeur. Madame la douaigière , marine de l’enfant, 
donna une couppe de fine pierrerie, garnie d’or 
et de gemmes de grande estime. Monseigneur de 
Berghes, secont parin, donna une espée estolFée 
d’or fin; et messieurs de Gand donnèrent une 
navire d’argent pesant environ cent marcz, mer- 
veilleusement ouvrée. 

I 

Le baplesme achevé fort honnorablement par 
monseigneur de Tournay, accompaigné de plu- 
sieurs prélats mitrez et aultres , les compaignies 
retournèrent par la voie dessusdite , marchans par 
ordre sérieusement. Les portes dessusdites furent 
retournées, les flambeaux et torses renouveliez et 
habandonnez à ceulx qui les portoient ; les Ganthois 
semèrent demy-philippus. 

Ung marchand de soye, nommé Martin , 

avoit sa maison tapissée par dehors de drap , de 
velours et de damas. 11 y avoit ung Lourd oii 
estoient cinquante hommes tenans chacun deux 
flambeaux ; et estoient sur iceluy trois de ses enfans, 
deux fils et une fille , laquelle présenta à l’enfant 
une couppe d’or; et pour resveiller et recréer 
les passans , ledit Martin fit semer argent en très 
grande abondance. 

Pour incident , le pont Notre-Dame de Paris 
ensemble les maisons qui dessus estoient esdiffiées. 

cheurent en Sayiie le jonr Sainct-Luc ; et ce vint 
par pourriture et travail* * des pilots sur quoy il estoit 
fondé. 

Le tonnaire , esclistreset lèvent s’eslevèrent de 
nuict, le dix-septiesme jour de décembre, tant 
horribles et fort impétueulx , que plusieurs esdif- 
fices , comme maisons , granges et cheminées 
tresbuchèrent en terre; en Arthois , Haynaull et 
Cambresis ; mesmes les cocquelets et les croix des 
esglises furent portez jus et adommaigez ; s’en fut 
la perte grande pour plusieurs paisans. 


CHAPITRE CGCVl. 

POUR l’an i5oo. 

Le baptesmc de Philippe de Croy ; ûls de monseigueur le prince de CUimay, 
ensemble • les entrées que ût monseigneur l’archiduc en aucunes de ses 
vill es. 

• 

Madame Loyse , fille du grant seigneur d’Al- 
brecht, sœur au roy de Navarre, et espouze de 
très hault et. puissant Charles de Croy, prince 
de Chimay , s’accoucha audit Chimay d’ungonfant 
masle, le mardy des Testes de’Pasques, environ dix 
heures du jour ; dont , pour célébrer la solempnité 
du baptesme , vint illecq monseigneur l’archiduc , 
accompaigné des nobles de son hostél , où estoient 
plusieurs dames et damoiselles, fort mignonnes et 
en bon nombre. L’enfant fut porté à baptesme par 

mademoiselle Marguerite de Croy, veslue d’urig 
habit bastii en or, et la couverture de l’enfant de 
mesme ; et fut icelle dame à dextrede monseigneur 
l’archiduc, et senestre de monseigneur Henry de 
Berghes, évesque de Cambray, qui le baptisa ; et 
fut tenu sur fons par mondit seigneur l’archiduc , 
qui lui donna nom de Philippe, se lui donna deux 
quennes d’argent et six tasses. Monseigneur de 
Cambray, qui le baptisa, lui fit présent d’une 
couppe d’argent doré , et madame la grantdouai- 
gière de Bourgongne, espouze du duc Charles^ que 
Dieu absoilve, laquelle fut sa marine, lui offrit 
une couppe cristalline aornée de pierreries , esle- 
vée de pied et deray de haulleur. Monseigneur le 
prince recoeillyt et festoya fort magnificquement 
les parins et marines , seigneurs, dames et damoi- 
selles , au chasteau de Chimay ; se desfraya eulx et 
leurs familiers , et tint court ouverte l’espace de 
trois jours. 

De la ville de Chimay , se tira monseigneur l’ar - 
chiduc vers le chasteau de Solre, où il fut festoyé 
de messire Baulduyn de Lannoy, seigneur de 
Molembais ; et le lendemain vint à Aymeries, où il 
fut reçeu par le seigneur du lieu ; et d’illecq amena 
au Quesnoy - le - Conte , madame Marguerite 
d’Austrice , sa sœur germaine , princesse et douai- 
gière de Castille. Du Quesnoy, vint mondit seigneur 
en Vallenchiennes , où il séjourna deux jours ; et 
peu de temps après fit son entrée en sa ville de 
Béthune, où les habitans d’icelle lui présentèrent 

deux flascons d’argent. Puis , le vingt-septiesme 
jour du mois de maj, il fit son entrée en sa ville 
de Sainct-Omer , laquelle il ^désiroit grandement 
veoir , tant pour la recouvrance et réduction 
d’icelle , que pour la beauté dea esglises , et 
somptueiilx ruaiges et esdiffices des maisonnaiges 
estant illecq. En ladite entrée fut notablement 
accompaigné tant de ceulx de son hostel^ comme 
d’aulcuns chevaliers d’Arthois, desquels il receut 
les hommaiges ; et lui fut donné par ceulx de la 
ville, la fabricature èt imaige de Sainct-Omer, 
fabriquée d’argent , ensemble le dent d’icelluy, 
fort richement enchâssé". D’illecq s’en alla à Cassel, 
oii lui fut présenté par ceulx de la.chastellenie de 
cent livres de gros en argent. De Cassel. vint à 
Berghes-Sainct-Winoc , où lui fut donné ùng 
bachin et une aighièré d’argent ; et ceulx de la 
chastellenie ungflascon de mesme. Puis il fut receu 
à Duncquerque , où lui furent donnez douze gobe- 
lets d’argent dorez , pesant treize marcz. 

CHAPITRE CCCVII. 

« 

>• 

L*abordement du roy Henry d’Engleteife à monseigneur Tarchiduc, qui se 

fît à une lieue de Galaix. - 

Monseigneur l’archidiic estant à Gravelinghes» 
le roy Henry d’Engle terre envoya vers lui ses 
> desputez, pour eslire lieu et place convenable à 
coincquer ensemble dedeurs affaires, et choisirent 
Tesglise de Saine t-Pierre, séante à une petite lieue 
de Galaix, fort préparée de tapisseries pour recep- 
voir^ selon sa petitesse, très illustres et puissans 
personnaiges. Et arriva premier audit lieu , le roy 
d’Engleterre , accompaigné de ses princes et 
nobles barons, qui furent le duc de Boukinghen, 
Févesque de Dnran , l’évesque de Londres, le conte 
dé Nortombellan , le conte de Siiffolcq , le conte 
d’Exces , le conte de Sierres , le seigneur de 
Haringban , Guillaume monseigneur Dona, le 
seigneur Dalbeuan, grant chambellan; le grant 
prieur de Saincl- Jehan , le seigneur de Verheant, 
les seigneurs de Zoulhe, d’Aire ; Guillaume mon- 
seigneur de Suffolcq ; Richard monseigneur^, frère 
dudit Suffolcq ; messire Charles de Sombresset , 
messire Richart Guillefort ; messire Jehan Fort- 
Escu , messire Thomas Bonne , David Haon y mes- 
sire Edouart Poneghem, messire Waultre Hou- 
gueforde, messire Nicolas Balan , . messire Henry 

Martin^ messire Edoiiart Dorondel , messire Jehan 
Housen ; messire Jehan Belhislan ; ensemble deux 
ambassadeurs d’Espaigne. 

La rojne se trouva pareillement en ladile 
esglise , accompaignée de cinquante femmes fort 
bien aornées, desquelles la oinquiesme esloit la 
vefve de Pierquin Wesebecq, niepce, comme Ton 
disoit ^ du foy d’Escoce. 

Monseigneur l’archiduc, saichant le roy et la 
royne arrivez audit lieu, se partit environ deux 
heures au jour, le noefviesme de juing , magnific- 
quement accompaigné de messieurs de l’ordre; et 
n’y avoit celuy des deux qui ne désira veoir l’autre* 
Le roy saichant l’approche de mondit seigneur , 
envoya au?devant de luy l’évesque de Duran , le 
grant prieur de Sainct-Jehan et messire Charles 
de Sombreset; et puis marcha vers luy, vestu 
d’une robbe decramoysi, monté sur ung hobin , 
vint embrascher monseigneur l’archiduc , monté 
à cheval, sans souffrir en descendre; aulcuns 
dient que le roy deffula son chappeaü et bonnet , 
et entrèrent en l’esglise , où monseigneur l’archi- 
duc baisa la royne et les danies^ qui vindrent au- 
devant sans wider d’illecq. 

Ces deux princes parlementèrent ensemble 
l’espace de heure et demye des affaires pour les- 
quelles ils avoient envoyé par avant leurs ambas- 
sadeurs l’ung à l’autre. Le commine faict auprès 
de ladite esglise , monseigneur l’archiduc print 
congié à la royne et aux dames , et donna quatre 

chevaulx de pris à quatre princes ou barons de 
riioslel du roy ; assavoir : le conte d’Exces, leconle 
de Norlhombellan, et à deux autres barons. Le 
roy donna deux liobins à monsei^eiir l’arcbiduc, 
avecq ung diamant estimé de la valeur de deux 
mille escus; et monseigneur Tarchiduc luy rendit 
le pareil. En la vision de ces deux princes resplen- 
dissans, qui jamais ræ s’estoient veuz, en la coin- 
cation faicte par iceulx et les gracieux dons qu’ils 
firent l’iing à l’autre, espère chacun que grande 
amitié se nourrira entre eulx ; par quoy le poure 
peuple en sera moult consolé. 

Quant mondit seigneur l’archiduc j>rint congié 
du roy , il esloit nionté sur iing coursier bay , 
auquel il donna l’esperon , et le fit tellement soudre 
et appenader par plusieurs saults , comme il estoit 
à ce duict, que le roy et la royne et toute leur 
compaignie s’en donnèrent admiration , et en fut 
grandement prisé. Il donna ledit coursier au conte 
de Suflblcq, et le lendemain envoya un cheval de 
pris à messire Edouart Portemghem , estant à 
Lalaix. , 

Mondit seigneur l’archiduc retourna et passa 
par la ville deGravelinghes, et coucha à Fumes, 
où les habitans lui donnèrent ung pot d’argent, 
et cenlx de la chastellenie lui donnèrent deux 
bachins de mesme; et de là vint à Nyeuport^ où 
luy fut présenté ung drageoir d’argent et deux 
culières y servans. Puis fit son entrée à Austey, 
où il eut une aighiere; et d’illecq à Ardebourg. 

Environ la Sainct-Martin ensuivant, en temps 
d’extrême et horrible froidure , monseigneur l’ar- 
chiduc, accompaigné de ses nobles , de mon- 
seigneur le chancellier et ceulx du conseil, se tira 
à Luxembourg , et print possession , tant de la ville 
comme du chasteau. Monseigneur le marquis de 
Baden luy fit toute assistance , auquel il bailla en 
main la gouvernance totale. 



CHAPITRE CCCVIIl. 

liC trespas du duc Albrecht de Saxen ; cusemble aulcuns ,'exploiclz de - 
guerre qu’il avoit achevés en son temps. 

» 

Monseigneur Albrecht, duc de Sax«n, oncle* 
du duc de Saxen, électeur; fut nourry , dès sa- 
josnesse, et fort expérimenté du mestier d’àrmes^ 
et milita en Allemaigne, Hongrie, Italie et aultres 
provinces, où il fut très renommé en proesse et 
haults faicts chevalereux, aultant que nuis aultres 
de son temps ; et pour l’extrême bruit qui en luy 
florissoit, il fut appelé au service du roj des Ro- 
mains, nostre sire, et de monseigneur l’archiduc 
son fils; et fut lieutenant d’iceulx en la ducé de 
Brabant; et afiin qu’il fusist mieux encorraigé de 
besongner à l’exécution de sa cherge^ monsei- 
gneur l’archiduc, ensemble ses confrères, célé— ‘ 
brant la feste de la Thoison-d’Or, à Malines, luy 
envoyèrent le collier de l’ordre; les villes de la-- 
dite ducé estoient lors la pluspart occupées dea 

Franchois, à cause des divisions, et tenoient leurs 
garnison es villes de Louvain , Bruxelles , Tille- 
inont , Nivelles , Arscot et aultres places , bour- 
gades et chasleaulx rebelles au roj et à monsei- 
gneur l’archiduc son filsj et estoient accompai- 
gnez de Clevois, Liégeois, Ganthois et Arember- 
gois , desqiielz estoit lors principal conducteur 
monseigneur Philippes de Clèves. Le duc de Saxen 
se logea à puissance devant la vtille de Louvain, 
actendant la bataille des dessusdits , qui ne l’osè- 
rent envahir, et djilecq se lira vers la ville d’Ars- 
cot, munye de gens de faict , laquelle il print 
d’assault, se la fît piller et brusler. D’autre part, 
monseigneur Philippe et ceulx de sa bende vin- 
drecit, à main armée, devant Sainclron , où estoit 
monseigneur Jehan de ïlornes, évesque de Liège; 
ils battirent la ville de grosse artillerie, et doh- 
nèrent plusieurs assaulx. Le duc de Saxen, advertj 
de leur emprinse, se tira à celle part, et deslogea 
les assiégeans, qui se retirèrent en leur garnison. 
Icelny duc, retourné en Malines^ print la ville de 
Tilmont, et messire Philippe de Clèves assiégea la 
ville de Jemblon , où estoient en garnison quarante 
compaignons seulement ; et pour ce que la place 
estoit tenable, le duc , pour leur donner secours, 
marcha illecq à grande diligence ; et les Fran- 
chois , ensemble ceulx de leur sorte, retirèrent 
vistement et furent tellement poursuyvis , que aiil- 
cuns chariots et piétons de leur parly y furent prins.- 
Aulcuns rebelles paisansqui portoient grand dom- 

maige au menu peuple subject du roy, se tenoient 
èsesglises d’Asque et disque^ faisans forteresse de 
la maison de Dieu , furent par le duc piteusement 
desnichez, bruslez et desconfjz, comme il est icj 
dessus récité; de mesme le deslogement du siège 
de Hal fui en partie par la grande renommée qui 
voloit de luy par les pais; car le bruict vint aux 
assiégeans que le duc, estant à Malines, se mec- 
toit sus pour les combattre, et se n*y avoit encore 
pensé. Comment il vint au-dessus du siège de liEs- 
cluse, il est assez récité par avant. 

La ville de Seryxen , fort desréglée par les divi- 
sions, fut par luy réduicte à obéissance, et y fit 
faire un très fort chasteau : il desconfit par armes 
Hollandois rebelles et les remit en train pacifique, 
et fit pareillement ung fort chasteau en la ville de 
Harlem ; il marcha contre les Gueldrois à puis- 
sance , et print la ville et chasteau de Baltembourg, 
et aulcunes autres villes dudit pais. Iceluy duc eut 
le transport du droict que monseigneur l’archiduc 
avoit au pais de Frize , lequel n’avoit esté en obéis- 
sance de nulz contes de Hollande, puis quarante 
ans. Ledit transport luy fut donné et accordé pour 
récompenses des services et prest de certaines 
sommes de desniers, tant au roy que à monsei- 
gneur son fils ; et pour en avoir la conqueste, il se 
tira audit pais , à main armée , et exploicta telle- 
ment, tant par parolles que par armes, qu’il conc- 
quistla plupart dudit pais et deshabitans, qui luy 
firent hommaige et serment , comme à leur vrai 

seigneur. Geste conqueste achevée , il retourna eu 
Alleniaigne; et, ce temps pendant, les Frizons se 
rebellèrent allencontre de Henry, son fils, qui 
par iceulz fut assiégé. Geste manière de faire venue 
à la cougnoissance du père, iceliiy assembla gens 
d armes, retourna en Frize , dessiégea son fils, 
et recouvra les places rebelles et aulti'es , qui , de 
mémoire d homme , n’avoient estez subjughées^ 
puis assiégea la ville de Gruninghen, et constrain- 
dit ceulx de la ville venir à submission devant 
l’empire et aulcuns princes d’icelle, et de ce se 
obligèrent, et firent ceulx de Gruninghen respon- 
dre aulcunes villes voisines d’accomplir leurdite 
submission. Et lors fut ledit duc actainct d’une 
fiebvre de laquelle il s’accoucha et fina ses jours , 
plain d’ans, de vertuz et de glorieuse renommée ^ 
car il estoit preux et vaillant en armes, très re- 
doublé des ennemys, juste, léal et véritable; son 
mot valloit le scel d’ung prince. 

I 


CHAPITRE CCCIX. . 

L’advcnture qui adviut à sire Martin Piedavant, en l’esglise de Saint- Valcrj- 

sur-la-mer. 

Le vingt-troisiesnie de novembre , estoit prins 
jour pour dédier l’esglise de Saincl- Valéry -sur-la- 
mer ; et pour célébrer ceste solempnité , estoit 
venu l’évesque, pour y besongner le lendemain. 

Sire Martin Piedavant, lequel avoit servy le 
peuple comme curé d’illecq , s’advancha de soy 
enfermer en Tesglise pour la veiller; et quant vint 
riieure de minuict, vint à huit ung personnaige 
tlanc vestu, qui le print par la main, disant: 
« Cocquin , que faict-lu icy? » puis le happa par 
la gorge. Ung aultre vint frapper sur luy ; et ung 
aullre luy eslrendit le col Ibrt serrement; puis 
aucuns horribles chiens Tassaillirent par les jam- 
bes , et fut despoiiillé tout nud et piteusement 
batu ; mais point ne fut deschaussé de ses botte- 
kins; sa robbe, souliers, cliausses et pourpoinct, 
surplis et eslolle furent bruslez, et son corps fut 
tellement persécuté qu’il demoura illecq estendu y. 
comme pamniet ou assornet de horions. 

Aulcuns paroischiens oyans ce tempeste , re- 
gardant par une verries , congneurent que à 
l’environ de luy apercheurent trois testes de 
mors; et disoit lors ledit sire Martin , soi retour- 
nant devers l’imaige de Nostre-Dame : « Ha ! be- 
» noiste Vierge Marie! Jésus! que me demandez- 
» vous? » Iceulx paroischiens regardant, veirent 
estaindre trois chandeilles, qui à cop lurent raln- 
mées ; si le virent abbatre tout plat à terre en le 
battant^ et iceluy se complaindit piteusement, en 
veillant comme une beste.. Iceulx qui le regar- 
doient, voyant ce mystère, coururent sur l’iiuys 
de l’esglise pour luy donner secours, mais.il le 
trouvèrent fermé, et trouvèrent l’aultre huys 
ouvert, par lequel tant les prebstres comme gens 

laycs entrèrent en l’esglise ; entre lesquels estoit ‘ 
Jehan, duc de Pontieu, maire dudit Sainct-Valery, 
lequel affirma que l’esglise sentoit comme* plaine 
de pouldre de canon et de horrible et abomi- 
nable puanteur. lllecqTût trouvé ledit sieur Martin , 
angoisseusenient tourmenté, enflé de son corps et 
boursouflé de face , et furent cès nouvelles rap- 
portées au diocésain , qui le lendèmmii avoit jour 
assigné pour dédier la placé. Là furent les plaies 
du patient piteusement descouvertes. Ung prebs- 
Ire/ nommé sire Jehan dè^Lehs, congneult qu’il 
veit lors en l’esglise trois ' grans pèrsonnaiges , 
dont il fut fort espouvanté, et tirans vers la cha- 
pelle des Maronniers ; l’horloge ne frappa cop de- 
puis onze heures jnsques à une heure après mynuict ; 
et fut veu une lumière sur l’autel Sainct-Marlin, 
durant l’espace que l’évésque dédia ladite esglise, 
dont la solempnité de la dédicasse se faicten esté , 
le lendemain du jour Sainct-Martin ; et après que 
ledit sire Martin fut si rudement rencontré, il 
rendit son ame à Nostre-Seigneur ; car il avoit 
passé par ung destroict et merveilleux purgatoire. 

CHAPITRE CCCX. 

La feste de la Thoison d*Or qui se tint en Bruxelles , le jour Sainct* 

AutUoine. 


Monseigneur l’archiduc d’Austrice fît célébrer 
la feste et solempnilé de la Tlioison-d’Or , en Tes- 
glise des Carmes à Bruxelles , et fui icelle esglise, 
ensemble cœur, tendue de tapisseries des his- 
toires de Troye, et delà Passion de Nostre-Sei- 
gneur, et sur les formes d’icelluy cœur, furent 
assises les armes et blasons des très illustres et res- 
plendissans princes^ confrère de ladite ordre ; et 
premier^ au droict lez d’icelluj cœur , esloit ung 
seul tablet ou estoient comprins les armes de deux 
grans personnaiges ; et au sénestre lez d’icelluy 
tableau estoit le blason de monseigneur l’archiduc, 
auquel estoit escript : 

« Très hault, très excellent et puissant prince 
» Philippe , par la grâce de Dieu prince de Cas- 
» tille , de Léon , d’Arragon , et de Cécile, ar- 
» chiduc d’Austrice, duc de Bourgongne , etc., 
» chief et souverain de la très noble ordre de la 
» Thoison-d’Or. » . 

Et à la dextre d’iceluy tablet : 

« Maximilian , par la clémence de Dieu'i^roy des 
» Romains, toujours auguste, de Hongrie, Dal- 
«“' malie et deCroacie, archiduc d’Austrice, etc. » 

» Très hanlt , très excellent et très puissant 
» prince don Fernande, roj de Castille, et de 
» Léon, etc. 

» Très hault, très excellent et très puissant 
» prince Henry , roy de France , d’Engleterre 
» et d’Irlande , etc. 

» Très hault et puissant prince, Philippe , duc 
» Savoye , trespassé. 

» Englebert, conte deNassou et de Visbaden , 

» seigneur de Breda. 

» Berthelernieu , seigneur de Lichtestain, tres- 
» passé. 

» Jehan de Lahnoy , trespassé. 

)) Baulduyn , de Lannoy , seigneur de Molanbais.. 
» Jehan , seigneur de Berghes. 

» Henry de Witens y seigneur de Verselles. 

» Pierre de Lannoy, seigneur du Fresnoy. 

» Chritofïle, prince, marquis de Baden , conte 
» d’Espanhen. 

» Charles deCroy, prince de Chimay, viconlc 
» de Limoges, seigneur de la Bour. » 

Au seuestre costé : 

« La très sacrée et très excellente majesté impé- 
» rialle, Frédérich d’Austrice , par la grâce de 
» Dieu , tousjours auguste , roy de Hongrie , Dal- 
» macieet deCroacie, archiduc d’Austrice, etc. 

» trespassé. 

» l’rès hault, très excellent et très puissant 
» prince, don Fernande, roy de Naples et de 
» Cecille. 


(i^o) t)E MOLINET. l^l 

» Haull et puissant prince, xMbrecht, parla 
» grâce de Dieu ^ duc de Saxen, 

» Haultet puissant prince Arnoult, duc de Ver- 
» leinbergbe. » . 

Au sénestre côté : 

« Anthoine, bastard de Courgongne, trcspassé. 

» Philippe de Bourgongne. 

» Claude de Thouloujon , seigneur de la 
» Bastie , d’Austrey , de Ghanpetile , baron de 
» Bourbonlensis et de Senery. 

« Guillaume de la Balme , seigneur d’Urlain , 

» irespassé. 

» Martin, seigneur de Polhain, trespassé. 

» Claude de Neufchastel, seigneur de Grancey. 

» Jehan , conte d’Egmont , seigneur de Bar. 

» Jehan , seigneur de Crunimghe et de Palme.. 

» Guillaume de Croy , seigneur de Chiéures, 
» d’Arschot et de Bierbecque. 

» Jehan de Luxembourg, seigneur de Fiennes. » 

A l’ung des costez desdits blasons , et en lieu 
compétent , estoit assis , entre les aultres et contre 
l’ung des aultres^ le tableau de monseigneur 
Adolf de Clèves, seigneur de Ravestain , et à l’autre 
costé d’iceulx blasons estoit pareillement assis le 
tableau du seigneur de la Gruthuse ; maïs à cause 
qu’ils furent intimez de respondre pour leur hon- 
ne.ur , et ne comparurent , par délibération des 
frères dudit ordre , lesdits blasons furent lirez hors 
d’entre les autres, et iceulx autres réunis et 
joincts ensemble comme se riens n’eusist esté faicl. 

, Les princes, et chevaliers de Tordre partirent du 
logis de monseigneur Tarchiduc , par ung samedi, 
nuict de Sainct-Anlhoine, ensemble les officiers, 
comme monseigneur de Cambray, chancellier 
d’iceiilx; LoysQuarre, thrésorier ; maistre Laurent 
du .Blioul, greffier;^ Jehan Isaac , roy d’armes, 
nbifnm Thoison-d’Or : tous«vestus de velours cra- 
moysi, les chevaliers portans chapperons à boulet, 
selon la mode de la primitive. institution; et d’il- 
lecq, en très belle ordonnance , allèrent à Tesglise 
desdils Carmes , pour oyr les;Yesprès/ 

Le lendemain , jour de Sainct-Anthoine , fut 
chantée la messe de Sainct-Andrieu , par mon- 
seigneur, Tévesque de Salubrie ; l’évangile par 
Tabbé de Gunenberghe ; Tespitre par Tabbé de 
Saincle-Ghertrude , de Louvain; le chantre fut 
Tabbé d’Afîleghem^ et autres plusieurs vénérables 
prélats les adsisloient. 

L’offertoire fut faict selon la modeaccoustumée. 
Aulcuns eu propres personnes firent leurs deb- 
voirs^ autres alDsenls par procureurs. Et est à 
noter que monseigneur le bastard de Bourgongne^ 
duquel le blason estoit illecq avecq les autres, ne 
"^ful appelé à l’offrande, ne procureur pour luys 
pour certaines causes touchant son honneur; ainsi 
^ledit ThoisoU'd’Or lesigniffia devant son tableau. 
Pour décorer ceste feste, monseigneur Tarchi- 
duc , au retour de son offrande , fit trois chevaliers ; 
l’ung fut son thrésorier, Loys Quarre; l’autre, 

maistre Jehan de Slradiot; et l’autre, le bailly de 

> ■ * 

Fleru. 

Le disner de ladite (este se fît en la grande salle 
de Condemberghe , gardant les modes et cérémo- 
nies des Testes précédentes ; et fut illecq semé 
argent au lever du disner , et crié : « Largesse. » 
Puis fut créé ung nouveau hérault d’armes, bap^- 
tisé Famine y à cause de Marce en Famine; ung 
autre fut créé et baptisé Louvain ; et ung autre 
Austrenan, 

Le soir, ce mesme jour, monseigneur l’archi- 
duc, lu J quatriesme de sa bende, contre autres 
quatre, fut armé de toutes pièces, firent ensemble 
ung tournoy à manière de danse entrelacée , 
comme la baye , et battirent très bien l’ung l’autre, 
tellement que le prevost de Mons, fort empeschez 
à les regarder, eut de sa chaisne trois ou quatre 
chaisnons emportez. Et continuant la leste en ladite 
salle de Condemberghe, icelle lut semée de sablon; 
et furent illecq faictes certaines lices |de Tiing 
boult à l’autre, et joustes faictes sur petits courlau^j 
dont la haulteur ne excédoit quatorze palmes , et 
de courtes lances à roez. La jouste fut faicte fort 
longue et bien exécutée; monseigneur l’archiduc 
y rompit plusieurs lances ; ung gentilhomme , 
nommé Rollet, gaigna le prix. 

En ces jours, fut envoyé par le roy Loys de 
France , le seigneur de Belle ville vers monseigneur 
l’archiduc, pour le persuader de faire par terre 
son voiaige d’Espaigne , et dénionslrant le grant 
plaisir qu’il feroit à son rnaistre , et les grans 
festoyemens qu’il luy feroit, comme il fit. Entre 

autres choses, ledit jseigneur de Belleville , par 
aulcuns ainys et Inenvoeillans, illecq estans de la 
maison de Ravestain , laboura tellement vers mon- 
dit seigneur Tarchiduc , que les tableaux de mon- 
seigneur Adolf de Clèves, seigneur de Ravestain , 
lors trespassé, et du seigneur de la Gruthuse , 
furent remis et assis aux propres lieux dont ils 
avoient estez déboutez; et à chacun d’iceulx deux 
tableaux, soubs le armoyet, estoilescript en papier, 
ce qui s’ensuit : 

« Mon très redoublé seigneur , monseigneur 
» l’arcliiduc, etc., duc de Bonrgongne, chief et 
» souverain de l’ordre de la Thoison-d’Or , par 
» l’advis de ses chevaliers et confrères , à la 
» requeste et prière du très chresptien roy , et 
» pour lui complaire, a consenti ce tableau eslre 
» remis en son lieu. » 

Laquelle escripture de papier demora illecq 
environ vingt-quatre heures, puis fut ostée, et les 
deux tableaux demorèrent entre les autres. 

« 

CHAPITRE CCCXI. 

POUR l’an i5oi. 

» 

Des croix qui s’apparurent au pais de Liège. 


Monseigneur l’archiduc, madame son espouze 
et madame Marguerite , leur sœur , princesse de 
Castille, firent leurs pasques en la-.yille de Bruges, 
où notre sainct-père avoit octrojé les indulgences 
de l’an de jubilé précédjent^ pareillement ès villes 
de Lille, de Mons en Hajnault, et do Vallen- 
chiennes. Desquelles indulgences estoit principal 
conducteur et commis damp Pierre Guicque , 
abbé de Sainct-Amant et évesque de Tournay , 

litigieux contre Pot. Et iliecq 

vindrent nouvelles en court des merveilleux signes 
de la croix ^ qui s’apparoient au pais de Liège , 
tant ès esglises, maisons et chambres, comme 
•autres places, sur attours, vestemens et couvre- 
chiefs des femmes, et fort bien emprainctes, et non 
de moindre artifice que se painctres pourtraictes 
les avoient. 

En ce temps , estoit dévolue la renommée par 
pais que le Grant Turcq, infidèle et ennemy de 
nostre foy , voloit descendre au secours du roy de 
Naples , lequel l’avoit prins pour son allié , affiu 
d’offendre le roy Loys de France , qui lors fit faire 

grant amas de gens, d’engiens et de chevance , 
pour obvier aux envahissemens dudit Turcq, s’il 
se boutoit avant. Et à cesle cause maintenoient 
plusieurs personnaiges que lesdites croix s’amon- 
strèrent miraculeusement pour inciter le peuple 
à donner secours à la chresplienneté ; et autres 
soustenoient que icelles croix estoient artificielle- 
ment faicles par aulcuns subtils painctres , qui bien 
les scavoient imprimer sur les vestemens des 
femmes , affin que la nouvelle en fusist hastivement 
espandue.par les régions, ^ffin aussi d’amener les 
princes de la terre à faire aulcu ne bonne croisée, 
commefirentanchiênnementceulxqui,parextrême 
proesse et vaillance, concquirent la saincte cité 
de Jhérusalem ^ Constantinople et autres forts 
quasi inagressibles , possessez lors des faulx chiens 
mescréans. Toutesfois , quoyque lesdites croix 
fussent fainctes ou sainctes, approuvées ou réprou- 
vées, véritables ou variables, ung très excellent 
docteur fit ung traicté de l’apparition d’icelles , 
dont les coppies vindrent et prindrent cours avàl 
le monde ; et alléguoit que l’on vist sur la cité de 
Jhérusalem , par l’espace de quarante jours , gens 
d’armes à chevalz, volans en aer, accoustrez de 
harnois de guerre , haches , maces , escus et lances; 
et que s’apparoit dessus icelle cité , ai ns sa déser- 
tion , une cornette en forme de glaive , durant ung 
an entier ; secondement , apparoit de nuict la clarté 
du feu du temple; iierchement y comment une 
vache vella une brebis , en faisant le sacrifice ; 

qunrtement J commenl une porte d’airain fut con- 
vertie en pierres j quhitement y des chariots et gens 
d’armes veuz en l’air ; sextement , de celuy qui 
crioit : « J^el f^e! » ; septement, des prebstres ad- 
ministrans les sacrifices^ qui sentirent ung grant 
tombisseraent ; huictiesmement , d’une voix criant : 

(( Fuge locum' nigrum ! etc. » Et toutesfois les 
Juifs, obstinez en leur incrédulité, misrent ces 
signes en non chaloir, et n’en firent compte ne 
mise. Et avecq ce ledit docteur réduisit en la mé- 
moire des hommes, que du temps Charlemaigne , 
ains sa coronnation royalle , aulcuns signes de ^ 
croix furent veuz sur les veslemensdes hommes ; et 
tost après Jhérusalem et sasaincte terre fut recou vrée 
sur les Sarrazins qui en furent expulsez. Et Ogier- 
le-Danois subjugua Asie; puis en la haulte Inde, 
il préféra Jehan , fils du roy de Frize, qui , pour sa 
saincteté, fut asseuré en dignité et nommé prebstre 
Jehan. Item. Environ vingt ans ensuivant, sous le 
pape Léon et ce Charlemaigne , apparut en l’aer 
le signe vermeil de la croix de Nos tre- Seigneur , 
ensemble plusieurs lances; dont, peu de temps 
après , fut la très lamentable perte des chresptiens, 
à la journée de Roncheval. Item. L’an mil deux 
cens ou environ, resplendirent en l’air, patente- 
ment, cinq croix de diverses couleurs; et les 
mescréans infidèles furent desconfis; et par une 
croysée fut Constantinople subtillement assiégée , 
vigoreusement assaillie , et victorieusement suc- 
combée , où le très illustre et glorieulx prince , le 

comte de Flandres el de Hajnaull , fut triumplie- 
nient esleu et couronné empereur. Et environ vingt 
ans après, cheut du ciel une -pierre fort grande où 
estoit impressé le signe de la croix , l’imaige du 
crucifix , ensemble la superscription : Jésus Naza^ 
reus , rex Judœorum ^ et tost après les mauldiz 
Turcqs gastèrent le royalme de Hongrie. Depuis 
l’apparition desdites petites croix de i Liège ^ n’est 
riens advenu jusqu’à ce jour digne de mesmoire ; 
Nostre-Seigneur^ par sa. grave, voeil les garder , 
et èmpescher de mortd èn^inbrierce catholicque 
peuple, par la vertu de sa très saincte.et digne croix. 


CHAPITRE CCCXII. 


La nativité de madame Izabelle d'Austrice , fille de monseigneur Tarchiduc 

et de madame son espouze. 


. Le vingt-septiesme jour du mois de juillet , ma- 
dame l’archiducesse s’accoucha, environ cinq 
heures au jour , en Bruxelles , de son tierch enfant, 
qui fut une fille , honnorablement baptisée en 
l’esglise de Condemberghe , par révèrent père 
monseigneur Henry de Berghes , évesque de Cam- 
bray ,, et fut nommée Izabelle , et tenue sur fons 
par madame Marguerite , princesse de Castille , 
par madame la douaigière de Bavestain. Les fons 
où le baptisement fut achevé, estoient en la nef de 
ladite esglise, richement aornez de sumptueuse 

tapisserie. L’on avoit faictun hourd de trois piedz 
de hault et de cinq piedz de large , partant de la 
chambre de l’hostel où la dame estoit accouchée 
jiisquesà l’esglise, où estoient estaches acoustrées 
de flambeaux jusques à deux cens quarante , et les 
gentilshommes de l’hostel y marchans sur ledit 
liourd, portoicnt chacun ung flambeau. 

En ce temps, s’esleva ung horrible et espouven- 
table fouldre sur la Bassée et sur sept ou huict 
villaiges à l’environ ; tellement que de toute la 
labeur que les paisans avoient mis sus , n’en recoeil- 
lèrent ung seul mecault de grains; le résidu fut 
louldroyet par impétueulx ventz , grande habon- 
dance de pluyes et grosses pesantes pierres qui 
assonmioient veaulx, poulhains, josne bestail , 
comme chimes, paons, oyes, et toutes créatures 
de poure résistence , trouvez sur les champs et au 
descouverl où se fît ce cruel tempeste; et furent 
recoeilliez , crantellez et mors en aulcuns lieux , 
lièvres, cournis , corbeaulx^ agaices et petits 
üiseaulx que les paisans rapportoienl par mande- 
lées. Entre les pierres qui cheurent durant cest 
oraige, l’une fut trouvée de la grandeur d’un demy* 
quart de la mesure de Vallenchiennes. Par le dé- 
bordement des rivierres^ procédant de ce cruel 
fouldre , qui sembloit estre ung petit déluge , 
lurent maisons, estables, hangars et menus esdif- 
lîces emportez et enmenez aval. Plusieurs per- 
sonnes morts et bleschez de leurs membreSf, et de 
faicl de trois à quatre boninières de bois jTurent 

de l’horrible ton noire , estores de terre , gastez , 
eraschez et renversez. 


CHAPITRE CCCXIII. 


Le mariaige de monseigneur Charles d*Austrice, fils de monseigneur Tar* 
chiduc y à madame Claude de France , unicque fille du roy Loys de 
France et , de madame Anne , ducesse de Bretaigne. 

* • 

Il semble à plusieurs grans personnaiges de la 
maison d’Austrice que l’alUance par mariaige, 
faicte de monseigneur Charles d’Austrice , duc de 
Luxembourg, fils aisné de monseigneur l’archiduc, 
à madame Claude de France, seule fille du roy 
Loys^ seroit utile à la commodité des pais , pour 
plusieurs raisons qui seroient longues à réciter ; 
mesme le roy et la royne y estoient très fort affec- 
tez, s’en désiroieat grandement l’achevissance ; 
et après plusieurs parlemens , tenus surceste ma- 
tière , d’un costé et d’aultre, pour entendre clai- 
rement la volonté dudit roy et des seigneurs de 
France, affin aussi de parfurnir le tout, monsei- 
gneur l’archiduc mit sus une ambassade, dontesr 
toit chief monseigneur Franchois^ archevesque de 
Besanclion ; le seigneur de Chieures , grand bailJy 
de Haynault; le seigneur de Verrey; maistre Ni- 
colas de R U ter; Peter Sesseman , secrétaire, les- 
quelz trouvèrent le roy et la royne à Lyon sur la 
Rosne^ Et après qu’ils eurent exposé leur commis- 
sion et cherge, louchant ceste alliance, et qu’ils 

turent volontiers oy et receuz, comme il sembioit , 
de prime face le traie tié de mariaige fut promis 
et accordé entre eulx en la ville de Lyon , le dou- 
ziesme jour d’aoust, an dessusdit. 

Et à ceste cause , et pour festoyer et conjoyr les- 
dits ambassadeurs, la royne de France, nière de 
ladite Claude , fit faire un sumptueulx banequel ; 
ensemble une nouvelle danse, à manière de mom- 
merie qui fut exécutée par nobles princes et grans 
personnaiges fort richement babillez , suivant les 
diversitez de pais. Premier, vindrent àla danse ung 
bregier franchois et une bregière de mesme, ri- 
chement accoustrez de drap d’or , selon la mode 
franchoise, lesquels dansèrent ensemble; secon- 
dement , sortirent avant ung Allemant et une Alle- 
mande , habillez selon la fachon d’Allemaigne , 
quifortbien s’acquictèrent; tierchement, firent leur 
personnaige l’Espaiguol et l’Espaignole sumptueu- 
sement aornez selon leur manière de faire, et te- 
nant ferme de danser selon l’usaige de leur marche; 
quarlemeiit, convindrent illecq le Italien et la Ita- 
lienne, pompeusement vestus, tenant le train des 
danses d’Italie ; fiuablement, s’approcha pour dan- 
ser, ung personnaige de haulte stature, portant 
fière myne, tant estrangement et richement ac- 
couslré y que l’on ne sauroit mieux imaginer ; il se 
forcea quérir dames ou damoiselies pour faire son 
debvoir comme les aultres , mais il fut du tout re- 
fusé ; dont, par grand despit qu’il conceut en son 
corraige, il rua sur le pavel un sceptre qu’il lenoit 

en sa main , si le brisa en plusieurs pièches , et re- 
tourna mortellement confus. Par certain person- 
naige est entendu le Grand Turcq , qui lors menas- 
soit France , Espaigne , Allemaigne et Italie , et 
les danseurs, ensemble accouplez, signifioient la 
bonne-union, paix et concorde des régions dessus- 
dites, qui, par la vertu de ce noble traictié de 
mariaige , seront tellement connexez ensemble , 
que, moyennant. la grâce de Notre-Seigneur , le 
Turcq ne fera sur eulx aucune emprinse. 


CHAPITRE CCCXIV. 


i,e mariaige de monseigneur Philibert , duc de Savoye , et de madame Mar- 
guerite d'Austrice, princesse de Castille; ensemble le voiaige que fit 
ladite dame. 


En ce temps fut conceu , accordé et eonclud le 
mariaige de très illustre prince, monseigneur Phi- 
libert , duc .de Savoye , et de madame Margue- 
rite d’Austrice, sœur de monseigneur Parchi- 
duc, princesse de Castille, veufve de feu Jehan, 
fils du roy Fernande de Castille ; et , à reste 
cause , icelluy duc de Savoye envoya . notable 
ambassade vers mondit seigneur rarchiduc, pour 
achever le tout, et mener madite dame au pais de 
Savoye. Le chief de ceste ambassade fut révérend 
père en Dieu Ayinon de Montfaulcon, évesque et 
prince de Lausene ; Hue dela-Boe , conte de War- 

rax , maressal J Amedeus, baron, seigneur de 
Vinacej Honoré, baron de Becillez , sei^jneur 
d Escrot ; Pierre de Bonovillario , seigneur de 
Mexiennes; président Angelin de Provance, sei- 
gneur de E’alco, président patrimonial, noble et 
puissant seigneur’, le seigneur de Bellej , soubs 
chambellan , accompaignez de plusieurs autres 
notables personnaiges , fort gorriez , de grant 
port, et richement enchaînez, jusqu’au nombre 
de deux cens et cinquante chevaulx. Et ainsi, par 
le consentement de monseigneur l’archiduc, des 
nobles de sa court et estats des pais, madite 
dame se prépara pour faire son voyaige , et mena 
son estât tel qu elle l’avoit par dechà, monseigneur 
de Verrey , son principal gouverneur, etc.; et 
et oultre , plus furent députez par monseigneur 
1 archiduc, son frère, aulcuns personnaiges de sa 
maison, pour la conduire jusquesà Genève; c’est 
assavoir, monseigneur l’abbé de Sainct-Bertin , le 
seigneur du Fay, le seigneur de Trelon, maistre 
Gérard de Plaine, seigneur de la Roche , et aultres 
gentilshommes , bien accoustrez ; et les dames à 
ce ordonnées furent les dames de Sotenghien, prin- 
cipale des aultres , la dame de Dugelle , la damoi- 
selle de Pasme, niepce de la dame de Sotenghien, 
et aultres, lesquelles aux despens, dudit seigneur 
archiduc, furent desfroyez pour ung mois, aul- 
tantqu ils furent à la court du duc de Savoye, et 
retournèrent en leurs limites aux despens dudit 
archiduc. 


l54 CHHOMQÜBS (iSoi) 

Madame Marguerite’, notablemeot accompai- 
gnée, chemioa petites journées, à cause des jours 
fort courts , et des voyes et passaiges mal conve- 
nables aux gens du quartier de.pardechà, tant 
pour les neiges et froidures , comme pour les mon- 
taignes fort dangereuses et quasi inagressibles , 
et encommencha madite dame Marguerite à faire 
son voiaige par la manière que s’ensuit. 

Le vingt-septième jour d’octobre, se partit de 
Bruxelles , et fut convoyée par madame l’archidu- 
chesse et madame la Grande, demye lieue de 
Bruxelles, où se print le congié; puis vint loger 
à Hal , où monseigneur l’archiduc arriva demy 
heure après ; et le lendemain la conduisit hors de 
Hal , environ d’ung quart de lieu où se fît le adieu ; 
de Hal vint à Guise , où le seigneur de Fontaines , 
commis par le roy de France, luy apporta man- 
dement de donner rémission de tous cas , sinon 
trois; c’est à savoir brusJeurs d’esglises, violeurs de 
femmes et agail leurs de chemins , et ledit de Fon- 
taines la conduisit, par lédit roy, hors du royalme; 
et partout où il passa , fit commandement aux 
bonnes villes de faire la bienvenue. De Guise vint 
à Cressy-sur-Serre , où elle trouva mesdames de 
Portien et de Vendosme , qui soupèrent ensemble. 
De Cressy vint à Liesse , (jù elle fit feste de Tous- 
les-Saincts, dont il estoit le jour; et illecq mes- 
, sieurs de Laon luy envoyèrent un poinchon de vin. 
De Liesse vint à Bac à Berry , où tout le bagaige 
de madame passa, quictes et libres chevaulx et 

chariots; de Bac à Berry, vindrent à Bains, où 
ceulx de la ville vindrent au-devant d’elle, croix 
et colliéges à processions; les rues lurent tendues 
de tapisseries , et lui furent présentées quatre 
kammes d’ipocras , ung cherf, ung sanglier, clie- 
vreulx^ paons, faisans, pertrix, cournis et lapins. 
De Bains à Châlon où pareillement vindrent les 
colliéges au-devant , et ceux de la ville avec six- 
vingls torses ; et vint au-devant d’elle le seigneur 
Dorval, gouverneur de Champaigne , et lui fit pré- 
sent de quatre muids devin, chevreulx, veaulz 
de bisse, paons et faisans, etc. De Châlon à Arsy- 
sur-Aube, d’Arsy à Troies en Champaigne, où 
ceulx de là vindrent au-devant, comme dessus; 
au-devant d’elle vint le prince d’Orenge et le sei- 
gneur de Brianne, fort accompaigniez , et la me- 
nèrent à l’esglise Sainct-Pierre , où le doyen fit 
une harenghe ; on lui présenta venaisons et vo- 
lailles; et l’évesque où elle fut logiée, habandonna 
les clefs du cellier, pour son estât, tant qu’elle 
seroit illecq; et à l’entrée de la ville madame de 
Brianne, ses deux enfans, le conte de Boussv et 
le seigneur de Bhiselle, luy firent la révérence; 
et y avoient plusieurs hourdz de chantres et de 
Saincte-Cécile. De Troyes vint à Bar-sur- Sayne, 
où elle fit sa feste de Sainct-Martin. On luy pré- 
senta deux poinchons de vin. De Bar-sur-Sayne à 
Mouchy-Lévesque ; de Mouchy à Chastillon-sur 
Sayne, ou luy furent présentez deux poinchons de 
vin de Chastillon vint à Digeon en Bourgongne , 

OÙ croix et colJiéges vindrent au-devant, et les sei- 
gneurs de la ville, et deux cens soixante chevaulx; 
puis vindrent le marquis de Rotelin , le seigneur 
de Neufcbastel, le conte d’Esteurens, le seigneur 
Daulmon, le fils du seigneur de Verj, lè seigneur 
Delervant; à Tentrée de la porte estoit un hourd, 
où fut l’assault de Cupido et de Vénus , contre le 
cliasteau amoureux ; à l’entrée du logis de ma- 
dame fut ung throsne d’asur où furent Dieu le père 
et le fils, et l’histoire ; ung petit plus bas, mons- 
tra lëesse, mystères, etc. Madite dame estant à 
Digeon , vindrent vers elle les. ambassadeurs de 
la conté de Charolois , où estoit , pour l’esglise , 
le seigneur de Sainct-Claude et le prieur de Vaulx; 
pour les nobles, le seigneur de Ponans, le sei- 
gneur de Fay , le seigneur Maximan , le sei- 
gneur de Maisons, le seigneur d’Escrille et aul- 
tres, et un aultre, nommé maistre Jacques de 
Buffet, qui proposa devant madame, luy baillant 
grans et haulx titles autorisans sa généalogie pa- 
ternelle et maternelle , disant que ils estoient voi- 
sins de Savoye , priant les avoir en commandation. 
Madame print en gré la proposition et maistre 
Gérard de Plaines , fils de monseigneur le chan- 
cellier d’Âustrice et de Bourgongne , fit la res- 
ponse ; madame de Rothelin vint faire la révérence 
à l’après disner ; ceulx de Digeon lui firent présent 
de cent poinchons de vin de/Beauné, lesquels à 
leurs dépens firent mener en Savoye. Jamais dame 
ne fut plus aimée ne plus regrettée , ne plus volon- 

tiers vue, qu’elle (ut de ceulx de Digeon. De Di- 
geou vint à giste à Romire, de Roinire à Sainct- 
Jehan de Loingne, où luj fut présenté aultant de 
vin que son estât en porroit despendre. 

Le vingt-deuxiesme de novembre entra en Dole, 
où vint au-devant d’elle le bastard de Savoje, en 
sa compagnie le seigneur de la Chainbre, le conte de 
Subbet, fort gorriers , et enchaisnez de grosses 
chaisnes, jusques trente ou quarante; et avoit le- 
dit bastard seize archiers de cordes. A l’entrée de 
Dole, vindrent les habitans, et le régent de l’uni- 
versité fit une harenglie, alléguant la destruction 
de la ville, avecq plusieurs sortes de margherites, 
et offrirent les clefs de la ville en toute obéissance ; 
les collèges vindrent pareillement au-devant d’elle, 
et luy fut présenté six poinchons de vin , six mou- 
tons , six veaulx , si3^ douzaines de cliappons , 
six oyes saulvaiges, douze chevaulx chergez d’a- 
voine , deux douzaines de torses. Le jour Saincte- 
Calherine, vint madame au chasteau de Vauldrey ; 
de Vauldrey à Salins, où vindrent au-devant d’elle 
ceulx de la ville , hallebardiers , crenequiniers , 
armez d’escrevices et de la croix Sainct Andrieu ; 
puis , après la harenghe faicte , descliargèrent 
leurs bastons , crians : « Vive Bourgongne î » 
A l’entrée de la ville estoient sur ung hourd quatre 
belles filles, portant les armes de l’empereur, de 
monseigneur l’archiduc de Savoye, et de Salins. 
Madame fut logée sur la Sauveraye ; et illecq estoit 
ung arbre fort hault , où pendoient les armes de 

« 

monseigneur l’archiduc , et autour d’iceluy arbre 
y avoit deux Mores et deulx folz , bien accoustrez , 
chacun la tasse en main , et perchoient l’arbre, 
dont sortoit ipocras d’ung lez, et de l’aultre , vin 
de Germole ; d’ung aultre^ vin rousset , nonimé vin 
d’Arbois , qui présentoient à toutes gens ; et y 
avoit gens armez qui le gardoient. '/fem, devant 
le logis de madame, y avoit un hourd à trois estai- 
ges , où estoient les sept vertus , les sept arts et les 
sept peschez mortelz ; et le lendemain furent jouez 
aulcuns jeux , exposez par maistre Arthelus , fort 
prisé et agréable à madame. Le vingt-septiesme du 
mois , ‘ceulx de Salins firent proposer devant ma- 
dame ung docteur, qui print pourthesme : « Sic est 
» regnum celorum homini negociatori querenti honas 
» margaretas in mente unây etc, » Et poursuy vit sa 
matière, à la louengede l’empereur et d’elle ; et à 
chaque fois que le proposant disoit ma très redoub- 
tée dame , il s’agenouilloit. Madame print bien en 
gré^ et porta la parolle maistre Gérard de Plaine ; 
et fut donné à madame , par ceulx de la ville, une 
couppe, où furent cent escus d’or. 

Le dimenche vingt-buictiesme de novembre , 
madame espousa , comme il est de coustume entre 
les nobles, et fit le bastard de Savoye le debvoir 
pour le duc son père ; et fut là chose faicte sim- 
plement, en robbe de velours noir, fourrée 
d’aigneau noir, sans estre en doeil; et n’y furent 
que dames mariées et seigneurs gouverneurs^ d’ung 
costé et d’autre. L’évesque de Losanne les espousa; 

et fut présenté à madame , par le duc de Savoy e , 
ung cœur de diamant , ung gros perle y pendant, 
fort riche et exquis. 

Madame fut accoustrée , à l’après-disner, d’une 
robbe de drap d’or sur drap d’or , tout ou plat , 
faicte à la mode d’Espaigne , doublée de salin 
cramoisi; la robbe fendue, à bordure de^ perles, 
rubis, diamans et autres, et pour chaisnes avoit 
paternostres de gros perles de trois tours autour de 
son col ; et luy fut donné , au partir de la chambre, 
de par le duc de Savoye , une chainture où il y' 
avoit vingt-six gros diamans , trois bons rubis et 
force de perles. 

Le lict préparé, madame se coucha, après les 
danses de la nuict et les banquets ; et comme il est 
de coustume aux princes d’espouser par procureur, 
le bastard de Savoye se coucha au près d’icelle, une 
jambe mie boutée au lict, présens tous ceulx et 
celles qui a voient esté aux espousailles. Après 
aulcunes devises gracieuses, le bastard se leva^ 
requerrant madame d’ung baiser qui luy fut ac- 
cordé ; et cela faict , se mit à genoulx , disant qu’il 
se rendoit son humble serviteur. Madame le fit 
lever^ et en luy disant bonne nuict, luy donna 
une bonne baghe de diamant , et chacun se retira. 

Delà, vint loger au Pont-d’Arly-aux-Montaignes, 
où luy furent présentez quatre boefs gras. Après 
les montaignes passées, madame arriva à Romain- 
Moustiers , une abbaye de noirs moynes^ à deux 
lieues de Genève. Là se trouva monseigneur de 

Savoye ; il y arriva une heure après elle ; et , tout 
houssé , salua madame et celles de sa compaignie ; 
puis se retira à son logis , et après soupper revint au 
quartier de madame , où danses furent faictes 
jusques à onze heures . que chacun se retira ; et on 
prépara la chappelle pour dire messes , et parache- 
ver les espousailles. Madame se trouva illecq avecq 
les dames mariées , et le duc de Savoye point ne 
s’y oublia, avecq ses gens privez amys. Monsei- 
gneur l’évesque de Maurianne les espousa audit 
monastère ; la messe dicte , ils se couchèrent en- 
semble jusques à douze heures au jour. Le lende- 
main l’on tint court ouverte ; le jour se passa en 
danses, et le prothonotaire de Savoye, frère à 
monséigneur le bastard, deflFraya par tous les logis, 
hommes et chevaulx. 

Le quatriesme de décembre, madame vint à 
Roulle, ung chasteau dè Roullet ; à Couppet , ung 
chasteau appartenant au seigneur de Viri , qui 
festoya madanae en larges despenses , et fut chascun 
desfraÿé par les logis. De Couppet , vint madame 
loger ès faulxbourgs de Genève, en ung prioré de 
Sainct-Victor, où vindrent au-devant de madame 
les deux frères . de monseigneur de Savoye; c’est 
assavoir : monseigneur de Genève , évesque et 
seigneur temporel dudit Genève, en eage de dix 
ans ; et Charles monseigneur , en l’eage de quatorze 
ans , bien nionstrez et accoustrez environ de. deux 
à trois cens chevaulx; lesquels conduisirent madame 
jusques à son logis, et trouva illecq mademoyselle 

de Savoye, de Veage de dix ans, sœur audit 
évesqne de Savoye , el d’une mesme portée ; et fut 
illecq madame l’espace de deux jours , à la requeste 
de ceùlx de Genève , qui n’estoient préparez pour 
la recep voir. Madame donna à mademoiselle de 
Savoye ung cœur de diamant fort riche et une 
grosse parreure d’or qu’elle mecloit.deux tours en 
cheisnes, et un crespe d’or; et donna à la con- 
tesse de Villar , femme du b’astard , ung camayl 
garni de pierres. t 

Le jour de la Conception , fit madame son entrée 
en Genève ; partant dé Sainct-Victor , vint sur une 
hacquenée blance, accouslréé de drap d’or, et cinq 
aultres dames sur pareilles hacquenées, autres sur 
hacquenarts; car n’esloit possible mener chariots, 
pour la multitude de hourds qui esloient aval les 
rues; gentilshommes et archiers en très belle or- 
donnance, et entre tous, le plus estimé, regardé 
et accoustré, fut monseigneur de Cheveron , vestu 
de damas bleu à grande bordure de drap d’or , à 
la mode de Turquie , ung chappeau d’estrange 
fachon, fort riche, monté sur ung stradiot, la lance 
au poing, à ung penon de soye. Ladite dame, 
partant de Sainct-Victor, s’arresta devant une 
chappelle de Nostre-Dame, où luy fut apporté par 
le bastard de Savoye, le viconte de Marlighes, 
Franchois de Luxembourg et autres, ung pale de 
laffetaf armoyé de Bourgongne et de Savoye. De 
là vint en une prarie où il y avoi t force, c’est assavoir : 
planté de neige, et illecq se trouva au dextre et 

senestre de deux petits lions, jusques elle vint 
plus avant , où elle trouva ung* antre lion de 
merveilleuse grandeur, marchant aJlencontre le 
ject d’ungarc ; au-dessus fut une fontaine de justice 
gardée de treize josnes filles représen tans aulcunes 
villes , et tout estoit en ung tabernacle d’or et 
d’asur. ‘A la première porte estoit l’histoire du 
père de famille et de l’enfant prodighe. Item, En- 
suivirent quatre sorle de marguerites, et une fille 
représentant saincte Marguerite. 

Item, Auprès de la chapelle des Florentins, 
y avoit ung arbre de fer contenant environ quatre- 
vingts pieds de hault, painct et doré d’azur et de 
cinople, à fachon d’arbre de Jessé, dessoubs lequel 
estoit couché \ Imper ator TV esselaus, rex Bohemie; 
et aux branches estoient armez de toutes pieches 
hommes enclos en fierons jusques à la chainture, 
représentant plusieurs empereurs, entre lesquels 
les derniers estoient : Alhertus , imper ator , dux 
Austrie s Maximilianus y imperator ^ dux Aus-^ 
trie ; Sigismundus ^ rex Hongarie ; Fredericus , 
imperator ^ dux. Austrie; Maximilianus , impe- 
rator y dux Auslrie et Burgundie j et au-dessus : 
Philippus y princeps Castil, y archi, Austrie j et du 
costé , à une autre fieùr, estoient : Margarita 
Ausüie ; et desseurs estoient en aer les armes de 
Savoye descendaus sur ladite fieur , où estoit 
escript ; Hœc est Jlos agri. Chacun empereur estant 
en fieur, avoit son blason devant luy , l’espée et 
la pomme ronde en main ; et dessoubs l’arbre estoit 

escript en lettres d’or : Ortus nohilitatis. En autre 

hourd suivant estoient à cheval , bien accous- 

» 

trez , les noef preulx et prouesses bien bouchiez , 
chacun ung lacquai vestu de taffetaf. 

lienu A ung autre quartier , hommes saulvaiges 
et femmes saulvaiges allaictans leurs en fans. 


Item. En ung autre quartier, les sept vertus, 
habillées gorrièrement des plus belles filles de 
lïeneve 

Item. D’autre costé, histoires romaines et a utres 
histoires de Troyes. 

Item. Estoit illecq , d’ung autre lez , la tour de 
Babil tonne, plus haulte que les clôchiers de la 
ville ; dessus laquelle estoit ung personnaige tenant 
une baniere de taflTetaf des armes de Savoye. 

Item. En passant. par une rue, l’on fit passer 
nouvelles montaignes plaines de neige et sapins et 
de buissetz, où l’on povoit charier par-dessus ; et 
au milieu d’une montaigne estoit le temple de 
vertu , par lequel convenoit passer pour venir à 
l’honneur, qui estoit fort magnificquement painct; 
et guallement, depuis la porte des Florentins 
jusques au logis de madame, estoient nouvelles 
histoires. 

Les rues estoit tendues, se qué à dangier povoit 
l’on veoir; et pour la dernière histoire estoit la 
mort , où il y a voit : Omnia mori dehent) omnia 
morte cadiint j et de rechie f : Vanitas vanitatum 
et, omnia vanitas. 

Madame, arrivée à son logis, les seignèurs de 

Genève la saluèrent et lui firent présent d’une 
licorne d’argent, et ung parcq de niesme semé de 
margherites, qui fut bien accepté. Ausoupper , à 
la grande salle furent, trois tables couvertes : à la 
première furent, monseigneur deSavoye ; madame 
'Marguerite ; Charles, monseigneur; mademoiselle 
de Savoye ; et n’y comparut monseigneur de 
Genève , à cause de son indisposition ; la contesse 
de Villar, la dame de Sotenghien, la vicontesse, 
femme de Franchois de Luxembourg ; la dame de 
Dugelle , la dame de Taves , belle-mère au 
bastard de Savoye ; la dame de Viry , la dame de 
Sanpol, d’Allemaigne; la dame de ïrelen, et les 
ambassadeurs d’Allemaigne envoyez par le roy des 
Romains. Aux autres tables , gentilshommes, da- 
moiselles , qui mieulx mieulx. 

Le buffet fut bien paré ; tant de blance vasselle, 
que de dorée , et entre autres choses il y avoit une 
licorne de cinq quartiers, et grosse à l’ad venant. 

Le dimenche ensuivant , se firent grosses jousles 
de six, quireceurent tousvenans. Le premier fut le 
bastard de Savoye , Franchois de Luxembourg , le 
seigneur deCheveron , legrant escuyer, le seigneur 
de Valenchon et le niaistre d’hostel Cardon. Il y 
avoit ung grant chasteau , tourret de quatre tours, 
une grande porte au milieu, où s’ouvroit la teste 
d’ung lion ,qui ouvroit lagueule si grande , que les 
jousteurs passèrent à cheval pour venir sur les rengs. 

Assez près , estoit le jardin d’Austrice , où il y 
avoit ung hault arbre , au bout duquel estoit une 

belle marguerite , et plusieurs petites marguerites 
allenlour. 

Au premier jour des joustes, partirent de la 
plus haulte tour six dragons jectans feu l’ung après 
Taultre, portans chacun les armes des six dessus- 
dits jousteurs; et rentroient lesdits dragons en la 
marguerite dudit arbre. 

Le premier venant sur les rengs fut le -bastard de 
Savoye, contre le seigneur de Siboix; et esloient 
les chevaulx desdits, six jousteurs houschiez des 
armes de Savoye, et le lendemain des armes de 
madame ; et convenoit que chacun d’iceulx , tant 
delFendeurs que jousteurs, fissent dix courses; et 
celuy qui moings rompoit de lances que son com- 
paignon , estoit tenu donner- à l’aultre autant de 
verges d*or que le nombre en estoit. Il y eut des 
bons jousteurs d’une part et d’aultre, souveraine- 
menl Franclioisde Luxembourg, viconte de Mar- 
lighe, qui fut servy de Frederick, bastard de 
Meleun ; et ledit Franchois monseigneur renvoyoit 
ses gens dormir au boult des lices. Le plus grand 
gorgias fut ung Piémontais nommé conte Roy a , 
ayant.son cheval husset de damas vert, sayon de 
mesme surle harnois, et planté de platines verdes, 
esparses entre son armet et le timbre qui estoit 
dessus ; il avoit devant luy une damoiselle de dix à 
onze ans , vestue de damas blanc doublé de damas 
noir; ladite robbe ouverte à grosses luctres d’or , si 
- que l’on véoit sa robbe simple de velours cramoisi, 
son alour, et le tout acouslrez de chaisnes d’or et 

joyaulx à largesse ; sa hacquenée blance, à ac- 
côustrement Je clamas blanc , amena son gentil- 
homme sur les rengs , tenant une longue chainture 
de soye blance ; après qu’elle eut faict son tour et 
présenté son hoir , elle fut amenée avecq les aultres 
dames par trois gentilshommes de pied. Les juges 
et héraulxlui estèrent la houssure ; mais le cheval 
ne demeura point nud , car souhs la grande hous- 
sure en y avoit une courte, qui demeura sur le 
cheval; et quand il eut besongné à son honneur^ 
la damoiselle descendit des dames , et le remena 
comme dessus. 

Advint que, en couvrant la table, le jour du 
Noël, six gentilshommes, armez de toutes pièces 
en barnois de guerre, l’espée au poinct, le tam- 
burin sonnant à manière de moresque , entrèrent 
l’ung après l’autre ; puis à grands cops d’espée se 
battirent si bien l’ung l’autre, que l’ung fut désarmé 
de garde bras ; par quoy l’on les defTit , et subit 
recommenchèrent la danse. 

Le jour Sainct-Jehan , à l’après soupper^ le 
seigneur de Bussy. , le seigneur de Cheureau et le 
seigneur de Siboise tindrent ung tournoy , armez 
de harnois de guerre ; mais à pied seulement , et 
deffendirent une bannière contre tous venans , 
trois contre trois; et.se combattirent à gros cops 
de lances , fer esmolu^tant et si longuement, que 
lesdites lances estoient par pièces , où que les juges 
avoient faict avaller une grande barrière de bois 
pendant en aer. Cela faict, et la barrière relevée. 

chacun des combaltans avoit une espée à deux 
mains, bien trenchante; puis recoin menchèrent 
ledit combat, jusques ladite barrière fut avallée. 
Et après ceulx de dehors s’en allèrent, et les aclen- 
dans ou deffendans, se reposoient en ung riche 
pavillon, expectans nouvelles gens. 

En la delFense ou assault de ceste barrière , se 
monstra Philibert, duc de Savoye , fort et puissant; 
car ilestoil beau, grant personnaige et josne , de 
l’eage de vingt-trois ans. Madame de Sotenghien, 
laquelle, à grant prière, estoil allée à ceconvoy , 
pour accompaigner madite da me, où estoien t de par 
dechà, avec elle ^ la dame de Dugelle,.la damoi- 
selle de Trelon et les deux damoiselles de Dugelle 
et de Pasmelle, prindrent congié et partirent avec 
leur train , à deux chariots branslans , deux chariots 
de bagaiges et quatorze chevaulx de selle ^ et 
lurent desfrayez en Genève , par monseigneur de 
Savoye , tant les hommes que les femmes. Pareil- 
lement le seigneur de Fay , chevalier- de l’ordre , 
en nombre de trente chevaulx, le seigneur de 
Sainct-Bertin , à quatorze chevaulx, le seigneur 
de Verrey, le seigneur.de Trelon et autres gen- 
tilshommes venus en Savoye , se partirent très bien 
conlens, - . 

CHAPITRÉ CCCXV. 

Le Toiaige d’Espaigne que firent par terre monseigneur rarchidncet madame 

son cspouze. 


Ainsi que monseigneur l’archiduc et madame 
son espouze se préparoienl pour aller en Espaigne; 
environ quinze jours au mois de septembre , le 
seigneur de Belle ville , envoyé par le roy de France, 
arriva à Bruxelles, vers monseigneur l’archiduc , 
devant" lequel il proposa fort élégamment, le 
persnadani de faire son voyaige par terre , et que 
Je roy lui faisoit offre de quatre cens lances, pour 
le conduire seurement partout et oultre les limites 
de France, et de le protecter et deffendre contre 
tous ennemys. Par icelle persuasion et promesse, 
portant grant utilité aux pais et que paix perpé- 
tuelle s’entretieridroit entre ces deux^ grandes 
maisons , considéré aussi le mariage faict du fils 
d’Austrice à la fille de France,, monseigneur l’ar- 
chiduc, les princes et son grant conseil acquiescè- 
rent au proposé dudit seigneur de Beileville, et 
délibérèrent de faire leur voyaige par terre ; et à 
cesle cause , monseigneur l’archiduc assembla les 
eslats de ses pais en la ville de Bruxelles , devant 
lesquels il fit exposer que pour ung très grand et 
souverain bien il yroit par terre en Espaigne , et 
enmeneroit madame l’arcliiducesse , son espouze; 

et que le peuple ne fusist en seing' de leurs per- 
sonnes; car, de quinze jours à autres, il y auroit 
postes ordonnées pour en rapporter certaines 
nouvelles ; et laissa monseigneur le conte de Nassou 
lieutenant-général et principal gouverneur , tant 
de messieurs ses enfans comme de ses pais , avecq 
monseigneur le chancellier , seigneur de Maigny ; 
messire Jehan de Homes , évesque de Liège ; sire 
Cornilles de Berghes et le seigneur de Berselles , 
chevaliers de la Thoison, avans re^i^ard auxdits 
enfans , lesquels furent menez et nourriz pendant 
le temps de ce voyaige , en la ville de Malines. 

Monseigneur l’archiduc et madame se partirent 
de Bruxelles et vinrent à Mous en Haynault , où 
madile dame fit son entrée , et lut honorahlement 
receue par les seigneurs de la ville, lesquels luy 
donnèrent, à son premier advénement, deux pots 
d’argent doré, et une couppe pleine de flourins. 

De Mons se trouvèrent en Vallenchiennes, où 
icelle fut grandement lestoyée, et luy fut pi ésenté, 
par le prevost^ eschevins et jurez, un bachin d’ar- 
gent et un lavoir de mesme. 

De Valenchiennes se tirèrent en Cambray , par 
un vendredy, douziesme de novembre, environ 
douze heures au jour, etillecq {eurent receus par 
les collèges et habitaiis de la cité. 

De Cambray allèrent loger à l’abbaye de Sainct- 
Martin; et le lendemain entrèrent au royalme , 
environ quatre heures, et vindrent à Sainct-Quen- 
tin , où les ordres des mendians, Cordeliers et ja- 

cobins, et messieurs del’esglise vindrent au devant, 
et leur donnèrent à baiser le chief du benoist mar- 
tyr ; et les rues de la ville furent tapissées; à sa 
venue l’on fit feus de joye, par les quarrefours 
furent faictes histoires de la légende de leurdit pa- 
tron. Illecq fut envoyé vers monseigneur l’archi- 
duc, parle roy de France, monseigneur Depli- 
gney,, accompaigné de la noblesse d’Arthois , 
pour le faire recepvoir et festoyer par tout le 
royalme, comme le roy mesme; fut aussi envoyée 
madame de Vendosme, pour pareillement adsisler 
et conduire madame l’archiduchesse, laquelle de 
Vendosme logea le lendemain archiduc et archi- 
duchesse en son chasteau de Ham , où ils séjour- 
nèrent une nuict seulement; si les desfroya, et 
tint court ouverte. 

De Ham vindrent à Noyon, où le peuple et les 
colliéges vindrent au-devant ; et après avoir salué 
Sainct-Eloy , le lendemain se partirent , le dix- 
neuf dudit mois, et vindrent de Noyon à Compié- 
gnes, où ils prindrent giste , et furent honneste- 
ment recoellis ; les feux de joye furent faicts 
et les rues tapissées; et séjourna illecq jusques au 
vingt-deuxiesme jour. 

De Compiégne^ vint gister à Senlis, où ceulx 
de la ville luy firent très grande révérence, furent 
au-devant de luy et le conduisirent jusques son lo- 
gis , où vindrent douze des gouverneurs de ladite 
ville , lesquels luy présentèrent le vin ; l’un d’i- 
ceulx fit une harenghe, disant : 

« Très bault, très excellent et très puissant sei- 
» gneur, veecÿ la ville de Senlis, laquelle se re- 
» commande très humblement à vostre bonne 
» grâce, comme à l’ung des douze pères de France, 
» et aussy comme du doyen d’iceulx; car si vous 
» n’esliez que l’ung, vous n’auriez si grande qua- 
» lité. » 

L’on cuidoit qu’ils deussent présenter du moins 
dix ou douze chariots , du moins à cause de la per- 
rie ; mais il n’en y eut seulement que dix ou douze 
kaives,* monseigneur les remercia grandement, 
et plusieurs des assistens commencèrent à rire, à 
cause de ladite harenghe, laquelle fut tant solemp- 
nelle pour si petite offre. 

De Senlis se deslogea monseigneur , et alla cou- 
cher au Louvre ; et d’illecq à Sainct- Denis , où il 
rencontra le colliége hors de la porte de la ville ^ 
qui le mena à l’esglise, et illecq oy la messe, la- 
quelle fut chantée par ses chantres ; puis luy furent 
monstrez les dignitez , relicquaires , sanctuaires et 
sépultures des roys de France ; et sur le portai de 
l’esglise fut un eschaffault, où estoit la remons- 
trance comment au sacre du roy le duc de Bour- 
gongne est le premier per, et doyen d’iceulx. 

De Sainct-Denis , le jeudy ensuivant alla en Pa- 
ris; et luy vindrent au-devant les seigneurs de 
Benres , de Glorieux , le prévost de Paris , le che- 
valier du Guet; puis les seigneurs du parlement, de 
Chastelet, et la université , et grand nombre de la 
communaulté de la ville; si le menèrent à son logis 

environ six heures au soir. Le lendemain , ven- 
dredj, vingt-sixiesme du moisÿ alla au Palais où 
il tint siège, comme premier per de France, et 
luy fut baillié le siège là où le roj sied quand il 
lui plaist estre ; et y eult aulcunes causes plai- 
doiées devant sa personne et aulcuns arrêts 
donnez. Le. parlement fît une harenghe devant 
luy en louant le pays de Flandres; et le prèvost 
d’Arras respondit sur-le-champ. Le recteur de Tuni- 
versitè proposa devant luy ; et’ fut faicte une pro- 
cession des escholliers devant son hostel. Ce jour 
qu’il fut au Palais^ il oyt la messe à la Saincte Cha- 
pelle^ et retourna disner à son logis. 

Madame l’archiduchesse passa la rivière de 
Saynepour veoir le Palais, et le samedy alla au giste 
de Longemeau , six lieues oultre Paris ; et quand 
monseigneur eut visité l’esglise de Notre-Dame, 
la ville, lechasteauduLouvre, la Bastille Sainct-An- 
toine,etqu’ileutsouppèàrhosteldu prèvost deParis 
il retourna coucher à son logis, et ledimence,vingt- 
huictiesme jour du mois, se partit de Paris, print 
son giste à Mont-le-Henry , et emmena madame 
avecluy, laquelle il trouva à Longemeau. 

De Mont-le-Henry se partit le lundy, et se logea 
à Estampes^ où il séjourna le mardy pour la feste 
Sainct-Andrieu. D’Estampes, se deslogea le mer- 
querdy , premier jour de décembre , et coucha la 
nuict à un village de Beausse^ nommé Argeville-la- 
Garte. Le joedy fut logé à Retenay ; et le vendredy 
à Orléans, où le josne conte de Foix , et le sei- 

gneur de Montmorency , gouverneurs de la ville, 
et runiversité luy vindrent au-devant, et après que 
illecq eut séjourné trois jours, il se partit le lundy 
ensuivant ; il visita l’esglise de Notre-Dame de 
Cléry, où il oy la messe et révérenda les reliquaires; 
et luy fut faicte ostention de la sépulture du roy 
Loys de France , du sarens où gist le cœur du roy 
Charles, son fils, et des statues d’iceulx. A Taprès 
disner alla couchera Sainct-Laurens-des-Eaues ; 
et le mardy , septiesme jour du mois, disna à trois 
lieues près la ville de Blois, où le roy de France, 
la royne, et grande noblesse actendoient sa venue. 

Ce mesme jour^ environ cinq heures du soir , 
qui fut nuictde la Conception Nostre-Da me, wi- 
dèrent de la ville de Blois , pour le bien végnier, 
les princes du sang , messieurs de Bourbon et d’An-- 
goulesme ; pareillement luy vindrent au-devant, 
à un traict d’arcq près de Blois , messieurs les car- 
dinaulz de Luxembourg et de Sainct-Georges , 
accompaigniez de dix ou douze évesques, et plu- 
sieurs notables docteurs et inaistres de grande 
recommandation. Et fut Tordre de Tentrée telle : 
monseigneur Tarchiduc fut adextré de monseigneur 
de Bourbon et seuestré d u cardinal de Luxem bourg, 
et devant eulx les josnes princes du sang, le conte 
d’Angoulesme et aultres ; et madame Tarchiducesse 
eut à sa dextre le cardinal de Sainct-Georges et 
Tévesque d’Arles , ambassadeurs du pape ; et , 
pour Theure tardifve , furent allumées quatre cens 
torses que tindrent les paiges du roy, lesquels la 

convoyèrent jusques au chasteau où monseigneur 
mit pied à terre , et monsta en la salle où estoient 
le roy, la royne et grant noblesse de France. Et 
quand monseigneur perchent le roy , il luy fit ung 
honneur, puis marcha arrière deux ou trois pas. 
se fil le second ; et de rechief s’avancha quatre ou 
cinq pas . et fit le tierch honneur. Adonc le roy se 
defFula, se leva et^l’embrascha fort cordiallement, 
et devisèrent ensemble plus d’une heure. Les as- 
sistans estoient moult joyeulx, regratians Dieu de 
veoir ceste assèmbiée. 

Madame l’archiducesse mit pareillement pied à 
terre , et trouva au degré de la montée madame de 
Nevers , la comtesse de Valentinois et la damoiselle 
de Candale , pour la mener en hault , où se trou- 
vèrent mesdames de Bourbon et d’Allenchon , qui 
la recourent hoAnorablement , se la menèrent vers 
la royne; et dès lors qu’elle l’appercheut, fit ses 
révérences et-honneurs par trois fois, comme avoit 
fait l’archiduc^ au roy ; et icelle la recoeillit très 
^.amyàblément , et la baisa. Le roy mena monsei- 
gneur l’archiduc vers la royne , se luy fit les trois 
honneurs , comme il avoit fait au roy ^ se la baisa et 
le roy baisa madame l’archiducesse , mais premier 
demanda se c’estoit son bon plaisir. Puis monsei- 
gneur l’archiduc et madame son espouze allèrent 
veoir leur belle-fille , madame Claude , qui , selon 
son eage , fit les honneurs à son appartenir , 
comme saige et bien apprinse.Ces mystères accom- 
plis, l’on fit soupper monseigneur, avec luy le 

conle de Ligney et le conte de Nevers, et après 
n’y eut riens faict, car chacun d’eulx esloil Foullé 
et travaillé, et s’en allèrent coucher. 

Et ne faict à doubler que les places et lieux où 
se firent ces aniyables bienvenues et réceptions , ne 
furent suniptueusenient tapissées : la grande longue 
gallerie ensemble et la grande salle estoient riche- 
ment pavées , et le pavement couvert de tapis 
turquoys, et les grans chandelabres d’argent pen- 
dans à grosses chaisnes de rnesme ; la grande 
chambre où coucha monseigneur , fut tapissée de 
drap d’or et de soye; les pavemens comme dessus ; 
lict de champ à ciel de drap d’or , courtines de 
damas blanc et coussins de drap d’or. La chambre 
ensuivant pareillement^ sinon que le lict de champ 
estoit garni de satin cramoisy , la chambrette 
semblable , excepté que le lict de champ estoit à 
la mode de Naples, et les courtines de salin cen- 
dreus brocé d’or, doublé de taffetas. 

La première chambre de madame, tendue de 
riche drap d’or ; la seconde de cramoisy; la troi- 
siesme de camelot de soye blance et de satin cra- 
moisy. Item, Tant à ung logis comme à l’aultre , 
la vasselle d’argent estoit tellement espandue, que 
bachins de selle perchée, paielles, bachinoires et 
aultres vasseaulx servans de nuict, estoient d’ar- 
gent doré par les bords. 

Le lendemain, jour de la Conception Nostre- 
Dame , allèrent le roy et monseigneur oyr la messe 
à la grande esglise auprès du chasteau. Mondit 

seigneur servoit le roj du denier à l’offrande , et 
au retour s’esforchoit le roy de meclre monsei- 
gneur au costé de luj, ce qu’il obtint de mon- 
seigneur à grande difficulté j car il le voloit seulement 
sujvir à. leste nue. L’après-diner jouèrent à la 
palme *, le roy et monseigneur contre deux autres ; 
et le joedy allèrent vollér; l’après-diner , l’ôh 
jousta , et l’après-soupper l’on dansa ; et le dimence 
ensuivant , fut la paix solempnisée entre les deux 
grans roys ; c’est assavoir des Romains et de 
France , comme il s’ensuit : 

Ce jour,* environ huict heures du matin, l’é- 
vesque de Cambray dit la basse messe en une cha- 
pelle du chasteau , devant le roy et monseigneur 
l’archiduc , et sur le corpus Domini jurèrent le 
roy, en son nom, et monseigneur l’archiduc/ 
pour le roy son père, et en son nom, ladite paix; 
et d’illecq allèrent disner ensemble. Et pour don- 
ner au peuple la confir'mation de la paix jurée en 
ladite chapelle , le roy et monseigneur vindrent 
oyr la. grande messe hors du chasteau , et si y vint 
la royne et tout son train; et sy trouva madame 
l’archiduchesse avec six de ses femmes , habillées 
à la mode d’Espaigne, accompaignée de mes- 
dames de Vendosme , et autres plusieurs. Les pré- 
lats de France, présens à ceste solempnité, furent : 
monseigneur le légat ^ les cardinalz de Luxem- 
bourg et de Saine t-George, archevesque de Sens, 
les évesques d’Alby , de Le n grès , de Chartres, 
de Poictiers-, du Puis , de Tournay , le Pot , de 

Codoines , de Bayeulx ,• de Cisteron , et trois aul- 
tres qui me sont’incongnens; ensemble le grant 
prieur dé France ; les.prélalz de la part de mon- 
seigneur Tarchiduc furent : l 'arche vesqüe de Be- 
sanchon et Févesque de Cambray , les évesques 
d’Espaigne Cordulensis et de Malga ; ceulx d’Ita- 
lie oultre les mons^ furent Arelatènsis, Veteria- 
nensis et Novarensis. ’ • - ‘ r . 

La messe fut chantée par l’évesque de Castres;'' 
le sermon faict par maistre Laurent Bureau , con- 
fesseur du roy , évesque de Cisteron , lequel élô^ 
queniment exalta ceste paix , et print pour son 
thème : JEcce quam.bonum et quam jacundum est 
habilare reges eV principes in unuml Les chantres 
du roy chantèrent à ung estaplier, et ceulx de: 
monseigneur à l’autre, tour à tour, qui estoit 
chose fort mélodieuse. La raésse finie, se chanta 
Te Deuniy par les chantres tous ensemble. A 
l’après-disner , l’on jousta , et par l’espace de huict 
jours coincquèrent le roy et monseigneur l’ar- 
chiduc ensemble ; et passèrent temps en jousles 
et bancquets , en voiler et tous esbattemens hon- 
nestes. Et a esté mondit seigneur tant bien festoyé 
et traie té , luy et ses gens, en quantité, qualité et 
diversité de vins et de viandes , que l’on ne scauroit 
mieulx souhaiter. Et est chose quasi incrédible de 
la despence et feste sumptueulx que luy a esté 
faicte. Madame l’archiducesse semblablement 
a esté grandement recoeilliée de là royne^'^ét 
de, ses femmes , qui estoient environ de six cenV 

en nombre , dont les dix ou douze estoient veslues 
de drap d’or ; et donna rnadile dame', à madame 
Claude, sa belle-fille, une baghê estiniéè à la 
valleur de deux mille escus. 

Il y avoit illecq, en commun spectacle, ung* 
pillier de bois jaspé , et dessus une statue d’homme 
nud , tenant en sa main une torse et auprès de 
luy ung tableau où fut escript : Lumen ad révéla- 
tionem gentium et gloriam plehis lui Israël; et 
estoient les armes de France en bas, auprès des- 
quelles estoit ung tableau où estoit escript : Quia 
videnint ocidi mei salutare tuum , et les armes de 
la royne d’autre coslé ; et ung tableau auprès con- 
tenant ; Quod parasti antè faciem omnium populo- 
rum. Ung petit avant estoit en paincture, bien 
attaché au mesme pillier , la semblance de mon- 
seigneur le duc Charles et de madame Claude de 
France , tout au nud , tenant ung tableau où fut 
contenu : Ex ore infantium etlactentiuni perfecisti 
pacem. 

Le mercredy , partirent le roy et monseigneur , 
et allèrent, voilant et passant temps, jusques au 
chasteau de Chaultmont , où le roy coucha , et 
monseigneur passa la rivière de Loire et coucha à 
ung villaige nommé Escure ; le lendemain, mon- 
seigneur rapassa ladite rivière , et vint devers le 
roy ; et ce jour vindrent chassant et passant temps 
au gisle à Amboise. Le lendemain partit mon- 
seigneur d’Amboise, et le roy le convoya jusques 
hors la porte , où mondit seigneur prinl^ congié de 

lu J, et le roj retourna à Bloix; et monseigneur , 
accompaigné du seigneur de Ligney , se trouva à 
Tours , où il fust honnestement reçeu ; et y séjourna 
jusques au lundy vingt-deu?iesme ; et le samedy 
alla jouer à la palme au Plessy; le dimence visita 
la ville; le lundy partit, et vint repaistre à ung 
villaige, quatre lieues de là, où) monseigneur de 
Ligney print congié et s’en retourna .à Tours ; 
et luy donna monseigneur deux denses plus^beaux 
chevaulx. Et monseigneur et madame furent logiez 
à Saincte-Moure. ' ^ 

Le mardy. partirent d’ülecq, et disnèpenl^au 
port de Pille, où ils passèrent la rivière de Rieuse, 
et de là couchèrent au Chasteau-le-Rault ; où ils 
furent honnorablement recoeilliez; puis partirent,^ 
et chassant par les foretz , prindrent giste à Poic- 
tiers , où le séneschal de Poictiers et les . nobles 
hommes du pais, ordonnez de par le roy , le 
recoeillièrent , ensemble ceux de la ville et mes-; 
sieurs de l’université. Puis mondil seigneur alla 
faire son Noël en une petite ville nommée Mesle , 
où il séjourna trois ou quatre jours; aiï- partir 
d’illecq, print le chemin àCoingnac, où il trouva les 
gens dé madame d’ Angoulesme , qui le festoyèrent 
et le tindrent six jours. Au partir d’illecq, !lè 
séneschal de Poictou et ses gens prindrent congié,- 
et monseigneur s’en alla à Barbefieu, qui est à 
monseigneur de Rochefoucault, où il fut bien venu 
et y joua à la palme. De là se partit à l’après-' 
disner, et vint coucher à ung villaige nommé 

Monlbleii , et d’illecq entra en Gascoigne , et fit la 
veille des Roy s à ung villaige nommé Chastre , où 
ceulx de Bourdeaulx envoyèrent vers luy , et luy 
présentèrent, à là mode du pais, bœufs, moutons , 
chappons, perdrix, faisans, et. les vins largement, 
priant que son plaisir fust passer par leur ville ; 
mais il s’excusa , à cause que l’on disoit que la peste 
y régnoit. 

Le lendemain se deslogea, passa la rivière de 
Gironde, et coucha à Castillon , et d’illecq à 
Cadillac où il fut receu ; et monseigneur de Can- 
dailles et madame sa femme , fille à monseigneur 
d’Albrecht, sœur à madame la princesse deChimay, 
luy fit ung noble recoeil , et y séjourna deux jours. 
De Cadillac vint à Langon , appartenant audit 
seigneur de Candailles , où il fut quatre jours bien 
festoyé. 

Le vendredy , quatorziesme jour du mois de 
janvier, partit de Langon et vint coucher à ung 
bourgade nommée Capsin ; de Capsin vint à Roc- 
quefort , appartenant au roy de Navarre ; de 
Rocqueforl coucha à une bonne ville nommée le 
Mont-de-Muichaulf, où il séjourna le diinenche;le 
lundy partit d’illecq et vint à Tarbes, très bonne 
ville appartenant au roy de Navarre, où mon- 
seigneur et toute sa compaignie fut assiégé des 
eaues , si terriblement grandes que toute la ville 
flottoit, sinon le quartier d’en haultoù monseigneur 
estoit logié. Et quiconcque voloit sortir du logis , 
il convenoit entrer en bottequin. Après qu’il eut 


(*5®0 DE JEAN MOLliSET. l8l 

illecq séjourné trois jours , le joedy ensuivant se 
j)arlit , et fut logié à Dacques , actendant le roy de 
Navarre, qui vint le vendredy au soir; et madame 
estant allée le droict chemin à Baionne , et firent 
ledit roy et monseigneur bonne chière ensemble. 

Le samedy deslogea de Dacques , et couclia 
à Baionne, où il trouva madame et y furent jusques 
au mercredy. Ce jour , prindrent congié mon- 
seigneur et madame dudit roy de Navarre , et 
vindrent à Fontarabie , première ville de Bisquaye 
et du royalnie d’Espaigne, où il trouva le coin- 
mendador maiorde Sainct-Jacques, et son fils^ le 
duc Dalengado , gouverneurs de Grenade , et plu- 
sieurs autres grans maistres , envoyez du roy de 
Castille , qui honorablement receurent mondit 
seigneur et madame. 

Le lundy se deslogea et vint à une aultre ville 
liomnrée Rinani ; et de là à Bourghes , où n’est ad- 
venu chose digne de mémoire , sinon que le sei- 
gneur de Boussu , fit roller sa charrette oultre les 
montaignes , ce qui jamais n’avoit esté faict de 
souvenance d’homme , dont les paisans , qui onc- 
ijues n’avoient veu charrettes en leusr marces, 
lurent tant esmerveillez que riens plus. 

A l’entrée de Bourghes, fut le connestable 
d’Espaigne, comte de Hane, le duc d’Airbarcrebres 
et le conte de Bonevente ^ les contes de Salines et 
de Castro, de Nevo, et le conte de Sirolles luy 
vindrent au-devant. Ledit connestable desfraya 
monseigneur et madame l’espace de dix à douze 

jours qu’il séjourna à Bourghes ; et au partir donna 
à plusieurs des gens de monseigneur aulcuns mu- 
lets; faisant à monseigneur bancquetsetmommeries 
de chasser les tors et de jouer aux cannes ; et 
depuis festoya les gens de monseigneur à leur 
retour de Sainct- Jacques, et leur donna a trois ou 
quatre, chacun un jenet; et dienl que sa maison 
est aussi belle ou plus que la maison monseigneur 
de Nassou , à Bruxelles. 

De Bourghes vint monseigneur passer par Val- 
doly>; et luj vindrent au-devant le duc de Najera, 
l’admirai de Castille , les présidens et gens de 
parlement , ceulx de l’esglise de la ville , et ceulx 
du pais à l’environ , à grant nombre de nobles 
personnaiges , les receurent et traiclèrent fort 
honnesleinent et honnorablement. Et entre les 
autres, ledit admirai le logea et festoya grande- 
ment , Æt pourveu liiy et ses gens de vivres de 
quaresme, difficiles à recouvrer, et luy donna du 
passe-temps l’espace de sept jours, en joustes et 
esbaltemens , ès quels ledit admirai estoit trouvé 
premier et dernier. 

De Valdoly, monseigneur passa à Médina, où 
il séjourna ung seul jour, puis arriva à Sigovia^ 
dont il entendoit partir le lendemain et faire ses 
pasques à Madril, et d’illecq tirer à Tolledo,où 
il espéroit trouver le roy de Castille et la royne; 
mais Dieu en disposa autrement. 

CHAPITRE CCCXVI. 


('omment niooseigneur deRavcstain assaillit les Turcqs en Pisle de Matclyn; 

et de la très dure fortune qu*il eut à son retour , par lempeste de mer. 

, Le voy Loys de France , voeillant obvier a«x 
meoasces , superbes jactances et folles entreprinses 
que le Grand-Turcq présumoit de faire- sur la 
cbresplienneté , mit sus une grosse armée par 
mer , du tout accoustréê de galliaires , naves , 
barcques , artillerie , vivres et gens de guerre , 
dont estoit principal capitaine monseigneur. Phi- 
lippe de Clèves , son cousin germain.. Nostre 
sainct-père le pape promit y donner subside. Le 
roj de Portugal , les Vénitiens et les .chevaliers 
de Roddes firent préparer grant nombre de gens. 

. Les capitaines franchois volloient que inondit 
seigneur se fusist occupé à l’environ de Naples , 
pour secourir aux Franchois ; mais il ne vol lut 
nullement frustrer ne rompre son voiaige ; et , 
pour appaiser lesdits capitaines , alïin d’éviter 
murmure, il escripvit ‘ son intention au grant 
maistre de Roddes , confannonier du pape , lequel 
se adhéra audit seigneur qui prisa fort sa bonne 
volonté, qui estoit de débeller et joindre^ aux 
Turcqs, sanssoy arrester à la tourbe franchoise ; 
et pour furnir son concept , descendit à grant 
puissance, accompaigné comme dict est , en l’isle 

de Malelyn , où il y avoit ville et chasteau fort 
assez, possessez des infidèles lurcqs, enneinjs de 
nostre foy ; et illecq fut mis le siège des Franchois 
et Vénitiens semblablement, siiraclendant legrant 
maistre de Roddes , lequel ils cuidoienl avoir illecq 
trouvé , comme il avoit promis ; pareillement les 
Espaignols leur faillirént au besoing, qui n’y 
furent ne comparurent. Toulesfois ils ne délais- 
sèrent pourtant de mectre à effect leur salutaire 
enlreprinse, et vigoreusement ils assiégèrent lesdits 
Turcqs , affûtèrent leurs englens , battirent à toute 
force la ville et le chasteau. Les héréticques furent 
diligens à leur deffense ; mais ils furent servys de 
trois assaults fort aspres et impétueulx ; tellement 
qu’il y eut de trois à quatre cens T urcqs ruez jus , 
qui rendirent leurs esprits ^ux diabolicques mi- 
nistres qui les tiennent en ceste erreur; et des 
cliresptiens non gùaires occis , mais plusieurs 
blescbiez. Finablement , les pierres , les pouldre» 
et toute artillerie failloient aux Franchois et Véni- 
tiens qui se nioroienl de famyne , de froidure et de 
grant malheur , à cause du temps d’iver et du 
merveilleux pais , de très dure marche , où ne 
trouvoienl pain ne vin , ne granl congnoissance, 
ne secours , ne recours de quelque personne 
vivante ; et furent en ce misérable estât l’espace 
de ung mois; pour quoy ils délibérèrent, par 
conslraincte nécessaire, lever leur siège et retour- 
ner en autres régions. En ce conflict , très dur et 
merveilleux assault , dernorèrent mors le gouver-. 

neur du duc d’Albanie, le granl Piercbon , le petit 
Cbastelet, aucuns gentilshommes de la compaignie 
de Chatillon , le séneschal et autres qui me sont 
incongneuz , expirez plus par maladie que par le 
Iraict des instruments. 

Advint le jour madame saincte Kateljne, que 
ledit seigneur de Ravestain et ceulx de son osl , na- 
geant en mer entre le cap Saincl-Angel et l’isle 
de Citharées , où Paris ravit Hélaine, environ le 
poinct du jour s’esleva ung grant tempeste; envi- 
ron une heure après, s’esfforcha tellement, et de- 
vint tant horrible, qu’elle rompit la verge du grant 
voille, si le jecta en la mer, et pareillement le 
wicquet , par quoy toute la compaignie fut gran- 
dement eslonnée, laquelle se mit en la miséricorde 
de Nostre Seigneur ; le vent les chassoit tout droict 
à ladite isle, et n’y avoit remède, sinon de jecter 
les ancres en mer, qui ne tindrent point; alors se 
mit chacun en estât comme pour recepvoir mort, 
et Turent illecq promis plusieurs voyaiges , veux 
et pèlerin aiges ; et se advisèrenl de copper le mast 
quicheut sans personne blescher; et lors, futla so- 
ciété ung petit réconfortée, espérant que les ancres 
deussent tenir, ce que point ne firent; car tous- 
jours approchoient l’isle, qui est de haults ro- 
chiers, que lors perdit espérance des forces. Néant- 
moins, quant ils vindrent à ung ject d’arbalestre , 
près d’un rocq, les ancres tindrent, par quoy ils 
Guidèrent estre saulvez, s’en rendirent grâce à 
Dieu ; mais ce ne dura guaires à cause que le fond 

esloit plein de rochiers , les cables se rompirent 
l’ung après l’autre et demourèrent en très piteux 
estât , voyant l’approche de leur fin , jusques à trois 
ou quatre heures après midy , que la nave donna 
du quart de la pouppe contre le rocq, et se tourna 
du plat allencontre de celuy du rocq ; et fut chose 
terrible et moult épouvantable à oyr la nave 
rompue ; et grand pitié d’oyr les douloureux cris , 
angoiseux regrets , clameurs et lamentations qui 
lors se firent; terreur ihcrédible,.et tristesse ines- 
timable estoit de veoir les poures désolez, à demy 
désespérez , sortir hbi^s de la nave pour eulx cuider 
saulver : aulcuns se adreschoient sur le rocq , hor- 
riblement aigu et dur , qui leur pénétroit corps et 
membres , et aultres , qui si hault ne pou voient as- 
taindre , tresbuchoient en la mer. 

Or, pensez quelle amertume de cœur estoit ap- 
portée à ceulx qui veoient si piteusement périr 
leurs compaignons , en attendant passer par ce 
mesme destroict^ si Nostre-Seigneur n’y pourveoit 
de sa grâce. Le seigneur de Ravestain , principal 
chief de ce voyaige , entre les aultres , debvoit 
estre en grant tribulation ; il se recommanda à 
Dieu , sa glorieuse mère et aux benoits saincts , 
auxquelz il avoit sa debvotion , et advint que du 
plus hault du chasteau de pouppe , au quatrième 
coup que la nef donna, il se jecta sur le rocq ,, et 
monta si à cop qu’il se saulva sans blevSchure , ne 
quelque aide de personne vivante, qui futchose quasi 
miraculeuse, et aultre plus le panchier de dessus 

le cabestan , chargié de gens , se vint jecter sur le 
rocq, où il se print, pourquoy plusieurs de bles- 
chiez, malades el Lraictiez se saulverent, comme 
le duc d’Albange, le seigneur Linfant et tous les 
gentilbommes , réservé Pierre Damas , maistre 
d’hostel dudit seigneur de Ravestain, Vilernewicq, 
Montfaulcon , Aiguemorte , La Haie et toute ma- 
nières de gens, tant de guerre que maronniers, 
eschappërent de ce terrible purgatoire marin , en- 
viron deux cens cinquante ou plus, et le résidu y 
demora noyé , cravente ou desmembre ; Dieu , 
par sa miséricorde , voeil recepvoir leurs âmes en 
sa gloire. Et ceulx qui respitez lurent de ce moi- 
tel dangier estoient la plus part desnués de leurs 
biens et vestures; car le plus heureulxd iceulxéloit 
en son pourpoinctjl’autre en sa chemise,! aullrelout 
nud ; Tun navré , l’autre malade; et tous ensemble 
assailliz et crucifiez de famyne : ils n avoient bu 
ne mengé depuis le jour devant; et estoient en 
un graut pais désert, où ne croissoit arbre, ne 
Iruict, ne fleurs, ne foielles; sans pain , sans vin, 
sans chair el sans leu ; là tonnoit , pleuvoil , esclis- 
troit et faisoit le plus impélueulx oraige que jamais 
avoient veu ; et n’y avoit voye , chemin , ne sen- 
tier , ne maison , ne buisson où ils puissent avoir 
quelque refuge ; c’estoit la plus pileuse et desolée 
compaignie que jamais fut sur poures chrepstiens; 
car le feu , l’aer , la terre , pourete , misère, travail 
de corps et lurbation d’ames s’eslorcboient de les 
confondre, el avancherau trébuchel de la mort. 

Après ce cruel tourment et dur naulVaige, eulx 
recoramàndans en la miséricorde du créateur, se 
prindrent à cheminer , l’ung chà , Tautre là , cber- 
cbaus maison, habitable ou tugurion , pour passer 
la nuict fort obscure qui leur Irebuscboit sur les 
bras ; et de faict trouvèrent ung esdiffice, à fachon 
de hangard où l’on boule les chièvres et aultres 
bestiaulx quant ils vont aux montaignes; laquelle 
vint bien à poinct audit seigneur de Ravestain 
qui se bouta céans , ensemble aultant de gens 
qu’il en povoit entrer, lesquels se serrèrent le plus 
que possible leur fut l’ung près de l’aultre pour 
eulxréchauflPer, et leur sembla la nuit fort longue; 
car l’on n’oyoit que gens navrez et malades trem- 
bler de froid, gémir et lamenter pour leurs grans 
poinctures; quand le jour se fut espandu sur la 
terre, ils cheminèrent oultre et arrivèrent en une 
petite maison où ils se approchèrent du feu , qui 
grant bien leur fît ; et là trouvèrent aucuns pai- 
sans qui leur enseignèrent une ville à six milles 
plus oultre, dont les compaignons furent grande- 
ment resjoiz. El monseigneur de Ravestain envoya 
quatre à six de ses gens avecq lesdits paisans en 
ladite ville, pour luy amener une besle et le mec - 
tre dessus ; car il avoit le pied desfroissé ; et fut 
tellement surprins de lempeste marin, qu’il n’eut 
loisir de chausser ses souliers , se demora illecq , 
le pied au feu , jusques on luy amena ung asne , et 
monta dessus , piedz deschaullz et sans bonnet , 
la teste luidc, comme fit Jésus-Christ , quant il 

entra en Jhérusalcm. Ledit monseigneur Plillippes 
fit son entrée en la plus orde et la plus mal plai- 
sante ville et pieure peuple qu’il soit d’ici à là ; 
car il est fier comme lions, faulx comme regnars , 
ravissans comme loups, et enflambé comme dra- 
gons vollans ; les cruels satrappes et mauldicts 
satellites tuoient les bleschez , bleschoienl les 
traictiez, et tuoient tant nostre nation^ que les ca- 
pilaulx ennemys de nostre foy et Turcs incrédules 
nous eussent monstré plus grande humanité à la 
destroicte qu’ils ne firent. Par ceste piteuse ad- 
venue et très angoisseuse fortune, povons consi- 
dérer que richesses temporelles et triumphans 
honneurs mondains et solations charnelz sont ca- 
ducques et tost passez. Quant ces très nobles per- 
sonnaiges si très durement adversez, devant lesquels 
tant de genoulx pliyoient , tant de testes s’incli- 
noient, tant de princes honnoroient, tant de gens 
obéissoient . ont estez si misérablement succom- 
bez de fouldre et grant oraige , et finablement 
armez en si estranges , stériles marches , poures et 
nudz , malheureux et confus, dangereusement 
administrez et traictiez de la pire nation qui soit 
soubz la cape du ciel. 

Le lendemain de ceste desconfiture , se vint 
rompre et perdre à ung ject de pierre près , 
une nef nommée la Pensée ^ où esloient plusieurs 
nobles et gentilshommes de guerre , qui tous furent 
noyez , sinon deux maronniers ; illecq finirent leurs 
jours Anthoine de Lallaing, Jehan de Brune , et 

tous les josnes hommes que monseigneur Philippe 
avoit mandé du pays de Flandres. Brief tous 
ceulx qui eschappèrent de ce. terrible labyrinthe 
feussent morts de faim , si Dieu ne les eusîst pour- 
veuz; mais, par cas d’adventure , trouvèrent une 
barge vénetienne qui ne s’estoit ozé partir pour ce 
tourment , et avoit séjourné quinze jours. La mer 
-fut appaisée; le patron d’icelle barge se nommoit 
sire Paul Calbo, associé de cent hommes d’armes 
bien embastonnez. Iceluy patron, prenant com- 
passion , tant du pasteur comme des poures mou- 
tons, tous despouilliez de leurs veures et engouiez 
en la geule des loups, par le furieux courroux des 
démons , secourut et adsista , remit sus et consola 
monseigneur Philippe sa famille , les compaignons 
fort désolez , ensemble toute leur séquelle ; re- 
vestit leurs corps , conforta leurs âmes , les sortit 
de vivres et furnit d’argent , et les administra 
aussi charitablement que s’ils fussent ses propres 
enfans. Véritablement, sans son ayde, pourjetéet 
famine les eust boutez en sépulture. Il besongna 
tellement que mondit seigneur et ceulx de sa 
compaignie et bende arrivèrent en. la ville de 
Corfou, rendant grâces au salvateur, remerchiant 
le patron éternel qui leur avoit saulvé les vies. 

En ce temps vint en France le légat cardinal 
d’Amboise, envoyé de nostre sainct-père , pour 
réformer les difFormez , et remectre le royalme 
en paix salutaire. Le dix- septième de febvrier, fit. 
son entrée à Paris, accompaigné du cardinal de 

Sainct-Georges , archevesque de Rouen , du car- 
dinal d’Espaigne , du chancellier et de plusieurs 
évesques, prothonotaires et preslats; messieurs de 
Bourbon, de Nevers, d’Allenchon, de Foix^ le 
marquis de Ferrare et toute la noblesse et gens 
d’auctorité, tant de Tuniversité comme de parle-' 
ment, allèrent au-devant à grand triumphe,et 
lurent faictes plusieurs histcnres et feux de joie à 
sa venue. • 

«» 

■ ■"-! B— g— ggPWB» 

A 

» 

CHAPITRE CCCXVII: 

Ü 

POUR l’aW i502. 

Les révérences et bonnenrs que firent à l’aborder monseigneur Parchidtic et 
madame au roy et à la royne d’Espaigne. 


En continuant le voiaige de monseigneur Tar- 
chiduc , de madame son espouze , au rojalme 
d’Espaigne , ainsi qu’il est encommenché en l’an 
précédent, et comment ils arrivèrent à Sigovia , 
ville fort grande , où ils furent révéramment receus 
des raannans et habitans. Ils se partirent d’illecq , 
et vindrenl à Madril , séant à douze lieues près de 
Toledo, où ils firent leurs pasques. Le duc de 
Lisaucade vint visiter leurs seigneuries ; iceluj duc 
fit merveil d’entrée ; il avoit ensemble tout sou 
lignaige pour l’accompaigner. De Madril, mon- 
seigneur et madame vindrent , en deux journées , 

à ung villaigc nommé Oiins , estant à deux Heiies 
de Tolledo, où le duc d’Albe, le marquis de Vil- 
lèna et autres seigneurs du pais, luy vindrent au- 
devant; qui, après leur descente, baisèrent les 
mains de monseigneur , à la mode d’Espaigne ; 
puis retournèrent à Toledo. Et monseigneur et 
madame séjournèrent audit villaige , et le lende- 
main , qui fut la nuict de may , que chacun se pré- 
paroit à grant diligence, espérant entrer en la 
ville de Toledo. cité de grant nom en ce quartier 
là, ils' se trouvèrent fort perplex etestonnez, car 
monseigneur devint malade des rougereules. Ce 
mesme jour, le roy de, Castille, accompaigné de 
trois à quatre cens nobles et gentilshommes, le 
vint veoir et le trouva couché au lict ; mais , avant 
sa venue, aiulcuns desdits nobles et gentilshommes 
esloient venu baiser sa main ; puis le roy approclia, 
et monseigneur fit signe de soy lever ; mais le roy 
ne le souffrit , ains se hasta , si le vint embrascher , 
et monseigneur se mit en paine de baiser sa main 
et le roy la mucha ; néantmoins fit son debvoir de 
la trouver et baiser. Puis le roy , monstrant bonne 
voeil^ s’assist auprès du lict, et se print humaine- 
ment deviser à monseigneur ; luy monstrant chière 
de grant amour, et d’estre fort joyeulx de sa 
venue; dont les assistans, tant d’ung quartier 
comme de l’autre, très grandement se conten- 
tèrent. Puis le roy print congié de monseigneur et 
de madame, si se tira à Toledo^ et monseigneur 
séjourna illecq l’espace de six jours, jusques il fut 

giiérj. La royne d’Espaigne, mère de madame 
1 archiducesse^ sachant 1 infirmité de monsei^’neur 
volut venir en ce villaige à toute force ; mais mon- 
seigneur ne s’y volut assentir; envoya vers elle 
pour la destourner , monseigneur le digne de Be- 
sanchon y 1 evesc^ue de Gorduban et monseigneur 
de Ville, et luy fit dire, au cas cjue elle venist, 
quelque malade qu’il fust, il iroit au-devant d’elle,' 
exposant par ce moyen sa personne à péril et • 
danger, comme luy dioient ses médecins ; et à tant 
la roy ne se contenta. 

De Foledo vindrent au-devant de monseigneur 
et de madame, ceulx de la ville et cité, vestuz 
aulcuns d’escarlate, autres de drap noir, fort 
richement, sans nulle soye ; lesquels, l’ung après 
1 autre, baiserentles mains de monseigneur et de 
madame ; puis les révesrendèrent cinq ou six 
évesques et trois ou quatre prebslres, qui ne firent 
signe de baiser, car ce n’est point l’usaige aux 
gens d’esglise du pays. A demy- lieue dé Toledo , 
vint le roy au-devant de monseigneur, accompaigné 
du cardinal d’Espaigne, de l’ambassadeur véni- 
tien, des ducs, marquis , princes et aultres grans 
barons et seigneurs, de ceulx de son conseil , de 
1 estât, de l’esglise et autres officiers, gens de loy 
et notables personnes dudit Tolledo, en nombre 
de cinq à six mille hommes à cheval; et lors les 
nobles gens de l’hostel de monseigneur mirent 
pied à terre, et baisèrent la main du roy. Monsei- 
gneur mesme descendit ; mais le roy le fit reinon- 

1er ; puis s’approchèrent, et monseigneur volut de 
rechief descendre et le roj ne le souffrit; ains se 
hasta et embrascha monseigneur estant à cheval , 
et monseigneur chercha ^sa main pour la baiser ; 
mais le roy rompit son emprinse. Madame aussi, 
fit manière de voloir descendre , pour ce faire; 
le roy retira sa main; mais enfin elle la baisa. Et 
quant ces trois personnaigês se trouvèrent ensemble 
pour entrer en* Toledo, le roy se volut adextrer 
de mondit seigneur et sehestrer de madame sa 
fille; et après plusieurs excuses entrèrent en la 
ville, le père au miUeu de ses deux enfàns. Quant 
se trouvèrent à la porte , les trois gràns comman- 
deurs des ordres d’Espaigne , accompaigniez de la 
noble chevalerie^ les révérendèrent ; puis on ap- 
porta ung pale. Là y eut aulcunes cérémonies, pour 
ce que dessoubs ce pal ne pooient aller trois en 
front; par quoy le roy alla seul en front, et ses 
deux enfants après luy ; et se trouvèrent à la grande 
esglise, et de là à la court, où estoit la royne en 
une grande salle, avironnée de notables dames et 
damoiselles , où les gentilshommes qui marchoient 
en notable arroy devant monseigneur, lui baisèrent 
sa main ; et de si long qu’elle appercheut monsei- 
gneur , elle vint allencontre , et à l’aborder y eut 
aulcuns mystères ; car monseigneur conteodoit 
baiser sa main, et elle la^mussoit. Monseigneur 
eut la patience pour ung petit jamais quant il vit 
son cop , il fit son debvoir ; et pour ce que la royne 
n’y pensoit plus, y eut grande risée. Madame l’ar-r 

chiducesse s’esforcha aussi de baiser sa main , et 

icelle la. retira; mais enfin* soulFritJa baiser. Ces 
« 

honneurs, révérences et mystères accomplis, ils 
Entrèrent en la chambre de la royne ; monseigneur 
s’en alla à son quartier, et madame au sien , où le 
roy les voloit conduire ; mais monseigneur ne le 
permit. ^ v. 

Quant le roy fut deshoussé , la, royne envoya 
donna Johanna d’Arragon ^ bastarde du roy , et 
toutes ses filles , en la chambre de monseigneur , 
luy baiser la main et puis à madame ; et quant elles 
furent parties , madame retourna vers la ?oyne ; 
et le jour ensuivant, qui fut par ung diraénche , 
monseigneur volut . oyr une basse tmesse en sa 
chambre ; et avant le commenchement d’icelle , 
le roy ^ à petite compaignie, luy vint demander 
qu’il voloit faire; et fut conclud par eulx qu’ils 
orroient la haulte messe en la grande salle , où le 
roy et la royne l’actendirent de pied coy . Là furent 
aulcuns mystères pour le devant ou le derrière ; 
enfin le roy fut devant, monseigneur ung petit 
derrière , la royne à la main gauche et madame 
derrière elle. Quant vint à l’évangile, que l’on 
porte le livre à baiser^ on le présenta au roy, le 
roy fit signe à la royne qu’elle le prisist , laquelle 
luy fit honneur et signe qu’elle n’en voloit point ; 
si l’envoya à monseigneur , lequel se leva et luy fit 
signe point ne le prendroit ; puis en fit aultant à 
madame et au cardinal qui estoit derrière eulx , 
lesquels tindrent termes comme les aultres , cl 

adouc le roy le baisa » après Ton le porta à la royne, 
et la royne tint pareillement myne à monseigneur 
et madame et au cardinal^ comme le roy avoit 
faict ; puis elle le baisa ; après on le présenta à 
monseigneur , puis à madame qui fit comme dessus, 
et puis au cardinal qui tint manière comme les 
aultres en le présentant à donna Johanna d’Arra- 
gon, qui point ne le print, à cause qu’elle estoit 
bastarde. Pareillement tindrent leurs mynes , en 
portant la paix , comme l’on avoit faict à porter le 
livre. La messe chantée, ils disnèrent ensemble 
en la salle , où chacun entroit qui voloit. Le roy et 
la royne seoient au milieu de la table , sur chaières 
assez haultes ; et fit seoir le roy monseigneur à la 
main dextre et madame à la senestre , sur chaières 
non pas si haultes que celle du roy. Ce jour , mon- 
seigneur et madame allèrent souvent devers le roy 
et la royne; et lors se fit grant appareil pour 
jouster et recepvoir mondit seigneur ; mais le lundy 
tout cessa pour ung courrier , par lequel vindrent 
nouvelles à monseigneur de la mort du prince de 
Galles, fils aisné du roy d’Engleterre , lequel avoit 
espousé madameCatherine, fille au roy d’Espaigne. 
Et pour ce que monseigneur doubtoit que le roy et 
la royne n’en fussent advertiz par quelque mauvais 
moyen , il mesme leur déclaira son trespas par la 
meilleure manière qu’il scav#it, et en tellé sorte que 
eulx, qui surtout prudens et verïueulx et qui ont 
passé pareilles et plus diverses fortunes, prindrent 
son advertissement de bonne part, portant ledit 


DE JEAN MOLINET. IQJ 

Ircspas paliainent, ils en prindrent le doeil. Se fit 
monseigneur etaulcunsdes siens, comme messieurs 
de l’ordre de la Thoison-d’Or , messieurs du sang ; 
c’est assavoir : le conte palatin , le marquis et 
le petit conte de Nassou; et furent lors tousesba- 
teinens et passe-temps cessez jusques à ce que les 
services et obsecques furent célébrez. Le onziesuie 
jour du mois ensuivant , vint à Toledo le duc de 
Ve gère, lequel baisa les mains de monseigneur et 
de madame. 




CHAPITRE CCCXVIII. 


La réception de monseigneur Tarchiduc et de madame en la principaulté de 
Castille, Léon etjeiirs appendances ; ensemble le trespas de messieurs de 
Eesanchon et de Cambray. 


Le ving't-deuxiesme jour du mois de may , le 
roy Fernande de Castille et la royne Isabelle , son 
espouze, firent assembler en la grande église de To- 
ledo, les estats des royalmes de Castille, Léon Gal- 
lice et leurs appendances , villes , citez , pays et sei- 
gneuries; iceux roy et royne, estant illecq présens, 
firent déclarer que monseigneur l’archiduc et 
madame sa femme estoient principaulx et vrais 
héritiers pour succéder après leur trespas aux princi- 
paultez desdits royalmes à cause de ladite royne, à 
laquelle lesdits royalmes apparlenoient , et furent 
illecq mondit monseigneur l’archiduc et madamti 

receuz par les estais desdits pais , qui leur firent 
solempnel serinent , surle sainct canon de la messe, 
sur les esvangiles, et sur le fust de la croix. Ou- 
tre plus , ledit roy de Castille , de Léon , d’Arra- 
gon et de Cécille , se tira en Arragon , où il fist 
assembler les estais desdils royalmes ; et en pré- 
sence de mondit seigneur et de madame , leur fist 
faire serment que , après son décès , ils tiendroient 
à roy à mondit seigneur Tarchiduc , à cause de sa 
conapaigne rarchiduchesse , sa fille ; mais se par 
après , ledit roy avoit hoir masle et legitisme , ledit 
hoir possesseroit lesdils royalmes , venant de par 
luy et de toutes leurs appendances. 

Monseigneur Tarchiduc et madame se te noient 
le plus à Toledo, ville fort infecte et dangereuse, 
pour sens délicatifs , à cause des rues fort estroites , 
et non pavées, et ce procède des putréfactions de 
charognes qui engendrent le maulvais air ; pour- 
quoy les jouvençaulx de par dechà estoient facille- 
ment infectez , maladieiix et expirez , comme 
monseigneur Duvon , frère au prévost d’Arras , et 
aultres de pareille sorte. 

Le vingt - septiesme d’aoust , trespassa de ce 
siècle au cloistre de Saint-Bernard, à deux lieues 
de Toledo monseigneur maistre Franchois de 
Buseleyden , digne archevesque de Besanchon , 
lequel en son temps avoit esté maistre d’escolle de 
mondit seigneur l’archiduc. Par ses mérites et ver- 
tus y il avoit eu grant honneur, et gros bénéfices, 
tellement qu’il estoit en train de recepvoir le 

chappeau rouge. 11 donnoit en court adresse à 
toutes gens, de quelque estât qu’ils fussent; puis 
qu’ils luy senibloient dignes d’estre promeuz et 
avanchiez; et fust grandement regretté de ceulx 
souverainement qui , par son ayde et bonne assis- 
tance, estoient parvenus à chief de leurs désirs. 

En ce temps , retourna de ce voyaige d’Espai- 
gne , et que monseigneur l’archiduc avoit em- 
mené avecq luy , monseigneur Henry de Berghes, 
evesque de Cambray ; peu de jours après, il s’ac- 
coucha malade au Chasteau en Cambresis , et le 
sixiesme jour du mois d’octobre , rendit son esprit 
à Dieu , environ cinq heures à l’après-disner ; et 
fut son corps amené à Cambray, accompaigné de 
ses trois frères, le seigneur de Berghes, l’abbé de 
Saint - Bertin et messire Cornille , et de notables 
gentilshommes. Les allumeries furent jusques au 
nombre de sept vingts flambeaux. Il fut inhumé 
solempnellement en l’église Nostre - Dame de 
Cambray, où furent ses obsecques révéramment 
achevez , selon sa noble vocation. Il estoit en son 
vivant fort noble de sang et de vertu , élégant de 
corps et d’éloquence, fort beau prélat, grand et 
eslevé, fort humain , fort lettré, et fort aulmosnier; 
tout docte, tout discret, tout caste , tout dévot, 
tout bien adressé en toutes qualitez loables. Il vi- 
sita le sainct sépulchre de Jhérusalem , où il avoit 
reçu opprobres et persécution des Juifs , enne- 
mis de nostre foy. Il print grant soing et labeur, 
avec maistre vStandouk , de remettre en train sa- 

lutaire et réformer plusieurs couvens et monas- 
tères de éveschiet. Il fut ploré et regretté des 
justes et dévotes personnes, religieux et religieu- 
ses possessans et mendiants, beghi nettes et soeu- 
rettes , auxquelles il eslargit de ses biens grande- 
ment. Il fit forger en sa cité monnoye d’argent à 
la ressemblance de celle du prince , comme gros , 
demi-gros et pattars de deux gros y ayant cours en 
son diocèse et à l’environ ; le pattart du prince por- 
toit ses armes en pile, et, par-dessus, ung cbappeau 
archiducal ; et les patars 'de l’évesque portoient 
en pille pareillement les armes dudit évesque, sans 
meclre par. dessus ’ ne crosse ne mitre ; pourquoy 
aulcuns disoient que la pille estoit trop grande en 
ses monnoyes, et pour ce que, en commenche- 
cèment^ les simples gens les recepvoient pour 
monnoyes du prince , non cognoissans estre la 
pille trop grande ; ils en furent abuséz , se furent 
nommez abuz , ainsi qu’ils sont encore de ceste 
heure, et disminuèrent de valeurs. 


(i5ü2) 


DE JEAN MOLINET. 


201 


CHAPITRE CCCXIX. 

¥ 

L’eull'ée de monseigneur maistre Nicolas de Ru ter en la cité d’Arrase. 

Monseigneur maistre Nicolas de Kuter , lequel 
en son jone eage, avoit esté nourrj en la maison 
de Bourgongne , et léalement servy le bon duc 
Philippe, le duc Charles et le roj des’ Romains, 
espoux de madame Marie, seule’ fille' du duc 
Charles , et monseigneur l’archiduc d’Austrice et 
de Bourgongne , auxquels il fut secrétaire audien- 
cier, maistre des requestes , et avoit esté envoyé 
en plusieurs ambassades vers les princes alliez à la- 
dite maison , et s’y conduisit si bien et tant ho- 
norablement en tous estats qui lui furent bailliez , 
que , en son anchienneté de soixante ans ou en- 
viron, il fut pourveu de l’éveschié d’Arras, vacant 
par le trespas de révérend père en Dieu monsei- 
gneur de Ranchicourt. 11 fit son entrée le.ving- 
tiesme jour du mois de novembre , fort accompai- 
gné de illustres , fort nobles et grans personnaiges , 
comme de monseigneur Charles de Croy , prince 
de Chirnay ; le seigneur de Chieures, granlbaillv 
de Hainault; le seigneur de Sempi, chevalier de 
la Thoison-d’Or ; le seigneur de Toul , sop père; 
le seigneur de Lallaing; le seigneur de Trelon, et 
aultres chevaliers et gentilshommes de la conté 
d’Arthois, en nombre de trois a quatre cens che- 

vaulx. Ledit niaistre Nicolas, évesque, tint toutes les 
cérémonies que les évesques ont accoustuiné de 
faire , tant au chasleau de Belle-Motte comme 
ailleurs ; messieurs de Tes^lise Notre-Dame , ar- 
chidiacqùe , prévost , doyens , chanoines et chap- 
pelains , fort richement enchappez , allèrent au- 
devant et le conduisirent à Tes^lise , où il lit son 
debvoir de tout ce que à luy appartenoit de faire, 
puis vindrent au palais, tendues honnestement de 
tapisseries, chambres et salles , où leur fut préparé 
ung magnificque et sumptueulx disner; car ledit 
évesque, nourry en court, avoit veu maint riches 
commines et maint honorable bancquet ; et de 
lui-mesme estoit humain, doulx, affable et libé- 
ral assez pour bien drescher et conduire ceste be- 
songne. La Teste de ceste entrée dura près de qua- 
tre jours en plénitude de tous biens; et quant vint 
au congier prendre, et que chacun voloit retour- 
ner en son quartier , les maistres d’hostelz cher- 
chèrent par les logis et hosleleries, poursçavoir 
quelz; choses y estoient , affin de les deffraier , 
comme furent ceulx que le bon évesque avoit faict 
évocquer à ceste notable assemblée. 

CHAPITRE CCCXX. 


Dca hostagiers de France qui furent envoyez en Yallenchiennet pendant le 

* ^ ' 

temps que monseigneur l’archiduc et madame estoîent en Espaigne. 

Jasoit ce que le roj Loys de France , douziesme 
de ce nom , eusist notablement festoyé et faict 
conjoyr et recepvoir monseigneur l’archiduc et 
madame sa compaigne , par les villes et citéz du 
royalme, où ils firent leur passée pour entrer en 
Espaigne , en desployant le trésor de sa bienveil- 
lance, libéralité . et courtoisie; toutesfois, quant 
iceulx seigneur et dame furent délibérez retourner 
par dechàpar ce mesme royalme, le roy d’Espai- 
gne ne s’y volut assentir, pour aulcuns différens 
qui estoient entre luy et le roy de France ; et fut 
advisé, du consentement des parties, que ledit 
roy de France livreroit aulcuns notables princes 
et seigneurs de son sang , qui seroient comme hos- 
tagiers en aulcunes villes es pais de pardechà^ qui 
de là ne s’eslongcroient jusqües il seroil rentré en 
ses limites et villes de son obéissance. Pour saul- 
veté de sa personne , vindrent en Vallenchiennes, 
environ l’entrée de quaresme, trois nobles joesnes 
personnaiges , fort bien endoctrinez , bien apprins 
et moriginez, bien réglez et entretenus par gens, 
de mesme sorte, dont le souverain, ayant regard 
sur tout^ fut messire Wallerand de Sains, bailly de 
Senlis. Chacun d’eiilx avoit son gouverneur , son 

maistre d’hoslel et au lires serviteurs fort gracieulx , 
bien entendus, et fort bien accouslrez, et acquirent 
grant louenge du peuple de Yallenchiennes , aux- 
quelz monstrërent leur bénévolence en dons et 
gratuitez. Le premier de ces hostaigiers, et qui le- 
noit le plus grant train fut inessire Gaston , conte 
de Foix^ fils de la sœur du roj Loys de France, 
eagé de quatorze ans : le second estoit Charles de 
Bourbon , conte de Monpensier, eagé de treize 
ans ; et le tierch, Charles de* Bourbon, conte 
de Vendosme, eagé de quatorze ans ou environ. 
Ils se tindrent en Valenchiennes , puis l’entrée 
de quaresmes jusques à la Sainct-Jehan , où ils 
lurent entreteneus et festoyez de la noblesse 
de Haynault^ comme de monseigneur Charles, 
prince et conte de Chimay, de monseigneur Tes- 
leu de Cambray ^ son oncle ; du seigneur de Sem- 
py, son frère; et du séneschal de Haynault ; des 
seigneurs de Lingue et Myngoval , et aultres qui 
leur donnèrent des passe-temps. Ceulx de la ville 
s’esforchèrent de faire plusieurs esbattemens de 
jeulx, de farces à la Salle-le-Conte , où ils estoient 
logez. Monseigneur le conte de Nassou, qui lors 
avoiten cherge messeigneurs les enfans, leur en- 
voya de Brabant deux pièces de vin de Rin ; et 
messieurs de la justice de Vallenchiennes leur fi- 
rent présent de trois poinchons de vin de Beaulne 
à leur bienvenue. Et au parlement, monseigneur 
de INassou envoya pour don cinquante rnarcz de 
vasselle d’argent au bailly de Senlis, leur sauve- 

rain gouverneur; et aux aultres trois particuliers 
gouverneurs, chacun ung drap de velours noir. 


CHAPITRE CCCXXI. 

% 

^ Pour l’an i5o3. 

Le reboulemenl des Franchois eu la concqueste du royaltne de Naples, 

pur les Espaignols. 

Les Franchois occupoient- en ce temps le 
royalrae de Naples , tant la cité et chasteaux , que 
les pais à l’environ. Le roi Fernande d’Espaigne 
avoit illecq envoyé son ost , dont estoit principal 
conducteur, Gonsales Fernand, duc deTerrenove, 
très preux et très vaillant en armes, avecq aultres 
chiefs de guerre , fort expérimentez' , du très 
noble mestier , barons , chevaliers et gentils- 
hommes, En ceste compaignie , furent aulcHns 
Allemans et compaignons d’autres nations qui se 
fourrèrent ens , pour y cuider gaigner. Et pour ce 
l’année fut stérile ès marches de par dechà ; et 
que les guerres des années précédentes avoient 
fort atténué et.diminué les biens de terre ; et que 
les laboureurs ne se osoient bouter aux champs ; 
le duc de Terrenove et toute son armée estoient 
souvent en dangier de vivres , souverainement en 
Berlette et en Andrie , où il smilitoient , et estoit la 
chaleur si grande , que fort difficile estoit à le por- 
ter ; car l’on ne Irouvoit ne rivières, ne puictz , ne 

fontaines qui les peusist secourir; et moururent de 
soifz deux hoinmes d’armes , quatre Allemans et 
douze Espaignars ; et.que fort leur'cuisoit. Ils es- 
toient à trois milles prés et à la vue des Franchois, 
lesquels, pour les combattre se* mirent en ordon- 
nance *, tant gendarmes et artillerie , puis mar- 
chèrent et frappèrent en leur charrois et arrière- 
garde. L’escarmouche s’esleva si grande sur les 
Espaignols , que le duc de Torrenove mit ses pié- 
tons en ordonnance, si les logea en ung fort ale- 
geraent environné de fossez , et y bouta son artil- 
lerie ; puis retourna , accom'paigné de plusieurs 
genetz, pour veoir la disposition des Franchois ; 
et trouva que iceulx marchoiènt en ordonnance , 
tirans vers les Espaignols, dont une grant part de 
piétons , plus d’Allemaigne que d’Espaigne , tom- 
boient sur terre de faim , de soif et de travail qu’ils 
avoient ; et mieulx quéroient estre prins ou tuez 
tout chauldement de leurs ennemis, que de languir 
et endurer si très angoisseuse détresse ; et que plus 
est, l’avant garde n’esloit puissante d’attendre 
la bataille; et à ceste cause, le duc voyant les 
siens en éminent péril, se hasta à toute diligence 
de assembler ses gens , hommes d’armes et jene- 
taires , lesquels arrivèrent à leur alegement deux 
heures avant le soleil couchant. 

- Les Franchois les approchèrent, fournis de treize 
pièces d’artillerie , cinq cents hommes d’armes ^ 
mille quatre cents chevaulx légiers , et quatre 
mille Suisses, bien en poinct ; et les Espaignols fort 

estonnezde leur traici , aj'ant leurs chevaulcheurs 
jennetaires à deux costez ; quoiqu’ils fussent fort 
travailliez et las, en grant soussi que ne fussent 
desfaicts. Néantmoins ils se recommandèrent à 
à Nostre-Seigneur, et adonc leur artillerie, qui 
jusques à ceste heure ne leur avoit fait honneur 
ne proffict , diligenta tellement , qu’elle endom- 
magea grandement les Franchois. 

üng Italien estant en l’ost des Espaignols, cui- 
dant de prime face que le duc eussist perdu la ba- 
taille, bouta le feu dedans deux charriots de poul- 
dre qu’ils avoient , cuidant faire ung très singulier 
plaisir aux Franchois , et desplaisir extrême aux 
Espaignars, qui forent en dangier d’estre brûlez ; 
et cuidèrent les Franchois que ainsi en fut ; car en 
approchant plus près, ils redoublèrent leurs forces 
pour donner dedans^ et les Espaignols mirent tout 
contre tout , et par les persuasions de leurs capi- 
taines, qui doulcement les admonestèrent de bien 
besongner, ils reprindrent coraige ; et quant les 
tranchois furent arrivez aux fossez de leur allé- 
gement , les piétons de l’ost d’Espaigne leur vin- 
rent au devant, et les batailles de leurs hommes 
d’armes , de ceulx des costez, et les jennetaires, 
auprès d’eulx, donnèrent dedans tant vigoureuse- 
ment, que les Franchois tournèrent en” fuite; et 
les Espaignars les poursuivirent, chassant, battant 
tant bien, six milles loing, jusques à leurs pavil- 
lons et tentes, où toutes leurs provisions de vivres 
estoient ; dont üs furent bien joj'eux, car les ta- 

blés estoient illecq de plusieurs sortes de vin et de 
viandes , que les Franchois avoit préparés , non 
point à ceste intention , et chacun s’eflForca de 
donner dedans sa bouce familleuse ; car ils es- 
toient plus de deux mille qui n’avoient gousté 
pain passé deux jours devant; et quand ils furent 
gorgiez , ils querèrent les butins , et donnèrent et 
mirent hors ce qu’ils trouvèrent. Et moururent , 
tant sur les fossez que dans la chasse, trois mille 
hommes , dont furent ung duc de Nemours , le 
capitaine du seigneur de Chandor, le comte de 
Moléon , frère du duc d’Araston ; le capitaine 
de Moléo , fils du seigneur d’Alegre, tous les ca- 
pitaines des Suisses, le bailly d’Amiens, le capi- 
taine Sorreson ; et furent prisonniers barons , 
chevaliers et genlilshomme bien payant leur ran- 
chon ; les princes de Salerme et de Melfy furent 
bleschiez , si perdirent leurs banières et treize 
pièces d’artillerie, les meilleures de jamais; se la 
nuict n’eussit départi les batailles ; il n’en fust es- 
chappé ung seul. 

Le duc manda aux villes de la Chédiole et deCa- 
nose, auprès desquelles la bataille avoit esté faite, 
que l’on mesist en terre les Franchois morts , en 
luy rapportant , à la vérité, le nombre d’iceux, et 
fnrent comptez et boutez en terre , trois mille sept 
cents et quatre; et n’y furent tués que noef Espai- 
gnards , qui sembloit chose ihiraculeuse ; car les 
Franchois estoient en trop plus grant nombre ; 
néanlmoins , ils furent desfaicts et rompus le 

vingt - noefviesme d’âpvril, l’an mil cinq cens et 
trois. 

Le lendemain Fraucliois se recoeillèrent par la 
conduite du prince dé Salerne, et se tirèrent de- 
vers Naples, et lë duc de Terrenove, se logea 
sur une rivière nommée Tolosanne au milieu 
de beaucop de pais qui se lenoient pour les Fran- 
chois. Plusieurs capitaines et barons de ce qsiarlier 
revindrenl à mercy, entré lesquels estoit Baboé qui 
doubtoit eslre chastilliet ; car depuis la journée de 
ceste victoire tout le pays naplois trembloit comme 
foeilles en arbre , doublant que Naples ne fust 
desnaplé. 

Ce propre jour , vindrent nouvelles au duc de la 
ducéde Calabre, que le veodredy vingt-deuxieSmè 
d’apvril, les Espaignars eurent bataille contre le 
seigneur Dobigny , et lurent les Franchois prins et 
mors plus de deux mille hommes, entre lesquels 
furent prisonniers le seigneur Honorato, frère du 
priuce Wiseno , et Alfonso de Sauiselort, et le 
seigneur de Hubercourt, lieutenant du marquis 
de Man tua. Tost après , se rendirent en la main 
du duc de • Terrenove , pour et au nom du roy 
d’Espaigne, toute la Capitanatte et le paisTortahto, 
et la prinripaulté de Calabre, et la plupart des 
Ambronisio et Labor, Capua, Aversa, Nola, 
avecq ce que siet autour de Naples. Et le douziesme 
de may, se rendit la ville et cité de Naples au 
service du roy d’Espaigne, duquel ils levèrent les 
enseignes et bannières ; et le lendemain le duc y 

» 

entra en grant triumphe ; puis assiégea le ohasteau 
noef, qui fut assaillj et prins par les . Espaignars. 
Il y avoit deux cens hommes de toute sorte Fran- 
chois, desquels environ les cent estoient gentils- 
hommes , qui se rendirent prisonniers , et le résidu 

des Franchois se retournèrent en Gaiette. 

• * * 

» t 

* ♦ > 

« * 

CHAPITRE CCCXXII. 

% « 

« 

0 

Le - baptesme de Englebert , fils de monseigneur le prince de Chimay ; et 

autres advenues eu ce temps. 

LÊ dix-septiesme de juillet , madame Ldyse , 
prificesse de Chimay, espouse de monseigneur 
Charles de Croy , s’accoucha, en sa ville d’Avesnes 
en Haynault , d’ung enfant masle , lequel fut 
baptisé par monseigneur l’abbé de Liessies , en la 
grande esglise de la ville ^ richement tendue de 
tapisserie et fort bien parée. Les nobles et gentils- 
hommes, qui l’enfant portèrent à baptesme, par- 
tirent du chasteau et vindrent jusques où se fit le 
mystère , bien luminez et esclairez de fort grant 
nombre de torches. Arthois et Austrevant,héraulx, 
precédoientle triumphe, portans leur cotted’armes 
sur leurs bras. Monseigneur le conte de Nassou 
tint enfant sur fons , et fut nommé Englebert , se 
luy donna six tasses d’àrgent doré , à , trois lions 
pour pieds. Monseigneur Jacques de Croy , esleu 
et confirmé évesque de Cambray, grant-oncle 

dudit enfant , fut le second parin , et luj offrit une 
couppe d’argent doré , fort riche ; et madame de 
Sedain, sœur à monseigneur le prince , tante dudit 
enfant, fut la marine , et luy donna pareillement 
une couppe. 

A ce baptesme fut inessire Michiel de Croy » 
chevalier de la Thoison-d’Or , seigneur de Serapi, 
grant-oncle de ce josne Englebert; les seigneurs 
de Forest, de Trelon et autres barons et chevaliers 
et escuyers , bien accoustrez , lesquels ensemble 
furent bien recoeillez, honnorablement receuz et 
magnificquement festoyez. 

Le dix - huictiesme jour d’aoust rendit son 
esprit à Dieu le pape Alexandre; et le vingt- 
uniesme de septembre, le cardinal de Sennes, 
nepveu du pape, puis nommé Plus tertius^ fut 
esleu par la vqye du Sainct-Esprit ; le huictiesme 
d’octobre fut cîftonné, et le dix-sepliesme trespassa . 
Et Je jour de tous les Saine ts ensuivant, fut esleu 
à pape le cardinal nommé Petrus ad vincida ; 
puis futcoronné et nommé Julius secundus. 

Le vingt-huicÜesme de novembre , rendit Famé 
â son créditeur, en la ville de Malines, madame 
Marguerite d’Yorcq, espouse jadis de monseigneur 
le duc Charles de Bourgongne. Son . corps fut 
enterré auxCordelliers dudit Malines. Elle fut fort 
regrettée , plainte et plorée des religions réformées 
et de plusieurs personnes dévotes , auxquelles elle 
donna de ses biens largement ; et fut mère dès orphé- 

14. 

lins, nourrice des poures et refuge et soûlas des 
tristes cœurs dolens. * 

En ce mesme temps , Irespassa de ce siècle , en 
la cité de Paris, maistre Jehan Standouck, natif 
de Malines, docteur en théologie , vénérable pré- 
dicateur et diligent réformateur de plusieurs cou- 
vensdes mendians et autres , demirable abstinence, 
dévotieux et de très grande sainctelé, renommé par 
tout lé rojalme de France pour ses loables vertus, 
favorisé et aymé de plusieurs grans personnaiges , 
et bien volu , tant des moyens que des petis, 

, Advint en ce temps, en Vallenchiennes, en la 
paroisse Saihct- Jacques , au diocèse d’Arras , que 
une femme enfanta deux enfans masles d’une 
portée, et que le tayon d’iceulx et le père, deux 
des parins, et le prebstre qui les baptisa, nommé 
sire Jehan Surhon , tous avoient esté jumeaulx ; et 
ce fut faict par cas d’adventure, safts y avoir pré- 
. cogité ne pensé, sinon quant les enfans furent 
baptisez. 

Geste année présente de l’anquinze cens et trois, 
fut tant seiche enHaynault et à aulcuns quartiers à 
l’environ , que les jardins et champs estoient quasi 
bruslez , et ne sçayoient les bestiaulx que manger ; 
vaches et veaulz se tiroient sur les fumiers , man- 
geant les estrains et fourraiges desquels on faisoit 
litière aux chevaulx. Les fontaines et puichs de vil- 
lâiges estahs en hault pays, desseschoient j les 
gens se levoient dès l’heure de minuict, pour an- 
ticiper les autres, alfin de tirer aultant d’eaue 

que l’on en povoit avoir; plusieurs paisans s’en 
aJloient leurs vaisseaulx wides. Le temps d’esté , 
merveilleusement plein de chaleur et sans' ploü- 
voir , porquoy maladies et fiebvres s’acherdoient 
aux gens à peu de tous estatz. En plusieurs lieux 
furent piteux feux de meschiefz pour la sécheresse 
du temps ; le feu se print ès faulxbourgs de Tour- 
naj, puis sortit la ville par-dessus les murailles, 
et se lancha d’une maison à l’autre , comme s’il 
volsist brusler l’une et saulver l’autre , . qui estoit 
chose fortestrange. En Gheldres et en Bailleul , en 
Flandres y eut lamentables feux. ' ' .v r 

Le jour de vendredy sainct, à l’heure' que l’on ' 
lisoit la passion N ostre- Seigneur, trembla la terre 
l’espace d’une heure ou plus^ en Espaigne,.en une 
ville nommée la grande Siville , tellement que les 
gens crioient mercy l’ung à l’autre, et se entre- 
braschoient, cuidans que Dieu deusist tenir son 
jugement , et l’esglise fut crevée en aulcuns lieux. 

CHAPITRE CCCXXIIl. 

L'appoinctement de la rendition de Gaiette que firent le duc de Terreuove > 
iiouverain capitaine du très catholicque roy d*Es|>aigne, et le marquis de 
Salucc, principal capitaine du très chresptieu roy de France. 

Pour ce que la ville de , Galette estoit le seul 
refuge des Franchois, déjectez de Naples et des 
marches et forts à l’environ ; et qu’il sembloit au 
duc de Terrenove que s’il avoit Gaiette , le royalme 
naplois en seroit quicte et nettoyé pour le, temps 
advenir, jl.se délibéra de les avoir plus; par 
traictié que par efiusion de sang, affin .aussi que 
par eschange de prisonniers. à autres,, il peusist 
retirer aulcuns persopnaiges de sa bende , illecq 
détenus par fortune de guerre, et fut l’accord tel 
qui s’ensuit : 

« Articles et conventions faictes et passées d’entre 
très noble et excellent seigneur Gonsale Fernande, 
duc de Terrenove, grant capitaine et vice-roy , 
pour les catholicques roy et royne d’Espaigne , 
d’une part ; et très noble et excellent seigneur Loys, 
marquis de Saluces, lieutenant-général et vice- 
roy du très chresptien roy de France, en son 
service à Gaiette, d’autre part : 

» Et premièrement , a esté promis et (convenu 
que ledit grand <;apitaine vice-roy , au nom desdits 
catholicques roy et royne d’Espaigne, de donner 

bon et léal et délivrer saulfcondiiict audit seigneur 

D 

marquis de Saluces, et à tous capitaines et gens 
de guerre , tant de pied que de cheval , de quelque 
degré, estât et condition qu’ils soient, estans en 
la cité et chastel de Gaiette , pour aller seii renient 
a vecq ses biens ^ sans empeschemeut, en tous lieux 
oii il leur plaira et voldroit aller hors du royalnie 
de Naples et jusques à Rome , tant par mer que par 
terre. Et ceulx qui s’en voldront aller par terre , 
ledit grant capitaine sera tenu et obligé les faire 
accompaignier seurement jusques à Rome; et pa- 
reillement promectant Prospero Colone et Fre- 
• derico Colone, que lesdits capitaines, gens d’armes 
franchois , par leurs terres ne leur sera fait desplai- 
sir, ne donné moleste, injure ne empeschement 
aulcun , tant en leurs personnes que en leurs biens; 
mais leur feront donner victailles et autres choses 
nécessaires à eulx, et en paiant à pris raisonnable. 

» Item, A esté accordé et promis que se , par 
fortune de temps, advenoit que les navires qui 
sont au service du très chresptien roy , fussent 
constraincts de eulx retirer en quelque port ou 
place desdits catholicques roy et royne , en ce cas, 
lesdits navires seront en bonne seureté , et porront 
' estre et deniorer ès dits ports et pais jusques à tant 
que le vent sera pour eulx en aller, et leur sera 
pourveu de victailles pour argent, à honneste pris , 
•pourveu toutesfois que lesdits navires neolFendeiït 
•les subjects desdits catholicques roy et royne 
d’Espaigne. 

» Item. A esté convenu et conclud que le grant 
capitaine mectera en liberté et restituera monsei- 
gneur Daubigny et tous les capitaines et gens de 
guerre , de cheval ou de pied , de quelque estât 
ou condition qu’ils soient, tant Francboîs que 
d’autre nation, lesquels à présent sont prisonniers 
des Espaignols , réservez ceulx qui sont du royalme 
de Naples ; et que le traictié du change de monsei- 
gneur de la Palice pour don Cardonne, et de 
monseigneur de Fourcy pour Francisco Jarlo , 
sortira son effect. 

» Item, A esté convenu et promis que ledit 
capitaine ne permectera aulcunement estre donné 
moleste , ne faire desplaisir ou injures aux gens et 
biens de la cité de Gaiette, ne aux habitans d’icelle, 
et tant de Vincent de Landrely , Collagaite , que 
autres en genre et espèce , que s’ils avoient tenu le 
party dudit très chresplien roy^ nonobstant que 
desdits biens jà en eust esté faict donation ou aucuns 
contracts ; mais laissera et promecterà auxdits 
hommes et habitans venir etdemorer franchement 
et quictement en ladite ville , avecq leurs biens , 
sans aucun empeschement. 

» Item, Le grant capital ne a promis faire donner 
francq et délivrer passaige au capitaine Francisco^ 
qui est en la roche du Mont-Dragon, avecq les 
parties de pied qui sont avecq luy au chastel; 
avecq ce à tous leurs biens et baghes, en telle 
manière qu’ils puissent aller par mer ou par 
terre là où il leur plaira , sans aucun empesche- 

•ment ; et que demain , premier jour de janvier , 
se mandera par ledit seigneur marquis ung ou deux 
hommes pour les faire venir. 

» Item, Au cas que ledit capitaine , Loys d’Ast , 
se voeil ayder de ce présent Iraictié et articles, 
ledit grant capitaine luy fera donner bonne seureté, 
saulfconduict et fîdence pour soy retirer, tant luy 
que ses gens, devers le très chresptien roy de 
France, ou là où meilleur leur semblera dehors 
le royalme de Naples , en manière que ne sera 
donné empeschement à leurs personnes, ne à leurs 
biens. Et semblablement ledit seigneur marquis et 
autres seigneurs capitaines , dessusdits , qui sont en 
la compaignie, promectent délivrer et faire déli- 
vrer tous prisonniers espaignols et toutes autres 
nations subjectes et stipendiées desdits catholicques 
roy et royne , de quelque degré , estât ou condition 
qu’ils soient , estans en leur povoir , ou de quelque 
autre personne subjecte ou stipendiée du très 
chresptien roy de France. 

Item, Les seigneurs et capitaines promectent 
que eux arrivez au camp et au bourg de Gaielte, 
mondit seigneur d’Aubigny avecq les autres pri- 
sonniers Franchois et d’autre nation, qui sont à 
Naplez et dehors , réduira ceux qui sont audit 
royalme , comme dessus est dict , incontinent et 
sans dilation , difficulté ou empeschement , consi- 
gneront et feront consigner librement la cité , 
ville et chastel de Gaiette en la puissance dudit 
•grant capitaine , ou de celui qu’il consignera ou 

donoera au nom desdits catholicqiies roy et royne 
d’Espaigne ; et se d’aventure , devant que mondit 
seigneur d’Aubigny arrivast au camp , lesdits 
seigneurs marquis et capitaines aient Faict em- 
barquer leurs gens et biens ; et , en cas , pro- 
mectent faire ladite consignation desdits cité- et 
chaslel de Gaiette audit granl capitaine, que le 
seigneur Bartholomeo d’Allemaigne, duc de Mars, 
avant ladite consignation , s’en ira mectre et ren- 
dre au pouvoir desdits seigneurs marquis et ca- 
pitaines , jusques à tant que mondit seigneur d’Au- 
bigny soit relaxé. Ce faict , lesdits seigneurs mar- 
quis et capitaines relaxeront ledit Bartholomeo, et 
le mecleront en sa liberté. 

M Item» Promect ledit capitaine faire diligen- 
tement relaxer , et tous les autres prisonnniers 
qui sont à Naples, le plus long dedens le terme 
de deux mois , et plus tost s’il poelt , et les faire 
accompaigner et donner seur passaige jusques à 
Rome. ' 

, » Et pour observation pour toutes les choses des- 
susdiles, ledit grant capitaine elle marquis de 
Saluces, et aultres seigneurs , capitaines franchois , 
qui sont en sa compaignie , promectent en paroüe 
et fpy deleurs corps et chevaleries, et jurentsurles 
saincts évangiles de Dieu^ observer et accomplir, 
faire observer entièrement et sans aucune infraction 
ou contredit toutes les choses dessusdites, contenues 
ès’. présens articles et- chacun ^ d içeulxj et pour 
plus grand seureté, ledit marquis mectra demain , 

qui sera le premier de janvier mil cinq cens et 
trois , devant mydi, en puissance dudit capitaine, 
pour hostaige et gaige, monseigneur de Deraton 
et le seigneur baron de B indone ; et aussi mon- 
seigneur le bailly de Digeon ; lequel , pour ce qu’il 
a à faire embarquer et donner ordre aux Suisses 
qui sont à Gaiette^ porra demorer audit Gaielte , 
jusquesà tant que lesdits Suisses soient embarquez 
où aullrement , y donner ordre; lequel ordre 
donné, incontinent se doit venir rendre et donner 
au pooir du grant capitaine et ne soy despartir, 
ne luy ne les autres, jusquesà ce que ledit cbas- 
tel et cité de Gaietle soient consignés , comme 
dict est, au grant capitaine , en ensuivant la foy 
donnée et promesse laide à icelui grant capitaine ; 
et pour seureté d’embarquer les personnes desdits 
seigneurs , et autres seigneurs capitaines et gens 
qui sont de ladite Gaiette, et qui ne leur soit faict 
offense aucune, tant à leurs personnes, biens , ne 
aussi à la cité de Gaietle , durant le temps de l’em- 
barquement, par les gens desdits catholicques roy 
et royne d’Espaigne. Le grant capitaine, inconti- 
nent qu’il aura en hostaige les susdits Franchois , 
sans dilalion mandera et remectera en la puis- 
sance et faculté dudit seigneur marquis , pour 
hostaige les magnificques Pedro Anguès de Herri - 
dre, nepveu dudit capitaine, et Pedro de Passo 
Brigiy. Incontinent après reu'barquement desdils 
seigneurs, marquis, capitaines et biens clessusdits, 
iceux seigneur, marquis et capitaines promecle- 

roal soudainement les restituer et mettre en leurs 
libertez ; et oùltre ledit seigneur Bartholomeo duc 
et seigneur de Mars , a promis et est obligé par 
foy donnée audil bailly de Digeon , et par ledit 
grant capitaine et ses gens , gardera tout ce qui 
est promis semblablement^ qu’il ne sera donné em- 
peschement aucun aux seigneurs capitaines et gens 
Franchois et Italiens, qui iroient par terre, ne à 
leurs biens, jusques à Rome comme dict est des- 
sus, ën ensuivant la forme des saulfs-conduicts 
faicts par ledit grand capitaine et les seigneurs 
Prospero et Fabricio Colone ; et promectent les- 
dites partie lever les offenses par mer et par terre, 
d’une part à autre , en la manière qne ne se face 
offence aulcune, jusques à ce que ladite consigna- 
tion soit faite , et que lesdits seigneurs ^ marquis et 
capitaines soient partis. 

» Et pour cautelle], d’uneipart et d’autre seront 
faicts les présens articles, doublez et signez des 
propres mains desdits grant capitaine et marquis de 
Saluces , et aussi dudit seigneur Bartholomeo 
d’Allemaigne et du bailly de Digeon , et scellez 
de leurs sceaulx , et en est demeuré V.un des dou- 
bles audit grand capitaine , et l’autre audit mar- 
quis. Signé dudit grant capitaine, au monastère 
Saiuct-Francbois du mont de Gaiette ; ët par le- 
dit.^âeur marquis 'et aiiltres capitaines franchois^ 
dédèns la cité de Gaiette, le dernier jour de dé- 
cembre, l’an de la nativité de Notre - Seigneur , 
mi] cinq cens et trois. » _ 

Quant les Franchois, fort mal en poinct , à 
cause du siège , furent hors de la cité et chasteau 
de Galette, le grant capitaine, duc de Terrenove, 
fit descharger à ung instant tous les engiens , tant 
de son ost que de la ville, bouter les bannières 
d’Espaigne sur les tours et murailles , puis sonner 
les cloches de la ville. Aulcuns d’iceux Frauchois 
mal accoustrez , familz et maladieux, queroient la 
mer, pour eux embarquer et retourner en leurs 
marches; mais ils trouvèrent les eaues tant rudesj 
que plusieurs d’iceulx, tant par pourelé que par 
maladies y rendirent leurs esprits. 


CHAPITRE CCCXXIV. 

POUR l’ÂN i5o4. 

Le trespas de monseigneur Englebert conte de Nassoii. 

$ 

Le pénulliesme jour de may, rendit son esprit à 
son créateur, très noble et illustre seigneur En- 
glebert , comte de Nassou , seigneur de Breda , 
chevalier de l’ordre de la Thoison - d’Or, très 
preulx.et vertueulx en armes, homme. sans paour 
et sans fuite , de très cler et vif entendement^ du- 
quel le duc de Bourgongne, de très, noble, et 
louable mémoire , le très excellent et très victo- . 
rieulx prince Maximilian , roy des Romains , tou- 
jours auguste f et le très clément et resplendissant 

seigneur , monseigneur l’archiduc d’Auslrice ont 
esté fort léalement et honorablement servis. Et 
y trouva mondil seigneur l’archiduc et son très 
noble conseil , si grant fidélité en sa personne , que 
pendant le temps qu’il fit par terre son premier 
voyaige en Espaigne, avec madame sa compaigne , 
il le créa et establit lieutenant-général de tous ses 
pays, terres et seigneuries; et, qui plus est, luy lais- 
sa en garde le thrésor de son menu peuple , l’espé- 
rance des nobles hommes , et le solas des gen 
d’esglise, qui sont ses trois premiers enfants Alié- 
nore, Charles et Izabel ; ce sont trois nobles raci- 
nettes ^ trois honorables plantes, et trois pré- 
cieuses florettes, de qui le fruicl , s’il plaict à Dieu , 
nous donnera paix, santé et vie; et par ainsi le 
très magnifique et très éloquent conte de Nassou, 
gardien de ceste riche espargne , besongna tant 
vertueusement en sa charge, parmy le conseil de 
monseigneur l’archiduc , dont il avoit l’assistence 
et advis, que durant l’absence de son maistre, en- 
vion , deux ans , le plus des pays vesquist en grant 
tranquillité et bon amour, sans meuterie, sans 
commotion , sans grant murmure , et sans rébel- 
lion. Et luy avoit Nostre-Seigneur donné telle 
grâce , qu’il estoit aymé , désiré , regretté et ho- 
noré d’amys,de parens^ d’ennemys, devillains, 
de nobles , de gentilshommes , de grans , de 
moyens, de petits; et quand il fut à la pippée de 
Béthune avec aucuns des plus nobles des pays, qui 
Guidèrent par la traficque des Franchois, avoir 

gaigné la ville , icelluy avirronné des adversai- 
res, se monslra franc el léal de cœur et de corps , 
ferme et estable , sans bransler ne sans croller ; et 
finablement fut navré, puis emmené et emprisonné 
des Franchois, où il acquit, par son élégance, , 
telle amitié entre eulx, que sans guerroier, nous 
pacifia , son très grant dommaige nous moult pro- 
lllta, et sans eslonger la paix approcha ,• qui de 
grant tristesse nous ressuscita. 


CHAPITRE CCCXXV. 


De rarmée que monseigneur Tarchiduc mena en Gheldres. 


Monseigneur Tarchiduc voyant Charles de Eg- 
mont, soyrdisant duc de Gheldres, persistant en sa 
querelle,- perturbant les frontières des pais, déli- ’ 
béra lui faire guerre , et envoya le deffier par 
Thoison-d’Or, roy d’armes de son ordre ; l’archi- 
duc fit son amas de gens de guerre , contes ^ ba- 
rons, chevaliers, gentilshommmes , routiers ex- 
périmentez, ducteurs et capitaines congnoissans 
le stile d’armes. Il establit monseigneur de Vergy, 
son lieutenant; et fut à ceste première armée no- 
tablement accompaigné et servy du conte de Nas- 
sou , nepveu du deffunct susdit , des seigneurs de 
Tiennes, de Chieures, de Ville, Assatain de Rosny, 
de messire Cornille de Berghes , Loys de Vaul- 
drey , le sieur de Vertain ^ et autres ehevaliers et 

escuyers, fort en poinct et bien accoustrez, en 
nombre de trois mille combattans , ayans grande 
volonté de besongner et faire honneur à leur boa 
prince et seigneur naturel, et pour commenche- 
ment le bastard de Gheldres avoit prins en garde 
la ville et le cbasteau d’Asl, et l’avoit muny de 
soixante compaignons, qui se deffendirenl. La- 
dite ville fut avironnée de ceste armée , battue 
d’engiens, et tant vigoureusement assaillée, qu’elle 
fut prinse. Ledit bastard et ses souldars se retirè- 
rent au cbasteau ; mais ils furent si vistement pour- 
suy vis , espo veniez , aifoibliz et rebputez , que 
ledit bastard et cinquante hommes de sa be ride 
rendirent la' place, leur vie saulve, et furent menez 
prisonniers en diverses places, 

Monseigneur* l’archiduc se partit de Bois-le^ 
Duc, vint "à Grave , et fit sa gendarmerie passer 
la rivière de Meuse , et print deux forts et plusieurs 
blocus^ et ung cbasteau qui fut bruslé, puisse tira 
devers Nimeghe,.et se mit en bataille pour veoir 
quel terme ’ceulx de la ville voldroient tenir; l’es- 
carmouche s’esleva , de là s’en alla en Clèvès , où 
il passa le Rin , et‘ se logea près d’une abbaye , en 
line grosse bourgade pour aller eri Arnem, de- 
vant laquelle il planta son siège. Les quartiers 
délivrez, les jèngiens affûtez, elle fut battue de 
gros courtaulx^ ta^ Çeulx de dedans se trou- 
vèrent fort pej^lex ^*et .estonnez; nonobstant 'ils 
monstrèrent visage et se delfencfirent mèrveilleu- 
sement. Ceulx de l’ar^née prindrent ung blocus 

auprès de la ville; mais n’en joyrent guaires; 
car les assiégés se firent tant fort, et tant viril- 
leiuent besongnèrent , que, par force d’arnies> 
ils recouvrèrent leur perte et reconcquirenl ledit 
blocus sur leurs adversaires , si les expellè- 
rent , occirent et reboutèrent par puissance et 
vigueur ; de quoi les assiégea ns lurent dolens amè-* 
rement. Ils y perdirent plusieurs gentils compai- 
gnons, forts que Rolland et vailians comme 
Ogier; et par ung contraire, ceulx de la ville* 
combien qu’ils fussent fort joyeulx de leur recou- 
vrance , si furent-ils fort desplaisans du traict 
qui leur faillit. Aulcuns de leurs amis leur en- 
voyèrent gens lurniz de ce que leur estoit né- 
cessité d’avoir; mais ils furent agrouillez, des- 
pouilliez des pouldres qu’ils portoient, dont les 
aucuns d’iceulx passèrent par le pendant. Ceulx 
de la ville avoient en garnison de huict à noef 
cens compaignons de guerre , lesquelz considé- 
rant que ne povoient longuement porter le siège, 
pour plusieurs causes qui à ce les contraindirent, 
signifièrent , par ung prélat , à monseigneur l’ar- 
chiduc qu’ils requéroient estre oyz, et qu’ils de- 
siroienl coincquer pour leur consentir abslinence 
de guerre d’une heure; ce que monseigneur l’ar- 
chiduc accorda; et envoya ses desputez en ung 
lieu hors la ville ^ oii vindrent leurs commis ; et 
fut ladite abstinence continuée jusques à lende- 
main dix heures du matin ; et tellement fut be- 
songné ensemble, que ceulx de Arnem, s’accor- 

dèrent eulx iheclre es . mains de monseigneur 
l’arcbiduc et en son obéissance, et de le laisser 
entrer en leur ville à toute sa puissance , et par là 
muraille abbattue s’il luy plaisoit ; de*f’aire répa- 
ration honnorable de leur mesus; de faire ser- 
ment doresnavant d’estre bons et léaux subjects ; 
et mondit seigneur accepta ces offres et fut traic- 
lié accordé, non seulement pour la ville de Ar- 
nem , mais aussi pour le quartier qui est des 
quatre .villes. 

Et environ quinze jours au mois de juillet, 
monseigneur^ accompaignié de très puissans sei- 
gneurs, contes , barons et nobles hommes, fit son 
entrée en la ville de Arnem , la plus triumphante , 
sumptueuse et gorrière que jamais fit prince en 
ville concquise. 

De Arnem, l’armée vint à l’entour de Zulphen, 
où l’archiduc se reposa aux camps , suractendant 
quel terme ceulx de la ville voloient tenir ; les- 
quelz envoyèrent leurs desputez et commis vers 
mondit seigneur l’archiduc , requerrans d’avoir tel 
appoinctement , comme ceulx de Arnem , et les 
quatres villes de leur bende , monseigneur l’archi- 
duc s’y condescendoit assez ; mais quant iceulx 
commis firent leur rapport aux Zutphenois, les 
meutinsde la ville *ne s’y volurent assehlir, et dé- 
cheurent l’armée que se cornmencoit à fascher ; 
car lé plat paisCestoit si fort adommaigié par feu, . 
par fer et par gasline, qu’il n’y avoit que paistre, 
ne que menger., ne pour bestes , ne pour gens ; 


Digitized by Google 


DF. JEAN MOTilNET. 227 

et d’aultre part , le temps crhiver faisoit ses ap- 
proches; parquoy petits compaignons , en danger 
de vivres, se relournoient secrètement au pais; 
tel capitaine en avoit cent en cherge, qui n’en eusit 
trouvé les vingt pouremprindreaulcune besongne. 
Et aussi n’y avoit en ce temps apparence d’y avoir 
gros rencontre de batailles, car les bonnes villes 
se tenoient serrées, et le seigneur de Gheldres ne 
vidoit guaires de ses forts , ne les siens ne bou- 
toient hors plus grant nombre de vingt à trente 
à la fois; par quoy n’y povoit avoir escarmuche 
ne hasart de gaignaige. 

i. 




CHAPITRE CC CXXVI 

n 

t m 

Des obsecqnes célébrées en Brux elles , pour très oatholicque princesse ma- 
dame Isabel , royne de Castille , de Léon et de Grenade. 


Le quatorziesme de janvier, mil cinq cens 
quatre, furent faictes les vegilles en l’esglise de 
Saincte-Gôule en Bruxelles , pour le trespas de très 
excellente et très catholicque princesse, madame 
Isabel, royne de Castille, de Léon et de Grenade ; 
et fut la nef dé ladite esglise tendue et parée de 
drap dè laine noire de deux aülnes de large; et 
autour du cœur et alentour de la bière , estoient 
tenduz lesdits draps, et augmentez de ^ours jôir 
pendant en bas , et de pied à aultre e$(o^nt hbict 
chirons de demye livre la pièce - en platèaulx de 

bois. Il y avoit en l’esglise et ès ciiapelles d'icelle, 
cinquante-trois autelz ordinaires, parez de com- 
mun drap noir, et en front d’iceulx une croix de 
blanc damas , d’ung quartier de large et d’une 
aulne de long ; et pareillement estoient parez Jes- 
dits autels par dessus, et sur chacun d’iceulx, 
deux chierges pesans chacun une livre. Devant le 
cœur de l’esglise fut faict ung autel aorné de drap 
d’or, sur lequel furent mis les joyaulxde la cha- 
pellede monseigneur l’archiduc, comme une partie 
de lasaincte vraye croix, trois ou quatre imaiges , et 
quatre chandelabres , accoustrez chacun d’ung 
chierge pesant livre et demye ; au-devant dudit 
autel , eslevé de quatre piedz de terre , estoient Ic^ 
sièges de messieurs les prélals et aullres nobles 
perso n n aiges ; et à la main gauche fut l’oratoire 
de monseigneur l’archiduc et de médame l’archi- 
ducesse fort richement aorné et messieurs les 
chappelains 'et chantres estoient à l’autre costé 
de l’autel ; et au milieu est oit la représentation 
de" màdite dame la royne trespassée , à fachon 
d’une bière couverte d’ung riche drap d’or à une 
crôi^ ’^bl anche , dessus laquelle estoient deux an- 
gefès, M^en aer, vestuz de drap de damas de 

enans ung, drap 'pour asseoir la 
pdcosi^^de la.bière ¥ avoit 
<A^1 dessus estoit 


divers d&A 

' 'T, 



raille ; la cha- 
djessus la repi^Sntation , et avoit 
ois'qùarçés montansl’ung après l’autre, chacun 


(i5o4) ^ DE JEAIS MOLINET. 220 

richement aornez de drap d or , armoyez a tous 
costez des armes de trois royalmes y Castille , Léori 
et Grenade ; et au milieu les plaines armes d Es— 
pai^'ue ÿ au dessus desdits 0uarres, esloient trois 
couronnes grandes de drap d or y 1 une sur 1 autre y 
à manière de couronne impériale y et par dessus 
croyseltes recroysées, toutes cbergiées de chierges 
de demye livre, sur plateaux noirs# Semblable- 
ment sur tous les quatre quarres estoient cliirons 
racroysetez » et a chacune croysie y avoil soixante- 
quatorze, qui montèrent environ deux cens cin- 
quante livres. Il y avoir soixante deux torses autour 
de la bière ; dessoubs les chierges estant hault. 
11 y avoit trois cens hommes revestuz et eschape- 
ronnez dedoeil, portaus chacun une torse;. et de- 
puis l’hostel du roy, estant à Condemberghe , jus- 
ques à l’esglise , lurent faicles bailles, que nulz 
ne povoit passer; sinon par dessoubz, où lurent 
ordonnez trois cens soixante-dix-huit hommes, 
tous vestuz de noir. 

L’ordre de la procession qui se fit pour les vegil- 
les , fut tel, que premiers vinrent jacobins, carmes 
et cordelliers , puis lesenfans d escolle , les chap- 
pelains, vicaires et chanoines de l esglise Saincte- 
Goule; puis vindrent les preslats, aucuns mistrez 
les autres non , et trois évesques , c est assavoir . 
le sonffragant d’Utrecht , l’évesque de Tournay et 
l’évesque d’Arras; après vindrent messieurs de la 
ville de Bruxelles, ensemble les ofliciers d’icelle; 
puis les ofliciers de monseigneur 1 archiduc , en- 

suivant chacun en son endroict ; puis vindrent les 
poursujvans héraulx , revestuz de cottes d’armes 
des seigneurs auxquels ils esloient , qui furent 
tous eschaperonnez ; et si avoit dix roys d’armes 
coronnez. 

Les trois évesques , venus à l’esglise , s’agenouil- 
lèrent devant le grant autel, et les prélatz mitrez 
et non mitrez prindrent siège chacun selon son 
degré et vocation. L’oratoire de monseigneur, les 
sièges des prélatz, le lieu des chantres, estoient par 
dehors d’icelles et aornezdedrap noir par dedens. 
Après que chacun fut entré en l’esglise, comme 
dict est, marcha ung roj d’armes, ayant la cotte 
d’armes d’Espaigne, lequel portoit l’enseigne 
armoyée à deux coslez et coronnée , et estoit à 
dextre des contes de Sainct-Pol et de Nassou ; puis 
marcha ung palfroy houssé de velours noir, trai- 
nant sur terre, conduict et mené par ung pour- 
suyvant ayant cotte d’Espaigne , et le menoit par 
une longue loigne; et devant, à la bride dudit 
cheval ou palfroy , à deuxcostez , estoient deux roys 
d’armes , l’ung paré des armes de Gallice et l’autre 
de Léon , porlans la houssure dudit palfroy , 
lequel avoit aux quatre membres et au front chacun 
' png blason; dessus la selle dudit palfroy estoit 
ung quarreau de velours, sur iceluy une corbnne 
royalle d’or , fort riche , et adextroient ladite 
coronne le duc de Clèves et le prince de Chimay. 
Puis marchoit Thoison t d’Or , roy d’armes de 
l’ordre. Puis monseigneur l’archiduc , adextré de 

deux ambassadeurs du roy d’Arra^on , et madame 
l’arclnducesse estoit adextrée de deux autres am- 
bassadeurs, et les dames suy voient. La couronne 
dessus le palfroy , ainsi accompaignée et adextrée, 
fut posée sur la représentation de madite dame, 
estant dessoubs la bière. Durant les vigilles et la 
grande messe qui se célébra le lendemain , par 
monseigneur l’évesque d’Arras, l’épistre fut chan- 
tée par monseigneur de Sainct-Bernard, et l’évan- 
gille par monseigneur de Sainct-Waast, d’Arras. 
Monseigneur l’archiduc et son espouze allèrent à 
l’olFrande; et fut le sermon faict par ung jacobin , 
confesseur dudit archiduc, lequel print son thesme : 
Mater miserabilis y honorum operum memoria (ligna 
defuncta est. 

La messe achevée , les prélatz demorèrent auprès 
de l’autel, faisant leurs recommandises. Thoison- 
d’Or dict et cria à haulte voix : « Très haulle, très 
» excellente, très puissante et très catholicque; » 
et lors ung autre hérault respondit : «Elle est 
» morte, de très vertueuse et loable mémoire. » 
Et tout ce que dict est, fut dict par trois foys^ et 
à la dernière foys, Thoison-d’Or jecla sa verge 
• par terre et la laissa illecq, puis alla jusques à la 
bière, faisant les trois honneurs; puis à deulx 
genoulx, et l’emporta à grant révérence, jusques 
à l’autel , où il la posa. Ce faict, l’on fit une petite 
pose, et iceluy Tboison , ayant la face vers l’autel, 
dict ; «Vivent don Philippe et donna Joanhe, par la 
» graçe de Dieu , roy et roy ne de Castille, de Léon 

» et de Grenade ! » Et ce dict par trois fois , ledit 
Thoison partit de devant l’autel , sans verge ; puis 
vint devant le roj , et luy dict : « Sire , la coustume 
» et usaige impérialle et royalle voeilJentque vous 
» ostiez vostre chapperon ; car à roy n’appartient 
» plus avant le porter; >» et adonc le premier 
chambellan et Thoison luy estèrent ; Thoison , 
roy d’armes , retourna vers l’autel , print une espée 
par la poincte^ l’esleva la mance en hault, et les 
honneurs faicls, vint devant le roy, se luy dict à 
liaulte voix : « Sire, ceste espée vous appartient , 

» pour justice maintenir^ vos royalmes et subjects 
» deffendre. » Lors le roy se mit à genoulx , la face 
vers l’autel , puis se leva sur pieds , print l’espée 
parla mance,. et ainsi la tint en la main , la poincte 
en hault. Cependant les officiers d’armes estèrent 
leurs cottes d’armes et chapperons réformez , et 
furent revestuz d’aullres nouvelles armes ; et pa- 
reillement les trompettes, en nombre de qua- 
torze , eurent nouvelles armes. 

; Les cérémonies des obsecques accomplies , mon- 
seigneur l’archiduc print title nouvel ^ renouvelant 
ses armes, et fut nommé par pays, seigneuries, 
mandemens et escriptures : « Philippe, par la 
» grâce de Dieu , roy de Castille , de Léon et de 
Grenade; archiduc d’ A ustrice. prince d’Arragon 
» et de .Cécile , etc.’,; duc de Bourgongne et de 
» Lolrich; de Brabant, de Sleir, de Karinthe , 
)) de Carniole , de Lembourg, de Luxembourg 
)>;et de Gheldres, conte de Flandres, etc, « 

CHAPITRE CCCXXVII. 


Aucunes vertus dignes de mémoire de très cathulicque princesse , inadame 

Izabel ; royne de Castille. . 


La royne Izabel , fille de don Joan , roy de 
Castille et de Léon, etc., quant premier vint à la 
possession des royalmes , n’avoit de toutes ses re- 
venues que it'ingt mille ducats; car les princes et 
seigneurs de son pays luy occupoient et mangeoient 
les fruicls de ses terres , pais et seigneuries ; mais 
elle trouva fachon par son praticque et cler en- 
tendement, de récupérer ses pertes; par quoy 
icelle successivement s’est augmentée de puissance, 
d’honneur, de renom et de richesses; et se elle 
n’eusist trouvé manière de rebouter Juifz , Maho- 
métistes et autres nations barbares de ces régions, 
l’on eusist presché par toutes les villes d’Espaigne 
la loy de Moyse , conume l’on lait par dechà la loy 
de Jésus-Christ. Et à ceste cause, se délibéra avec 
son mary, le roy Fernande d’Arragon, de conc- 
querre le royalnie et cité de Grenade , entachiez et 
polluz d’exécrables et maldictes hérésies; et pour 
parvenir à leur salutaire prétente , assiégèrent , 
üfcsaillirent et prindrentpar force d’armes plusieurs 
forts chasteaulx et places estans allentour de ladite 
cité. Le roy, son mary^ militant en aucuns quar- 
tiers avecq sa grande noblesse, icelle royne luy 

envojoit gens et engiens, or et argent, et vic- 
tailles , pour renfort de sa concquesle ; puis y alloit 
en personne ; et elle-mesme , sans son espoux , 
tenoit siège devant aucunes villes , aussi magnific- 
quement et de bonne sorte, connue se elle eusist 
esté nourrie toute sa vie en fiers assaultz , rencontres 
et batailles. 

Advint chose admirable et.de grande recom- 
mandation : icelle royne, ayant assiégé la ville de 
Malaga , et soy tenant soubs aulcunes foeillies ou 
tentes à Tenviron de ladite ville , avecq ses damoi- 
selles, ung Morre héréticque, lort expérimenté 
de la guerre et plain de grant audace , sachant 
aucunement le quartier de la royne , sortit hors la 
ville, ayant une rapière en main, et se trouva en 
ladite foeillie à manière de tente ; si apperçeut 
une dame de celles qui accornpagnoient ladite 
royne , se luy coura sus pour la occir ^ cuidant avoir 
adresché son cop sur icelle royne ; mais lut recoeil- 
liée d’ ung gentilhomme , fort cruellement navrée. 
L’alarme s’esleva gros et horrible ; chacun vint à 
l’esfroy, enibastônnez Dieu scet comment; le (ac- 
teur, par les assiégeans fut vislement agrouillé, et 
congneut son cas sans torture, disant qu il esloit 
issu de la ville de faict précogilé, tout résolu de 
tuer la royne' d’Espaigne, sa capitale ennemye , 
contraire à la loy mahoni ; et luy sembloit que sÿ 
povoit exterminer par mort , comme il avoit pro- 
posé, la ville de Malaga , la cité de Grenade et 
tous les habitans, Morres et autres, seroient lirez 

hors (le captivité , de laquelle ils estoient durement 
oppressez. Quant ledit Mnrre eut conlessé son cas, 
bien digne d’estre horriblement pugny^, Ton ad- 
visa, aflin que ses complices ne lissent le semblable, 
qu’il seroit tout vif bouté en nng gros engien et 
rejecté dedens la ville, comme il fut faict. Et, par 
contrevenge , ceulx de Malaga prindrent ung 
chresplien, illecq prisonnier, luy arrachèrent le 
cœur hors du ventre , puis le mirent sur ung asne, 
et l’envoyèrent en l’ost de la royne, qui le print à 
grant desplaisir. 

Icelle très catholicque royne, tenant siégedevant 
ces places et forteresses desMôrres incrédibles, en 
absence de son mary, recepyoit magnificquement 
toutes ambassades qui vers elle s’adreschoient , et 
sans advocat ne quelque avant parler, leur don- 
noit responce , tant élégamment et de bonne sorte, 
que chacun prendoit admiration de sa prudence et 
noble contenarjce. Les Juifs habitans et demorans 
en ses marches , royalmes et régions , par tribut ou 
aultrement, luy offrirent la somme de vingt-cinq 
mille florins , à payer pour une fois, aflin que par 
l’espace de dix ans icelle les laissast paisiblement 
habiter en ses pays et seigneuries ; à quoy jamais ne 
s’y vol ut condescendre ; mais, par ung contraire , 
tant par menace, par force et par pugnition de 
corps^ les expella, abolit et extirpa leurs plan- 
taiges^en tous ses quartiers. Et finablement ceulx 
qui, par couterne opinion, despitoient la loy de 
Nostre-Seigneur , furent menez au dernier sup- 

plice, et tant esflambez de feu matériel qu’ils 
morurent de chaulde maladie.* 

De plusieurs autres égrégieuses vertus et bonnes 
meurs, fut décorée ceste très noble, et vertueuse, 
princesse, qui seroient longues à réciter , par les- 
quelles elle a mérité par les sept climatz du monde, 
d’estre ‘nommée la très catholicque royne. Elle 
fonda plusieurs hôpitaulx et lieux dévotieux par 
ses régions et provinces; entre les autres, icelle 
tenant siège devant Grenade , en commémoration 
de Doslre foy et créance ^ fit faire et fonder la ville 
de Saincte-F’oy. Tonsjours garda justice, décora 
resglise.et honora chassetes ; puis rendit son esprit 
à son créateur , en la ville de Médina del Campo, 
l’àn quinze cens et quatre, et laissa trois filles : 
Jeharine, Philippe et Katerine. L’aisnée d’icelle 
est alliée au roy de Castille, nostre souverain et 
naturel seigneur; la seconde an roy-de Portugal, 
et la tierch au prince^de Galles , fils du roy d’E n- 
gletérre;'et à ca useque donna. Jeanne est celle 
qi^ Viiccédera auxdits royalmes , ducez , . contez et 
provinces, le roy de Castille , son espoux^ a faict 
célébrer à ses despens les obsecques les plus hon- 
norablés , riches et suinptueulx que jamais furent 
de nostre vivant ; car ils ont cousté en drap d’or ^ 
de soye et de laine , .en riches parures^ dons et 
aulniosnes,.la somme de cinquante mille florins. 
Et d’autre part , la' très catholicque roy ne , que Dieu 
aitl’ame , laissa par son testament à ses exécuteurs 
la; somme de noef cens mille florins^ pour paier ses 

créditeurs, pour faire ses obsecques et pour aul- 
mones^ espérant que soo ame aura repos au royahne 
de la béatitude éternelle. 


CHAPITRE CCCXXVIII. 


Le trespas du duc Philibert de Savoye ; et autres advemies en ce 

temps, 


Le dixiesme jour du* mois de septembre, très 
hault et très puissant prince ^ monseigneur Phili- 
bert , duc de Savoye , fils du duc Philippe de 
Savoye , l’un des beaux princes de chre.sptienneté, 
rendit l’ame à son créateur, en l’eage de vingt- 
quatre ans. Il augmenta sa seigneurie de dix mille 
ducats par an^ et espousa madamé Marguerite 
d’Austrice, sœur du roy Philippe de Castille , de 
laquelle il n’eut nulz hoirs. Il fut en sa josnesse 
noiirry en France , à l’hostel du roy Charles, huic- 
tiesme de ce nom, lequel il suivit jusques’à Naples, 
et donna passaige au roy Loysde France ^douziesme 
de ce nom , à sa concqueste de Milan /et le servit à 
deux cens hommes d’armes y il possessa de sa ducé 
l’espace de noeFans, et fut tant ardent à là chasse, 
que après son eschaufFement il refroida son corps, 
se rendit l’aine à Dieu. 

L’année fut tant chaulde et saiche, que les arbres 
portans gros fruicts* ne* furent trop bien adressez, 
et si peu qu’ils en portèrent, feurent entecliez de 


238 CHRONIOUES (i5o4) 

vermine* Les chênes des^forestz et aucunz. grans 
arbres, au paysdeHaynault et àTenviron , n’eurent 
foeilles ne fruicts par cbenines qui les mangèrent 
et destruirenti Elles s’achaupoient sur les arbres 
en telle habondance , que les bosquillons ne les 
sceurent essorber ; et quant ils* les touchoient dè 
leurs mains,- elles s’enfeloient et venymoient par 
telle fachon, que jnsques au quatriesme jour en- 
suivai^ ne s’en povoient ayder. Fort grandeshor- 
ribles et espôuventables tonnoires furent en cest 
an ; car ils cheurent en dix-sept esglises , en ung 
mesme, jour, tant' aux diocèses de Cambra j, de 
Tournay que d’Arras. 

Par ung vendredy , veille de Sainct-Bartolomé , 
environ dix heures en la nuict , trembla la terre en 
plusieurs. villes et lieux, l’espace environ d’ung 
Ave Maria aucunes ‘villes et places la moitié 
de la patrenostre. Avant ce tremblement, environ 
ung Pater ’noster entier , les petits oiseaulx prison- 
niers en . furent tellement esfrayez et esbahis , 
qu’ils labouroient à force pour wider hors de leurs 
clostures, dont plusieurs furent trouvez morlz et 
tuez en leurs* geôles. Tous esdiffices de bois cro- 
loient, et sembloit que on les deusist rompre. 
Certain son estoit oy en l’air , et toutesfois la nuict 
estoit fort clere , paisible et sans venter ; et en 
aucuns lieux, les cheminées des maisons entrebu- 
chèrent sur les rues. 

En ce temps, s’espandirent par pais les nouvelles 
des isles de Canaria^ que le roy d’Espaigne avoit 

trouvées et concquises puis l’espace de cinq ou six 
ans; elles sont sept ou huict petites isles , toutes 
avironiiées de la nier, tine lieue arrière l’une de 
l’autre, et les habitans d'icelles, combien que la 
cbresptienneté soit grande , ne s’entreveurent 
jamais, ne necoincquèrent ensemlde, car chacune 
pelile isle a son laugaige à part soj ; et ce convient 
pour ce que les mannans en icelles n’ont usaige de 
passer la mer par navire ne autrement ; toutesfoys 
ce sont gens sans crainte et sans paour , hommes et 
femmes forts et robustes, vestuz de peaulx de 
bestes, et aussi mal en poinct qu’ils sont, l’ung 
seul d’iceulx, ou l’une seule , ont le corraige et 
hardement d’assaillir cinq ou six hommes. Lesdites 
isles sont fort fertilles de sucre et de coton. Le 
roy d’Espaigne a rendu grant paine à les conquerre 
et à convertir les habitans d’icelles à nostre foy ; 
car ils n’ont créance ne en Dieu ne en nulle créa- 
ture qui soit ne qui fust jamais; et à ceste cause , 
ledit roy les a faict expeller d’illecq et les habiter 
par Espaignols et autres. L’une de ces isles^ aviron- 
née de la mer, comme dict est, n’a flaine, ne puich, 
ne fontaines et ne povoient avoir eauwe doulce 
venant de la terre, car ils n’ont bacquet ne bateau ; 
mais il y a ung très haiilt, fort grant et puissant 
arbre branchu , foeillé et bien ramé , qui^ par trois 
mois continuels de l’an ^ une foys le jour et une 
heure, est merveilleusement arousé; car une grosse 
espesse nuée descent sur luy, et incontinent est 
chargé d’eauwe doulce , distillant sur terre à si 

grant habondance , que les hommes et les besles en 
ont suffisamment poureulx rafraischir, et en font 
provision par avoir fossez ‘autour dudit arbre. 

En une autre petite isle^ sont autour des bayes 
aucuns arbrisseaulx florissans une foys le jour , qui 
rendent grains de telle nature, que ceulx qui en 
goustent etmengent, en ont telle saveur qui leur 
pJaist, soit de perdrix, faisans ou quailles, chair 
ou poissons, ne fault que imaginer, comme.se 
c’estoit la manne du ciel. 


* CHAPITRE CCCXXrX. 

c • 

► ' * 

La redarguation que fit monseigneur Charles de Lalaing contre le livre 
des Mémoires de messire Olivier de la Marche. 

Mjessire, Olivier de la Marche, chevalier, grant 
historien , jadis paige du bon duc Philippe de 
Bourgongne, depuis capitaine delà garde du duc 
Charles, et maislre.d’hostel du roy des Romains et 
de monseigneur Philippe , archiduc d’Austrice , 
composa. ung livre que aulcuiis gens nomnient : 
Les Mémoires . de messire Olivier de la Marche , 
où il sembloit avoir chergié de son honneur mes- 
sire Josse de Lalaing, père de monseigneur Char- 
les de Lalaing, en tant que en son vivant il avoit, 
durant les mueteries de Gand, plus favorisé aux 
Ganthois que à monseigneur Maxiniiiian , lors ar- 
chiduc d’Austrice, en la détention de monseigneur 

Philippe d’Aiistrice, fils dudit seigneur Maximilian 
et de madame MarguëHte sa sœur. Iceluy messire 
Charles, homme d’esprit, bien enlendu , fort ac- 
lir et de grànt poursuyte, adverty de ce que dict 
est, fut en son cœur moult déplaisant; se furent 
plusieurs nobles hommes, congnoissans la mai- 
son de Lallaing avoir esté toujours fidèle et léale 
à son prince, ferme, entière, non violée, sans re- 
proche, et que les nobles su pposlz d’icelle avoient 
exposé corps et biens jusques à l’ame rendre, au 
service de leurs seigneurs et maistres , comme cha- - 
cun scet. Et à ceste cause, ledit messire Charles, 
à toute diligence, comme bon fils doibt subvenir à 
l’honneur de son père, print cesle matière à cœur; 
si que par l’ordonnance du roy Philippe de Cas- 
tille, de Léon, de Grenade, il constraindit la dame 
de la Marche , vefve de feu messire Olivier , 
monstrer lesdits mémoires, lesquels, sur ce pasj* 
furent meurement visités et examinés par illus- 
tres, très puissans personnaiges , et gens du grant 
conseil , fort discrelz et bien entendus, lesquels 
ordonnèrent et décrétèrent ce qu’il s’ensuit ; 

« Nous, Charles de Croy, prince de Chymay; 

» Pierre de Lannoy , seigneur de Fresuoy, che- 
» valier de l’ordre de la Thoison-d’Or; Claude de . 
» Bonard , grant et premier escuyer du roy ; cer- 
» tiffions que, par l’ordonnance dudit roy, avons 
» coincqué avec la dame de la Marche, vefve de 
» feu messire Olivier, touchant ung livre par lui 
» faict par forme de cronicques , nommé : Mé- 

» moires de monseigneur de la Marche j auquel 
)j livre il donne aulcunes chèrges à messire Josse 
» de 'Lalaing, de en aulcun temps avoir esté .du 
» party , ou favorisé à ceulx de Gand , durant leurs 
» meuteries etVébellions contre l’archiduc d’Aus- 
» trice , qui , depuis fut roy des Romains , père 
» dudit roy , nostre sire et maislre; de quoy mes- 
» sire Charles, seigneur de Lallaing, son fils, 
» s’est grandement doleü et complainct; consi- 
» déré qu’il' n’est mémoire qué jamais homme 
» portant ce nom fesist faulte à son prince , ne 
» chose de reproche , ne mesme ledit messire 
3> Josse , et de quoy aussi , par l’ordon nance des- 
» susdite, nous sommes deument informez-, tant 
» par les appoinctemens que ledit messire Char- 
»“ les nous a bailliés par tesmoings, par escripLs, 
» comme aültres , trouvons que ledit messire Josse 
» s’est , tout son temps , vertueusement et bien con- 
» duict, et mort au service de son prince, devant 
» la cité d’ütrecht , le cinquiesme jour d’aoust 
» en l’an mil quatre cens quatre-vingts et trois , 
» estant pour lors chevalier de l’ordre , gouver- 
» neur de Hollande et lieutenant-général de son 
» armée , pourquoy avons faict trancher et mectre 
» hors de son livre ce qui peult estre mis en sa 
» cherge ; ordonnons et commandons de par le 
» roy^ nostre sire, à tous ceulx qui, de présent 
» ou de tout temps advenir porroient avoir l’ori- 
» ginal ou la mynute du livre dessusdit ^ les fa- 
» cent semblablement trancher et mectre hors. 

» coroiïie raison est J et ainsi certiffioüs , lesnioing^z 
» nos seings y mis le vingt-deuxiesme jour de 
» janvier , l’an mil cinq cens quatre. » 


CHAPITRE CCCXXX. 

, » 

POUR l’an i 5 o 5 . 

» 

< 

L’investiture de la ducé de Milau , faicte par le roy des Romains au légat 
cardinal d’Àlnbôise , pour et au nom du ^y Loys de France ; ensemble 
l’investiture faicte par le roy des Romains au roy de Castille, pour et au 
nom de monseigneur Charles , son fils, duc de Luxembourg; et l'hom- 
maige que fit le roy de Castille pour la ducé de Gheldres. 

Le roy de France envoya le cardinal d’Am- 
boise légat ,• vers le roy des Romains, estant en 
Allemaigne , pour et en son nom luy faire hotn- 
maige pour la ducé de Milan, la conté de Parme et 
autres dépendances. Et le roy de Castille se tira 
celle part pour relever au nom de son fils, mon- 
seigneur Charles de Luxembourg, ladite ducé,' et 
pour luy investir, en son privé nom, de la ducé 
de Gheldres et conté de Zutphen. Iceluy roy de 
Castille: fort bien accompaigné de ceulx de son 
hostel, se partit de Bruxelles pour aller vers le 
roy son père , et vint à Namur , à Luxembourg , 
et de là à Trêves, où il fit ses pasques; et de là 
se tira vers Hagueneau , et trouva le conte de Fus- 
temberg entre Sarrebourg ( appartenant au conte 
de Nassou de Sallebrusse , forte maison) et Sar- 

i6. 

werde , avec aucuns, bons personnaiges d’Alie- 
maigne, avec deux cens chevaulx ou environ, que 
le roy des Romains enyoyoit au-devant de son fils; 
et là fut, par ung homme de bien , mectant pied 
à terre, fait la révérence au roy, et dict en latin 
beaucoup de belles parolles touchant sa joyeuse 
venue en ces pais, et plusieurs autres choses; il 
alla coucher à Bouquenem, où, par le conte de 
Sarewerde, conte de Ne vers, luy fut faict présent 
de vins , avaines ^ bœufs et venoison ; et sembla- 
blement le lendemain vint coucher à Savele, une 
des belles petites villes et belles demeures de ce 
quartier, appartenant à l’évesque de Strasbourg^ 
là où il a maison belle , fort accouslrée ; et y ar- 
riva le jour de Pasques closes. Le lundy partit du- 
dit lieu, pour venir à Haguenau , et vint le roy 
des Romains au-devant de son fils , environ demye 
lieue hoi’s la ville , accompaigné de plusieurs prin- 
ces et grans maistres; jectèreiit tous pied à terre , 
et se monstrèrenl merveilleusement joyeulx de la 
venue Tung de l’autre, remonslèrent, et entrè- 
rent ensemble en la ville, en laquelle se sont tenus 
plusieurs consaulx ; et tellement que mercredy, 
quatriesme d’apvril, en l’esglise des Cordeliers, 
fut jurée la paix entre les roys des Romains et de 
France, par ledit roy, le roy de Castille, son fils, le 
cardinal d’Amboise , ,1e légat ambassadeur du roy 
de France ; lequel légat estoit grandement accom- 
paigné ; assavoir : de l’évesque de Paris, l’évesque 
de Rhodes, le seigneur de Piennes , de Genlis , le 

baillj d’Amiens, deux seigneurs en parlement, 
l’audiencier de France , et beaucoup de gens de 
bien , en nombre de quatre cens clievaulx. 

Ledit évesque de Paris fit la proposition en la- 
tin , en la salle du’ roy , grandement à la louenge 
de luy et du roy de Castille son fils, requerrant 
l’investiture de Milan et d’en faire la foy et hom- 
maige ; ce qui s’est làict le dimenche sixiesme 
d’apvril mil cinq cens et cinq, en la salle dudit 
roy des Romains, lequel esloit vestu d’ung riche 
drap d’or à une barette de velours cramoisy, et 
estoit assis sur ung riche dossert ; à sa main droicte^ 
ung petit arrière de luy, le roy de Castille, son 
fils ; à la main senestre , l’archevesque de Trêves , 
les ducs de Bavière, de Brunswick, de Werlem- 
berg , le marquis de Brandebourg , le marquis 
de Baden , et plusieurs ambassadeurs, tant du 
pape, des Vénitiens, comme d’aultres. Devant le 
roy y avoit ung petit bancquelet bas, ung quar- 
reau de velours noir ; là se mit le légat en genoulx 
sur terre ; le roy le fit lever et s’agenouiller sur 
ledit quarreau ; et là lui fit déclarer en latin , par 
le conte de Serre , chevalier de la Thoison , ce 
qu’il avoit à faire , et luy fit baillier par escript 
le serment , tel qu’il le devoit faire, lequel le fit 
bien solempnellement au nom du roy de France j 
et là^reconneut l’empereur son souverain seigneur 
de la ducé de Milan , luy faisant serment de luy 
estre léalsubjcct et vassal; jurant les sainctes évan- 
giles , en toutes choses le servir de corps et de 


246 CHRONIQUES ^ (i5o5) 

biens. Le roj luy bailla es'pée en la main, et sur 
ce, Tadvestit en ladite ducé. 

Le semblable fit le roy de Castille , au nom de 
son fils, de la ducé de Luxembourg , et pareille- 
ment releva la ducé de Gheldres avec la conté 
de Zutphen et autres seigneuries d*Allemaigne , 
aussi d’aulcunes terres sur la marche de- Venise, 
dont les ambassadeurs dudit lieu ne se monstrèrent 
fort joyeulx; et le fit le roy de Castille si hones-- 
tement , en si grant révérence et estime du roy son 
père , que c’estoit belle chose à veoir ; et mesme 
tant en beau latin tout le serment qu’il faisoit , si 
bien et de bonne sorte, qu’il en fut loué de cha- 
cun. Semblablement releva le marquis de Final, 
ambassadeur du pape. 

Çela'faict, le roy s’en alla disner; en sa com- 
paignie, le roy son fils , le légat et le duc Alexan- 
dre de Bavière ; et fut ung très beau disner, qui 
dura près de trois heures ; après disner , se retirè- 
rent en une chambre à part , les deux roys et le 
légat seulement , où ils furent quelque temps, et 
puis, chacun se retira en son logis. 

Le mardy huictiesme d’apvril , le roy des Ro- 
mains monstra au roy son fils , au légat , à mon- 
seigneur de Villes , de Chieures , de Lallaing et 
autres , ses bagues et joyaulx en partie , où il y 
avoit merveilleusement de belles pièces , et telles 
que l’on dit que en toute chresptienneté n’y a 
prince , quel qu’il soit , qui les ait telles , ne de 
telle estime , dont aucunes des principales estoient 

cleiiiourées en Isbrouch , si avoit aucuiif^ coffres 
assez grans qui ne furent visitez, pour ce qu’il n’en 
povoit la peine. Il donna à son fils une bag'lie à 
un gros diamant quarré, ung rubis dessus^ ung 
gros perle pendant, qui bien povoit valoir seize ou 
dix-huit cens ducats , lequel il attacha incontinent 
à son bonnet , et le porta aucuns jours. Donna 
semblablement, pour la royne de Castille, une 
autre bague, d’un ballès bien riche et grand , avec 
une aimeraude et ung grant bien gros perle, et 
d’aussi grant pris ou plus. 

Le lendemain le roy de Castille donna à disner 
au légat; aucuns de messieurs de France allèrent 
disner avec le conte de Nassou ; et ainsi que l’on 
debvoit disner, leroy des Romains privément vint, 
disner avec son fils ; et disnèrent eulx trois, où il 
y eut plusieurs bonnes devises; et avoit pour ce 
jour, le roy des Romains , l’ordre du roy d’Englet- 
terre , qui est de la Jarretière , à la rouge rose , a 
ung Sainct-George à cheval, faict de pierreries , 
pendant comme la Thoison - d’Or. Après disner, 
eurent aucunes devises à part , et puis se retira 
ledit roy , s’en alla habiller en son habillement 
impérial ^ pour recepvoir à hommaige l’évesque de 
Trêves , et le fit en son grant pale ^ où estoit assis 
en siège impérial, la couronne en chief, bien 
riche , la cfaappe , le tunicle , sur la poictrine pen- 
dant trois grandes croix de pierres. La chappe et 
le tunicle tout bordez de pierreries. Le roy de Cas- 
tille assis au droict costé ; ung degré plus bas , 

le léga^ gauche; devant luy le duc de Wertem- 
berg , de Bavière, le marissal conte de Furs- 
temberg. Ledit de Wertemberg tint la’ cou- 
ronne tant qu'il l'eut mis sur le chief; l'autre le 
monde, l’autre le sceptre’, l’autre l’espée, l’autre 
le fourreau ; et le tout tant riche d’or, de perles, 
et de pierreries que merveilles. Et là vint ledit ar- 
chevesque , à grant nombre de gens de bien , à 
cheval , jusques à l’hostel du roy; mais premier il 
envoya deux nobles hommes vers le roy , qui 
déjà estoit en son siège , scavoir si son plaisir estoit 
qu’il venist à faire son debvoir; à quoy fut res- 
pondu que oy. Puis après il vint , habillé d’iiabil- 
lemen td’électeur d’empire , ayant deux bannières 
devant luy , l’une d’armoiries et l’autre toute 
rouge , que l’on dict la bannière de sang ; se mit 
à genoulx , fit le serment comme prince d’empire , 
électeur, chancellier, héritier des Gaules, le tout 
en forme deue ; et furent prinses les deux ban- 
nières, et jectées paria fenestre , sur le peuple, 
où chacun en print une pièce ; cela faict les 
deux roys se retirèrent avec le légat ^ et y furent 
bien tard. 

Le lendemain joedy, dixiesme d’apvril, le légal 
print congié pour retirer en France , et vint qué- 
rir le roy de Castille à son logis , et allèrent en- 
semble, tout houssez, au logis du roy, et là fut, 
par le conte de Sorre, faict en latin aucunes re- 
qiiestes au légat , au nom du roy de France , dont 
entre les autres en y avoit trois, dont l’une fut pour 

monseigneur de Verj, lequel avôit servi ledit roy 
des Romains durant leurs divisions; l’autre, tou- 
chant le marquis de Rothelin ; et l’autre, pour 
Robinet Rufiin , natif d’Arras, maistre de son ar- 
tillerie, à quoi fut respondu par.l’évesque de Paris 
que en tout, ils desiroient de complaire audit roy, 
et feroient si bon rapport à leur maistre , que brief 
l’on s’en appercevroit de leur bon voloir et deb- 
voir, et qu’ils esperoient si bien faire , qu’il auroit 
cause de se contenter. 

Le roy des Romains donna au partir du légat, 
venant de ses mynes , sept pains d’argent de vingt 
marcz la pièce, et ung de cent marcz, et aux autres 
Franchois autres diverses en sorte de vaisselles; et 
incontinent chacun monta à cheval; et s’en allè- 
rent les deux roys aux champs, le chemin dudit 
légat ; et là eurent encore plusieurs devises , prin- 
drent congié de toute bonne sorte. S’en alla ledit 
légat au giste à Savelle; les deux roys s’en allè- 
rent voiler, et s’en retournèrent au soir audit Ha- 
ghenau. 

Le vendredy demourèrent audit Haghenau , 
disnèrent ensemble les deux roys , et tindrent con- 
seil et délibérèrent de la despartie et de leurs 
grans affaires , et le samedy , le roy de Castille 
print congié de son père , vint au giste à Savelle. 
Et leroy des Romains s’en alla à Wissembourg; et 
disoit l’on qu’il alloit prendre ung cbasteau où il 
y a voit des rustres. 

Avant ledit parlement dudit Haghenau , ma- 

dame de Savoje*sœur au roi de Castille, sceiit sa 
venue audit lieu , et qu’il venoit grandement ac- 
compaigné ; mais force fut de délibérer le parte- 
ment à cause de la guerre de Gheldres, dont les 
deux parties furent fort marries ; et fut envoyé en 
poste vers elle, pour la contenter^ Anthoine de Lal- 
laing, seigneur de Moritigny , qui la trouva à Mon- 
bleur , bien marrie , et revint audit Savelle , et 
ung gentilhomme d’elle ; et tellement que de re- 
chief , furent renvoyez le grant escuyer, et ledit 
Lallaing; le dimence à Sarreverde , à la maison du 
conte ; et le lundy à Sarrebourg , où ü j a deux 
villes et ung cbasteau , et le mieulx accoustrez de 
tapisseries qui ayent été vues en tout le voyaige, et 
est au conte de Nassou de Sallebrusse ; il s’appelle 
conte de Nassou et esquartelé de Nassou et Salle- 
brusse , qui sont les armes de Sallebrusse, dont est 
descendu monseigneur îe conte de Brianne^en 
France; le mardy à Becqùinghen, une comman- 
derie de Prusse ; de là à Luxembourg , à Arlon 
à Bastogne, à Marce, à Namur, où séjourna le roy 
ung jour ; et lendemain disna b Couron , qui est 
maison de monseigneur de Veyre; vint au soir à 
Notre-Dame de Maure , et lendemain à Bruxelles. 

Le roy, paravant son retour, a voit mandé par 
ung article en ses lettres, à monseigneur le chance- 
lier, que chacun se gardast de • nommer ' messire 
Charles d’Egmont , seigneur de Gheldres, mais fu- 
sist intitulé , Charles d’Egmont seulement. 

CHAPITRE CCCXXXL 


De la maladie et ressource du roy Loys de France. 

Le roy Loys de France , douziesniedece nom ^ 
fut soubdainement atteint d’une maladie par la- 
quelle il fut près de deux heures et demye, que 
l’on n’y perchevoit vie. La renommée fut divul- 
guée par tout son royalme qu’il avoit terminé ses 
jours ; parquoy la gendarmerie se commencha 
à esveiller, et à bouter ses cornes hors plusieurs 
garnisons des frontières , qui le tenoient pour 
mort, se fpurroient par les riches' maisons , -et 
censes d’abbaye^ et rompoient les greniers et cher- 
choient à tous costez les bleds battus et les avaines, 
pour furnir chasteaux et forteresses ; pillade cou- 
roit , paix trembloit de hide , justice failloit. Mais 
Dieu y remédia fort au contraire de leur mali- 
cieuse prétente; car le roy retourna en convales- 
cence; il avoit sa confidence, en la très sacrée et 
saincte hostie , et lui sembla que l’ardente dévo- 
tion qu’il avoit à icelle , le respita pour cette fois 
de mort. 

Le pape Eugène^ dernier trespassé, envoya de 
Rome, au bon duc Philippe de Bourgongne , une 
hostie qui luy fut présentée en la ville de Lille , et 
le bon duc la receut révéremment pour chose très 
saincte et fort singulière ; se la fit porter àDigeon,^ 

et poser en la saincte chapelle ; et semble au roy 
que , par la grande affection qu’il a prins à icelle 
servir et adorer , il a recouvrance de santé , dont , 
pour remémoration de ce bénéfice , il a envoyé à 
Digeon , en Bourgongne , la couronne fort riche et 
de grant estime de laquelle il fut couronné au sacre 
de. Bains; laquelle circuyt la très benoiste et 
digne hostie ; et pour rendre grâce à Nostre- 
Seigneur de ce qu’elle l’avoit préservé de mortel 
encombriement, et pour létiffier son peuple , fort 
marry de son inconvénient , il envoya vers nostre 
sainct-père le Pape^ et obtint singulières indul- 
. gences.pour tous les siippoz de son rpyalme; et que 
tous ceulx qui prieroient et regracieroient le sou- 
verain roy éternel , de ce qu’il luy plaisoit avoir 
réduict le roy en saincte prospérité , moyennant 
que de cœur contrict et repentant de ses péchiez, 
parmy disant cinq Pater nosler y sans tirer nulz ne 
quelconcques deniers , ils auroient plaine rémis- 
sion de leurs péchiez. Processions et sermons so- 
lenipnels en furent faicts par tout le royalme de 
France, et durèrent ces pardons vingt-quatre heures 
seulement. 

Advint , en la ville de Vely en Soissonnois , que 
le peuple estant en l’esglise , la nuict de Peuthe- 
/couste^à l’heure que l’on chantoit vespre , ung 
horrible tempeste de fouldre s’esleva tant impé- 
tueulx, et cruel conflit* de vent et de ton noire , 
qu’il abbatit la couverture du clochier, couvert de 
plomb, sans guaires diminuer la machonnerie ; 

mais la volsiirc de la nef fui totalement cassée, 
fouldroyée et deslapidée , et clieut tout soubdai- 
hement sur tous ceiilx , hommes , femmes et enfans, 
qui estoient en la nef; jusques au nombre de vingt- 
deux , qui furent tuez , à force de bras craventez, 
assommez et piteusement desmembrez. 



CHAPITRE CCCXXXII. 


Comment Charles d'Egmont se vint rendre au roy de Castille et l’appoinctC' 
' ment de Glieldres. 


Le roy de Castille estant en ung chasteau nommé 
Rosendal , auprès de Arnem , Charles d’Egmont, 
qui paravant se disoil duc de Gheldres, fort bien 
accompaigné , vint parler à la majésté du roy de 
Castille ; il luy fit honneur par trois foys , et luy 
dict en substance : « Sire , je suis vostre humble 
» serviteur, qui suis icy arrivé pour vous dire que 
» je n’ay puissance pour résister à vostre emprinse^ 
» et ne me voeil armer contre vous, car vous 
» m’avez nourry. » Le roy, en souriant, le print 
par la main , et fut illecq la paix làicte , et ledit 
Charles promit aller en Espaigne , en la compai- 
gnie du roy , et dict que pour soy préparer , il se 
trouveroit à Bruxelles. Aulcuns disent que le roy 
luy donna cinq mille florins pour l’accoustrer; et 
sur ses promesses, espérant qu’il se réduiroit à pa- 
cificque et finale concordance , trêves furent don- 

nées pour Tespace de deux ans , comme il appert 
par ces articles : ^ 

« Pofir la pacification des dilFérens estâns entre 
très hault, très excellent et très puissant prince 
Philippe , par la grâce de Dieu , roy de Castille , 
de Léon , etc. , archiduc d’Auslrice , duc deBour- 
gongne , prince d’Arragon, etc., d’une part; et 
hault et puissant prince monseigneur Charles de 
Gheldres, d’autre part; pour raison des ducé de 
Gheldres et conté deZutphen , leurs appartenances 
et deppendances , et coincalions sur ce tenues 
entre monseigneur Charles en sa personne, pour 
soy , et révérend père messire Philibert , naturel 
dom prévost d’ütrecht , conseiller du roy de 
Castille et chancellier de son ordre , au nom 
d’icelluy seigneur ont estez contehs, advisez et 
concludz les poincts et articles qui s’ensuivent : 

» Premiers. Est conclute et • accordée, entre 
iceulx seigneurs roy de Castille et mondit seigneur 
de Gheldres; pour eulx, leurs pays, terres, gens, 
serviteurs et su bjects , bonne , seure et léale trêve, 
marchande et coincative.^ pour le terme et espace 
de deux ans prochainement venans , et continuel- 
lement ensuiyans du jourd’hui , pendant laquelle 
leurs gens et serviteurs, les marchans, mannanset 
habitans de leui’s pays / terres et seigneuries , por- 
ront amyablement , marchandementet autrement, 
soy interhanter, et les ungs indifféramment con- 
verser ès lieux et pays de l’obéissance de l’autre , 
sceurement et saulvement, comme en temps de 

paix, et ainsi comme auparavant ce commenclie- 
ment desclits différens faire soloient; le toutsoubs 
bon et ferme espoir que en ladite trêve iceulx dif- 
férens seront amyablement appoinctez. 

» Bien entendu que icelle trêve durant , les gens 
de guerre commis à la garde des villes ou autres 
forts de Tune des parties , ne porront , sans congié, 
hanter ou entrer les forts de leur party. 

» Oue se ladite trêve durant . les différents 
^ » 

comme dessus n’estoienl amyablement appoinctez, 
que , en ce cas , iceulx seigneurs roy de Castille et 
monseigneur Charles de Glieldres , du moins de 
temps pour le moins , auparavant l’expiration 
d’icelle trêve , d’ung commun accord , choisiront 
juges non suspects , auxquels se submecteront ; et 
ês mains d’iceulx seront iceulx tenus , le roy et 
mondit seigneur , bailler, délivrer et réalement 
produire les titres , lettres et enseignemens dont 
chacun d’eulx se vouldra ayder à la justification 
de son droict , en dedens six mois prochainement 
venans , et continuellement ensuivant le jour de 
ladite submission.; et ce à paine de perte et priva- 
tion du droict de la partie qui en seroit deffaillant. 

» Et seront ces juges ainsi choisys , lenuz de 
prononcer et rendre leur appoinctement et sen- 
tence, qui sera deffinitive et tenue pour finale et 
absolue , sur lesdits différens et dedens ung an pro- 
chain venant, et continuellement l’expiration de 
ladite trêve de deux ans; et audit cas , en dedens 
Je temps de ladite trêve de deux ans, lesdites par- 

tement el avccq quelconcqiies leurs biens et baghes 
s’en yrorit , et avecq eulx enrneneront monseigneur 
le duc de Suffolcq, où , par mondit seigneur de 
Glieldres, leur sera ordonné, le tout seuremenf 
et saulvement ; et , s’ils le requièrent , leur fera 
donner le roy seureté et saulfconduict. 

» Que la demande que faict le roy d’avoir le 
chastel de Pouleroitesdites mains, iceluy seigneur, 
attendu sur icelle la remonstrance de mondit 
seigneur Cliarles , s’en despartit moyennant la 
promesse que iceluy monseigneur Charles luy a 
faict, avecq assurance que dudit chastel ne de 
ceulxquile tiendront, ne luy sera faict, ne infère 
ne aux siens, dommaige aulcun ; soy obligeant , 
mondit seigneur Charles , a la restitution et répa- 
ration des dommaiges que dudit chastel et de ceulx 
qui le tiendront, que le roy et les siens, les trêves 
et submissions que dessusdicles porront recevoir* 

» Mondit seigneur Charles de Gheldres, pour 
plus démonstrer au roy que en luy il ayt toute 
confidence^ est content et accordé de le compaigner 
et servir pour le temps de trêve et submission°que 
dessus, partout où il plaira audit seigneur roy 
aller; et ledit an expiré, si longuement que audit 
seigneur Charles bon semblera, en baillant par le 
roy promptement audit seigneur Charles, à la 
seureté de sa personne et des siens, lettres eu 
bonne et ample forme, et oullre plus, honnesle- . 
ment et gracieux appoinctement et enlretene- 

» Le roj et mondit seigneurCharles deGheldres^r 
et chacun d’eulx, jureront solempnellemenl ob- 
server ce traicliéèn'lous ses poincts et articles, et 
en bailleront leurs lettres et scellez l’ung à l’autre, 
en ample et semblable forme. , 

» Le roy, davantaige, requiert le roy des Ro- 
mains^ son père , aggréer ce traictié, et en donner 
lettres de aggréation à -monseigneur Charles; et a> 
ferme espoir,- que plus est, s’est porté fort que 
ledit rôy , son père , luy accomplira ; et si en fera^ 
iceluy roy de Castille , bailler lettres à monseigneur 
Charles de Gheldres, par monseigneur le conte 
Henry de Nassou , seigneur de Breda, par messei-. 
gneurs de Ville, son premier chambellan, de 
Fiennes et Chieures. » < 

» Est dict et appoincté que tous les nobles,- et 
ceulx des villes du ducé de Gheldres et conté de 
Zutphen , de quelque party qu’ils soient jureront, ^ 
aussi promeçteront solempnellem ent observer le 
pc^nt traictié , et tenir , congnoistre et tenir 
pour vray duc de Gheldres et conte de Zutpheoy 
iceluy dessus npmmé roy de Castille , ou mon-? 
seigneur Charles ,. de. en leur deffault de celuy au 
prQuffict duquel le droict dudit pays seroit adjugé, 
et aussi promptement envoyer leurs lettres scellées 
en bonne et deue forme. . .t - r r * 

Pour encore plus grande seureté, le roy de 
Castille et monseigneur Charles de Gheldres , oui-? 
tre ce que dict est , se submectront promptement , 
et chacun d’eulx, à l’observation du présent traic-> 

lié en tous scs poincls et articles , inviolableinent 
et sans en jamais , soy , ou par autre , directement 
ou indirectement^ soubs et à peine de encourre 
les pairies et censures et fulminations apostoliques, 
auxquelz ils, et cliacun d’eulx, en cas de contra- 
vention , se submeclent. 

» Et audit cas de contravention, choisissent-ils, 
et chacun d’eulx, à l’exécution desdiles censures, 
tous et quelconcques juges ecclésiastiques, et re- 
nonchant audit cas, quant à ce traictié, et à toutes 
libériez , franchises et exécutions , dont ils s’en 
voldroit ayder, à ce contraire; et ledit roy mes- 
me, à cest endroict, à privilège royal, accordant 
que toutes personnes, hommes et femmes, de 
quelque estât ou condition qu’ils soient, de l’une 
partie ou de l’aultre , reviendront en leurs biens , 
en tel estât- que les trouveront , et en joyront 
doresnavant durant ladite trêve et submission, 
comme auparavant le commenchement de la der- 
nière guerre ; que en ce traictié seront comprins le 
duc de Clèves , serviteurs et subjects. Si sera mon- 
seigneur l’évesque d’ütrecht, et ne luy porra au- 
cune chose estre querelle ou demandée, à l’occa- 
sion des choses passées , quelles qu’elles soient , ne 
aux siens; si seront aussi comprins messieurs l’é- 
vesque de Liège, le duc de Jullers, le conte de 
Nevers, messire Robert d’Aremberghe , seigneur 
de Sedain, si comprins y voellent estre, ce qu’ils 
seront tenus déclarer par lettres-patentes en de- 
dans ung mois. El quant aux prisonniers de guerre 

d’un costé et d’aultre , et aiiiires poincts , dont 
question poelt estre entre le roy et mondit sei* * 
gneur Charles, ils sont remis à rassemblée pro- 
chaine d'iceiilx seigneurs pour en estre faict et ob- 
servé ce. que par eulx en sera appoincté. 

» A Thielt , le vingt-huictiésme jour de juillet , 
l’an de grâce mil cinq cens et cincq; ainsi signé y 
Chaules. Ita estPhilibertus prepositiis trajectens. » 


» 4 

CHAPITRE CCCXXXIII. 

Là nativité de madame Marie d^Aostrice , fille du roy de Castille. 

* 9 

Le treiriesme jour de septembre , environ dix 
' heures du matin , nasquit au monde , en la ville de 
Bruxelles, la tierche fille au très illustre et très 
puissant prince Philippe, par la grâce de Dieu, 
rOy de Castille, etc. , et de donna Johanne sa coni- 
paigne , roy ne , etc. , et le samedy ensuyvant , 
vingtiesme jour dudit mois, fut baptisée enl’esglise 
deSavelon en ladite ville , et honorablement con- 
duicte par puissans princes , chevaliers d’armes 
et escuyers, par une voye faicte de bailles de bois, 
en partant du logis dudit roy, à Condemberghe , 
jusques à ladite esglise de Nostre-Dame de Save- 
lon. Madame de. Ravestain portoit ledit enfant, 
laquelle dame estoit mesme portée en une chaière 
par aulcuns gentilshommes ; le duc de Cléves por- 
toit les aubes; le marquis de Baden portoit le ba- 

chin ; le prince de Cliimay , la sallière ; ung prince 
d’Espaigne, le chiron. Iceulx venus en ladite es- 
glise, tendue richement de Thisloire de Trojes, oii 
au milieu de la nef estoit ung hourd environ de 
huict pieds de hault , tendu de riche drap d’or par 
oambes sur velours cramoisy, endenlées de blanc 
damas ^ où estoient les fons, où ladite enfant fut 
baptisée , qui fut nommée Marie , et tenue sur fons 
par le roy des Romains , son grant père. Ladite 
dame deRavestain et la demoiselle deNassou furent 
les deux marrines. 

Ces mystères accomplis du baptesme furent faicts 
par monseigneur d’Arras, assisté de l’évesque de 
Salubry et d’aulcuns abbez ; ledit révérend père , 
évesque d’Arras, eut sa crocerompueen trois pièces, 
par multitude et foule du peuple circonjacent , 
tellement que ne demoura en la main dudit éves- 
que que le baston; et, le tout aclievé, retournè- 
rent à Condemberghe par ladite voye, où estoit 
grande al lumerie deflainbeaulx de vingt piedz l’iing 
de l’autre , et de cent gentilshommes de l’hostel 
dü roy des Romains et du roy de Castille, ayans 
une torche en la main , ensemble plusieurs autres; 
puis marchèrent les héraulx ayans leurs robbes 
d’armes des roys des Romains et de Castille ; et 
après trompettes , deiiienans grant bruict , re- 
tournèrent tous par ordre en i’hostel dii rby de 
Castille. ^ 

CHAPITRi: CCGXXXIV. 

» 

. I ■ ■ 

« 

Le parlement du rpy de Castille et de la royne son espouse , popr tirer en 
Espaigne ; ensemble du très horrible impélueulx tpurmenl de mer qu’Hs 
eurent à souffrir 

•* 

Lb roy de Castille estant à Middelbodrg en 
Zélande ,*voelt^ avant son partement , distribuer 
et eslargir le trésor de sa noblesse , pour estre ma- 
gnifiquement accpmpaigné en son voyage, donna 
sept ou huict colliers de son ordre de la Thoison- 
d’Or, à sept, ou huict illustres et puissans person- 
naiges ) contes et barons, lesquelz il cognoissoit 
estre fort verlueulx, léaux et bien dignes de les 
porter^ et furent esleus entre les aullres ,* pour 
avoir Cést honneur, le conte de Furstembergh, 
allemant, capitaine général des Allemans ; le conte 
de Nassou; le josne seigneur d’Ysselstain , admi- 
’ ral , pour ce voyaige ; messire Charles, seigneur de 
Lalaiog ; don Joap-Manuel , seigneur de Belle- 
mont > espaignart \ le seigneur du Roelx , et le 
seigneur de Leyre. 

Le dixiesme jour de janvier, montèrent le roy 
et la roy ne en urié barque nommée Julienne y où 
il y avoit quatre chambres ordonnées, deux en 
hault et deux en bas, où leroy et la royne entre- 
tenoient leur estât. Icelle barque avoit trois mastz 
et deux hunes, ung chasteau devant, garny de 

gens de guerre et d’artillerie , et sur le derrière iiiig 
chasteau pour gens d’office* Les principaulx con- 
ducteurs de navires se nomrnoient les Hubers* Le 
roy et la royne, ensemble plusieurs barons, che- 
valiers, seigneurs et dames, se boutèrent en ladite 
barque, parlant d’Armines, et vindrent à Flessines, 
où ils furent deux jours et deux nuicts ; dont la 
première nuict eurent maulvais rencontre, car 
aulcuns navires désancrez vinrent hurter les ungs 
aux autres , par telle fachon qu’elles fussent toutes 
^rompues , si les maroriiers ne les eussent deffaicts, 
ce qu’ils firent à grant paine et dangier de leurs 
vies. Quant vint le deiixiesme jour, qui fut le 
samedy , ils partirent d’illecq, accompaigniez de 
vingt-six navires ayans le vent à volonté, et zin- 
glèrent tellement ce jour, qu’ils passèrent une 
partie des passaiges dangereux; mais la nuict leur 
faillit le vent, et ne l’avoient que à deiny. Le di- 
menche eurent vent bon et fort durant jour et 
nuict, tellement qu’il les mena sur les costes de 
Brelaignc ; de quoy chacun se resjoyt, espérant 
estre tost en Espaigne ; car ils firent cent lieues en 
vingt-quatre heures; et estoit lors plaisante chose à. 
veoir, la flotte de cinquante navires qui estoient 
ensemble. Trompettes et clarons et autres instru- 
mens sonnèrent par les compaignies , démenant 
grant liesse qui guaires ne dura ; car la malle for- 
tune leur donna ses approches ; il fit calme sur la , 
mer, et n’esloit guaires de vent; et si peu qu’il en 
estoit, il tournoità leur contraire, de quoy cliacim 

moult se desconforloit ; et.waucrant sur la marine, 
les navires se entre approchèrent et les coinpai- 
gnons entrèrent de l’une à l’autre , et parlèrent 
ensemble. Et lorsque chacun estoit en gi'ant soussy 
et desplai^nt du vent qui n’estoit à sa poste , sur- 
vint ung petit. oyselet au navire du roy et de la 
royne’,qui chanloit joyeusement quant les hommes 
estoient èn tristesse ; il se laissa prendre , et puis 
fui apporté au roy > et puis on le laissa voler. Aul- 
cuns disoient qu’il apportoit bonnes nouvelles^ 
mais il apporta du contraire ; car quant vint sur' 
le soir , le vent s’esleva tout au rebours de leur vo- 
lonté ; et quant le roy et les maroniers virent la 
variabilité du vent, ils conclurent d’arriver au pre- 
mier port qu’ils trouveroient. 

Advint, durant ceste nuict, chose fort estrange, 
exorbitante ethorsde.lrain commun ; car, à l’heure 
que le roy , la roy ne , seigneurs et dames dor- 
moient paisiblement , le feu se bouta par dehors 
en leur navire; adouc s’esleva ung piteux cry en 
la compaignie. N’y avoit si hardy homme qu’il ne 
trembla de peur et hide, cuidantquece fust pugni- 
tion divine. Le roy se drescha sur pied , yssit hors 
de sa chambre comme tout despouillié ; la royne 
£0 descoucha fort espoventée, à demy esperdue ; 
l’ung crioit : « Au feu 1 » l’autre : « A l’eaue! *> et 
l’autre, en hault : « Miséricorde! » pensant que le 
dernier estoit venu, et que la mer et la terre deb- 
voient terminer par feu. Mais ce très pileux descon- 
fort fut accoisé soubdainement, par la grande 

diligence des 'maronniers et autres nobles gens, 
visiez et appertz , qui le meschief et le feu estain- 
dirent. . . ' . • 

k 

Adonc chacun se retira , loant et gratiant Dieu 
d’estre eschappé de ce mortel , cruel et dange- 
reulx péril , et sembloit que pieure adventure ne 
leur povoit advenir ; mais tost après ce grant 
effroj, Ton eut plus fort à faire que devant. Le 
vent s’esleva , grant tempeste vint ; la mer sé trou- 
bla tant subitement , ^ horrible et irnpélueûlx , 
que les maronniers et conducteurs de la navire ne 
purent avaller ne maistrier leurs voiles ; et alors 
qu’ils estoient les plus empeschez pour donner 
remède à ce grant désordre , ung très furieulx et 
très véhément turbillon de vent sé ferit parmy le 
grant voile, tant rudement et de telle fachori , 
qu’il emporta le deboult d’iceluj dedens la mer^ 
et quelle puissance qué les maronniers eussent , il 
eschappa de leurs mains ; et alors fut toute espé- 
rance perdue , car les plus saiges ne sçavoient 
desquels. L’ung bastoit sa coulpe, l’autre tordoit 
ses mains, l’autre tiroit ses cheveulx par grant 
desconfiture ; et ne fault demander si le roy et la 
royne, baronnie, chevalerie, damoisellerie et 
gendarmerie furent en grant perplexité, et fort 
marrys de cœur ; car l’on n’actendoit que la mort ; 
mais à cop survint la resourse ; carl’ung des ma- 
roniers qui s’esforchoit entre les autres de trousser 
le grant voile, se rua en la mer avecq ledit voile , 
pour achever ce qu’il avoit' encominencbè; Et 

adopc se renouvella le cry plus outràgeux et hideux 
que devant; car chacun se jugeoit perdu, et le 
voile et le maronnier qui le ^urchassoit. Et pour 
regrevance de doeil, le navire s’emplissoitd’eaue 
qui paroultroit ce mortel desconfort. Le roy,^fort 
estonné de ces pileux ci’ys et lamentations , yssit 
de rechief hors de sa chambre, monta en hault et 
dict à ses gens : « Mes en fans recommandons nostre 
* » faict au créateur , je viens mourir avecq vous.' » 
La royne cuida suyvir le roy ; mais elle fut tant 
perturbée , que ne sçavoit que debvoit faire ; et si 
n’avoit secours ne ayde de créature , qui soit au 
monde ; rung avoit le cœur failly , l’autre les bras 
à demy affolez, et n’y avoit celuy qui ne pensast 
]îour soy, aflin de saulver son ame. Pendant ce 
dur lempeste et terrible nauffrage^ que chacun se 
deffioit de sa vie, le compaignon qui se rua en 
la mer, et les autres de mesme sorte besongnèrent 
si diligemment, que le ^ voile ffut retroussé et mis 
en son premier estât, et l’eaue fut totalement 
espuisée hors du navire; parquoy lespoures déso- 
lez, mortifiSez de rude espouvantement, recoeil- 
liëreiit leurs esprits , et pour <retourner à conva- 
lescence , prindrent une dragme de reconfort , 
une onche de vraie espérance , et demy naare 
>ray entendement, lljlais loutesfoys le Iquripent 
ne cessa , qui persista train par rêspace de 

quarante-quatre* t|||lires. Æt^ encoires, durant ce 
terraede cestemisérabl^Xortuue , s’ouvrit de rechiet 
jung très périlleux inconvénient , car les pilloz et 

princîpaulx conducteurs de là nave , furent telle- 
ment abusez, insciens et perturbez, qu’ils per- 
dirent la congnoissance du stile marin , et ne sça- 
voient en quel quartier, province ou région qu’ils 
debvoient arriver , qui estoit chose fort à doubler 
et craindre; car icelle* navire estoit seule, et les 
autres estoient dispersées et esgarées chà et là y par 
fouldre et oraige de temps. N’esf merveilsile ,roy 
et sa compaignie , ensemble toute leur noble fa- 
mille , n’esloient en très grief soussy , considéré 
que leurs guides avoient perdu leurs adresses , et 
que le tourment s’esforchoitde les vexer de plus en 
plus ; et pour ce , le jour et la miict estoient lors 
tant ténébreux et offusquez de gresleset de bruyne, 
que l’on ne povoit choisir la terre , plus désirée 
que nulz riens. Chacun print son retour à Dieu , 
lumière infaiHible , souverain patron de tous 
autres y et de la très clère et resplendissante estoile . 
de mer, la très sacrée Vierge et benoicte Marie. 
Adonc chacun se mit an oraison le plus dévotement 
que fairè se povoit ; là furent fàicts les piteulx 
regrets , les dures complainctes , les dolenssouspirs, 
les pleurs lamentables, les vœux fort estroicts de 
religion, et les promesses de pérégrination; et 
furent plus de jour et nuict en ce très ahgôisseûlx 
tourment; mais Nostre - Seigneur, qui souvent 
exaulce les prières de ceulx qui sont en dure afflic- 
tion , print pitié de la désolée compaignie; car 
le soleil esparoit ses roix sur la marine ; iharon- 
niers moulèrent sur leurs hunes, àpperceurent la 

terre, congneurent vérilablementque c’esloitl’ung 
des ports d’Engleterre , et adonc fut engendrée 
grant liesse et corraige des nialheiifeux infor- 
lunez. L’ung chanloit de cœur gay , l’autre pîouroit 
de joye; l’ung Dieu regratioit , l’autre le bénissoit» 
Kul ne sçauroit iniaginer l’exaltation qu’ils avoient 
en l’inspexion de la terre , après qui chacun aspi- 
roil ; s’en furent les désolez, consolez ; les descon- 
fis, assouffis; les aggravez, ranimez ; lesesbahys, 
resjoys ; les despilez , respilez ; les langoureux 
vigoureux ; et'.les alliiez , suscitez. 

Et quant les vents fort espouvantables eurent 
retiré leurs alàines, et que la mer rabieuse eut re- 
ficur sa fureur, et qu’ils furent eschappez de ce 
danger mortifère, et que plus est, arrivez à très bon 
port de salut , ils humilièrent leurs cœurs , levè- 
rent les yeulx vers le ciel , joindirent les mains 
et ploièrent leurs genoulx, pour rendre grâces 
et.loanges à l’éternel gubernaleur , qui régit le 
mondain fabricque , auquel ils savoient dire : 
« Transmisimus per ignés et aquam^ etc.» Et tous 
ensemble , par grant affection de corraige , chan- 
tèrent à pleine voix : T'e Deum laudamus. 

Chose de grant admiration advint durant l’es- 
pace que se fit ce loange , car le petit oiselet qui 
s’ampnslra au navire du roy , avant cesté oultra- 
geante tenipeste, s’apparut de rechief audit* navire» 
et chanta avec les autres pour lélilier cesle égre- 
gieuse société. Les augures du temps ànlicque 
en eussent faict ung grand prodige , mais il est à 

supposer qu'il préconisoit la bien heureuse jour- 
née qui lors leur estoit advenue ; il est escript : 
Aves donum nuncios. Et comme les angèles, qui 
sont les oiseaulx du ciel, démainent grant léesse, 
quand les pénitens sont purifiez par le feu du pur- 
gatoire, et parviendentà port de salut et salvatîon 
éternelle, pareillement les chapelains et chantres 
duroy, accoraparez aux oiselets, doibvent mélo- 
dieusement desgorger leurs chants musicaulx , 
quant ils virent le roy leur maistre, la royne et 
leur noble séquelle, avoir passé cet oullrageux 
tourment, et estre abordez en terre planline'use 
ferlille, et de très bonne congnoissance. 

En ceste arrivée, qui se fit le treiziesme jour de 
janvier, ne fut veu que le seul navire du roy, de 
cinquante pièces de bateaux , qui furent en la 
flotte, par quoy chacun doubtoil que le demou- 
rant ne fusist pery et absorbé es pelages de Nep- 
tunus; mais Dieu y eslargit sa grâce si amplement, 
que la perte ne fut pas grande. 

Bien considéré , tout le train de ceste piteuse et 
lamentable histoire , comment porront moyens 
compaignons peregrinans en ce monde, passer les 
grippes de fortunes, quant le roy de Castille, 
nostre souverain et naturel seigneur, et la royne sa 

compaigne, deux des plus grans personnaiges de la 

chrepslienneté, ont estez agitez, assaillys, débellés, 
non par force de bras humains^ ne par les dents 
des furieuses bcstes, mais par trois éléments fort 
actifs , le feu, l’eaue et le vent : le feu les voloit 

brusler, l’eaue les Toloit noier, le vent les voloit 
et contendoit les engloutir ès abismeulx gouffres 
marins* Où trouveroit-t-oti au monde univers de 
tels personnaiges ensemble unis du loyen matri- 
monial^ auxquels Dieu, nature et fortune ayent 
aussi opulentement esJargy gratuitez, honneurs 
et grans richesses, comme il a faict en eulx ; est- 
il prince régnant sur le découvert de la terre , 
plus humain , affable , vertueux, pacificque , fidèle 
prudent et magnificque que le roy de Castille, 
nostre bon maistre ? Est - il dame vivante au 
siecle , plus humble , plus clémente, plus caste , 
plussapienle , plus grave, plus dévotieuse, que la 
royne de Castille, sa très noble et chière compai- 
gne. N’est le roy descendu par directe ligue de 
la très sacrée impériale majesté romaine, et du roy 
assure , trosne bénédiclé et maison très chresp- 
tienne. N’est la royne infaillible héritière de trois 
royaulx sceptres, portant en chief trois très dignes 
couronnes. Quels titles ont enfans si bien heurez? 
Quels enfans ont si victorieulx père? L’un est sou- 
verain roy des Romains, seigneur temporel du 
monde universel ; l’autre est l’esfroy des mécréans, 
le dur fléau des infidèles. Ces deux enfans, en 
fleur de leur jonesse , sont amplement doés des 
biens de nature ; car fortitude , pulchritude , recti- 
tude , mansuétude , magnanimité , hilarité , agilité, 
spéciosité, nobililé, santé et sérénité reposent en 
eulx, par singularité, et ne leur fault, sinon don 
d’immortalité; et sé nous voilons mectre en compte 

les rivaiges et ports de mer, les siimptueiilx et mi- 
rables esdificesdes bonnes villeset chasteaulx situez 
en ce^cjimat, comme Bruges , Gand, Anvers, Mali- 
nes, Louvain, Bruxelles, Bois-le-Duc, Mons-en- 
Ilajnault, Vallencliiennes, Lille, Arras, Sainct- 
Omer, Cambray, Douay, Courtray ; quels roys , 
quelle royne , quels princes et princesses ont si 
nobles structures en leurs régions, si prochaines 
l’ung de l’autre , peuple élégant fort gent et de bel 
cslre ; c’est en ce monde ung paradis terrestre. 

En oultre, se nous voilons mettre en avant ses 
très utile et bien heureux fruiot et semence és*ré- 
gieuse de propagation que ces deux très illustres 
personnaiges ont géminés et produicts en notre 
jardinaige, comme deux fils et trois filles; quelz 
royalmes sont en la chresplienneté accoustrez de 
si beaux jouvencaux et en tel nombre , pour suc- 
céder directement à leurs couronnes ? Ce n’est t 
France, Engleterre, Navarre, Portugal, Hon- 
grie, Bohême ne Daneinarck. Que dirai-je plus 
du roy et de la royne de Castille? Dieu les consi- 
gne, nature les décore, fortune les favorise; le 
inonde les honore , le peuple les bénit, la terre les 
nourrit , et toutefoys , le feu ^ l’eaue et le vent , ont 
employé leurs forces pour les mener à totale dé- 
sertion ; que feront doncques gau disse urs et fars, 
et perruquez empaloufllez de coquardise? Us sont 
tant oultrecuidez, que par leur beauté, grant avoir 
et hault parentaige, que jamais, comme il leur, 
semble, ne porront estre^en darigier de leur vie, et 

ils voient les plus famez, ajniezet recommandez 
du monde , ensemble leur inclite honourée fa- 
mille, avoir esté en grant péril de leurs perspnnes, 
que si le patron léternel n'eusist appaisé la ruyne, 
nous estions sans roy et sans royne. 


CHAPITRE CCCXXXV. 

Le trespas de monsieur Jehan de Homes, évesqiiede Liège; et de damp 
Pierre Klerken , abbé de Sainct-Amand et évesque de Toumay. . 

En ce temps, trespassa de ce siècle monseigneur 
Jehan*de Homes , évesque de Liège ^ fils du conte 
de,Hores, etlrère du seigneur de Mon tygny ^.le- 
quel évesque. pendant le temps qu’il eust la croce en 
main et le régime du diocèse , se conduisit fort hor 
norablement, considéré qu’il trouva l’esglise le pays 
piteusement foull épar les précédentes guerres, par 
lesqnelz les Liégeois avoient esté piteusement chas- 
liez; Il estoit fort affecté à la maison d’Austriçe.^ 
prompt aux armes, vaillant de son corps , de très 
grande et hardie entreprinse. Après. son décès, 
succéda en sa prélature,. Evrard d’Aremberghe , 
nepveu de.messire Guillaume d’Aremberghe; 
nortimé la Barbe ; .et fut ledit nouvel evesque es- 
leu par le chapitre^ pour ses loables vertus, Via 
spirilus sancti. Mesmes monseigneur Jacques de 
Croy, chanoine de Saint- Lambert , esleu de Cam- 
bray , ayant grant apparence d’emporter l’élection 

pour plusieurs Taisons longues à réciter, luy donna 
sa voix, et tous les autres furent de son accord, . 

b • 

En ce même temps, et au mois de janvier^ 
rendit son ame à Dieu , damp Pierre Kierken , 
natif de Gand, abbé de Sainct-Amand et évesque 
de Tournay. Iceluy estant abbé en son primitif 
advenement , monstrant ce bon zèle qu’il avoit à 
son abbaye , se print à réparer ce qui estoit desmo- 
ly par les guerres précédentes , et fit faire les 
formes du cœur, et richement aorner de couver- 
ture d’icelle , où il exposa grand chevance , et en 
fut moult loué du peuple ; mais il aspira à l’éves- 
chië de Tournay, après la mort de monseigneur 
Monnissart, duquel le droict, par domdu pape > 
estoit escheu au cardinal de,...,.; et le roy de 
France pourvey et donna ledit éveschié à mon- 
seigneur * Pot; pourquoy fut engendré ung 

gros procès entre ces deux parties, par.lèsquelz 
les biéns, émolumens , revenus et possessions de 
ladite^abbàye furent dissipez , tournez en gastine, 
et convertît à nourrissement de litige. Ainsi tomba 
l’esglise de Sainct-Amand en grapl>.mîsere et 
pourété; les religieux devin dre nt quasi niendians; 
la maison de Dieu fut forlere^e des hommes ; 
gens d’armes y volurent tenir leur boucherie , et 
s’y logèrent qui mieux , sembloit être une laronne- 
rie que maison d’oraison ne de prières. Que di- 
rai-je plus? tant de ennormitez, hideux cas, exé- 
crables et indicibles se perpétroient que ung jout 
naturel ne seroit pas souffisant pour en oyr le 

compte, cl ne faut doubler que pendant de cesle 
piteuse désertion , le pasteur des ouailles perdues 
se absenta de son parc, pourchassa son cas^ et se 
tira vers le roy des Romains , estant lors en Alle- 
maigne , vers nostre sainct-père le Pape , vers le 
roy de Castille , son compère, et vers les princes 
et seigneurs auxquels il espéroit d’avoir adresse, 
faveur et récréance ; et lors^ en son absence, ré- 
gentoit sa bergerie, ung sien jovene religieux, 
beau personnaige, fort éloquent , vif d’engien, et 
bien meslé , en plusieurs sciences, nommé damp 
Philippe de Hecquet , lequel habandonna la que- 
relle de son maistre, pour soustenir le Pot, son 
coIlitigant.LeKierken,qui autant vaut en Flameng 
comme le poullet, avoit paravantbecquiel le Hec- 
quet , à cause qu’il avoit regibé contre son abbaye, 
et prins l’air des champs , rompus le loyen de son 
obédience, et déguisé son habit et son corraige dont 
il avoit esté pugny; seluy sembla que le temps estoit 
venu de s’en venger. Icelui damp Philippe , favo- 
risé duparty desFranchoiset d’aucuns religieux qui 
se trouvoient illecq, se print à gouverner l’abbaÿe 
comme prevust , et ce faisant , il se conduisit si 
bien , qu’il acquist la vogue des habitans et ma- 
nans sur la terre de Sainct-Amand ; et dirent plu- 
sieurs qu’il estoit digne d’estre abbé , et acquéroil 
amys aux dcspens de l’abbaye ; vestit aulcuns en- 
fans , qui furent religieux, fit aulcune réfection 
à l’esglise, dont il fut grandement loé. Il avoit de 
son party le bailly de Tournens ^ qui lui soutenoit 

le menton, Use fourra tout ens en gendarmerie, 
pour déchasser hors de Tesglise ceux qui tenoie/U 
le part J de son maistre. 

Quant Tabbé Poslfut brisé et trespassé de ce siè- 
cle, monseigneur mâistre Charles de Hâullbois fut 
subrogué en son droict, et fut appoinctement fait 
entre ledit du Haultboiset le Reirken, lequel deb- 
voit avoir sur l’éveschié deux mille livres, avecq 
ce qui provenroit du pais du Waast, et debvoit 
avoir son abbaye tout nectement, comme aupara- 
vant , et la croche de l’éveschié demburoit audit 
maistre Charles. Adonc fut damp Philippè fort 
estonné, assavoir s’il rentreroiten son abbaye, ou 
s’il prendroit la clef des champs , comme il fit , et 
ne se osa fier en la grâce ou discipline de son pré- 
lat ; et nonobstant qu’il se inonstrast quasi incorri- 
gible , et affin qu’il n’eusist cause de maligner con- 
tre son pasteur, qui le cuida attraire à son.parcq 
paisiblement, et. sans rudesse , icelluy pasteur, 
par vrai accord, lui offrit la prévosté de Barensi, 
qui valoit de trois à quatre cens livres ; mais il ne 
se contenta de luy , et langaria plus fort que de- 
vant; car quant ce bon prélat fut retourné en son 
abbaye , par l’appoinctement des princes , comme 
il est cy-dessus narré, iceluy damp Philippe, enr 
flambé de mauvais esprits , àccompaigné’ d’aul- 
cuns satellites, vint de nuict, l’espée au'poinçt, 

hurter à l’huis de la chambre ou couchoit son 

> • » 

maistre , ouvrit l’huis de force et saisit les clefs ; et 
le bon prélat voyant ces manières de faire*, cui- 

i8. 

daot qu’on le voulsist occir , se bouta à ung englet 
de la chambre , et fut tellement espoventé et 
troublé d’esprit et de sang, que oncques depuis 
n’eut santé; se fit amener à Vallenchiennesà son 
hostel, puis, dedans deux jours après, il ren- 
dit l’ame à son créateur, et ledit Damp Philippe, 
suspicionné du cas, s’en afFuit à Vallenchiennes,où 
il fut pris de la justice séculière, et mené prisonnier 
en la juridiction de l’évesque de Tournay. Son pro- 
cès lui fut faict juridiquement , et fut condampné 
d’estre en charte cent ans et ung jour ; afiin aussi 
de donner exemple aux rebelles religieux, déso- 
béissans , conspirans et machinans contre leurs 
pasteurs. 


CHAPITRE CCCXXXVI. 


Renovation de paix perpétuelle entre les roys de Castille et d’Engleterre. 


Le roy Henry d’Engleterre, conte de Riche- 
mont, sçaehant le roy Philippe et la roy ne de Cas- 
tille son espouse, arrivez au port de Zundhantonne 
par fortune de mer, envoya par plusieurs foys', 
aucuns grans personnaiges les visiter, requerrant 
eux voloir trouver au lieu de Winchester, cité à 
dix mille près Zundhantonne ; et le plus beau pa- 
lais de son royalme est Windsore, distant du port 
de Hantonne , environ vingt-quatre lieues ; ce qui 
luy fut accordé. Et se trouvèrent à trois heures 

apres midy , le second jour de febvrier ; aucpiel 
lieu le roy englois avoit envoyé, le jour précédent, 
pour le bienveignier , son fils , le prince de Galles , 
lequel se mit aux champs et vint au-devant de luy , 
accompaigné notablement de ceux de sa bende, 
bien accoustrez , qui luy firent révérence condigne. 
L’on ne sçaiiroit penser l’amyable recoeil et grans 
festoyemens que le père, roy d’Ëngleterre , et son 
fils , le prince de Galles , firent au roy Philippe de 
Castille et la royne Johanne sa compaignej ils cor- 
roborèrent et renouvellèrent les anciennes al- 
liances et confédérations que les prédécesseurs 
d’ung party et d’aultre avoient ensemble. Et pour 
les solider et entretenir en paix perpétuelle, iceulx 
roy et royne ^ et princes, estans en la grande es- 
glise de . . . . , après avoir oy la messe, le chan- 
cellier d’Engleterre apporta au roy de Castille le 
traictié de la paix scellé de deux sceaux ,. l’ung 
grant scellé de chire verte, et ung petit de chire 
rouge 5 et incontinent le roy signa; et après le 
seigneur de Sempy porta au roy d’Engleterre la 
paix scellée du roy de Castille , laquelle le roy 
d’Engleterre signa et tost après fut faict ung ser- 
mon en latin ,. d’ung vénérable orateur qui, entre 
plusieurs bonnes choses , prescha que Dieu avoit 
permis et volu que ces deux roys se trouvassent 
ensemble pour le bien de la chresptienneté. Puis 
les deux roys s’approchèrent du grant autel, et 
illecq jurèrent sur le fuste de la saincte croix , sur 
le corpus Domini j etc. , de tenir perpétuelle al- 

liance entre eulx et leurs enfans préseus et adve- 
nir, contre tous et envers tous, et de jamais ne 
commencer guerre ne quelque enlreprinse de grand 
poix, ne jamais riens signer, sans le sceu l’ung 
de l’autre; et affin que certaine amitié et bon con- 
corde se peusist nourir entre eulx, le roy englois 
envoya au roy de Castille son ordre de la Jarre- 
tière , et le roy de Castille donna au prince de 
Galles son ordre de la Thoison-d’Or , dont le peu- 
ple d’ung party et d’aultre furent grandement 
resjoyz. 

CHAPITRE CCCXXXVII. 
Pour l’an i5o6. 


Le congié que print le roy de Castille au roy d’Engleterre et son arrivée au 

port de la Coulongne en Gallice. 


Après que le roy Henry d’Engleterre eut hon- 
norablement recoeilly et magnificquement festoyé 
le roy don Philippe et sa compaigne , leur mon- 
strant amytié autant ou plus que fussent ses propres 
enfans , iceluy roy et royne de Castille prindrent 
gracieu congié ; et le vingt-deuxiesme jour d’ap- 
vril , par ung mercredy au soir, montèrent au port 

de et eurent si bon vent , et toute 

leur flotte , qu’ils arrivèrent le dimenche ensui- 
vant, du Jiiatin, en Gallice, auportdelaCoulongne, 

par uiig temps calme ; et esloit grand plaisir et 
plaisante chose de veoir ceste belle assemblée de 
navires en mer. Et quant ceulx de la ville congneu- 
rent que c’estoit la flotte du roy et dé la royne , 
ils jectèrent feux et fusées en l’aer , et monstrant 
signe de joye , deschergèrent toute leur artillerie ; 
et la compaignie du roy pareillement fût joyeuse 
d’estre illecq arrivée sans grippe de fortune, ne 
quehjue dommageable perle , lesquels, assez tost 
que leurs navires fussent désancrez , commenchè- 
rent à ruer de leurs bastons, tant et si largement, 
qu’il sembloil que le havre fusist tout en feu et en 
flambe. Cela faict , sonnèrent trompettes et clarons 
tous ensemble , avecq plusieurs autres instrumens ; 
parquoy- chacun se resjoyssoit grandement. 

Le roy demoura tout ce jour et nuict en son na- 
vire , et le lendemain descendit en la ville , où il 
fut receu à grand joye et trimnphe. Pendant ce 
temps, les nobles du pa)^s liiy vindrent au-devant, 
qui le conjoyrent à leur possible. 

CHAPITRE CCGXXXVIII. 


t 

Copie des lettres du roy de France , envoyées à messieurs du Sainct* Orner , 
sur le mariaige de madame Claude de Frauce. 

* V 

« Chiers et bons amys , les députez des princî- 
» pales et grosses villes et citez de nostre royalme 
» se sont présentement trouvez devers nous èn 
» nostre ville de Tours , comme ils nous avoient 
» faict advertir ; et illecq , en la présence de tous 
» les princes et seigneurs de nostre sang et autres 
» grans , notables prélalz et personnaiges de nostre 
» conseil, que pour ce avons mandé, et fut assem- 
» blé en grant nombre , nous ont faict très belles 
» et très grandes remonstrances ; et entre autres , 
» que considéré que de présent n’avons aulcun 
» enfant masle, il est très requis et nécessaire 
» que, pour le bien et seureté de nous et de 
» nostredit royalme , pays et seigneuries et sub- 
» jects , de ne allier et marier nostre très cbière et 
» très aymée fille unicque , Claude de France , 
» hors de nostredit royalme, ne à prince qui fusist 
» hors d’iceluy , pour éviter la désunion , sépara- 
» tion et démembrement , qui, en ce faisant, se 
» porroit l’aire des ducez de Bretaigne, Milan et 
» Gennes, et des contez de Blois , Ast et seigneurie 
» de Conchy , qui adviendroient et escherroient à 
» nostredile fille , en deffault d’enfans masles , al- 

" léguant les grans maulx, périls, dangiers et 
» inconvéniens qui, autres fbjs, estoient advenus 
» en mesdils royalmes , par telles alliances de 
» niariaige, comme il fit d’Engleterre, et sem- 
» blables , dont les désolations et ruines en ont si 
» longuement duré , que encoire en est mémoire. 

». Et après lesdites remonslrances , licence par eulx 
» requise et par nous oclroyée, en. toute humilité , 
» et révérence, ont très humblement supplié et 
» requis que nostre plaisir fust voloir entendre à 
» faire et traicter le mariaige de nostredite fille 
» Claude et de nostre très chier et très aymé cousin 
» le duc de Vallois , qui est rhéritier.apparant de 
» venir et succéder à nostre royalnie et couronne , 

» se décédions , que Dieu ne voeil , sans délaisser 
» enfant masle; et pour plusieurs autres justes 
» causes , raisons et considérations , si évidentes 
» que plus Ton ne porroit dire, et qui seroient 
» longues à réciter. Et depuis ladite requeste ainsi 
M faicte , sont venus les barons et seigneurs de 
» nostre ducé et pays de Brelaigne , ensemble 
» ceulx des bonnes villes dudit pays qui ont 
» adhéré à la requeste à nous faicte par ceulx 
» desdites grosses villes de France, et en icelle ont 
» persisté et de ce faictes semblables supplications 
» et requestes, sur lesquelles remonstrances et 
» requestes nous avons bien volu avoir Tadvis et 
>» conseil des princes et seigneurs de nostre sang , 

» et gens de nostredit conseil ; lesquels , finable- 
» ment, se sont tous résoluz. que , pour lesdites 

» causes et raisons, et autres qui sont toutes évi- 
» clen tes et notoires, nous do jo ns entendre à faire 
» et traicter ledit mariaige , et accorder l’humble 
» supplication et requeste de nosdits subjects , 
» comme très juste, saincte et raisonnable , sans 
)) ce que nous doyons avoir regard ne arrester à ce 
» que , comme il a esté très bien dict et remonstré 
» en leur présence, précédemment avons faict 
» quelque traictié et pourparlé du mariaige de 
» nostredite fille et nostre très chier et très amé 
M cousin le duc de Luxembourg^ fils de nostre très 
» chier et très amé frère et cousin le roy de 
» Castille, qui fut , pour aulcuns regardz , en con- 
» sidérations que avions lors de présent, cessant. 
» Jassoit ce qu’il n’y eut ne pourroit avoir en 
)) ceste matière chose qui empeschast et tint , nous 
» et nostre fille , de présentement contracter et 
» faire ledit mariaige, pour autant que l’iing et 
» l’autre n’a voient point l’eage requis pour ce 
» faire ; par quoy n’eussions peu, ne porrions , 
» pour nostre honneur et debvoir , et sans trop 
» grand malcontentement desdits princes et sei- 
» gneurs de nostre sang, et de nosdits subjets, 
U auxquels il touche refuser et dénier à faire et 
» traicter ledit mariaige ; mais l’avons conclud 
» par leursdits avis et opinions . pour le bien et 
» se U reté de nost redit royalme. Toutesfoys, pour 
» ledit mariaige , ainsi faict et conclud à ladite re- 
» ifiieste, nous n’avons entendu, ne entendons, 
» en quelque fachon que ce soit , de nous départir 

» et esloDger de la bonne ariijtié^ fraternité et 
)) alliance qui est entre nostredit frère et cousin 
» roy de Castille et nous; et aussi de la coin- 
» cation et fréquentation qui est entre nos royal- 
» mes , pais , seigneuries et subjecls , et ceulx de 
» nostredit cousin ; mais, de nostre part, les en- 
» tretenir sans contrevenir en quelque manière 
» que ce soit, lesquelles choses nous avons fait 
scavoir à nostredit cousin le roy de Castille ; et 
)) aussi nous vous en avons bien voulu advertir, 
» affin que ne pensiez ne imaginiez que pour ce 
» voulons faire aulcune rumpture avec nostredit 
» cousin et sesdits pais etsubjects, qui sera, ainsi 
» que par expérience il se trouvera. Et estimons 
» tant de luy , et qu’il aime tant le bien de nous et 
» de nostre royalme , que quant il entendra et 
» considérera bien les choses dessus dictes , il 
M n’aura cause de se mal contenter. 

» Donné au Montis-lez-Tours, le vingt-noef- 
» viesme jour de may, an mil cinq cens et six, 
» ainsi signé r Xoys ; et ad marge "d’en bas : par 
>x le secrétaire' Gediem. Et au dos , pour supper- 
» scriptioû , A nos très chiers et bons amys les 
» maire, eschevins et conseilliers de la cité de 
» Sainct-Omer. » 

CHAPITRE C’CCXXXIX. 


La possession et gouvernement des royalmes de Castille, Léon, Gre- 
nade , etc. , que donna le roy Fernande d^Arragon à don Philippe et 
donna Johanne , ses enfans. 


. « Fernande, par la grâce de Dieu, roy d’Ar- 
ragon et des Deux-Cicilles , de Jhèrusalerii, de 
Vallence, Majorica , de Tardeneva, de Correga; 
conte.de Barselonne^ duc d’Athènes et de Ner- 
patre , cpnte de Rossillon et de Cerdena ; marquis 
de Omstam et de Giriam, faisons scavoir à tous 

U 

ceulx qui ces nos lettres verront, que, pour le 
service de Dieu , paix , bien et union de ces royalmes 
d’Arragon et des Deux-Cicilles , etc. , et pour 
augmentaliou de la saincte foy catholicque ^ affin 
aussi que, à tout le monde soit congneu et mani- 
festé l’amour et la très ferme et très estroicte 
union, amytié et confédération estant, et que, 
au plaisir de Dieu , lousjours sera , entre le très 
illustre prince, nostre très chier et très amé fils 
Philippe, roy de Castille , de Léon et de Grenade, 
etc. , d’une part, et nous d’autre ; a esté et "est 
faicte , jurée et conclue entre nous , lesdils deux 
roys , certaine capitulation de paix, union et 
accord perpétuel en la manière qui s’ensuit : 

» C’est que, par la grâce, ayde et conduicte de 
Dieu, nostre créateur, de la glorieuse vierge 
Marie, sa mère, et de l’aposlre sainct Jacques, 

patron des Espaignes , a esté faict et conclud entre 
les très haulx, très puissans princes et seigneurs 
les roys don Philippe , par la grâce de Dieu , roy 
de Castille, de Léon et de Grenade , d’une part ; 
et le roy don Fernande , par la mesme grâce, roy 
d’Arragon , des Deux-Cicilles , de Jhérusalem et 
d’autres , ce qui s’ensuit : 

» Premièrement, ledit seigneur don Fernande 
dict, pour ce que dès le jour que mourut la feue 
royne Isabel , sa compaigne , cuy Dieu pardoint , 
avoit déterminé et esloit résolu de délaisser aux 
seigneurs roy don Philippe et la royne donna 
Johanne , ses enfans , les royalmes dè Castille , 
Léon et Grenade , etc. 

» Affin de monstrer par eflfect à tout le monde 
sadite bonne volonté et détermination, sitost que 
ladite feue royne Isabel morut, laissa le titre de 
roy et le donna et attribua à icéulx roy et royne , 
ses enfans; et les intitula et fit intituler pour 
roys. Et combien que ledit seigneur don Fernande 
poelt avoir quelque raison ou couleur, pourquoy 
il eust peu prendre et maintenir que le gouverne- 
ment desdits royalmes luy deust avoir appartenir; 
toutesfoys, pour ce que tousjoursson intention et 
volonté finalle a esté de le laisser à iceulx ses 
fils roy et royne , leursdits royalmes , sitost qu’ils 
seroient arrivez en iceulx, franchement et entiè- 
rement , . non-seulement pour ce que la raison 
et justice le requiert , ne aussi seulement pour en 
ce démonstrer l’amour qu’il a à ceulx seigneurs roy 

et rojne, sesenfans; mais pour ce, combien qu’il 
porroit maintenir que ledit gouvernement d’iceulx 
ses royal mes luy apparlien droit , toulesfoys se 
n’estoit-il jamais d’intention que eut voulu ne 
souffert que, à. cause de ce, feussent sources et 
esmeutes, guerres, divisions ou inimytiez èsdits 
roy aimes ; mais , au contraire , considérant le grant 
et long temps qu’il a tenu iceulx royal mes en paix 
et union , a volu et voelt préférer ladite paix et 
union à quelconcque autre son dommaige ou inté- 
rest particulier. Ayant aussi regard et considéré 
que s’il laisse quelque chose du sien , qu’il le tient 
pour mieulx employé èsdits seigneurs roy et 
royne, ses enfans, que en sa personne propre. Et 
aussi pour ce qu’il croit vrayment que iceulx ses 
royal mes seront mieulx gouvernez de par lesdits 
seigneurs roy et royne seuls, qu’ils ne seroient ou 
eussent estez par eulx trois ensemble.. Considéré 
aussi iceluy don Fernande, qu’il a autres plusieurs 
royalmes et seigneuries, dont il aura à rendre 
conipte à Dieu Noslre Seigneur, et le gouvernement 
desquelz requièrent sa présence personnelle ; et 
autres plusieurs grans et urgens affaires louchant 
le service de Dieu , èsquelles il se voelt dore^na- 
vanl employer; pour ces causes et plusieurs autres 
raisons justes et raisonnables, à ce le mouvans , 
iceluy roy don Fernande, continuant lousjours en 
sa bonne volonté et intention vraye et entier amour 
qu’il a envers iceulx seigneurs roy et royne^ ses 
enfans, le voelt monstrer par oeuvre et par effect , 

estconlenlet lui plaist bien de laisser, et de faict 
laisse auxdits seigneurs roy don Philippe et royne 
donna Johanne , sesdits en fans, lesdits royal mes , 
gouvernement et administration d’iceulx , ainsi 
qu’ils sont; et non-seulement ledit seigneur don 
Fernande laisse et renonce ledit gouvernement de 
cesdits royalmes durant la vie de ladite senora 
royne ; mais aussi, s’elle eschet en quelque mala- 
die , ou qu’elle ne voulsist ou peusist entendre où 
soy occuper audit gouvernement, ou se Dieu la 
ostasse de ce monde, dont il la voeil garder dès 
maintenant; et en tous les cas dessusdits et chacun 
d’iceulx, luy plaist et voelfc renoncher et laisser 
renoncher le gouvernement desdits royalmes audit 
seigneur, don Philippe, pour dès maintenant à 
jamais. 

K Item. Pour ce que ledit seigneur don Fer- 
nande tient, et lui appartient en iceulx ses royalmes, 
la nioytié de toutes les rentes avecq les proHctz et 
intéreslz de l’isle espaignole et des autres isles 
d’Inde de la mer Océanie , pour tout le cours de sa 
vie durant; et aiissy tient et luy appartient dix 
qiioentes de malevedis de rentes tous les ans , assi- 
gnez sur les caillettes des maistrisars , aussi pour 
toute sa vie durant ; tient aus^ en oiiltre et luy ap- 
partient, comme dessus, par auctorilé aposlo- 
licque, l’administration des maistrisars de Sainct- 
Jacques , de Calalrava et d’Alcantara , aussi pour le 
cours de sa vie durant. Est accordé et appoincté 
entre lesdits seigneurs roys , que ledit seigneur roy 

don Fernande ajt et retiegne ladite ôioytié desdites 
rentes , proufficlz et intérestz desdites isles , ainsi 
que dictest, lesdites dix quoenles de rentes, où 
ils sont situez et assignez, et ladite administration 
desdits trois niaistrisars, franchement et librement; 
et que de tout ce il joysse tout le cours de sa vie 
durant ; et que en ce cas, ne en parly d'iceluy , 
soit faict ou mis destou rbier ou empeschement 
quelconcque , ains luy laisseront et laissent iceulx 
seigneurs roy et royne, tous les jours de sa vie 
^ durant, ainsy que dict est, coeillier et recepvoir 
franchement et sans aucun empeschement la 
moictié de toutes lesdites rentes, prouffitz et inté- 
restz desdites isles et lesdites dix quoentes assi- 
gnées comme dict est , chacun an , par les mains 
de tels personnaiges et officiers que ledit seigneur 
don Fernande y a commis ou voldroit commectre. 
Et s’il se trou voit que se l’assignation desdites dix 
quoentes , faillist aulcune chose , se luy furniront 
et accompliront entièrement , et aussi laisseront et 
laissent audit seigneur don Fernande l’administra- 
tion desdits trois maistrisars entièrement pour tous 
les jours de sa vie durant , ainsi que la tient à pré- 
sent; et que, au préjudice de ladite administra- 
tion , ne porront lesdits seigneurs roy et royne 
consentir, ne souffriront procurer ne faire aulcune 
chose, et ne luy feront ne souffriront faire ne 
donner aulcun empeschement directement ou indi- 
rectement , par la voie de Rome ou autrement , en 
la provision des prierez , commanderies, claveriès 

et autres bénéfices et lieutenan lises de ladite ordre; 
ains, sé mestier estoit, feront toute faveur à l’en- 
tretenernent et' exécution desdites provisions que 
ledit don Fernande fera comine administrateur 
desdits ordres, en quelque temps' qu’ils eschieiit 
ou escheronl, tout le cours de sa . vie, durant , 
comme dict est. 

» Et ledit seigneur roj don Fernande dict sur 
ce, que en considération de ce que lesdits maitri- 
sars sont en iceulx rojalmes de Castille, comme 
aussi pour démonslrer l’amour qu'il a toujours eu 
et encoires a envers les subjects naturélz de la cou- 
ronne royalle de Castille , qu’il pourvoira desdits 
prierez, commanderies,claveries et autres bénéfices 
et lieutenantises desdits ordres, qui sont en Castille, 
quant ils escherront, auxdits subjects naturels de 
la couronne royalle de Castille et nulz autres. 

Il Et aussi est accordé et appoincté, qu’ils n’em»< 
pesclieront ledit seigneur roy don Fernande de user 
et joyr, en toutes les terres des susdits ordres de la 
jurisdiclion , que comme administrateur il a,;et 
luy appartient, en icelles et sur les subjects et iriha- 
bitans desdiles terres , et lui laisseront et laissent 
coeillier, lever et joyr toutes les rentes desdits trois 
maislrisars ; et que en ce , ne en partie d’iceluy , 
ne luy feront neraecteront aucun empeschement 
ou destourbier ; ains parlant ce que dessus est dict , 
et pour chacune partie d’icelle , feront et donne- 
ront toute la faveur et assistance dont il aura be- 
soing, comme à leur bon et vrai père. 

Chroniques. T. — J. Moliket. V . IQ 

» La mesnie faveur et assistance donneront et 
feront donner aux présidens^ gouverneurs et au- 
tres officiers desdits ordres , que ledit seigneur roj 
don Fernande laissera aux cherges et offices des- 
dils ordres, et de toutes lesdites rentes , toutes foys 
qu’il sera besoing , et le cas le requérant , et en 
iaclion du monde ne l’empesclieront en ce que 
touche l’administration des maistrisars, ne en nulle 
des autres dessusdits pour le présent , ne pour l’ad- 
venir, ains.le laissent et le laisseront de tout ce que 
dict est , nonobstant et quant ores , ledit roy fusse 
ou soit hors desdits roy aimes d e Castille. 

^ » Item. Est aussi accordé et appoincté que les- 
dits seigneurs roy s don Philippe et don Fernande 
envoyèrent dès maintenant, et par le moyen de leurs 
ambassadeurs, leur supplication à notre sainct-père 
le Pape, lui suppliant , attendu que ledit seigneur 
roy donFernande tient ladite administration desdits 
trois maistrisars, de Saint- Jacques,Calatrave et d’Al- 
cantara, parauctorilé apostolique, pour sa dite vie 
durant, que sans préjudice d’icelle administration, 
ains de conformation d’icelle , se rnestier est , pour 
toute sa vie* durant , ainsi que la tient à présent, 
qu’il plaise à sa saincteté , après le trespas dudit 
seigneur don Fernande , octroyer l’administration 
desdits trois maistrisars auxdits seigneurs roys don 
Philippe et donna Jehanne , ^ pour, toute leur vie 
durant, et allant l’un d’eux à trespas, que le sur*: 
vivant retenist l’administralioni de la mesme ma- 
nière que à présent l’a et tient ledit roy seigneur 

don Fernande , et ce par dessus , et ils peuvent im- 
pétrerque, après le trespas dudit roj don Fernande, 
iceluj nostre sainct-père le Pape volsist faire union 
et aunexalion'perpétuelle desdils trois maistrisars à 
ladite couronne rojalle de cesdits rojalmes de Cas- 
tille qu’ils s’y employeront , travailleront de tout 
leur povoir. . 

y) Item. Lesdits seigneurs roys don Philippe et don 
Fernande, considérant la grande et très estroicte 
affinité et amour qui est entre eux , et plusieurs 
raisons et obligations pour lesquels eulx et leurs 
estais doivent estre en vraye, entière, estroite et 
perpétuelle amour, union et amitié; congnoissant 
aussi combien ce touche , et quelle importance il 
est pour la conservation de leurs eslats , royalmes, 
iceulx seigneurs roys ont faict et font par ceste 
paix, amitié , alliance et confédération perpétuelle 
amys d’amys et ennemys d’ennemys. » 


CHAPITRE CCCXL. 


Coppies des lettres envoyées par le roy de Castille à monseigneur le légat 

de France. 


« Mon ton père , de bon cœur à vous me re- 
» recommande , outre ce que mes aultres lettres, 
» vous escripts que ai chargié à mon ambassadeur 
» Courteville , vous dire que me suis voln dépor- 
ter escripre ouvertement comme à celuy à qu 

» j’ai toujours dict et signifié entièrement mon 
» voloir et intention; et en effet, je ne me pub 
» assez esmer veiller s’il est vrai que le roy de 
» France, que jusques ici ai tenu pour mon bon 
» frère , voeil ayder Charles de Gheldres en son 
» tort contre moy, et assister à me laire la guerre 
» et à mes pays ; et quoy que l’on me die ^ ce me 
» seroit chose fort à croire , et encoires plus d’au- 
» tant que sais qu’il vouscroyt plus que nulz au- 
» très; et si ay toujours congneu que avez tra- 
» vaillié à nous tenir en araytié , ce que vous prié 
» que de son costé voeillez faire , car ma bonne 
» volonté n’est envers luy changée ; et me desplai- 
» roit plus que de chose dû monde , quant il faul- 
» droit que changement y eut. Toutèsfoys, si l’on 
» me court sus , pour volloir me deffendre contre 
» celuy qui a rom peu le Iraictié faict avec moy, et 
» de ce vous vouldroye bien faire le juge , sans 
» doubte , je n’ai le cœur lasche , ne les parens , ne 
» biens de ce monde si petits , que né employasse 
» le tout , voire la vie , avant que me laissasse oul- 
» trager en chose où j’ai si bon droict que cestuy; 
» et en dussé-je faire mesler la part que j’ai en 
» chresplienneté, que je tiens estre la plus grande ; 
» je vous en escript ouvertement , vous priant à ce 
» remédier, comme bien est en vous de faire , et 
» proteste icy, et devant Dieu, que ce sera à mon 
» regret, et contre mon volloir, s’il faut que j’ay 
» guerre contre le roy de France; et si à ce venoit, 
» remects tous les maulxquien la chresptienneté 

» en advienclront , sur sa conscience et la vostre. 

» Je vous prie, mon bon père, le plustot que pos- 
» sible vous sera, me faire responce à ce que vous 
» escripts, et vous emploiera l’entretenement de 
» l’amytié comme jusques à icy avez faict; car de 
» tant que les biens me viennent plus grans, et plus 
» desplaisir vouldrai - je faire au roy mon frère , 
» vostre maistre , et à vous , comme à mon bon 
» père et ami; et à tant, prie Dieu vous donner 
» vos désirs, » 

« Escript à Valdoly, le vingt-quastriesme jour 
» de juillet, an quinze cens et six, et au dos : A 
» mon père, monseigneur le légat. » 

t 

CI1A.PITRE CCCXLI, 

Coppie (les lellrcs envoyées à monseigneur de Cliieures par le roy d’Euglc- 
terre, louchant le trespas du roy don Philippe, qui fut le vingt-troisiesine 
de septembre. 

(( Très chier et très ariié cousin , puis trois 
» jours estveiui à nostre congnoissance ; à noslre 
» très grant regret et desplaisir, les très pileuses 
» .et très dolentes nouvelles du trespas de nostre 
» frère et cousin et bon fils , le roy de Castille , 
)) vostre prince et seigneur naturel , à l’ame du- 
» quel Dieu , par sa saincte grâce , fasse mercy ; 
)) et vous asseurons que nous en avons cslé et 
» sommes aussi dolens et desplaisans, aultanl ca 

» partie que s’il eiisl esté hoslre propre et naturel 
» fils ;et l’aimions d’aussi bon voloir et corraige 
» que prince qui fut en la chresptienneté ; et nous 
» tenons seur et certain que aussi faisoit-il nous. 
» Toutesfoys , comme nous considérons bien que 
» le debvoir de nature est qu’il convient à toute 
» humaine créateure rendre, quant il plaist à 
» Dieu , nostre créateur , les prendre hors de 
» ceste mortelle , transitoire et incertaine vie , 
>j aussi bien les grans que les petits ; et qu’il fault 
à ung chacun finer et terminer vie par mort ; 
» et que* tout le doeil , regret et des plaisir que 
» sçauroit ou porroit prendre n’y poelt de riens 
» servir ni remédier , ainsi que bien l’entendez ; 

et pourtant nous vous prions très affeclueu- 
)) sement, très chier et très amé cousin, qu<3 
» vous et les seigneurs des estats des pais les- 
» quelz , ainsy que entendons, sont présentement 
» assehiblez, voeillez prendre, chacun en son 
» endroict , bon confort , et sur toute chose 
» vous tenir en bonne union , pacification et amya- 
» blement , par bon advis et délibération de 
» conseil , raectre la personne de nostre bon 
» cousin, vostre josne prince , et nos bonnes cou- 
» sines, ses sœurs, en bonne seurelé , et sem*- 
» blablenient les villes qui sont sur les frontières , 
» affin que aulcun inconvénient ne leur advienne^ 
» et que surprinses ne soient. Et, de nostre part, 
» nous vous volons bien advertir, et de ce n’en 
•j> fault faire doubte , que par la très singulière 

» amour et très corclialle affection que portions 

» à vostre feu seigneiir , bon fils , que nous aurons 

» au cœur les affaires de noslredit cousin , à 

» présent vostre souverain seigneur , aultànt en 

» partie que les noslres propres ; et que nous 

» sommes bien délibérez de nous employer en 

» toutes choses qui porront redonder à son hon- 

» neur, bien et seureté, et à la préservation et 

» deffense de Iny et de ses pais , subjects , aultant 

» que nous eussions volu faire pour nostredit 

» bon fils , le roy son père , et qu’il nous trouvera 

» pour aussi bon cousin et bon père, que' s’il 

» estoit issu et procréé de noslre sang ; et sommes 

» certains que si nostredit feu bon fils eust tvécu , 

» que les choses traictées et accordées , et. des 

» autres matières pourparlées entre nous , avant 

» son aller en Espaigne, et depuis par plusieurs 

» lettres à nous escriptes de sa main que par autres, . 

» et encoires dernièrement, par le seigneur de la 

» Chaulx', eussent sorti leur bon effectj à qüoyt 

» de nostre. part , avons estez et fusines encoire 

» enclins et bien affectez. Comme de toutes ces 

« 

» choses dessusdiles, nous avons plus amplement 
» et à plain coincqué et devisé avec Thoison-d’Or, 
» lequel avons expressément despéché, pour aller 
» par delà , en extrême diligence , pour le dire 
» et relater à vous et auxdits des estats ; cependant 
» que despescherons aulciin personnaige, nostre 
» serviteur, pour aller devers vous et eulx, afiin 
P* de déclarer plus avant nostre bon voloir et 

» intention , quant à ce ; pour ce que nous enten- 
» dons par une lettre que le seigneur de Maigny , 
» chancellier, nous escript, que les Franchois , 
» en contrevenant à la promesse que nous a faict 
» le roy Loys de France , de non permectre , ne 
» soiilFrir les gens de guerre de France faire 
» courses aulcûnes ne invasions dedans le pais de 
» Brabant , où ils ont pillé , bruslé et prins pri- 
» sonniers ; à ceste cause entendons , à toute dili- 
)) gence , despescher et envoyer devers ledit roy 
»> de France, Franchois Maronzen , qui entend 
» . toutes ces matières , et auquel aussy il fit et 
» bailla par escript la responce sur le contenu 
» de la cherge que luy exposa par nostre ordon- 
»• nance et commandement , de laquelle vous avons 
n envoyé ung double; et pareillement luy dict le 
» contenu de bouce^ pour le nous relater, à 
» intention que luy puisse renxonstrer la romp- 
» ture de sadite promesse , avecq le regret , des- 
» plaisir que de ce en prenons , comme plus au 
» long l’avons dict de bouce audit Thoison-d’Or , 
» pour vous le déclarer. 

» Nous escripvons présentement à nostre bon 
» frère et cousin , le roy des Romains, etl’exhor- 
)) tons et conseillons de faire, de toute haste , sa 
» venue et descente es pays d’en bas , et qu’il 
» est bien requis et très nécessaire que ainsi fasse ^ 
H veue la fortune advenue , et les transes en quoy 
» sont présentement les affaires de par delà , et 
» la guerre encommenchée par les Franchois, 

» ainsi que scet Nostre-Seigneur , qui , très chier 
» et très amé cousin , vous ay t en sa digne et saincte 
» garde. 

» Escript en noslre manoir de King , le dix- 
» huictiesme jour d’octobre ^ l’an quinze cens et 
» six. Ainsi souscript : vostre cousin , Heniu, voy ; 
» et le secrétaire , Meautieu. Et sur le doz : à 
» nostre très chier et très amé cousin , le seigneur 
» de Chieures, lieutenant de nostre bon fils le rov 
» de Castille , en ses pays d’en bas. » 


Fin du supplément du second volume des Chroniques de 
maistre Jehan Molinet, en son vivant, indiciaire de la 
très illustre maison d’Austrice ; commencliant en Fan 
mil quatre cens quatre-vingts et douze, et Baissant au 
lamentable trespasde très illustre prince, le bon roy don 
Philippe d’Austrice , roy de Castille , qui fut au mois 
de septembre Fan mil cinq cens et six. 


FIN DU CINQUIÈME VOLUME DES CHRONIQUES DE 

J. molinet; 

